
CHAPITRE VNSIESME. 

DE LA CRVAVTÉ. 

Il me semble que la vertu est chose autre et plys 
noble que les natureles * inclinations a la bonté qui 
naissent en nous. Les âmes réglées d'elles mesmes et 
bien nées, elles suiuent mesme train et représentent 
en leurs actions mesme visage que les vertueuses ; mais 
la vertu sonne ie ne sçay quoy de plus grand et de plus 
actif que de se laisser, par vne heureuse complexion, 
doucement et paisiblement conduire a la suyte de la 
raison. Celuy qui, d'vne douceur et facilité naturelle, 
mespriseroit les ofFences receues, feroit sans doute * 
chose tresbelle et digne de loqange; mais celuy qui, 
picqué et outré iusques au vif d'vne offence, s'armeroit 
des armes de la raison contre ce furieux appétit de 
vengeance, et, après vn grand conflict, s'en rendroit 
en fin maistre, feroit sans doute beaucoup plus. Celui 

* Vul^. supp. : « natureles ». 
- Vulg. supp: : « sans doute ». 

2 KSSAIS DE M. DE MONTAIGNE. 

la feroit bien, et cetui ci vertueusement : l'vne action 
se pourroit dire bonté, Tautre, vertu; car il semble 
que le nom de la vertu presupose de la difficulté, du 
combat * et du contraste, et qu'elle ne peut estre sans 
partie. Cest a l'auenture pourquoy nous nommons 
Dieu bon, fort, et libéral, et iuste, mais nous ne le 
nommons pas vertueus : ses opérations sont toutes 
naifues et sans effort. Des philosophes, non seulement 
Stoïciens , mais encore Epicuriens (et céte enchère , ie 
remprunte de l'opinion commune, qui est fauce*: car, 
a la vérité, en fermeté et rigueur d^opinions et de 
préceptes, la secte Epicurienne ne cède aucunement a 
la Stoique, et vn Stoïcien, reconnoissant meilleure foi 
que ces disputateurs qui, pour combatre Epicurus et 
se donner beau ieu, luy font dire ce a quoy il ne pensa 
iamais, contournans ses paroUes a gauche, argumentans 
par la loy grammairienne autre sens de sa façon de 
parler et autre créance que celle qu'ils sçauent qu'il 
auoit en Tame*, dict qu'il a laissé d'estre Epicurien 
pour céte considération, entre autres, qu'il trouue leur 
route trop hautaine et inacessible*) : or, des philoso- 
phes Stoïciens et Epicuriens, dis-ie, il y en a plusieurs 
qui ont iugé que ce n'estoit pas assés d'auoir l'ame en 
bonne assiete, bien réglée et bien disposée a la vertu, 
ce n'estoit pas assez d'auoir nos resolutions et nos 
discours au dessus de tous les effortz de fortune, 
mais qu'il failloit encore rechercher les ocasions d'en 
venir a la preuue : ilz veulent quester de la douleur, 
de la nécessité et du mespris, pour les combatre et 
pour tenir leur ame en halaine*. C'est l'vne des rai- 
sons pourquoy Epaminundas , qui estoit encore d'vne 

* Vulg. supp. ; « du combat ». 



LIVRE SECOND. 3 

tierce secte, refuse des richesses que la fortune lui met 
en main par vne voie tres-legitime, pour auoir, dict il, 
a s'escrimer et a s'exercer * contre la pauureté, en 
laquelle extrême il se maintint tousiours. Socrates 
s'essayoit, ce me semble , encor plus rudement, con- 
seruant pour son exercice la malignité de la teste • de 
^ famé, qui est vn essay a fer émoulu. Metellus, 
ayant seul de tous les Sénateurs Romains, entrepris, 
par l'effort de sa vertu, de soutenir la violence deSa- 
turninus. Tribun du peuple a Rome, qui vouloit a 
toute force faire passer vne loy iniuste en faueur de la 
commune, et, ayant encouru par la les peines capitales 
que Saturninus auoit establies contre les refusans, 
entretenoit ceux qui en céte extrémité le conduisoîent 
de la place en sa maison, de tels propos • : que c'estoit 
chose trop facile et trop lâche que de mal faire; et que 
de faire bien, ou il n'y eut point de dangier, c'estoit 
chose commune; mais de faire bien, ou il y eut dan- 
gier, c'estoit le propre office d'vn homme de bien et * 
de vertu. Ces paroles de Metellus nous représentent 
bien clairement ce que ie vouloy vérifier, que la vertu 
refuse la facilité pour compaigne, et que céte aisée, 
douce et panchante voie, par ou se conduisent les pas 
réglés d'vne bonne inclination de nature, n'est pas 
propre a la vraye vertu. Elle demande vn chemin 
aspre et espineux; elle veut auoir ou des difficultés 
estrangieres a luiter, comme celle de Metellus, par le 
moyen desquelles fortune se plait a luy rompre la 
roideur de sa course, ou des difficultez internes que 

' Vulg, supp, : ft et a s*exercer ». 

* Vulg. supp. : « de la teste ». 

' Vulg, : M conduisoient en la place, de tels propos ». 

♦ y^ulg. supp. : « de bien et ». 



4 ESSAIS DE M. DE MONTAIGNE. 

luy apportent les appétits desordonnés * de nostre con- 
dition. 

le suis venu iusques icy bien a mon aise; mais, au 
bout de ce discours, il me tombe en fantasie que l'ame 
de Socrates, qui est la plus parfaicte qui soit venue a 
ma connoissance, seroit, a mon conte, vne ame de peu 
de recommandation : car ie ne puis conceuoir en ce 
personnage la nul effort de vitieuse concupiscence. Au 
train de sa vertu, ie n y puis imaginer nulle difficulté 
et nulle contrainte : ie connoi sa raison si puissante 
et si maistresse ches luy qu'elle n'eut iamais donné 
moyen a nul appétit vitieux seulement de naitre. A 
vne vertu si esleuée que la sienne, ie ne puis rien 
mettre en teste : il me semble la voir marcher d'vn 
victorieux pas et triumphant , en pompe et a son aise, 
sans empeschement ne destourbier. Si la vertu ne peut 
luire que par le combat des appétits contraires, dirons 
nous donq qu'elle ne se puisse passer de l'assistence 
du vice , et qu'elle luy doiue cela d'en estre mise en 
crédit et en honneur? Que deuiendroit aussi céte braue 
et généreuse volupté Epicurienne, qui fait estât de 
nourrir mollement en son giron et y faire foUatrer la 
vertu, luy donnant pour ses iouets la honte, les fle- 
ures, la pauureté, la mort et les glieines? Si ie présup- 
pose que la vertu parfaite se connoit a combatre et 
porter patiemment la douleur, a soutenir les efforts de 
la goûte sans s'esbranler de son assiete, si ie luy 
donne pour son obiet nécessaire l'aspreté et la diffi- 
culté, que deuiendra la vertu qui sera montée a tel 
excès que de non seulement mespriser la douleur, mais 
de s'en eioûir, et de se faire chatouiller aus pointes 
d'vne forte colique : comme est celle que les Epicuriens 
ont establie, et de laquelle plusieurs d'entre eux nous 

ont laissé par leurs actions des preuues très-certaines ; 
comme si ont bien d'autres, que ie trouue auoir sur- 
passé par effect les règles mêmes de leur discipline ? 
Tesmoing le ieune Caton : quand ie le voy mourir et 
se deschirer les entrailles, ie ne me puis contenter de 
croire simplement qu'il eut lors son ame exempte de 
tout trouble et de tout effroy de la mort * ; ie ne puis 
pas croire qu'il se maintint seulement en céte démar- 
che que les règles de sa secte Stoique luy ordonnoient, 
rassise, sans émotion, et impassible. Il y auoit, ce me 
semble, en la vertu de cet homme trop de gailgliardise 
et de verdeur pour s'en arrester la. le croy sans doute 
qu'il sentit du plaisir et de la volupté en vne si noble 
action, et qu'il s'y aggrea plus qu'en nulle a-utre de 
celles de sa vie*. le le croy si auant que l'entre en 
doute s'il eut voulu que l'occasion d'vn si bel exploit 
luy fut ostée; et, si la bonté qui luy faisoit embrasser 
les commoditez d'autruy • plus que les siennes ne me 
tenoit en bride, ie tomberois aisément en céte opinion 
qu'il sçauoit bon gré a la fortune d'auoir mis sa vertu 
a vne si belle espreuue et d'auoir fauorisé ce brigand 
a fouler aus piedz l'antienne liberté de sa patrie. Il me 
semble lire en cé\Q action ie ne sçay quelle esiouis- 
sance de son ame et vne émotion de plaisir extraordi- 
naire*, lors qu'elle consideroit la noblesse et grandeur 
de son entreprise*; non pas eguisée par quelque espe- 
rence de gloire, comme les iugemens populaires vains 
et efféminés d'aucuns hommes ont iugé (car céte con- 
sidération est trop basse, trop foible et trop molle • 
pour toucher vn cœur si généreux, si hautain et si 

* Vulg. supp, : « de la mort ». 

' Vulg. : a publicques ». 

^ Vulg, supp. : « trop foible et trop molle ». 

roide) , mais pour la beauté de la chose mesme en so/, 
laquelle il voioit bien plus a clair et en sa perfection, 
luy qui en manioit les ressors, que nous ne pouuons 
faire*. L'aisance donc de céte mort et céte facilité qu'il 
auoit acquise par la force de son ame, dirons nous 
qu'elle doiue rabattre quelque chose du lustre de sa 
vertu? Et qui, de ceus qui ont la ceruelle tant soit peu 
iDUchée de la vraye philosophie, peut se contenter d'i- 
maginer Socrates seulement franc de crainte et de pas- 
sion, en Taccident de sa prison , de ses fers et de sa 
condemnation ? et qui ne reconnoit en luy non seule- 
ment de la fermeté et de la constance (c'estoit son 
assiete ordinaire que celle la), mais encore ie ne sçay 
quel contentement nouueau, et vne allégresse enioués 
en ses propos et façons dernières*? Caton me pardonra, 
s*il luy plait : sa mort est plus thragique et plus ten- 
due; mais céte cy est encore, ie ne sçay comment, plus 
belle*. On voit aus âmes de ces deux personnages et 
de leurs imitateurs (car, de semblables, ie fay grand 
doute qu'il y en ait eu) vne si parfaicte habitude a la 
vertu qu'elle leur est passée en complexion. Ce n'est 
plus vertu pénible, ny des ordonnances de la raison, 
pour lesquelles maintenir il faille que leur ame se 
roidisse; c'est l'essence mesme de leur ame, c'est son 
train naturel et ordinaire. Ils Tont rendue telle par 
vn long exercice des préceptes de la philosophie, aians 
rencontré vne belle et riche nature. Les passions vi- 
tieuses qui naissent en nous ne trouuent plus par ou 
faire entrée en leurs âmes. La force et roideur de leur 
ame étouffe et étaint les passions corporelles * aussi 
lost qu'elles commencent a s'esbranler pour naitre. 

* Vulg. : w les concupiscences», et, à la fin de la phrass, supf. : 
« pour naitre »». 

Or, qu'il ne soit plus beau, par vne haute et diuine 
resolution, d'empescher la naissance mesme des ten- 
tations, et de s'estre formé a la vertu de manière que 
les semences mesmes des vices en soient desracinées, 
que d'empescher, a viue force, leur progrès, et, s*estant 
laissé surprendre aus émotions premières des passions, 
s'armer et se bander pour arrester leur course et les 
vaincre; et que ce second effect ne soit encore plus 
beau que d'estre simplement garny d'vne nature molle 
et débonnaire, et degoustée de soy mesme de la débau- 
che et du vice, ie ne pense point qu'il y ait doute; car 
céte tierce et dernière façon, il semble bien qu'elle 
rende vn homme innocent, mais non pas vertueus; 
exempt de mal faire, mais non assés apte a bien faire, 
loint que céte condition est si voisine a l'imperfection 
et a la foiblesse que ie ne sçay pas bien comment en 
démêler les confins et les distinguer. Les noms mesmes 
de bonté et d'innocence sont, a céte cause, aucunement 
noms de mespris. le voy que plusieurs vertus, comme 
la chasteté, sobriété et tempérance, peuuent arriuer a 
nous par défaillance corporelle. La fermeté aus dan- 
giers (si fermeté il la faut appeller), le mespris de la 
mort, la patience aus infortunes, peut venir et se 
treuue souuent aus hommes par faulte de bien iuger 
de tels accidens, et ne les conceuoir tels qu'ils sont. 
La faute d'appréhension et la bêtise contrefont ainsi 
par fois les effectz vertueus , comme i'ay veu souuent 
auenir et louer, les hommes * de ce dequoy ils meri- 
toient du blasme. Vn seigneur Italien tenoit vne fois 
ce propos en ma présence, au des-auantage de sa na- 
tion : que la subtilité des Italiens et la viuacité de leurs 

* Vulg. : « aduenir qu'on a loué des hommes >». 

conceptions estoit si grande qu'ils preuoioient les dan- 
giers et accidens qui leur pouuoient aduenir de si loin 
qu'il ne failloit pas trouuer estrange si on les voioir 
souuent, a la guerre, prouuoir a leur seurté, voire 
auant que d'auoir reconnu le péril ; que nous et les 
Espaignols, qui n'estions pas si fins, allions plus ou- 
tre, et qu'il nous failloit faire voir a l'œil et toucher a 
la main le dangier, auant que de nous en effrayer, et 
que lors aussi nous n'auions plus de tenue; mais que 
les Lansquenets * et les Souysses, plus grossiers et plus 
lourds, n*auoient le sens de se rauiser a peine lors 
mesmes qu'ils estoient accablés sous les coups. Ce 
n'estoit a Taduenture que pour rire. Si est il bien vray 
qu'au métier de la guerre les aprentis se iettent bien 
souuent aus dangiers d'autre inconsideration qu'ils ne 
font après y auoir esté échaudés*. Voila pourquoy, 
quand on iuge d'vne action particulière, il faut consi- 
dérer plusieurs circonstances, et l'homme tout entier 
qui l'a produicte, auant la batizer. 

Pour dire vn mot de moy mesme*, il s'en faut tant 
que ie sois- arriué a ce premier et plus parfaict degré 
d'excellence, ou de la vertu il se faict vne habitude, 
que, du second mesme, ie n'en ay faict guiere de 
preuue. le ne me suis mis en grand effort pour brider 
les désirs dequoy ie me suis trouué pressé. Ma vertu, 
c'est vne vertu, ou innocence, pour mieux dire, acci- 
dentale et fortuite. Si ie fusse nay d'vne complexion 
plus déréglée, ie crains qu'il fut allé, piteusement de 
mon faict : car ie n'ay essayé guierre de fermeté en 
mon ame pour soutenir des passions, si elles eussent 
esté tant soit peu véhémentes ; ie ne sçay point nourrir 



* Vulf^. : « Allcmans >». 

des querelles et du débat ches moy. Ainsi ie ne me 
puis dire nul grammercy dequoy ie me trouue exempt 
de plusieurs vices. 

Si vitijs mediocribus et mea paucis 
éMendosa est natura, alioqui recta, velut si 
Egregio inspersos reprehendas corpore nœuos, 

ie le doy plus a ma fortune qu'a ma raison : elle m'a 
faict naitre d'vne race fameuse en preud'homie, et d'vn 
tres-bon père. le ne sçay s'il a escoulé en moy partie 
de ses humeurs, ou bien si les exemples domestiques 
et la bonne institution de mon enfance y ont insensi- 
blement aydé, ou si ie suis autrement ainsi nay* ; mais 
tant y a que , la pluspart des vices, ie les ay de moy 
mesmes en horreur*, d'vne opinion si naturelle et si 
mienne que ce mesme instinct et impression que i'en 
ay apporté de la nourrice, ie Tay conserué sans que 
nulles occasions me l'ayent sceu faire altérer : voire 
non pas mes discours propres, qui, pour s'estre déban- 
dés en aucunes choses de la route commune, me licen- 
tieroient aisément a des actions que céte naturelle 
inclination me fait hair". Les debordemens ausquels 
ie me suis trouué engagé ne sont pas. Dieu mercy, des 
pires ; ie les ay bien condamnés ches moy, selon que 
la raison les condamne. Mon iugement ne s'est pas 
trouué corrompu par le dérèglement de mes meurs; 
ains, au rebours, il iuge plus exactement et plus ri- 
goureusement de moy que de nul autre *. Mes débau- 
ches, quant a cette partie la, m'ont dépieu comme elles 
deuoient; mais ça esté tout : car, au demeurant, i'y 
apporte trop peu de résistance , et me laisse trop aisé- 

* Vulg. modifie tout ce passage ^ et, dans ce qtii suit, supp. : 
« Mes débauches... deuoient ». 

ment pancher a Tautre part de laTmlance, sinon pour 
les régler et empescher du meslange d-autres vices, 
lesquels s'entretienent et s*entrenchainent , pour la 
plus part, les vns aus autres, qui ne s*en prend garde. 
Les miens, ie les ay retranchés et contrains les plus 
seuls et les plus simples que i'ay peu*. Car, quant a 
l'opinion des Stoïciens, qui disent, quand le sage 
œcHire, qu'il œuure par toutes les vertus ensemble, 
quoy qu'il y en ait vne plus apparente, selon la nature 
de Faction (et a cela leur pourroit seruir aucunement 
la similitude du corps humaiii : car l'action de la colère 
ne se peut exercer que toutes les humeurs ne nous y 
aydent , quoy que la colère prédomine), si de U Us 
veulent tirer pareille conséquence que, quand le fau- 
tier faut, il faut par tous les vices ensemble, ie ne les 
en croy pas ainsi simplement, ou ie ne les entens pas : 
car ie sens par effect le contraire*. Socrates aduoûoit 
a ceus qui reconnoissoient en sa physionomie quelque 
inclination au vice, que c'estoit, a la vérité, sa pro- 
pension naturelle, mais qu'il auoit * corrigée par la 
philosophie*. 

Ce peu 'que i'ay de bien, ie l'ay, au rebours, par le 
sort de ma naissance : ie ne le tiens ny de loy, ny de 
précepte, ou autre aprentissage*. le hay, entre autres 
vices, cruellement la cruauté, et par nature, et par iu- 
gement, comme l'extrême de tous les vices; mais c'est 
iusques a telle mollesse, que ie ne voy pas égorger vn 
poulet sans desplaisir, et ois impatiemment gémir vn 
Heure sous les dens des chiens, quoy que ce soit vn 
plaisir violent que la chasse. Ceux qui ont a combatre 
la volupté vsent volontiers de cet argument pour mon- 

^ C et Vulg. : « qu'il l'auoit ». 
* Vulg, supp, : « peu w. 

atrer qu'elle est toute vitieuse et desraisonnable; que,, 
lors qu'elle est en son plus grand effort, elle nous mais- 
trise de façon que la raison n'y peut auoir nul accès, 
et nous aleguent l'expérience que nous en sentons en 
lacointance des femmes : 

Cum iam prœsagit gaudia corpus, 
Atque in eo est Venus vt muliebria conserat arua, 

ou il leur semble que le plaisir nous transporte si fort 
hors de nous que nostre discours ne sçauroit lors ioûer 
son rolle, tout perclus et raui en la volupté. le sçay 
qu'il en peut aller autrement, et qu'on afriuera par 
fois, si on veut, à embesoigner l'ame, sur ce mesmc 
instant, a autres pensemens ; mais il la faut tendre et 
roidir d'aguet. le sçay qu'on peut aisément gourmen- 
der l'effort de ce plaisir, et encore que ie luy donne 
plus de crédit sur moy que ie ne deurois *, si est ce 
que ie ne prens aucunement pour miracle, comme 
faict la Royne de Nauarre Marguerite, en l'vn des 
contes de son Heptameron (qui est vn gentil liure 
pour son estoffe), ny pour chose de grande difficulté, 
de passer plusieurs nuicts entières, en toute commodité 
et liberté, auec vne maistresse de long temps désirée, 
maintenant la promesse qu'on luy aura faicte de se 
contenter des baisers et simples atouchemens. le croy 
que la comparaison du plaisir de la chasse y seroit 
plus propre , auquel il semble qu'il y ait plus de rauis- 
sement ; non pas, a mon aduis, que le plaisir soit si 
grand de soy, mais par ce qu'il ne nous donne pas tant 
de loisir de nous bander et préparer au contraire, et 
qu'il nous surprend, lors qu'après vne longue queste 

* Vulg, remplace : « et encore... ne deurois », par une autre 
phrase. 

la beste vient a l*improuiste a se présenter au lieu ou, 
a Tauenture, nous Tesperions le moins. Céte secousse 
de plaisir nous frappe si furieusement qu'il seroit 
malaisé véritablement a cens qui ayment la chasse de 
retirer en cet instant Tame et la pensée de ce rauisse- 
ment. L'amour faict place au plaisir de la chasse, di- 
sent les poètes. Voila pourquoy ils font Diane victo- 
rieuse du brandon et des flèches de Cupidon * : 

Qiiis non earum * quas amor curas habet 
Hœc inter obliuiscitur? 

C'est ici vn fagotage de pièces décousues : ie me suis 
détourné de ma voie, pour dire ce mot de la chasse '. 
Mais, pour reuenir a mon propos, ie me compassionne 
fort tendrement des afflictions d'autruy, et pleurerois 
aiséement par compagnie, si, pour occasion que ce soit, 
ie sçauois pleurer*. Les mors, ie ne les plains guiere, 
et les enuierois plus tost; mais ie pleins bien fort les 
mourans. Les Saunages ne m'offensent pas tant de 
rôtir et manger les corps des tres-passés, que cens qui 
les tourmentent et persécutent viuans. Les exécutions 
mesme de la iustice, pour raisonnables qu'elles soient, 
ie ne les puis voir d'vne veûe ferme. Quelcun, ayant 
a tesmoîngner la clémence de Iulius Caesar : Il estoit, 
dit il, doux en ses vengeances : ayant forcé les pyrates 
de se rendre a luy, qui Tauoient * au parauant pris 
prisonnier et mis a rençon, d'autant qu'il les auoit 
menasses de les faire mettre en croix, il les y con- 



* Vulg. remanie toute la fin de ce paragraphe, et supp. : « L'a- 
mour faict place au plaisir de la chasse ». 

* BC : tt malarum ». 

* Vulg. supp. : « C'est ici... la chasse ». 

* BC : a qu'ils auoient >♦. 

damna, mais ce fut après les auoir faict estrangler ; 
Philomon, son secrétaire, qui Tauoit voulu empoi- 
sonner, il ne le punit pas plus aigrement que d'vne 
mort simple. Sans dire qui est cet autheur Latin, qui 
ose aleguer pour tesmoignage de clemance de seule- 
ment tuer ceux desquels on a esté offencé, il est aysé 
a deuiner qu'il n'estoit pas du temps de la bonne 
Rome *, et qu'il iuge selon les vilains et horribles 
exemples de cruauté que les tyrans Romains mirent 
depuis en vsage. 

Quant a moy, en la iustice mesme, tout ce qui est 
au delà de la mort simple me semble pure cruauté, et 
notamment a nous qui deurions auoir respect d'en 
enuoier les âmes en bon estât; ce qui ne se peut, les 
ayant agitées et désespérées par tourmens insuporta- 
bles*. 

le conseillerois que ces exemples de riguetir, par. le 
moyen desquels oii veut tenir le peuple en office, 
s'exerçassent contre les corps des criminels : car, de les 
voir priuer de sépulture, de les voir bouillir et mettre 
a quartiers, cela toucheroit quasi autant le vulgaire 
que les peines qu'on faict souffrir aux viuans , quoy 
que par effect ce soit peu, ou rien * '. 

le vis en vne saison en laquelle nous foisonnons en 
exemples incroiables de ce vice, pour la licence de nos 
guerres ciuiles ; et ne voit on rien aus histoires ancie- 
nes de plus extrême que ce que nous en assayons tous 

* Vulg, supp. : « qu'il n'estoit... Rome », et retouche la suite. 

* BC aj. : a le me rencontray vn iour a Rome sur le point 
qu'on dé^isoit Catena, vn vouleur fameux : on l'estrangla, sans 
aucune émotion de l'assistance; mais, quand on vint a le mettre 
a quartiers, le bourreau ne donnoit coup que le peuple ne suiuit 
d'vne vois pleintiue et d'vne exclamation, comme si chacun eut 
preste son sentiment a ceste charongne* ». 

les iours ; mais cela ne m'y a nullement apriuoisé. A 
peine me pouuoi-ie persuader, auant que ie l'eusse 
veu, qu'il se fut trouué des âmes si monstrueuses qui, 
pour le seul plaisir du meurtre, le voulussent com- 
mettre, hacher et detrencher les membres d'autruy, 
eguiser leur esprit a inuenter des tourmens inusitez et 
des mortz nouuelles, sans inimitié, sans profit, et pour 
cette seule fin de iouir du plaisant spectacle des gestes 
et mouuemens pitoyables, des gemissemens et voix 
lamentables d'vn homme mourant* : car voyla l'ex- 
trême point ou la cruauté puisse atteindre*. De moy, 
ie n'ay pas sçeu voir seulement sans déplaisir pour- 
suiure et tuer vne beste innocente qui est sans detance, 
et de qui nous ne receuons nulle offence; et comme il 
aduient communément que les cerfs se sentans hors 
d'alaine et de force, n'ayans plus d'autre remède , se 
reiettent et rendent a nous mesmes qui les poursuiuons, 
nous demandans mercy par leurs larmes*, ce m'a 
tousiours semblé vn spectacle tres-deplaisant * : 

Prtmoque a ccede ferarum 
Incaluisse puto maculatum sanguine ferrum. 

Les naturels sanguinaires a l'endroit des bestes tes- 
moingnent vne grande propencion *ala cruauté*. Et, 
affin qu'on ne se moque de cette sympathie et amitié 
que ie confesse auoir auecques elles, et qu'on ne l'ou- 
trage trop rudement', la théologie mesme nous ordonne 
quelque humanité en leur endroit; et, considérant que 
vn mesme maistre nous a logés en ce palais pour son 
seruice, et qu'elles sont, comme nous, de sa famille, 

' Vulg, : a vne propension naturelle ». 

* Vulg. supp. : a et <^*on ne Toutrage trop rudement », et 
modifie légèrement ce qui précède. 

elle a raison de nous ordonner quelque respect et affec- 
tion enuers elles. Pytagoras emprunta la metempsi- 
chose des ^Egyptiens ; mais depuis elle a esté receue 
par plusieurs,* et notamment par nos Druides : 

Morte car en t anitnœ, semperque, priore relief a 
Sede, nouis domibus viuunt habitant que receptœ. 

La religion de nos anciens Gaulois portoit que les 
âmes, estant eterneles, ne cessoient de se remuer et 
changer de place, d'vn corps a vn autre, meslanten 
outre a cette fantasie quelque considération de la ius- 
tice diuine : car, selon les deportemens de Tame pen- 
dant qu*elle auoit esté chez Alexandre, ils disoient que 
Dieu luy ordonnoit vn autre corps a habiter, plus ou 
moins vile *, et raportant a sa condition* : si elle 
auoit esté vaillante, la logeoîent au corps d'vn lion ; si 
voluptueuse, en celuy d'vn porceau; si lâche, en celuy 
d'vn cerf ou d'vn Heure; si malitieuse, en celuy d'vn 
renard; ainsi du reste, iusques a ce que, purifiée par 
ce chatiement, elle reprenoit le corps de quelque autre 
homme : 

Ipse egOy nam memini, Troiani tempore belli, 
Panthoides Euphorbus eram. 

Quant a ce cousinage la d'entre nous et les bestes, ie 
n'en fay pas grand recepte, ny de ce aussi que plu- 
sieurs nations, et notamment des plus anciennes et 
plus nobles, ont non seulement receu des bestes a leurs 
société et compagnie, mais leur ont donné vn reng 
bien loin au dessus d'eux, les estimant tantost fami- 
lières et fauories de leurs Dieus, et les ayant en respect 

* Vulg, : « pénible ». 

et reuerence plus qu'humaine, et d'autres ne recon- 
noissant autre Dieu, ny autre diuinité qu'elles*. Et 
l'interprétation mesme que Plutarque donne a cet 
erreur, qui est très-bien prise, leur est encores honora- 
ble : car il dict que ce n'estoit le chat ou le bœuf (pour 
exemple) que les Egyptiens adoroient, mais qu'ils 
adoroient en ces bestes la quelque image des opéra- 
tions diuines : en cette cy, la patience* ; en cet autre, 
la viuacité ou quelque autre effect * ; et ainsi des au- 
tres. Mais, quand ie rencontre, parmy les opinions 
plus modérées, les discours qui essayent a montrer la 
prochaine resemblance de nous aus animaus, et com- 
bien ils ont de part a nos plus grans priuileges, et auec 
combien de vray-samblance on nous les apparie, certes 
l'en rabas beaucoup de nostre presumption , et me de- 
mets volontiers de cette royauté vaine et • imaginaire 
qu'on nous donne sur les autres créatures. 

Quand tout cela en seroit a dire, si y a il vn certain 
respect qui nous attache, et vn gênerai deuoir d'hu- 
manité, non aus beste« seulement, qui ont vie et sen- 
timent, mais aus arbres mesmes et aus plantes. Nous 
deuons la iustice aus hommes, et la grâce et la béni- 
gnité aus autres créatures qui en peuuent estre capa- 
bles : il y a quelque commerce entre elles et nous, et 
quelque obligation mutuelle* *. Les Romains auoient 
vn soing publicq de la nourriture des oyes, par la 
vigilence desquelles leur Capitole auoit esté sauué. Les 
Athéniens ordonnèrent que les mules et mu* tz qui 
auoient serui au bastiment du temple appelle Heca- 

* Vulg, modifie et développe ce passage, 

* Vulg. supp, : o vaine et ». 

' BC <y. ; « Les Turcs ont des aumosnes et des hospitaus pour 
les bestes ». 

tompcdon fussent libres, et qu'on les laissast paître 
par tout, sans empeschement*. Cimon fit vne sépulture 
honnorable aus iumans auec lesquelles il auoit gaigné 
par trois fois le pris de la course aus ieus Olympiques. 
L'ancien Xantippus fit enterrer son chien sur vn chef, 
en la coste de la mer, qui en a depuis retenu le nom. 
Et Plutarque faisoit, dit il, conscience de vendre et 
enuoier a la boucherie, pour vn legier profit, vn bœut 
qui Tauroit * long-temps seruy. 



CHAPITRE DOVZIESME. 

APOLOGIE DE RAIMOND SEBOND. 

C'est, a la vérité, vne tresvtile et grande partie que 
la science : ceux qui la mesprisent tesmoignent assez 
leur bestise ; mais ie n'estime pas pourtant sa valeur 
iusques a céte mesure e^reme qu'aucuns luy attri- 
buent : comme Herillus, le philosophe, qui logeoit en 
elle le souuerain bien, et tenoit qu'il fut en elle de 
nous rendre sages et contens : ce que ie ne croy pas ; 
ny ce que d'autres ont dit, que la science est mère de 
toute vertu, et que tout vice est produit par l'igno- 
rance : si cela est vray, il est suiect a vne longue in- 
terprétation. Ma maison a esté de long temps ouuerte 
aux gens de sauoir, et en est fort cogneue : car mon 
père, qui r^ iouye * cinquante ans et plus, eschauffé 
1 de céte ardeur nouuelle dequoy le Roy François pre- 

mier embrassa les lettres et les mit en crédit, recercha 
auec grand soin et despance l'acointance des hommes 



* BC : « Tauoit ». 

' Vulg. : « commandée ». 

II. 

doctes, les receuan chez luy comme personnes sainctes 
et ayans quelque particulière inspiration de sagesse 
diuine; recuillant leurs sentences et leurs discours 
comme des oracles, et auec d'autant plus de reuerance 
et de religion qu'il auoit moins de loy d'en iuger : car 
il n'auoit nule cognoissance des lettres*. Moy, ie les 
aime bien; mais ie ne les adore pas. Entre autres, 
Pierre Bunel, homme de grande réputation de sçauoir 
en son temps, ayant arresté quelques iours* en la 
compagnie de mon père, auec d'autres hommes de sa 
sorte, luy fit présent, au despartir, d'vn liure qui s'in- 
titule la Théologie naturelle de Raimond Sebond '. Et 
par ce que la langue Italienne et Espaignole estoient 
familières a mon père, et que ce liure est basti d'vn 
Espaignol barragoiné en terminaisons Latines, il es- 
peroit qu'auec vn bien peu d'aide, il en pourroit faire 
son profit, et le luy recommanda comme liure tres- 
vtile et propre a la saison qu'il le luy donna. Ce fut 
lors que les nouueletez de Luther commençoient d'en- 
trer en crédit, et esbranler en beaucoup de lieux nostre 
ancienne créance. En quoy il auoit vn tresbon aduis, 
preuoyant bien, par discours de raison, que cecomman- 
cement de maladie declineroit aysement en vn exécra- 
ble athéisme : car . le vulgaire (et tout le monde est 
quasi de ce genre) n'ayant pas dequoy iuger des choses 
par elles mesmes et par la raison *, se laissant emporter 
a la fortune et aux apparences, apres'qu'on luy a mis 
en main la hardiesse de mespriser et contrerooller les 
opinions qu'il auoit eues en extrême reuerance, comme 
sont celles ou il va de son salut, et qu'on a mis les 

1 Vulg, : « Theologia naturalis, siue Liber creaturarum , ma- 
gistri Raimondi de Sebonde ». 

* Vulg. supp, : « et tout... ce genre », et « et par la raison ». 

articles de sa religion en doute et a la balance, il iette 
tantost après aysemant en pareille incertitude toutes 
les autres pièces de sa créance, qui n'auoient pas chez 
luy plus d'authorité ny de fondement que celles qu'on 
lui a esbranlées , et secoue comme vn ioug tyrannique 
toutes les impressions qu'il auoit receues par l'autho- 
rité des loix ou reuerance de Tancien vsage * : entre- 
prenant de lors en auant de ne receuoir rien a quoy 
il n'ayt interposé son décret et preste* consentement. 
Or, quelques iours auant sa mort, mon père, ayant 
de fortune recontré * ce liure sous vn tas d'autres pa- 
piers abandonnez, me commanda de le luy mettre en 
François. Il fait bon traduire les autheurs* ou il n*y 
a guiere que la matière a représenter ; mais ceux qui 
ont donné beaucoup a la grâce et a Telegance du lan- 
gage, ilz sont malaisez a entreprendre*. C'estoit vne 
occupation bien estrange et nouuelle pour moy : mais, 
estant de fortune pour lors de loisir, et ne pouuant 
rien refuser au commandement du meilleur père qui 
fut onques, i'en vins a bout comme ie peus; aquoy il 
print vn singulier plaisir, et donna charge qu'on le fit 
imprimer : ce qui fut exécuté, après sa mort, auec la 
nonchalance qu'on void par l'infini nombre des fautes 
que l'imprimeur y laissa, qui en eust la conduite luy 
seul *. le trouuay belles les imaginations de cet au- 
theur, la contexture de son ouurage bien tissue, et son 
dessein plain de pieté. Par ce que beaucoup de gens 
s'amusent a le lire et notamment les dames, a qui nous 
deuons plus de seruice, ie me suis trouué souuent a 
mesme de les secourir pour descharger leur liure de 
deux principales obiections qu'on luy faîct. Sa fin est 

' C et Vuîg. : a rencontré». 

• Vulg. supp. : a auec la nonchalance... luy seul m. 

hardie et courageuse : car il entreprend, par raisons 
humaines et naturelles, establir et vérifier contre les 
atheistes tous les articles de la religion Chrestienne. 
Enquoy, a dire la vérité, ie le trouue si ferme et si 
heureus que ie ne pense point qu'il soit possible de 
mieux faire en cest argument la , et croy que nul ne 
Ta esgalé. Cet ouurage me semblant trop riche et trop 
beau pour vn autheur duquel le nom soit si peu 
cougneu, et duquel tout ce que nous auons de plus cer- 
tain, c'est ie ne sçay quelle présomption qu'il estoit * 
Espagnol, faisant profession de la médecine a Thou- 
louse, il y a enuiron deux cens ans, ie m'enquis au- 
trefois a Adrien Tournebeuf, qui sçauoit toutes choses, 
que ce pouuoit estre de ce liure? Il me respondit qu'il 
pensoit que ce fut quelque quinte essence tirée de 
sainct Thomas d'Aquin : car, de vray, cet esprit la, 
plein d'vne érudition infinie et d'vne subtilité admi- 
rable, estoit bien * capable de telles imaginations. Tant 
y a que, quiconque en soit l'autheur et inuanteur (et 
ce n'est pas raison d'oster sans plus grande occasion a 
Sebond ce titre), c'estoit vn tressuffisant homme et 
ayant plusieurs belles parties. 

La première reprehension qu'on fait de son ouurage, 
c'est que les Chrestiens se font tort de vouloir appuyer 
leur créance par des raisons humaines, qui ne se con- 
çoit que par foy et par vne inspiration particulière de 
la grâce diuine. A • cete obiection , il semble qu'il y a 
quelque zèle de pieté; et, a céte cause, nous faut il, 
auec autant plus de douceur et de respect, essaier de 
satisfaire a ceux qui la mettent en auant. Ce seroit 

' BC : « tout ce que nous sçauons, c*est qu'il estoit ». 
' Vulg. : « seul ». 
• BC : « En ». 

mieux la charge d'vn homme versé en la théologie que 
de moy qui n'y sçay rien. Toutesfois ie iuge ainsi 
que, a vne chose si diuine et si hautaine, et surpassant 
de si loing l'humaine intelligence, comme est céte 
vérité de laquelle il a pieu a la sacrosaincte * bonté 
de Dieu nous illuminer, il est bien besoin qu'il nous 
preste encore son secours, d'vne faueur extraordinaire 
et priuilegiée, pour la pouuoir conceuoir et loger en 
nous; et ne croy pas que les moyens purement hu- 
mains en soient aucunement capables. Et, s'ilz l'es- 
toient, tant d'ames rares et excellentes et si abondam- 
ment garnies de forces naturelles, es siècles anciens, 
n'eussent pas failli par leur discours d'arriuer a céte 
cognoissance. C'est la foy seule qui embrasse viuement 
et certainement les hautz mystères de nostre religion ; 
mais ce n'est pas a dire que ce ne soit vne tresbelle et 
treslouable entreprinse d'accommoder encore au ser- 
uice de nostre foy les vtilz naturelz et humains que 
Dieu nous a donnez. Il ne faut pas douter que ce ne 
soit l'vsage le plus honorable que nous leur saurions 
donner, et qu'il n'est occupation ny dessein plus digne 
d'vn homme Chrestien que de viser, par tous ses estu- 
des et pensemans, a embellir, estandre et amplifier la 
vérité de sa créance. Nous ne nous contentons point 
de seruir Dieu d'esprit et d'ame ; nous luy deuons 
encore et rendons vne reuerance corporelle; nous 
appliquons noz membres mesmes, et noz mouuemans, 
et les choses externes, a l'honorer. Il en faut faire de 
mesme, et acompagner nostre foy de toute la raison 
qui est en nous : mais tousiours auec céte reseruation 
de n'estimer pas que ce soit de nous qu'elle dépende, 

» Vulg, supp. : n sacrosaincte ». 

ny que noz efifortz et argumens puissent parfaire vne 
si supernaturelle et diuine science. Si elle n'entre chez 
nous par vne infusion extraordinaire, si elle y entre 
non seulement par discours, mais encore par moyens 
humains, elle n*y est pas en sa dignité ny en sa splen- 
deur. Et certes ie crain pourtant que nous ne la iouis- 
sons que par céte voye. Si nous tenions a Dieu par 
l'entremise d'vne foy viue; si nous tenions a Dieu par 
luy, non par nous ; si nous auions vn pied et vn fon- 
dement diuin , les occasions humaines n'auroient pas 
le pouuoir de l'esbranler *, comme elles ont; nostre 
fort ne seroit pas pour se rendre a vne si foyble bate- 
rie ; l'amour de la nouuelleté, la contreinte des Princes, 
la bonne fortune d'vn party, le changement téméraire 
et fortuite de noz opinions n'auroint pas la force de 
secouer et altérer nostre croiance ; nous ne la lairrions 
pas troubler a la mercy d'vn nouuel argument et a la 
persuasion, non pas de toute la rethorique qui fut on- 
ques. Nous soutiendrons * ces flotz la d'vne fermeté 
inflexible et immobile : 

• 

Illisos fluctus rupes vt vas ta refundit, 
Et varias circum latrantes dissipât vndas 
Mole sua. 

Si ce rayon de la diuinité nous touchoit aucunement, 
il y paroistroit par tout : non seulement noz parolles, 
mais encore nos opérations en porteroint la lueur et 
le lustre; tout ce qui partiroit de nous, on le verroit 
illuminé de cete noble clarté. Nous deurions auoir 
honte de ce qu'es sectes humaines il ne fut iamais par- 
tisan, quelque difficulté et estrangeté que meintint sa 

* BC : « les esbranler ». 

* BC : « soutienderions ». 

doctrine, qui n'y conformât aucunement ses deporte- 
mens et sa vie ; et toutesfois vne si diuine et céleste 
institution ne marque les Chrestiens que par la langue*. 
Si nous auions vne seule goûte de foy, nous remue- 
rions les montagnes de leur place, dict la saincte pa- 
roUe : nos actions qui seroint guidées et accompaignées 
de la diuinité, ne seroient pas simplement humaines^ 
elles auroient quelque chose de miraculeus, comme 
nostre croyance*. Et nous trouuons estrange si, aux 
guerres qui pressent a cete heure nostre estât, nous 
voyons floter les euenemens et diuersifier d'vne ma- 
nière commune et ordinaire : c'est que nous n'y appor- 
tons rien que le nostre. La iustice, qui est en Tvn des 
partis, elle n'y est que pour ornement et couuerture : 
elle y est bien aleguée, mais elle n'y est ny receue, ny 
logée, ny espousée; elle y est comme en la bouche de 
Taduocat, non comme dans le cœur et affection de la 
partie. Dieu doibt son secours extraordinaire a la foy 
et a la religion, non pas aux hommes ^ Les hommes 
y sont conducteurs et s'y seruent de la religion. Ce 
deuroit estre tout le contraire*. Dauantage, confessons 
la vérité : qui trieroit de noz armées • ceus qui y mar- 
chent par le seul zèle d'vne affection religieuse, et 
encore ceux qui regardent seulement la protection des 
lois de leur païs, ou seruice du Prince, il n'en sauroit 
bastir vne compaignie de gensdarmes complète. D'où 
vient cela, qu'il s'en trouue si peu qui ayent maintenu 
mesme volonté et mesme progrez en noz mouuemens 
publiques, et que nous les • voyons tantost n'aler que 
le pas, tantost y courir a bride aualée, et mesmes 

* Vulg. : a a nos passions ». 

* Vulg. : tt de Tarmée, mesme légitime ». 

* Nous donnons la leçon de BC; A porte ; a le ». 

hommes tantost gaster noz affaires par leur violence 
et aspreté, tantost par leur froideur, mollesse et pesan^ 
teur, si ce n'est qu'ils y sont poussés par des considé- 
rations particulières*, selon la diuersité desquelles ils 
se remuent?* 

Il ne faut point faire barbe de foarre a Dieu (comme 
on dict). Si nous le croyons, ie ne dy pas par foy, mais 
d'vne simple croyance : voire (et ie le dis a nostre 
grande confusion), si nous le croyons et cognoissions 
comme vne autre histoire, comme l'vn de nos com- 
paignons, nous l'aimerions au dessus de toutes autres 
choses pour l'infinie bonté et beauté qui reluit en luy. 
Au moins marcheroit il en mesme reng de nostre affec- 
tion que les richesses, les plaisirs, la gloire et nos amis*. 
Ces grandes promesses de la béatitude éternelle, si 
nous les receuions de pareille authorité qu'vn discours 
philosophique, nous n'aurions pas la mort en telle 
horreur que nous auons* : « le veuil estre dissout, di- 
rions nous, et estre auecques lesus Christ. » La force 
du discours de Platon, de l'immortalité de l'ame, 
poussa bien aucuns de ses disciples a la mort, pour 
iouir plus promptement des espérances qu'il leur 
donnoit. 

Tout cela c'est vn signe tres-euident que nous ne 
receuons nostre religion qu'a nostre façon et par nos 
mains, et non autrement que comme les autres reli- 
gions se reçoyuent. Nous nous sommes rencontrés au 
pais ou elle estoit en vsage, ou nous regardons son 
ancieneté ou l'authorité des hommes qui l'ont main- 
tenue, ou creignons les menaces qu'elle atache aus 
mescreans, ou suyuons ses promesses. Ces considéra- 
tions la doyuent bien estre employées a nostre créance, 
mais comme subsidiaires : ce sont liaisons humaines. 

.Vne autre région *, d'autres tesmoings, pareilles pro- 
messes et menasses nous pourroient imprimer par 
mesme voye vne croyance contraire*. Et ce que dit 
Plato, qu'il est peu d'hommes si fermes en l'athéisme 
qu'vn dangier pressant, vne extrême douleur ou voisi- 
nage de la mort * ne ramènent, par force, a la recog- 
noissance de la diuine puissance, ce rolle ne touche 
point vn vray Chrestien : c'est a faire aux religions 
mortelles et humaines d'estre receues par vne humaine 
conduite. Quelle foy doit ce estre que la lâcheté et la 
foiblesse de cœur plantent en nous et establissent?* 
Vne vitieuse passion, comme celle de l'inconstance et 
de l'estonnement, peut elle faire en nostre ame nulle 
production réglée?* 

Le neud qui deuroit atacher nostre iugement et 
nostre volonté, qui deuroit estreindre nostre ame et 
ioindre a nostre Créateur, ce deuroit estre vn neud 
prenant ses replis et ses forces , non pas de noz consi- 
dérations, de noz raisons et passions, mais d'vne es- 
treinte diuine et supernaturelle, n'ayant qu'vne forme, 
vn visage et vn lustre, qui est l'authorité de Dieu et 
sa grâce. Or, nostre cœur et nostre ame estant régie et 
commandée par la foy, c'est raison qu'elle tire au ser- 
uice de son dessain toutes noz autres pièces selon leur 
portée. Aussi n'est il pas croyable que toute céte ma- 
chine n'ayt quelques marques empreintes de la main 
de ce grand architecte, et qu'il n'y ayt quelque image 
es choses du monde raportant aucunement a Touurier 
qui les a basties et formées. Il a laissé en ces haults 
ouurages le caractère de sa diuinité, et ne tient qu'a 

• Vulg. : a religion », ce qui est une erreur évidente, quon ne 
trouve ni dans Védition de i5È8, ni dans celle de i5g5. 

* Vulg. supp. : « vne extrême... mort », et « par force ». 

nostre imbécillité que nous ne le puissions descouurir. 
C'est ce qu'il nous dit lui mesrne, que, ses opérations 
inuisibles, il nous les manifeste par les visibles. Sebond 
s'est trauaillé a ce digne estude, et nous monstre com- 
ment il n'est nulle pièce du monde qui desmante son 
facteur. Ce seroit faire tort a la bonté diuine, si l'vni- 
uers ne consentoit a nostre créance : le ciel , la terre, 
les elemans, nostre corps et nostre ame, toutes choses 
y conspirent; il n'est que de trouuer le moyen de s'en 
seruir : elles nous instruissent, si nous sommes capa- 
bles d'entendre*. Les choses inuisibles de Dieu, dit 
saint Paul, aparoissent par la création du monde, 
considérant sa sapience éternelle et sa diuinité par ses 
œuures. 

Atque adeofaciem cœli non inuidet orbi 
Ipse Deus, vultusque suos corpusque recludit 
Semper voluendo; seque ipsum inculcat et offert, 
Vt bene cognosci possit, doceatque videndo 
Qualis eat, doceatque suas attendere leges. 

Si mon imprimeur estoit si amoureus de ces préfaces 
questées et emprumptées dequoy, par l'humeur de ce 
siècle, il n'est pas liure de bonne maison s'il n'en a le 
frond garny, il se deuoit seruir de telz vers que cens 
cy, qui sont de meilleure et plus ancienne race que 
cens qu'il y est allé planter *. Or nos raisons et nos 
discours humains, c'est comme la matière lourde et 
stérile : la grâce de Dieu en est la forme ; c'est elle qui 
y donne la façon et le pris. Tout ainsi que les actions 
vertueuses de Socrates et de Caton demeurent vaines 
et inutiles pour n'auoir eu leur fin et n'auoir regardé 

* Vulg. supp, : « Si mon imprimeur... allé planter ». 

l'amour et obéissance du vray Créateur de toutes cho- 
ses, et pour auoir ignoré Dieu, ainsi est il de nos 
imaginations et discours : ils ont quelque corps, mais 
c'est * vne masse informe sans façon et sans iour, si la 
foy et grâce de Dieu n'y sont ioinctes. La foy venant 
a teindre et illustrer les argumens de Sebon , elle les 
rend fermes et solides; ils sont capables de seruir d'a- 
cheminement et de première guyde a vn aprentis, pour 
le mettre a la voye de céte cognoissance ; ils le façon- 
nent aucunement et rendent capable de la grâce de 
Dieu, par le moyen de laquelle se parfournit et se 
perfet après nostre créance. le sçay vn homme d'au- 
thorité, nourri aus lettres, qui m'a confessé auoir esté 
ramené des erreurs de la mescreance par l'entremise 
des argumens de Sebond. Et quand on les despouillera 
de cet ornemant et du secours et approbation de la foy, 
et qu'on les prendra pour fantasies pures humaines, 
pour en combatre ceus qui sont précipitez aux espou- 
uantables et horribles ténèbres de l'irréligion, ilz se 
trouueront encore lors aussi solides et autant fermes 
que nuls autres de mesme condition qu'on leur puisse 
opposer; de façon que nous serons sur les termes de 
dire a noz parties : 

Si melius quid habes, accerse, vel imperiumfer, 

Qu'ilz soufrent la force de noz prennes, ou qu'ilz nous 
en facent voir ailleurs, et sur quelque autre suiect, de 
mieux tissues et mieux estofées. le me suis, sans y 
penser, a demy desia engagé dans la seconde obiection, 
a laquelle i'auois proposé de respondre pour Sebond. 
Aucuns disent que ces * argumens sont foibles et 

* Vulg, supp. ; « c'est «. 

• BC : « SCS ». 

ineptes a vérifier ce qu*il veut, et entreprenent de les 
choquer aysement. Il faut secouer ceux cy vn peu plus 
rudement, car ilz sont plus dangereux et plus malitieus 
que les premiers. Celuy qui est d'ailleurs imbu d*vne 
créance reçoit bien plus aysement les discours qwi luy 
seruent, que ne faict celuy qui est abreuué d'vne opi- 
nion contraire, comme sont ces gens icy : céte preocu- 
pation de iugement leur rend le goust fade aux raisons 
de Sebond *. Au demeurant, il leur semble qu'on leur 
donne beau ieu de les mètre en liberté de combatre 
nostre religion par les armes pures humaines, laquelle 
ilz n'oseroient ataquer en sa maiesté pleine d'authorité 
et de commandement. Le moyen que ie prens pour 
rabatre cete frenaisie, et qui me semble le plus propre, 
c'est de froisser et fouler aux piedz l'orgueuil et hu- 
maine fierté, leur faire sentir l'inanité, la vanité et 
deneantise de l'homme; leur arracher des points les 
chetiues armes de leur raison ; leur faire baisser la 
teste et mordre la terre sous l'authorité et reuerance 
de la maiesté diuine. C'est a elle seule qu'apartient la 
science et la sapience; elle seule qui peut estimer de 
soy quelque chose , et a qui nous desrobons ce que 
nous nous contons , et ce que nous nous prisons : où 
yàp câ fpo^jttiv 3e6ç [liyoi ûXXov in swvrôv*. Or, c'est ce pen- 
dant beaucoup de consolation a l'homme Chrestien de 
voir nos vtils mortels et caduques si proprement assor- 
tis a nostre foy saincte et diuine que, lors qu'on les 
employé aus suiects de leur nature mortels et cadu- 
ques, ils n'y soient pas appropriez plus vniement, ny 
auec plus de force. Voyons donq si l'homme a en sa 
puissance d'autres raisons plus fortes que celles de 

» Vulg, remanie ce passage. 

Sebond : voire s'il est en luy d'arriuer a nulle certi- 
tude par argument et par discours*. 

Que nous presche la vérité, quand elle nous presche 
de fuir la mondaine philosophie; quand elle nous in- 
culque si souuant que nostre sagesse n'est que folie 
deuant Dieu ; que, de toutes les vanitez, la plus vaine 
c'est l'homme; que l'homme, qui présume de son sça- 
uoir, ne sçait pas encores que c'est que sçauoir; et que 
l'homme, qui n'est rien, s'il pense estre quelque chose, 
se * séduit soy mesme et se trompe ? Ces sentences du 
sainct Esprit expriment si clairement et si viuemant 
ce que ie veus maintenir, qu'il ne me faudroit nulle 
autre preuue contre des gens qui se rendroient auec 
toute submission et obéissance a son authorité; mais 
ceus cy veulent estre foitez a leurs propres despans, et 
ne veulent souffrir qu'on combate leur raison que par 
elle mesme. 

Considérons donq, pour céte heure, l'homme seul, 
sans secours estrangier, armé seulemant de ses armes, 
et desgarny de la grâce et cognoissance diuine, qui est 
tout son honneur, sa force, et le fondemant de son 
estre ; voyons combien il a de tenue en ce bel équipage. 
Qu'il me face entendre , par l'effort de son discours, 
sur quels fondemens il a basty ces grandz auantages 
qu'il pense auoir sur les autres créatures. Qui luy a 
persuadé que ce branle admirable de la voûte céleste, 
la lumière éternelle de ces flambeaus roulans si fîere- 
mant sur sa teste, les mouuemans espouuantables de 
céte mer infinie soyent establis et se continuent tant 
de siècles pour sa commodité et pour son seruice? Est 
il possible de rien imaginer de si ridicule que céte 

* C supp. : « se ». 

misérable et chetiue créature, qui n'est pas seulemant 
maistresse de soy, exposée aus offences de toutes choses, 
se die maistresse et emperiere de Tvniuers, /duquel il 
n*est pas en sa puissance de cognoistre la moindre 
partie, tant s'en faut de la commander? Et ce priuilege 
qu'il s*atribue d'estre seul, en ce grand bastimant, qui 
ayt la suffisance d'en recognoistre la beauté et les pie- 
ces, seul qui en puisse rendre grâces a l'architecte, et 
tenir comte de la recepte et mise du monde : qui luy a 
seeléce priuilege? Qu'il nous monstre lettres de céte 
belle et grande charge*. Mais, pauuret, qu'a il en soy 
digne d'vn tel auantage? A considérer céte vie incor- 
ruptible des corps célestes, leur beauté, leur grandeur, 
leur agitation continuée d'vne si iuste règle : 

Cum suspicimus magni cœlestia mundi 
Templa super, stellisque micantibus œtherajîxum. 
Et venit in mentem lunœ solisque viarum-, 

a considérer la domination et puissance que ces corps 
la ont, non seulemant sur nos vies et conditions de 
nostre fortune, 

Facta etenim et vitas hominum suspendit ab astris, 

mais sur nos inclinations mesmes, nos discours, nos 
volontez, qu'ils régissent, poussent et agitent a la 
mercy de leurs influances, selon que nostre raison 
nous Taprend et le trouue : 

Speculataque longe 
Deprendit tacitis dominantia legibus astra, 
Et totum alterna mundum ratione moueri, 
Fatorumque vices certis discernere * signis; 

Vulg. : « discurrere m. 

a voir que non vn homme seul, non vn Roy, mais les 
monarchies, les empires et tout ce bas monde se meut 
au branle des moindres mouuemans célestes : 

Quantaque quam parui faciant discrimina motus.,. 
Tantum est hoc regnum, quod Regibus imperat ipsis; 

si nostre vertu, nos vices, nostre suffisance et science, 
et ce mesme discours que nous faisons de la force des 
astres, et céte comparaison d'eus a nous, elle vient, 
comme iuge nostre raison , par leur moyen et de leur 
faueur : 

Furit alter amore 
Et pontum tranare pot est, et vert ère Troiam : 
Alterius sors est scribendis legibus apta; 
Ecce patrem nati perimunt, natosque parentes, 
Mutuaque armati coeunt in vulnera fratres ; 
Non nostrum hoc bellum est : coguntur tanta mouere, 
Inque suas ferri pœnas, lacerandaque membra... 
Hoc quoque fatale est, sic ipsum expendere fatum ; 

si nous tenons de la distribution du ciel céte part de 
raison que nous auons, commant nous pourra elle 
esgaler a luy? commant soub-mettre a nostre science 
son essence et ses conditions? Tout ce que nous voyons 
en ces corps la, nous estonne et nous transit **. Pour- 
quoy les priuons nous et d'ame, et de vie, et de dis- 
cours? y auons nous recogneu quelque stupidité im- 
mobile et insensible, nous qui n'auons nul commerce 
auecque eus que d'obéissance?* Sont ce pas des songes 
de l'humaine vanité de faire de la lune vne terre ce- 
leste*, y planter des habitations et demeures humaines, 
et y dresser des colonies pour nostre commodité, comme 

* Vulg. siipp. : a et nous transit ». 

faict Platon et Plutarque, et, de nostre terre, en faire 
vn astre esclairant et lumineus?* 

La presumption est nostre maladie naturelle et ori- 
ginelle. La plus calamitieuse et foible de toutes les 
créatures, c'est Thomme, et quant et quant, dict Pline*, 
la plus orguilleuse. Elle se sent et se void logée icy 
parmy la bourbe et le fient du monde, atachée et clouée 
a la pire, plus morte et croupie partie de Tvniuers, au 
dernier estage du logis et le plus esloigné de la voûte 
céleste, auec les animaus de la pire condition des trois; 
et se va plantant par imagination au dessus du cercle 
de la lune, et ramenant le ciel soubs ses pieds. C'est- 
par la vanité de céte mesme imagination qu'il s'égale 
a Dieu, qu'il s'atribue les conditions diuines, qu'il se 
trie soy mesme et se sépare de la presse des autres 
créatures, taille les parts aus animaus, ses confrères 
et compaignons, et leur distribue telle portion de fa- 
cultés et de forces que bon luy semble. Comment 
cognoit il, par l'effort de son intelligence , les bransles 
internes et secrets des animaux? par quelle comparai- 
son d'eux a nous conclud il la bestise qu'il leur attri- 
bue?* Ce mesme défaut, qui empesche la communica- 
tion d'entre eus et nous, pourquoy n'est il aussi bien 
a nous qu'a eus? C'est a deuiner a qui est la faute de 
ne nous entendre point : car nous ne les entendons 
non plus qu'eus a nous. Par céte mesme raison, ils 
nous peuuent estimer bestes, comme nous les en esti- 
mons. Ce n'est pas grand merueille si nous ne les 
entendons pas ; aussi ne faisons nous les Basques et les 
Troglodites ». Il nous faut remarquer la parité qui est 

' Vulg, supp. : a dict Pline ». 

• BC : « Toutes-fois aucuns se sont vantez de les entendre, 
comme Apollonius Thyaneus* et autres* ». 

entre nous : nous auons quelque moienne intelligence 
de leurs mouuemens et * de leur sens; aussi ont les 
bestes des nostres, enuiron a mesme mesure. Elles 
nous flatent, nous menassent, et nous requièrent; et ' 
nous a elles. Au demeurant, nous découurons bien 
euidammant qu'entre elles il y a vne pleine et entière 
communication, et qu'elles s'entr'en tendent, non seu- 
lement celles de mesme espèce , mais aussi d'espèces 
diuerses*. En certain abayer d'vn chien, le cheual 
cognoit qu'il y a de la menasse et " de la colère ; de 
certaine autre sienne vois, il ne s'en effraye point. Les 
bestes mesmes qui n'ont point de vois , par la société 
d'offices que nous voyons entre elles, nous argumen- 
tons aisemant qu'elles ont quelque autre moyen de 
communication*. Pourquoy non, tout aussi bien que 
nos muets disputent, argumentent et narrent des his- 
toires par leurs gestes? l'en ay veu de si souples et 
formez a cela, qu'a la vérité il ne leur manquoit rien 
a la perfection de se sçauoir faire entendre. Les amou- 
reus se couroussent, se reconcilient, se prient, se 
remercient, s'assignent , et disent en fin toutes choses 
des y eus '. 

Au reste, quelle sorte de nostre suffizance ne recon- 
noissons nous aus opérations des animaus? Est il 
police réglée auec plus d'ordre , diuersifiée a plus de 
charges et d'offices , et plus constammant entretenue 
que celle des mouches a miel? Céte disposition d'ac- 
tions et de vacations si ordonnée, la pouuons nous 

* Vulg, supp. : a de leurs mouuemens et ». 

* Vulg. supp, : tt de la menasse et ». 
5 BC aj. : 

Il E' l silentio ancor suoîe 
Hauer prieghi e parole* ». 

H. 3 

imaginer se conduire sans discours et sans proui- 
dence? 

His quidam signis atque hœc exempta sequuti. 
Esse apibus partem diuinœ mentis, et haustus 
yEthereos dixere. 

Les arondes*que nous voions, au retour du printemps, 
fureter tous les coins de nos maisons, cerchent elles 
sans iugement, et choisissent elles sans discrétion, de 
mille places, celle qui leur est la plus commode a se 
loger? Et, en céte belle et admirable contexture de 
leurs bastimans, les oyseaus peuuent ils se seruir plus 
tost d'vne figure quarrée que de la ronde, d'vn angle 
obtus que dVn angle droit, sans en sçauoir les condi- 
tions et les effets? Prennent ils tantost de l'eau, tantost 
de Targile, sans iuger que la durté s'amolit en Thu- 
mectant? Planchent ils de mousse leur palais, ou de 
duuet, sans preuoir que les membres tendres de leurs 
petits y seront plus molemant et plus a Taise? Se cou- 
urent ils du vent pluuieus , et plantent leur loge a 
Torient, sans connoistre les conditions différentes de 
ces vents, et considérer que l'vn leur est plus salutaire 
que l'autre? Pourquoi espessit l'araignée sa toile en vn 
endroit, et relasche en vn autre, se sert a céte heure 
de céte sorte de nœud, tantost de celle la, si elle n'a et 
délibération, et pensemant, et conclusion? Nous re- 
connoissons asises, en la plus part de leurs ouurages, 
combien les animaus ont d'excellence au dessus de 
nous, et combien nostre art est foyble a les imiter; 
nous voyons toutesfois aux nostres, plus grossiers, les 
facultez que nous y emploions, et que nostre ame s'y 

* BC : <i arondeles ». 

sert de toutes ses forces : pourquoy n'en estimons nous 
autant d'eux? pourquoy atribuons nous a ie ne sçay 
quelle inclination naturelle et seruile les ouurages 
qui surpassent tout ce que nous pouuons par nature 
et par art? Enquoy, sans y penser, nous leur donnons 
vn tresgrand auantage sur nous, de faire que nature, 
par vne douceur maternelle, les accompaigne et guide 
comme par la main a toutes les actions et commoditez 
de leur vie, et qu'a nous, elle nous abandonne au ha- 
zard et a la fortune, et a quester par art et par indus- 
trie * les choses nécessaires a nostre conseruation , et 
nous refuse quant et quant les moyens de pouuoir 
arriuer par nulle institution et contention d'esprit a la 
suffisance naturelle des bestes : de manière que leur 
stupidité brutale surpasse, en toutes commodités, tout 
ce que peut nostre inuention et nos arts*. Vrayment, 
a ce compte, nous arions bien raison de l'appeller vne 
tresiniuste marâtre. Mais il n'en est rien : nostre po- 
lice n'est pas si difforme et si monstreuse. 

Nature a embrassé vniuersellement toutes ses créa- 
tures, et n'en est aucune qu'elle n'ait bien plainement 
fourny de tous moyens nécessaires a la conseruation 
de son estre. Car ces plainctes vulgaires que i'oy faire 
aux hommes (comme la licence de leurs opinions les 
esleue tantost au dessus des nues ', et puis les rauale 
aux antipodes), que nous sommes le seul animal aban- 
donné nud sur la terre nue, lié, garroté, n'ayant de- 
quoy s'armer et couurir que de la despouillé d'autruy, 
la ou, toutes les autres créatures, nature les a garnies 
de coquilles, de gousses, d'escorses, de poil, de laine, 

* Vulg. supp. : « et par industrie ». 

' Vulg. : a tout ce que peut nostre diuine intelligence ». 

' BC ; tt nuées ». 

de pointes, de cuir, de bourre, de plume, d escaille, de 
toyson et de soye, selon le besoin de son * estre; les a 
armées de griffes, de dentz, de cornes, pour assaillir et 
pour défendre, et les a elle mesmes instruites a ce qui 
leur est propre, a nager, a courir, a voler, a chanter ; 
la ou l'homme ne sçait ny cheminer, ny parler, ny 
manger, ny rien que pleurer, sans aprentissage * : ces 
plaintes la sont fauces ; il y a en la police du monde 
vne esgalité plus grande, et vne relation plus vniforme: 
la foyblesse de nostre naissance se trouue a peu prez 
en la naissance des autres créatures •. Nostre peau est 
garnie aussi suffisamment que la leur de fermeté pour 
les iniures du temps, tesmoin plusieurs nations entiè- 
res, qui n'ont encores goûté nul vsage des vestemens*. 
Mais nous le iugeons mieux par nous mesmes : car 
tous les endroitz de la personne qu'il nous plaist des- 
couurir au vent et a l'air se trouuent propres a le 
souffrir : le visage, les piedz, les mains, les iambes, les 
espaules, la teste, selon que Tvsage nous y conuie. 
Car, s'il y a partie en nous foyble, et qui semble de- 
uoir craindre la froidure, ce deuroit estre l'estomac, 
ou se faict la digestion : noz pères le portoient descou- 
uert, et noz dames , ainsi molles et délicates qu'elles 
sont, elles s'en vont lantost entr'ouuertes iusques au 
nombril. Les liaisons et emmaillotemens des enfans ne 
sont non plus nécessaires : tesmoin les mères Lacede- 
monienes, qui esleuoient les leurs en toute liberté de 
mouuemans de membres, sans les atacher ne plier; et 
plusieurs nations le font encore '. Nostre pleurer est 

* BC : « leur ». 

* Vulg. supp. : « la foyblesse... créatures ». 

* Vulg. modifie le milieu de cette phrase, et supp. à la fin : « et 
plusieurs... encore ». 

commun a la plus part des autres animaux, et n'en est 
guiere qu'on ne voye se plaindre et gémir long temps 
après leur naissance; d'autant que c'est vne contenance 
bien sortable a la foyblesse enquoy ils se sentent. 
Quant a l'vsage du manger, il est en nous, comme en 
eux, naturel et sans instruction*. Qui fait doute qu'vn 
enfant arriué a la force de se nourrir ne sceut quester 
sa nourriture? Et la terre en produit et luy en offre 
assez pour sa nécessité, sans autre culture et artifice; 
et sinon en tout temps, aussi ne faict elle pas aus bes- 
tes : tesmoin les prouisions que nous voyons faire aux 
fourmis et autres, pour les saisons sterilles de l'année. 
Ces nations que nous venons de descouurir si abon- 
damment garnies de viande et de breuuage naturel, 
sans soin et sans façon , nous viennent d'aprendre que 
le pain n'est pas nostre seule nourriture; et que, sans 
labourage, sans aucune nostre industrie \ nostre mère 
nature nous auoit fournis a planté de tout ce qu'il * 
nous faloit: voire, comme il est vraysamblable , plus 
plainement et plus richement qu'elle ne faict a présent 
que nous y auons meslé nostre artifice ; 

Et tellus nitidas fruges vinetaque lœta 
Sponte sua primum mortalibus ipsa creauit ; 
Ipsa dédit dulces fœtus et pabula lœta, 
Quœ nunc vix nostro grandescunt aucta labore , 
Conterimusque boues et vires agricolflrum : 

le desbordement et desreglement de nostre appétit 
deuançant toutes les inuentions que nous cerchons de 
l'assouuir. 
Quant aux armes, nous en auons plus de naturelles 

* Vulg. supp. : a sans aucune nostre industrie ». 

* Nous suivons la leçon de BC; A porte : « qui ». 

que la plus part des autres animaux, plus de diuers 
mouuemens de membres, et en tirons plus de seruice 
naturellement et sans leçon. Ceux qui sont duictz a 
combatre nudz, on les void se ietter aus hazards pareilz 
aux nostres : si quelques bestes nous surpassent en cet 
auantage, nous en surpassons plusieurs autres. Et 
l'industrie de fortifier le corps et le couurir par moyens 
estrangiers*, nous Tauons par vn instinct et précepte 
naturel. Qu'il soit ainsi : l'elephant esguise et esmoult 
ses dentz, desquelles il se sert a la- guerre (car il en a 
de particulières pour cet vsage, qu'il espargne, et ne 
les employé aucunement a ses autres seruices) ; quand 
les taureaux vont au combat , ilz respandent et iettent 
la poussière a l'entour d'eux; les sangliers affinent 
leurs défiances; et l'ichneaumon , quand il doit venir 
aux prises auec le crocodile, munit son corps, l'enduit 
et le crouste tout a l'entour de limon bien serré et 
bien pestry, comme d'vne cuirasse. Pourquoy ne di- 
rons nous qu'il est aussi naturel de nous armer de 
bois et de fer? 

Quand au parler, il est certain que, s'il n'est pas 
naturel, il n'est pas nécessaire. Toutes fois, ie croy 
qu'vn enfant qu'on auroit nourri en pleine solitude, 
esloigné de tout commerce (qui seroit vn essay mal 
aysé a faire), auroit quelque sorte de parole pour ex- 
primer ses conceptions; et n'est pas croyable que 
nature nous ayt refusé ce moyen qu'elle a donné a 
plusieurs autres animaux. Car qu'est ce autre chose 
que parler, céte suffisance que nous leur voyons de se 
pleindre, de se resiouir, de s'entrapeller au secours, se 
conuier a l'amour, comme ilz font par l' vsage de leur 

* Vulg. : a moyens acquis ». 

vois* *? Et la différence de langage qui se voit entre 
nous, selon la différence des contrées, elle se treuue 
aussi aux animaux de mesme espèce : Aristote allègue, 
a ce propos, le chant diuers des perdris, selon la situa- 
tion des lieux*. Mais cela est a sçauoir quel langage 
parleroit cet en£ant; et ce qui s*en dit par diuination 
n'a pas beaucoup d*aparance. Si on m'allègue contre 
céte opinion que les sourdz naturelz ne parlent point, 
ie responds que ce n'est pas seulement pour n'auoir 
peu receuoir l'instruction de la parole par les oreilles, 
mais plustost pour ce que le sens de l'ouie, du quel ilz 
sont priuez, se raporte a celuy du parler, et se tiennent 
ensemble d'vne cousture naturelle , en façon que, ce 
que nous parlons, il faut que nous le parlons ' premiè- 
rement a nous, et que nous le facions sonner au de- 
dans a noz oreilles auant que de Tenuoyer aux estran- 
giers. 

l'ay dit tout cecy pour meintenir céte ressemblance 
qu'il y a aux choses humaines, et pour nous ramener 
et reioindre ' au nombre. Nous ne sommes ny au des- 
sus, ny au dessoubz du reste ; tout ce qui est sous le 
ciel, dit le sage, court vne loy et fortune pareille*. 11 
y a quelque differance, il y a des ordres et des degrez :' 
mais c'est soubz le visage d'vne mesme nature*. Il 
faut contreindre l'homme et le renger dans les barriè- 
res de céte police ; le misérable n'a garde d'eniamber 

* BC aj. : 

a Cosi per entra loro schiera bruna 
S'ammusa Vvna con Valtr a formica, 
Forse a spiar lor via, e lorforiuna. 

Il me semble que Lactance attribue aux bestes, non le parler 
seulement, mais le rire encore ». 

* C ; a parlions ». 
BC : a ioindre ». 

par effect au delà : il y * est entraué et engagé ; il y • 
est assuiecty de pareille obligation que les autres créa- 
tures de son ordre et d'vne condition fort moyenne, 
sans aucune prerogatiue et preexcellence vraye et es- 
sentiele : celle qu'il se donne par opinion et par fan- 
tasie n'a ny corps, ny goust. Et s'il est ainsi que luy 
seul de tous les animaux ayt cete liberté de l'imagina- 
tion et ce desreglement de pensées , luy representans 
ce qui est, ce qui n'est pas, et ce qu'il veut, le faux et 
le véritable, c'est vn auantage qui luy est bien cher 
vendu, et dequoy il a bien peu a se glorifier : car de 
la naist la source principale des maux qui le pressent, 
vices *, maladies, irrésolution, trouble et desespoir. le 
dy donc, pour reuenir a mon propos, qu'il n'y a nulle 
apparence d'estimer que les bestes facent par inclina- 
tion naturelle et forcée les mesmes opérations que 
nous faisons par nostre chois et industrie. Nous deuons 
conclurre de pareilz effectz pareilles facultez*, et con- 
fesser par conséquent que ce mesme discours, céte 
mesme voye que nous tenons a ouurer, c'est aussi 
celle des animaux*. Pourquoy imaginons nous en eux 
céte contreinte naturelle, nous qui n'en esprouuons 
nul pareil effect? loint qu'il est plus honorable d'estre 
acheminé et obligé a regléement agir par naturelle et 
ineuitable condition, et plus approchant de la diuinité, 
que de agir regléement par liberté téméraire et for- 
tuite, et plus seur de laisser a nature qu'a nous les 
resnes de nostre conduicte. La vanité de nostre pre- 
sumption faict que nous aimons mieus deuoir a noz 
forces qu'a sa libéralité nostre suffisance, et enrichis- 

* BC supp, : « y ». 

• BC supp. ; « y ». 
' Vulg. ; « péché ». 

sons les autres animaux des biens naturelz, et les leur 
renonçons pour nous honorer et ennoblir des biens 
acquis, par vne humeur bien simple , ce me semble : 
car ie priseroy bien autant des grâces toutes miennes 
et naifùes que celles que i'arois esté mendier et quester 
de Tapren tissage. Il n*est pas en nostre puissance d'a- 
querir vne plus belle recommandation que d'estre 
fauorisé de Dieu et de nature. 

Par ainsi, le renard, dequoy se seruent les habitans 
de la Thrace, quand ilz veulent entreprendre de passer 
par dessus la glace quelque riuiere gelée, et le lâchent 
deuant eux pour cet effect, quand nous le verrions au 
bord de Teau aprocher son oreille bien prez de la 
glace, pour sentir s'il orra, d'vne longue ou d*vne 
voisine distance, bruyre Teau courant au dessoubz, et 
selon qu'il trouue par la qu'il y a plus ou moins d'e- 
pesseur en la glace, se reculer ou s'auancer, n'aurions 
nous pas raison de iuger qu'il luy passe par la teste ce 
mesme discours qu'il feroit en la nostre, et que c'est 
vne ratiocination et conséquence tirée du sens natu- 
rel? ce qui faict bruit se remue; ce qui se remue n'est 
pas gelé; ce qui n'est pas gelé est liquide; et. ce qui est 
liquide plye soubz le faix. Car d'atribuer cela seule- 
ment a vne viuacité du sens de l'ouye, sans discours 
et sans conséquence, cela c'est vne chimère, et ne peut 
entrer en nostre imagination. De mesme faut il esti- 
mer de tant de sortes de ruses et d'inuentions dequoy 
les bestes se couurent des entreprinses que nous faisons 
sur elles. 

Et si nous voulons prendre quelque auantage de 
cela mesme qu'il est en nous de les saysir, de nous en 
seruir et d'en vser a nostre volonté, ce n'est que ce 
mesme auantage que nous auons les vns sur les au- 

très. Nous auons a céte condition noz esciaues*; et la 
plus part des personnes libres abandonnent pour bien 
legieres commoditez leur vie et leur estre a la puissance 
d'autruy*. Les tyrans ont ilz iamais failly de trouuer 
assez d'hommes vouez a leur deuotion, aucuns d'eus 
aioustans d'auantage céte nécessité de les accompagner 
a la mort, comme en la vie?* Ceux qui nous seruent, 
ilz le font a meilleur marché et pour vn traitement 
moins curieux beaucoup * et moins fauorable queceluy 
que nous faisons aux oyseaux, aus chenaux et aux 
chiens, pour le seruice que nous en tirons •*. Et si les 
bestes ont cela de plus généreux que iamais lyon ne 
s'asseruit a vn autre lyon, ny vn cheual a vn autre 
cheual, par faute de cœur. Comme nous alons a la 
chasse des bestes, ainsi vont les tigres et les lyons a la 
chasse des hommes ; et ont vn pareil exercice les vnes 
sur les autres : les chiens sur les Heures, les brochetz 
sur les tanches, les arondeles sur les cigales , les esper- 
uiers sur les merles et sur les alouetes*. Et comme 
nous auons vne chasse qui se conduict plus par subtilité 
que par force, comme celle* de nos lignes et de l'ha- 
meçon, il. s'en void aussi de pareilles entre les bestes. 
Aristote dit que la sèche iette de son col vn boyau long 
comme vne ligne, qu'elle estand au loing en le lâchant, 
et le retire a soy quand elle veut : a mesure qu'elle 
aperçoit quelque petit poisson s'aprocher, elle luy 
laisse mordre le bout de ce boyeau, estant, elle, cachée 
dans le sable ou dans la vase, et, petit a petit, elle le 
retire iusques a ce que ce petit poisson soit si prez 
d'elle que d'vn saut elle puisse l'atraper. 
Quand a la force, il n'est animal au monde en bute 

» Vulg, supp, ; « beaucoup ». 

* Vulg. supp. : tt pour le seruice que nous en tirons ». 

de tant d'offences que Thomme : il ne nous faut point 
vne balaine, vn éléphant et vn crocodile, ny tels autres 
animaux, desquelz vn seul est capable de deffaire vn 
grand nombre d*hommes : les pous sont suffisans pour 
faire vaquer la dictature de Sylla ; c'est le desieuner 
d'vn petit ver que le cœur et la vie d'vn grand et trium- 
phant Empereur. 

Pour quoy disons nous que c'est a Thomme science 
et connoissance bastie par art et par discours, de 
discerner les choses vtilles a son viure et au secours de 
ses maladies de celles qui ne le sont pas, de connoistre 
la force de la rubarbe et du polipode? et, quand nous 
voyons les cheures de Candie, si elles ont receu vn 
coup de traie t, aler, entre vn million d'herbes, choisir 
la dictame pour leur guerison ; et la tortue, quand elle 
a mangé de la vipère, chercher incontinent de l'origa- 
num pour se purger ; le dragon fourbir et esclairer ses 
yeus auecques du fenouil; les cigoignes se donner elles 
mesmes des clysteres a tout de l'eau de marine; les 
elephans arracher, non seulement de leur corps et de 
leurs compagnons, mais des corps aussi de leurs mais- 
tres (tesmoin celuy du Roy Porus qu'Alexandre deffit), 
les iauelotz et les dardz qu'on leur a iettez au combat, 
et les arracher si dextrement qu'ils ne /ont mal ne 
douleur quelconque * : pourquoy ne disons nous de 
mesmes que c'est science et prudence? Car d'alléguer, 
pour les déprimer, que c'est par la seule instruction et 
maistrise de nature qu'elles le sçauent, ce n'est pas 
leur oster le tiltre de science et prudence : voire c'est 
la leur attribuer a plus forte raison que a nous, pour 
l'honneur d'vne si certaine maistresse d'escoUe. Chry- 

* Vulg. modifie cette proposition. 

sippus, bien que, en toutes autres choses, autant des- 
daigneux iuge de la condition des animaux que nul 
autre philosophe, considérant les mouuemantz du 
chien, qui, se rencontrant en vn carrefour a trois che- 
mins, estant a la suyte de son maistre (lequel il a 
esgaré pour s'estre endormy, et ne Tauoit veu partir 
du logis), ou a la queste de quelque proye qui fuyt 
deuant luy *, va essayant l'vn chemin après l'autre, et, 
après s'estre asseuré des deux, et n*y auoir trouué nulle 
trace de ce qu'il cerche, s'eslance dans le troisiesme 
sans marchander, il est contraint de confesser qu'en ce 
chien la vn tel discours se passe ; i'ay suiuy, iusques 
a ce carrefour, mon maistre a la trace ; il faut néces- 
sairement qu'il passe par l'vn de ces trois chemins ; ce 
n'est ny par cetuy-cy, ny par celuy-la : il faut donc 
infailliblement qu'il passe par cet autre ; et que, s'as- 
seurant par céte conclusion et discours, il ne se sert 
plus de son sentiment au troisiesme chemin , ny ne le 
sonde plus, ains s'y laisse emporter par la force de la 
raison. Ce traict purement dialecticien et cet vsage de 
propositions diuisées et conionctes *, et de la suffisante 
enumeration des parties, vaut il pas autant que le 
chien l'aye apris de nature que ' de Trapesunce? 

Si ne sont pas les bestes incapables d'estre encores 
instruites a nostre mode. Les merles, les corbeaux, les 
pies, les parroquetz, nous leur aprenons a parler, et 
céte facilité que nous recognoissons a nous fournir leur 
voix et alaine si souple et si maniable, pour la former 
et restreindre a certain nombre de lettres et de sylla- 
bes, tesmoigne qu'ilz ont vn discours au dedans, qui 

* Vulg. modifie cette phrase, etsupp, : « pour s'estre... du logis ». 

* BC : « conioinctes ». 

* Vulg. : M le chien le sçache de soy que n. 

les rend ainsi disciplinables et volontaires a aprendre. 
Chacun est soûl, ce croy-ie, de voir tant de sortes de 
cingeries que les bateleurs aprennent a leurs chiens : 
les dances, ou ilz ne faillent vne seule cadence du son 
qu*ilz oyent; plusieurs diuers mouuemens et sautz 
qu'ilz leur font faire par le commandement de leur 
parole. Mais ie remarque auec plus d'admiration cet 
effect, qui est toutesfois assez vulgaire, des chiens de- 
quoy se seruent les aueugles, et aus champs, et aux 
villes : ie me suis pris garde comme ilz s'arrestent a 
certaines portes d*ou ils ont accoustumé de tirer Tau- 
mosne; comme ils euitent le choc des coches et des 
charretes, lors mesme que, pour leur regard, ils ont 
assés de place et de commodité * pour leur passage. 
Ten ay veu, le long d*vn fossé de ville, laisser vn sen- 
tier plain et vny, et en prendre vn autre plus incom- 
mode pour esloigner son maistre du fossé. Gommant 
pouuoit on auoir faict conceuoir a ce chien que c'estoit * 
sa charge de regarder seulemant a la scurté de son 
maistre, et mespriser ses propres commodités pour le 
seruir; et commant auoit il la cognoissance que tel 
chemin lui estoit bien assez large, qui ne le seroit pas 
pour vn aueugle? Tout cela se peut il comprendre sans 
ratiocination et sans discours *? 

Il ne faut pas oublier ce que Plutarque dit auoir veu 
a Rome, d'vn chien, auec l'Empereur Vaspasian le 
père, au théâtre de Marcellus. Ce chien seruoit a vn 
bateleur qui iouoit vne fiction a plusieurs mines et a 
plusieurs personnages, et y auoit son roUe : il falloit, 
entre autres choses, qu'il contrefit pour vn temps le 
mort, pour auoir mangé de certaine drogue. Apres 

* Vulg, supp. : (( et de commodité ». 

* Vulg. supp. : <( et sans discours ». 

auoir aualé le pain qu'on feignoit estre céte drogue, il 
commança tantost après a trembler et branler, comme 
s'il eut esté estourdi : finalement, s'estandant et se roî- 
dissant, comme s'il eut esté * mort, il se laissa tirer et 
traisner d'vn lieu a autre, ainsi que portoit le suiet du 
ieu; et puis, quand il cognent qu'il estoit temps, il 
commança premièrement a se remuer tout bellemant, 
comme s'il se fut reuenu d'vn profond sommeil J et, 
leuant la teste, regarda ça et la, d'vne façon qui eston- 
noit tous les assistans. 

Les beufs qui seruoient aus iardins royaus de Suse, 
pour les arrouser et tourner certaines grandes roues a 
puiser de l'eau, ausquelles il y a des baquetz atachez 
(comme il s'en voit plusieurs en Languedoc), on leur 
auoit ordonné d'en tirer par iour iusques a cent tours 
chacun. Hz estoient si acoustumez a ce nombre qu'il 
estoit impossible, par nulle force, de leur en faire tirer 
' vn tour dauantage, et, ayant faict leur tâche, ils s'ar- 
restoient tout court. Nous sommes en l'adolescence 
auant que nous sachions conter iusques a cent, et 
venons de descouurir des nations entières qui n'ont 
nulle cognoissance des nombres. 

Il y a encof-e plus de discours a instruire autruy 
qu'a estre instruit. Or, laissant a part ce que Demo- 
critus îugeoit et prouuoit, que, la plus part des artz, 
les bestes nous les ont aprises, comme l'araignée a 
tistre et a coudre, l'arondele a bastir, le cigne et le 
rossignol la musique, et plusieurs animaux , par leur 
imitation, a faire la médecine, Aristote tient que les 
rossignolz éprennent leurs petitz a chanter, et y em- 
ployent du temps et du soin ; d'où il adulent que les 

* Vulg. supp. : « sMI eut esté ». 

petitz que nous nourrissons en cage , qui n*ont point 
eu loisir d*aller a l'escolle sous leurs parens, perdent 
beaucoup de la grâce de leur chant*. Aus spectacles de 
Rome, il se voyoit ordinairement des elephans dressez 
a se mouuoir et dancer, au son de la vois, des dânces 
a plusieurs entrelasseures, coupures et diuerses ca- 
dances très-difficiles a aprendre. Il s'en est veu qui, 
en leur priué, rememoroient leur leçon et s'exerçoient 
par soin et par estude, pour n'estre tancez et batus de 
leurs maistres. 

Mais cet' autre histoire de la pie, de laquelle nous 
auons Plutarque mesme pour respondant, est estrange. 
Elle estoit en la boutique d'vn barbier, a Rome, et 
faisoit merueilles de contre-faire auec la vois tout ce 
qu'elle oyoit. Vn iour, il adiiint que certaines trom- 
petes s'arrestarent a sonner long temps deuant céte 
boutique. Depuis cela, tout le lendemain, voila céte 
pie pensiue, muete et mélancolique, dequoy tout le 
monde estoit esmerueillé, et pensoit on que le son des 
trompetes l'eut ainsi essourdie et estonnée, et qu'auec 
Touye la vois se fut quant et quant esteinte. Mais on 
trouua en fin que c'estoit vne estude profonde et vne 
retraicte en soy mesmes, son esprit s'exercitant et pré- 
parant sa vois a reptesenter le son de ces trompetes : de 
manière que sa première vois ce fut celle la de repré- 
senter perfectement leurs reprinses, leurs poses et leurs 
muances, ayant quicté par ce nouuel aprentissage et pris 
a desdein tout ce qu'elle sçauoit dire au parauant. 

le ne veus pas obmettre a alléguer aussi cet autre 
exemple d'vn chien que ce mesme Plutarque dit auoir 
veu (car, quand a l'ordre, ie sens bien que ie le trou- 
ble; mais ie n*en obserue non plus a renger ces exem- 
ples qu'au reste de toute ma besongne),luy estant dans 

vn nauire; ce chien estant en peine pour auoir l'huyle 
qui estoit dans le fons d*vne cruche, et n'y pouuant 
arriuer de la langue, pour Testroite emboucheure du 
vaisseau, il vid qu'il * alla quérir des caillons qui es- 
toient dans la nauire *, et en mit dans céte cruche, 
iusques a ce qu'il eut faict hausser l'huyle plus près 
du bord, ou il le peut atteindre. Cela qu'çst ce, si ce 
n'est l'effect d'vn esprit bien subtil? On dit que les 
corbeaus de Barbarie en font de mesme , quand l'eau 
qu'ils veulent boire est trop basse. Céte action est au- 
cunement voisine de ce que recitoit des elephans vn 
Roy de leur nation, luba : que, quand, par la finesçe 
de cens qui les chassent, Tvn d'entre eux se trouue 
pris dans certaines fosses profondes (qu'on leur pré- 
pare, et les recouure l'on de menues brossailles pour 
les tromper), ses compaignons y aj3portent en diligence 
force pierres et pièces de bois, affin que cela l'ayde a 
s'en mettre hors. Mais cet animal raporte en tant d'au- 
tres effetz a l'humaine suffisance, que, si ie vouloy 
suiure par le menu ce que l'experiance en a apris, ie 
gaignerois aysement ce que ie maintiens ordinaire- 
ment, qu'il se trouue plus de differance de tel homme 
a tel homme, que de tel animal a tel homme. Le gou- 
uerneur d'vn éléphant, en vne maison priuée de Syrie, 
desroboit, tous les repas, la moitié de la pension qu'on 
luy auoit ordonnée; vn iour, le maistre voulut lui 
mesme le penser, et versa dans la mangeoire la iuste 
mesure d'orge qu'il luy auoit prescrite pour sa nourri- 
ture; Telephant, regardant d'vn mauuais œuil ce gou- 
uerneur, sépara auec la trompe et en mit a part la 
moitié, déclarant par la le tort qu'on luy faisoit. Et 

* Vulg. supp. : « il vid qu'il ». 

* Vulg. supp. : « qui estoient dans la nauire ». 

vn autre, ayant vn gouuerneur qui mesloit dans sa 
mangeaille des pierres pour en croitre la mesure, s'a- 
procha du pot ou il faisoit cuyre sa chair pour son 
disner, et le luy remplit de cendre. Cela ce sont des 
effaictz particuliers; mais ce que tout le monde a veu, 
et que tout le monde sçait, qu'en toutes les armées qui 
se conduisoient du pays de Leuant, Tvne des plus 
grandes forces consistoit aus elephans qu'on y mesloit^, 
desquelz on tiroit des effectz sans comparaison plus 
grandz que nous ne faisons a présent de nostre artille- 
rie qui tient* leur place* (cela est aysé a iuger a ceus 
qui connoissent les histoires anciennes)*. Il fialloit bien 
qu'on se respondit a bon escient de la créance de ces 
bestes et de leur discours, de leur abandonner la teste 
d*vne bataille, la ou le moindre arrest qu'elles eussent 
sceu faire, pour la grandeur et pesanteur de leur corps, 
le moindre effroy qui leur eust faict tourner la teste 
sur leurs gens estoit suffisant pour tout perdre ; et a 
peine s'est il veu deus ou trois exemples ou cela soit 
auenu, qu'ilz se ijf iettassent sur leurs troupes , ce qui 
adulent ordinairement a nous mesmes *. On leur don- 
noit charge non d'vn mouuemant simple, mais de 
plusieurs diuerses parties au combat*. 

Nous admirons et poisons mieux les choses estran- 
gieres que les ordinaires, et, sans cela, ie ne me fusse 
pas i^musé a ce long registre : car, selon mon opinion, 
qui contreroUera de prez ce que nous voyons ordinai- 
remant des animaus qui viuent parmy nous , il y a 
dequoy y remarquer des opérations autant admirables 
que celles qu'on va recuillant es pais estrangiers. 
Nous viuons, et eus et nous, sous mesme tect, et hu- 

* Vulg. supp. : o qu'on y mesloit ». 

• Vulg, modifie cette fin de phrase. 

II. 4 

mons vn mesme air : il y a, sauf le plus et le moins, 
entre nous vne perpétuelle ressemblance *. Tay veu 
autres-fois parmy nous des hommes amenez par mer 
de lointain pais, desquels par ce que nous n'enten- 
dions aucunement le langage, et que leur façon au 
demeurant, et leur contenance, et leurs vestemens 
estoient du tout esloignés des nostres , qui de nous ne 
les estimoit et saunages et barbares? qui n'atribuoit a 
stupidité et a bestise de les voir muets, ignorants la 
langue Françoise, ignorans nos baisemains et nos 
inclinations serpentées, nostre ix)rt et nostre maintien, 
sur lequel, sans faillir, doit prendre son patron la na- 
ture humaine? Tout ce qui nous semble estrange, 
nous le condamnons, et ce que nous n'entendons pas; 
comme il nous aduient au iugement que nous faisons 
des bestes. Elles ont plusieurs conditions qui se rapor- 
tent aus nostres. De celles la, par comparaison, nous 
pouuons tirer quelque coniecture; mais, de ce qui est 
en elles particulier, nous n'en sçauons rien. Les cheuaus, 
les chiens, les bœufz, les brebis, les oyseaus, et la plus 
part des animaus qui viuent auec nous reconnoissent 
nostre vois et se laissent conduire par elle : si faisoit 
bien encore la murène de Crassus, et venoit a lui quand 
il Tapelloit; et le font aussi les anguilles qui se trou- 
uent en la fontaine d'Arethuse, et d'autres poissons ** : 

Nomen habent, et ad magistri 
Venit quisque sui vocem citatus. 

Nous pouuons iuger de cela. Nous pouuons aussi dire 
que les elephans ont quelque participation de religion, 
d'autant qu'après plusieurs ablutions et purifications, 

* Vulg. remplace cette phrase par une autre. 

* Vulg. supp. : (t et... poissons », et restitue la citation qui suit. 

on les void haussant leur trompe comme des bras, et, 
tenant les yeus fichés vers le soleil leuant^ se planter 
long temps en méditation et contemplation, a certaines 
heures du iour, de leur propre inclination, sans in- 
struction et sans précepte. Mais, pour ne voir nulle 
telle apparence ez autres animaus, nous ne pouuons 
pourtant establir qu'ilz soient sans religion, et ne pou- 
uons prendre en nulle part ce qui nous est caché. 
Comme nous voyons quelque chose en cétc action que 
le philosophe Cleantes remerqua, par ce qu'elle retire 
aus nostres. Il vid, dit il, des fourmis partir de leur 
fourmilière, portans le corps d'vn fourmis mort vers 
vne autre fourmilliere, de laquelle plusieurs autres 
fourmis leur vindrent au deuant, comme pour parler 
a eus; et, après auoir esté ensemble quelque pièce, 
ceus ci s'en retournèrent pour consulter, pensez, auec 
leurs concîtCMens, et firent ainsi deux ou trois voyages 
pour la difficulté de la capitulation; en fin, ces derniers 
venus apportèrent aus premiers vn ver de leur tanière, 
comme pour la rançon du mort; lequel ver, les pre- 
miers chargèrent sur leur dos, et emportèrent chez 
eus, laissant aus autres le cors du trespassé. Voila in- 
terprétation que Cleanthes y donna : tesmoignant par 
la (encore qu'a son iugement les t^pstes soient incapa- 
bles de raison *) que celles qui n'ont point de voix ne 
laissent pas d'auoir pratique et communication mu- 
tuelle, de laquelle c'est nostre faute que nous ne soyons 
participais, et ne pouuons, a céte cause, iuger de leurs 
opérations *. Or elles en produisent encores d'autres, 
qui surpassent de bien loin nostre capacité; ausquelles 
il s'en faut tant que nous puissions arriuer par imita- 

• Vulg. supp, toute cette parenthèse, 

* Vulg, modifie cette fin de phrase. 

tion, que, par imagination mesme, nous ne les pouuons 
conceuoir. Plusieurs tiennent qu'en céte grande et 
dernière bataille nauale qu'Antonius perdit contre 
Auguste, sa galère capitenesse fut arrestée au milieu 
de sa course par ce petit poisson que les Latins nom- 
ment rémora, a cause de céte sienne propriété d'arres- 
ter toutes sortes de vaisseaus ausquels il s'atache. Et 
TEmpereur Calligula vogant auec vne grande flote en 
la coste de la Romanie, sa seule galère fut arrêtée tout 
court par ce mesme poisson, lequel il fit prendre, ata- 
ché comme il estoit au bas de son vaisseau, tout despit 
dequoy vn si petit animal pouuoit forcer et la mer, et 
les vents et la violence de * tous ses auirons, pour estre 
seulement ataché par le bec a sa galère (car c'est vn 
poisson a coquille), et s'estona encore, non sans grande 
raison, de ce que, luy estant apporté dans le bateau, 
il n'auoit plus céte force qu'il auoit au dehors. Vn 
cytoien de Cyzique acquist iadis vne réputation de 
bon mathématicien, pour auoir apris de la condition 
de rherisson qu'il • a sa tanière ouuerte a diuers en- 
droitz et a diuers ventz, et, preuoyant le vent aduenir, 
il va boucher le trou du costé de ce vent la : ce que 
remerquant, ce cytoien venoit tousiours apporter ' en 
sa ville certaines psedictions du vent qui auoit a tirer. 
Le caméléon prend la couleur du lieu ou il est assis : 
mais le poulpe se donne luy mesme la couleur qu'il 
luy plait, selon les ocasions, pour se cacher de ce qu'il 
creint et atraper ce qu'il cerche : au caméléon, c'est 
changement de passion ; mais au poulpe, c'est change- 
ment d'action. Nous auons quelques mutations de 

' -4 : « des », ce qui est une erreur évidente. 

* C : a qui ». 

' Vulg. : » ce citoyen apportoit »». 

couleur a la fraieur, la colère, la honte et autres pas- 
sions qui altèrent le teind de nostre visage; mais c'est 
par Teffait de la soufrance, comme au caméléon. Il est 
bien en la iaunisse de nous faire iaunir; mais il n'est 
pas en la disposition de nostre volonté. Or ces effets, 
que nous reconnoissons aux autres animaux plus 
grandz que les nostres, tesmoignent y auoir en eux 
quelque faculté plus excellente qui nous est occulte, 
comme il est vray semblable que sont plusieurs autres 
de leurs conditions et puissances*. 

De toutes les prédictions du temps passé, les plus 
anciennes et plus certaines estoient celles qui se ti- 
roient du vol des oyseaux. Qu'auons nous en nous 
de pareil et de si admirable? Céte règle, cet ordre du 
branler de leur aile, par lequel on tire des conséquen- 
ces des choses a venir, il faut bien qu'il soit conduict 
par quelque excellent ressort a vne si noble opération : 
car c'est prester a la lettre d'aler atribuant ce grand 
effect a quelque ordonnance naturelle sans l'intelli- 
gence, consentement et discours de qui le produit, et 
est vne opinion euidamment fause. Et qu'il soit ainsi, 
la torpille a céte condition non seulement d'endormir 
les membres qui la touchent, mais, au trauers des 
filetz et de la scène, elle transmet vne pesanteur en- 
dormie aus mains de ceus qui la remuent et manient; 
voire, dit on dauantage que, si on verse de l'eau dessus, 
on sent cete passion qui gaigne contremont iusques a 
la main, et endort l'atouchement au trauers de l'eau. 
Céte force est merueilleuse, mais elle n'est pas inutile 
a la torpille : elle la sent et s'en sert, de manière que, 
pour atraper la proye qu'elle queste, on la void se tapir 
soubz le limon, afin que les autres poissons coulans 
par dessus, frapez et endormis de céte sienne froideur, 

tombent en sa puissance. Les grues, les arondes * et 
autres oyseaux passagiers, changeans de demeure selon 
les saisons de Tan, monstrent assez la cognoissance 
qu'elles ont de leur faculté diuinatrice, et la mettent 
en vsage. Les chasseurs nous asseurent que, pour choi- 
sir dVn nombre de petitz chiens celluy qu'on a à con- 
seruer pour le meilleur, il ne faut que mètre la mère 
au propre de le choisir elle mesme : comme si on les 
emporte hors de leur giste, le premier qu'elle y rapor- 
tera sera tousiours le meilleur; ou bien, si on faict 
semblant d'entourner de feu leur giste de toutes parts, 
celuy des petits au secours duquel elle courra pre- 
mièrement. Par ou il apert qu'elles ont vn vsage de 
prognostique que nous n'auons pas; ou qu'elles ont 
quelque vertu a iuger de leurs petitz autre et plus viue 
que la nostre : car, a nos enfans , il est certain que, 
bien auant en l'eage, nous n*y découurons rien , sauf la 
forme corporelle, par ou nous en puissions faire triage *. 
La manière de naistre, d'engendrer, nourrir, agir, 
mouuoir, viure et mourir des bestes estant si voisine 
de la nostre, tout ce que nous retranchons de leurs 
causes motrices, et que nous aioustons a nostre condi- 
tion au dessus de la leur, cela ne peut aucunement 
partir du discours de nostre raison. Pour règlement de 
nostre santé, les médecins nous proposent l'exemple du 
viure des bestes et leur façon : car ce mot est de tout 
temps en la bouche du peuple : 

Tene^ chautjf les pieds et la teste ; 
Au demeurant viuej[ en beste. 

La génération est la principale des actions natu- 

* BC : a arondeles ». 

* Vulg, supp, : « car, a nos enfans... triage ». 



LIVRE SECOND. 55 

relies; nous auons quelque disposition de membres qui 
nous est plus propre a cela : toutesfois ilz nous ordon- 
nent de nous ranger a Tassiete et disposition brutale, 
comme plus effectuelle et plus naturelle ^ : 

More ferarum 
Quadrupedumque magis ritu, plerumque putantur 
Concipere uxores : quia sic loca sumere possunt, 
Pectoribus positis, sublatis semina lumbis. * 

Si c'est iustice de rendre a chacun ce qui luy est 
deu, les bestes qui seruent, ayment et defandent leurs 
bienfaicteurs, et qui poursuyuent et outragent les 
estrangiers et ceux qui les ofTencent, elles représentent 
en cela quelque air de nostre iustice; comme aussi en 
conseruant vne equalité tresequitable en la dispensa- 
tion de leurs biens a leurs petits. Quant a l'amitié, 
elles Tont sans comparaison plus viue et plus constante 
que n'ont pas les hommes. Hircanus, le chien du Roy 
Lysimachus, son maistre mort, demeura obstiné sus 
son lict, sans vouloir boire ne manger, et le iour qu'on 
en brusla le corps, il print sa course et se ietta dans le 
feu, ou il fut bruslé. Comme fit aussi le chien d'vn 
nommé Pyrrhus; car il ne bougea de dessus le lict de 
son maistre dépuis qu'il fut mort, et, quand on l'em- 
porta, il se laissa enleuer quand et luy, et finalement 

• Vulg. supp. : tt comme plus... naturelle j>. 

* BC aj. : « Et.reiettent comme nuisibles ces mouuemans in- 
discrets et insolans que les femmes y ont meslé de leur creu, 
les ramenant a l'exemple et vsage des bestes de leur sexe, plus 
modeste et rassis : 

Nom mulier prohibet se concipere, atque répugnât, 
Clunibus ipsa viri venerem si lœta retractet, 
Atque exossato ciet omni pectore fluctus ; 
Eijcit enim sulci recta regione viaque 
Vomerem, atque locis auertit seminis ictum ». 

se lança dans le buschier ou on brusloit le corps de 
son maistre. Il y a certaines inclinations d'affection 
qui naissent quelque fois en nous sans le conseil de la 
raison, qui viennent d'vne témérité fortuite, que d'au- 
tres nomment sympathie : les bestes en sont capables 
comme nous. Nous voyons les cheuaus prendre cer- 
taine acointance des vns aux autres, iusques a nous 
mètre en peine pour les faire viure ou voyager séparé- 
ment : on les void appliquer leur affection a certain 
poil de leurs compaignons, comme a certain visage; et 
ou ilz le rencontrent s'y ioindre incontinant auec feste 
et démonstration de bien-veuillance, et prendre quel- 
que autre forme a contre-cœur et en haine. Les ani- 
maus ont chois, comme nous, en leurs amours, et font 
quelque triage de leurs femeles; ils ne sont pas exemptz 
de nosialousies et d'enuies extrêmes et irréconciliables. 
Les cupiditez sont ou naturelles ou nécessaires *, 
comme le boire et le manger; ou naturelles et non 
nécessaires, comme Tacointance des femelles ; ou elles 
ne sont ny naturelles ny nécessaires. De céte dernière 
sorte sont quasi toutes celles des hommes : elles sont 
toutes superflues et artificielles : car c'est merueille 
combien peu il faut a nature pour se contenter, com- 
bien peu elle nous a laissé a désirer. Les aprests de nos 
cuisines ne touchent pas son ordonnance. Les Stoiciens 
disent qu'vn homme auroit dequoy se substenter d'vne 
oliue par iour. La délicatesse de nos vins n'est pas de 
sa leçon, ny la recharge que nous adioutons aus appe- 
titz amoureus : 

Neque illa 
Magno prognatum deposcit consule cunnum. 

* C et Vulg. : a naturelles et nécessaires ». 

Ces cupiditez estrangieres, que Tignorance du bien et 
vne fauce opinion ont coulées en nous, elles sont en 
si grand nombre qu'elles chassent presque toutes les 
naturelles, ny plus n'y moins que si, en vne cité, il y 
auoit si grand nombre d'estrangiers qu'ilz en missent 
hors les naturels habitans„ ou esteignissent leur autho- 
rite et puissance ancienne, Tvsurpant entièrement et 
s*en saisissant. Les animaus sont, a la vérité, beau- 
coup plus réglés que nous ne sommes, et se contien- 
nent auec plus de modération soubs les limites que 
nature nous a prescriptz : mais non pas si exactement 
qu'ilz n'ayent encore quelque conuenance a nostre 
desbauche. Et tout ainsi comme il s'est trouué des 
désirs furieus, qui ont poussé les hommes a Tamour 
des be&tes, elles se trouuent aussi par fois esprises de 
nostre amour, et reçoiuent des affections monstrueuses 
d'vne espèce a autre : tesmoin l'elephant corriual 
d'Aristophanes , le grammairien, en Tamour d'vne 
ieune bouquetière, en la ville d'Alexandrie, qui ne luy 
cedoît en rien aus offices d'vn poursuiuant bien pas- 
sionné : car, se promenant par le marché ou l'on ven- 
doit des fruictz, il en prenoit auec sa trompe, et les 
luy portoit ; il ne la perdoit de veuë que le moins qu'il 
lui estoit possible, et luy mettoit quelquefois la trompe 
dans le sein par dessoubz son colet, et luy tastoit les 
tetins. Hz recitent aussi d'vn dragon amoureus d'vne 
fille, et d'vne oye esprise de l'amour d'vn enfant, en la 
ville d'Asope, et d'vn bélier seruiteur de la menestriere 
Glaucia ; et il se void tous les iours des magotz furieu- 
sement espris de l'amour des femmes. On void aussi 
certains animaux s'adonner a l'amour des masles de 
leur sexe. Oppianus et autres recitent quelques exem- 
ples, pour monstrer la reuerance que les bestes en 

leurs mariages portent a la parenté ; mais Texperiance 
nous faict bien souuent voir le contraire : 

Nec habetur turpe iuuencœ 
Ferre patrem tergo;fit equo suafilia coniux; 
Quasque creauit init pecudes caper-, ipsaque cuius 
Semine concepta est ex illo concipit aies. 

De subtilité malitieuse, en est il vne plus expresse que 
celle du mulet du philosophe Thaïes? Lequel, passant 
au trauers d'vne riuiere, chargé de sel, et, de fortune, 
y estant bronché, si que les sacs qu'il portoit en furent 
tous mouillez, s'estant aperceu que le sel, s'estant 
fondu par ce moyen, luy auoit rendu sa charge plus 
legiere, ne failloit iamais, aussi tost qu'il rencontroit 
quelque ruisseau, de se plonger dedans auec sa charge, 
iusques a ce que son maistre, descouurant sa malice, 
ordonna qu*on le chargeast de laine ; a quoy se trou- 
uant mesconté, il cessa de plus vser de céte finesse. Il 
y en a plusieurs qui représentent naiuement le visage 
de nostre auarice : car on leur void vn soin extrême 
de surprendre tout ce qu'elles peuuent, et de le curieu- 
sement cacher, quoy qu'elles n'en tirent nul vsage. 
Quand a la mesnagerie, elles nous surpassent non seu- 
lement en céte * preuoyance d'amasser et espargner 
pour le temps a venir, mais elles ont encore beaucoup 
de parties de la science qui y est nécessaire. Les fromis 
estandent au dehors de l'air ' leur grains et semences, 
f)our les esuenter, refreschir et sécher, quand ilz voient 
qu'ils commencent a se moisir et a sentir le rance, de 
peur qu'ilz ne se corrompent et pourrissent. Mais la 
caution et preuention dont ils vsent a ronger le grain 

* C ; a nostre ». 
^ BC : « l'aire ». 

de froment surpasse toute imagination de prudence 
humaine : par ce que le froment ne demeure pas tous- 
iours sec ny sain, ains s*amolit, se résout et destrempe 
comme en laict, s'acheminant a germer et produire ; 
parquoy *, de peur qu*ii ne deuienne semance, et 
perde sa nature et propriété de munition pour leur 
nourriture, ilz rongent le bout par ou le germe a 
acoustumé de sortir. 

Quand a la guerre, qui est la plus grande et pom- 
peuse des actions humaines, ie sçaurois volontiers si 
nous nous en voulons seruir pour argument de quel- 
que prerogatiue, ou, au rebours, pour tesmoignage de 
nostre imbecilité et imperfection (comme de vray la 
science de nous entre-defifaire et entre-tuer, de ruiner 
et perdre nostre propre espèce, il semble qu*eUe n'a 
pas beaucoup dequoy se faire désirer aus bestes qui ne 
Font pas)*; mais elles n'en sont pas vniuersellement 
exemptes : tesmoin les furieuses rencontres des mou-, 
ches a miel, et les entreprinses des Princes des deux 
armées contraires : 

Sœpe duobus 
Regibus incessit magno discordia motu, 
Continuoque animos vulgi et trepidantia bello 
Corda licet longe prœsciscere, 

le ne voy iamais céte diuine description qu'il ne m'y 
semble lire peinte l'ineptie et vanité humaine : car 
ces mouuemens guerriers qui nous rauissent de leur 
horreur et espouuentement, céte tempeste de sons et 
de cris*, cete effroyable ordonnance de tant de milliers 
d'hommes armés, tant de fureur, d'ardeur et de cou- 

' Vulg, supp. : « parquoy w. 

rage, il est plaisant a considérer par combien vaines 
occasions elle est agitée* et par combien legieres occa- 
sions esteinte : 

Paridis propter narratur amorem 
Grœcia Barbariœ diro collisa duello; 

toute l'Asie se perdit et se consomma en guerres pour 
le maquerelage de Paris : Tenuie d*vn seul homme, 
vn despit, vn plaisir, vne ialousie domestique, causes 
qui ne deuroient pas esmouuoir deux harangeres a 
s*esgratigner, c'est Tame et le mouuement de tout ce 
grand trouble. Voulons nous en croire ceus mesme qui 
en sont les principaux autheurs et motifis? oions le plus 
grand, le plus victorieus Empereur et le plus puis- 
sant qui fut onques, se louant et metant en risée tres- 
plaisamment et tres-ingenieusement plusieurs batailles 
bazardées et par mer et par terre, le sang et la vie de 
cinq cens mille hommes qui suiuirent sa * fortune, et 
les forces et richesses des deus parties du monde espui- 
sées pour le seruice de ses entreprinses : 

Quod futuit Glaphyran Antonius, hanc mihi pœnant 
Fuluîa constituit, se quoque utifutuam, 

Fuluiam ego utfutuam? Quid, si me Manius or et 
Pœdicem, faciam! Non puto, si sapiam, 

Aut/utue, aut pugnemuSy ait, Quid, si mihi vita 
Charior est ipsa mentula? Signa canant. 

(Tvse en liberté de conscience de mon Latin auec le 
congé que vous m'en aués donné.) Or ce grand corps 
a tant de visages et de mouuemans ' qui semble me- 
nasser le ciel et la terre*, ce furieux monstre a tant de 

' C ; rt la ». 
• BC : « qu'il ». 

bras et a tant de testes, c'est tousiours Thomme foyble, 
calatniteus et misérable. Ce n'est qu'vne fourmilliere 
esmeue et eschaufée : 

It nigrum campis agmen, 

Vn soufle de vent contraire, le croassement dVn vol 
de corbeaus, le faus pas d'vn cheual, le passage fortuite 
d'vne aigle, vn songe, vne voix, vn signe, vne brouée 
matiniere suffisent a le renuerser et porter par terre. 
Donnés luy seulement d'vn rayon de soleil par le vi- 
sage, le voyla fondu et esuanouy; qu'on luy esuante 
seulemant vn peu de poussière aus yeus, comme aus 
mouches a miel de nostre poète , voila toutes nos en- 
seignes, nos légions, et le grand Pompeius mesmes a 
leur teste, rompu et fracassé. Car ce fut luy, ce me 
semble, que Sertorius battit en Espaigne a tout ces 
belles armes* : 

Hi motus animorum, atque hœc certamina tant a 
Pulueris exigui iactu compressa quiescent *. 

Quand a la fidélité, il n'est animal au monde traistre 
au pris de l'homme : nos histoires racontent la* pour- 
suite que certains chiens ont faict de la mort de leurs 
maistres. Le Roy Pyrrhus, ayant rencontré vn chien 

^ BC aj. : tt *Les âmes des Empereurs et des sauatiers sont 
iettées a mesme moule. Considérant Timportance des actions des 
Princes, et leur pois, nous nous persuadons qu'elles soient pro- 
duites par quelques causes aussi poisantes et importantes. Nous 
nous trompons : ils sont poussez et retirez en leurs mouuemans, 
par les mesmes ressors que nous sommes aux nostres. La mesme 
raison qui nous faict tanser auec vn voisin dresse entre les Princes 
vne guerre ; la mesme raison qui nous faict foiter vn lacquay, tum- 
bant en vn Roy, luy fait ruiner vne nation entière*. Pareilz appétits 
agitentvn ciron et vn éléphant. »— Vulg.met, dans lavant-dernière 
phrase ; « vne prouince », à la place de « vne nation entière ». 

qui gardoit vn homme mort, et ayant entendu qu'il y 
auoit trois iours qu'il faisoit cet office, commanda 
qu'on enterrast ce corps, et mena ce chien quant et 
luy. Vn iour qu'il assistoit aus monstres générales de 
son armée, ce chien, apperceuant les meurtriers de son 
maistre, leur courut sus, auec grandz aboys et aspreté 
de courrotrs, et, par ce premier indice, achemina la 
vengeance de ce meurtre qui en fut faite bien tost 
aprez par la voye de la iustice. Autaat en fit le chien 
du sage Hésiode, ayant conuaincu les enfiins de Ga- 
nistor, Naupactien, du meurtre commis en la personne 
de son maistre. Vn autre chien, estant a la garde d'vn 
temple a Athènes, ayant aperceu vn larron sacrilège, 
qui en emportoit les plus beaus ioyaus, se mit a abayer 
contre luy tant qu'il peut : mais les marguilliers ne 
s'estant point esueillés pour cela, il se mit a le suiure, 
et, le iour estant venu, se tint vn peu plus esloignéde 
luy, sans le perdre iamais de veuë; s'il luy ofifroit a 
menger, il n'en vouloit pas, et, aus autres passans qu'il 
rencontroit en son chemin, il leur faisoit feste de la 
queue, et prenoit de leurs mains ce qu'ilz luy don- 
noient a menger; si son larron s'arrestoit pour dormir, 
il s'arrestoit quant et quant, au lieu mesmes. La nou- 
uelle de ce chien estant venue aus marguilliers de céte 
église, ilz se mirent a le suyure a la trace, s'enquerans 
des nouuelles du poil de ce chien, et en fin le rencon- 
trèrent en la ville de Cromyion, et le larron aussi, 
qu'ilz ramenèrent en la ville d'Athènes, ou il fut puny; 
et les iuges, en recognoissance de ce bon office, ordon- 
nèrent, du public, certaine mesure de bled pour 
nourrir le chien, et aus prestres d'en auoir soin. Plu- 
tarque tesmoigne céte histoire comme chose tres-auerée 
et aduenue en son siècle. 

Quant a la gratitude (car U me semble que nous 
auons besoin de mettre ce mot en vsage*), ce seul exem- 
ple y suffira, que Apion recite comme en ayant esté 
luy mesme spectateur. Vn iour, dict il, qu'on donnoit 
a Rome au peuple le plaisir du combat de plusieurs 
bestes estranges, et principalement de lions de gran- 
deur inusitée, il y en auoit vn entre autres qui, par 
son port furieus, par la force et grosseur de ses mem- 
bres, et vn rugissement hautain et espouuantable, 
attiroit a soy la vetie de toute Tassistance. Entre les 
autres esclaues qui furent présentez au peuple en ce 
combat des bestes, fut vn Androdus, de Dace, qui estoit 
a vn seigneur Romain de qualité consulaire. Ce lyon, 
rayant apperceu de loing, s'arresta premièrement tout 
court, comme estant entré en admiration , et puis s'a- 
procha tout doucement, d'vne façon molle et paisible, 
comme pour entrer en recognoissance auec luy. Cela 
faict, et s' estant asseuré de ce qu'il cerchoit, il com- 
mença a batre de la queue, a la mode des chiens qui 
flatent leur maistre, et a baiser et lescher les mains et 
les cuisses de ce pauure misérable, tout transi d'effroy 
et hors de soy. Androdus ayant repris ses espritz par 
la courtoisie * de ce lyon, et rasseuré sa veuë pour le 
considérer et recognoistre, c'estoit vn singulier plaisir 
de voir les caresses et les festes qu'ils s'entrefaisoient 
l'vn a l'autre. Dequoy le peuple ayant esleué des cris 
de ioye, l'Empereur fit appeller cet esclaue pour en- 
tendre de luy le moyen d'vn si estrange euenement. 
Il luy recita vne histoire nouuelle et admirable. « Mon 
maistre, dict il, estant proconsul en Aphrique, ie fus 
contraint par la cruauté et rigueur qu'il me tenoit, 

* Vulg, : a crédit ». 

* Vulg, : a bénignité ». 

me faisant iournellement batre, me desrober de luy et 
m'en fuir. Et, pour me cacher seurement d*vn person- 
nage ayant si grande authorité en la prouince, ie 
trouuay mon plus court de gaigner les solitudes et les 
contrées sablonneuses et inhabitables de ce pays la ; 
résolu, si le moyen de me nourrir venoit a me faillir, 
de trouuer quelque façon de me tuer moymesme. Le 
soleil estant extrêmement aspre sur le midi du iour, 
et les chaleurs insupportables, ayant rencontré vne 
cauerne cachée et inaccessible, ie me iettay dedans ^ 
Bien tost après, y suruint ce lyon, ayant vne patte 
sanglante et blessée, tout plaintif et gémissant des dou- 
leurs qu'il y soufFroit. A son arriuée , i'eus beaucoup 
de frayeur ; mais luy, me voyant musse dans vn coin 
de sa loge, s'aprocha tout doucement de moy, me pre- 
santant sa patte ofTencée, et me la monstrant, comme 
pour demander secours; ie luy ostay lors vn grand 
escot qu'il y auoit, et, m'estant vn peu apriuoisé a 
luy, pressant sa playe, en fis sortir l'ordure qui s'y 
amassoit, l'essuyay et nettoyay le plus proprement 
que ie peux. Luy, se sentant alegé de son mal et sou- 
lagé de céte douleur, se prit a reposer et a dormir 
ayant tousiours sa pâte entre mes mains. Delà en hors, 
luy et moy vesquismes ensemble en céte cauerne trois 
ans entiers, de mesmes viandes : car, des bestes qu'il 
tuoit a sa chasse, il m'en * apportoit les meilleurs en- 
droitz, que ie faisois cuyre au soleil, a faute de feu, et 
m'en nourrissois. A la longue, m'estant ennuyé de 
cete vie brutale et saunage, ce lyon s'en estant aie vn 
iour a sa queste accoustumée, ie me partis de la, et, a 
ma troisiesme iournée, fus surpris par les soldatz qui 



* Vulg. modifie cette phrase. 

* C : « me ». 

me menèrent d'Affrique en céte ville, a mon maistre ; 
lequel soudain me condamna a mort et a estre aban- 
donné aux bestes. Or, a ce que ie voy, ce lyon fut 
aussi pris bien tost après, qui m'a, a céte heure, voulu 
recompenser du bien-faict et guerison qu'il auoit receu 
de moy. » Voyla Thistoire qu'Androdus recita a TEm- 
pereur, laquelle il fit aussi entendre de main a main 
au peuple. Par quoy, a la requeste de tous, il fut mis 
en liberté et absoubz de céte condamnation , et, par 
ordonnance du peuple, luy fut faict présent de ce lyon. 
Nous voyons despuis, dît Apion, Androdus conduisant 
ce lyon a tout vne petite laisse, se promenant par les 
tauernes a Rome, receuoir l'argent qu'on luy don- 
noit; le lyon se laisser couurir des fleurs qu'on luy 
iettoit; et chacun dire, en les rencontrant : « Voyla le 
lyon hoste de l'homme! voila l'homme médecin du 
lyon! »* 

Quant a la société et confédération que les bestes 
dressent entre elles pour se liguer ensemble et s'entre- 
secourir, il se voit des bœufs, des porceaux et autres 
animaux, qu'au cry de celuy que vous offencez toute 
la troupe accourt a son aide et se ralie potlr sa deffance. 
L'escare, quand il a aualé l'hameçon du pescheur, ses 
compaignons s'assemblent en foule autour de luy^t 
rongent la ligne; et si, d'auanture, il y en a vn qui ait 
donné dedans la nasse, les autres luy baillent la queUe 
par dehors, et luy la serre tant qu'il peut, a belles 
dans, et eux le tirent ainsi au dehors, et l'entraînent. 
Les barbiers, quand l'vn de leurs compagnons est en- 
gagé, metent la ligne contre leur dos, dressant vne 
espine qu'ilz ont dentelée comme vne scie, a tout la- 
quelle ilz la scient et coupent. Quant aux particuliers 
oflices que chacun de nous retire pour le seruice de sa 
II. 5 

vie de certains animaux ou des hommes, il s'en void 
plusieurs pareils exemples parmy les bestes *. Hz tien- 
nent que la baleine ne marche iamais qu'elle n'ayt 
au deuant d'elle vn petit poisson semblable au gouyon 
de mer, qui s'apelle pour cela la guide; la baleine le 
suit, se laissant mener et tourner aussi facilement que 
le timon faict tourner * le nauire : et, en recompense 
aussi, au lieu que toute autre chose, soit beste ou 
vaisseau, qui entre dans l'horrible chaos de la bouche 
de ce monstre, est incontinant perdu et englouti , ce 
petit poisson s'y retire en toute seurté et y dort, et, 
pendant son someil, la baleine ne bouge ; mais aussi 
tost qu'il sort, elle se met a le suiure sans cesse; et si, 
de fortune, elle l'escarte, elle va errant ça et là, et sou- 
uant se froissant contre les rochiers, comme vn vais- 
seau qui n'a point de gouuernail; ce que Plutarque 
tesmoigne auoir veu en Tisle d'Anticyre. Il y a vn 
pareil mariage entre le petit oyseau qu'on nomme le 
roytelet et le crocodile : le roytelet sert de sentinelle a 
ce grand animal, et si l'ichneaumon, son ennemy, 
aproche pour le combatre, ce petit oyseau, de peur 
qu'il ne le surprenne endormy, va, de son chant et a 
coups de bec, l'esueillant et l'aduertissant de son dan- 
ger; il vit des demeurans de ce monstre, qui le reçoit 
familièrement en sa bouche, et luy permet de becqueter 
dans ses machoueres et entre ses dents, et y receuillir 
les morceaus de cher qui y sont demeurez; et, s'il veut 
fermer la bouche, il l'aduertit premièrement d'en sortir, 
en la serrant peu a peu, sans restreindre et l'offender. 
Céte coquille qu'on nomme la nacre vit aussi ainsi 
auec le pinnothere, qui est vn petit animal de la sorte 

* Vulg. modifie cette phrase. 

• BC ; « retourner ». 

d'vn cancre, luy seruant d'huissier et de portier, assis 
a l'ouuerture de céte coquille, qu'il tient continuelle- 
ment entrebaillée et ouuerte, iusques a ce qu'il y voye 
entrer quelque petit poisson propre a leur prises * : car 
lors il entre dans la nacre, et luy va pinsant la chair 
viueet la contreint de fermer sa coquille : lors eux deux 
ensemble mengent la proye enfermée dans leur fort. 
En la manière de viure des tuns, on y remarque vne 
singulière science de trois parties de la mathématique. 
Quand a l'astrologie, ilz l'enseignent a l'homme; car 
ilz s'arresteht au lieu ou le solstice d'hyuer les sur- 
prend, et n'en bougent iusques a l'equinoxe ensuiuant. 
Voyla pourquoy Aristote mesme leur concède volon- 
tiers céte science. Quand a la géométrie et arithméti- 
que, ilz font tousiours leur bande de figure cubique, 
carrée en tout sens, et en dressent vn corps de bataillon 
solide, clos et enuironné tout a l'entour a six faces 
toutes égales ; puis nagent en céte ordonnance carrée, 
autant large derrière que deuant , de façon que qui en 
void et comte vn visage, il peut aiséement nombrer 
toute la troupe, d'autant que le nombre de la profon- 
deur est égal a la largeur, et la largeur a la longueur. 
Quant a la magnanimité, il est malaisé de luy don- 
ner vn visage plus apparent que en ce faict du grand 
chien qui fut enuoyé des Indes au Roy Alexandre : on 
luy présenta premièrement vn cerf pour le combatre, 
et puis vn sanglier, et puis vn ours ; il n'en fit conte, 
et ne daigna se remuer de sa place; mais, quand il 
veid vn lion, qu'on luy présenta, alors * il se dressa 
incontinant sur ses piedz, monstrant manifestement 
qu'il declairoit celuy la seul digne d'entrer en combat 

* C ; a leurs prises »; Vuîg, : « leur prise ». 

* Vulfç. supp. : « qu'on luy présenta, alors ». 

auecques luy*. Quand a la clemance, on recite d'vn 
tygre, la plus inhumaine beste de toutes, que luy 
ayant esté baillé vn cheureau, il souffrît deux iours la 
faim auant que de le vouloir offencer, et, le troisiesme, 
il brisa la cage ou il estoit enfermé, pour aler cercher 
autre pasture, ne se voulant prendre au cheureau, son 
familier et compaignon. Et quant aux droitz de la 
familiarité et conuenance qui se drefisse par la conuer- 
sation, il nous aduient ordinairement d'apriuoiser des 
chatz, des chiens et des Heures ensemble. 

Mais ce que Texperiance aprend a ceux qui voya- 
gent par mer, et notamment en la mer de Sicile, de la 
condition des halcyons, surpasse toute humaine cogi- 
tation. De quelle espèce d'animaux a iamais nature 
tant honoré les couches, la naissance et Tenfantement? 
Car les poètes disent bien quVne seule isle de Delos, 
estant auparauant vagante, fut affermie pour le seruice 
de Tenfantement de Latone; mais Dieu a voulu que 
toute la mer fut arrestée, affermie et applanie, sans 
vagues, sans vents et sans pluye, ce pendant que 
rhalcyon faict ses petitz : qui est iustement enuiron 
le solstice, le plus court iour de Tan; et, par son pri- 
uilege, nous auons sept iours et sept nuictz, au fin 
cœur de l'hyOer, que nous pouuons nauiguer sans 
danger. Leurs femeles ne recognoissent autre masle 
que le leur propre; l'assistent toute leur vie sans 
iamais l'abandonner; s'il vient a estre débile et cassé, 
elles le chargent sur leurs espaules, le portent par 
tout, et le seruent iusques a la mort. Mais nulle suffi- 
sance n'a encores peu attaindre a la cognoissance de 
céte merueilleuse fabrique de quoy Thalcyon compose 
le nid pour ses petitz, et en deuiner la matière. Plu- 
tarque, qui en a veu et manié plusieurs, pense que ce 

soit des arestes de quelque poisson qu'elle conioint et 
lie ensemble, les entrelassant les vnes de long, les 
autres de trauers, et adioustant des courbes et des 
arrondissemens, tellement qu'en fin elle en forme vn 
vaisseau rond, prest a voguer; puis, quand elle a 
paracheué de le construire, elle le porte au batement 
du flot marin, la ou la mer, le bâtant tout doucement, 
luy enseigne a radouber ce qui n'est pas bien lié, et a 
le * mieux fortifier aux endroitz ou elle void que sa 
structure se desment et se lâche pour les coups de 
mer ; et, au contraire, ce qui est bien ioint, le bate- 
ment de la mer le vous estreint et vous le serre, de 
sorte qu'il ne se peut ny rompre, ny dissoudre ou 
endomager a coups de pierre ny de fer, si ce n'est a 
toute peine. Et ce qui plus est a admirer, c'est la pro- 
portion et figure de la concauité du dedans : car elle 
est composée et proportionnée de manière qu'elle ne 
peut receuoir ny admetre autre chose que l'oyseau qui 
l'a bastye : car, a toute autre chose, elle est impéné- 
trable, close et fermée, tellement qu'il n'y peut rien 
entrer, non pas l'eau de la mer seulement. Voila vne 
description bien claire de ce bastiment et empruntée 
de bon lieu ; toutesfois il me semble qu'elle ne nous 
esclaircit pas encore sufiBsamment la difliculté de céte 
architecture. Or, de quelle vanité nous peut il partir 
de loger au dessoubz de nous et d'interpréter desdai- 
gneusement les effectz que nous ne pouuons imiter ny 
comprendre? 

Pour suiure encore vn peu plus loin céte equalité 
et correspondance de nous aux bestes, le priuilege 
dequoy nostre ame se glorifie, de ramener à sa condi- 

' BC supp. : « le». 

tion tout ce qu'elle conçoit, de despouiller de qualitez 
mortelles et corporelles tout ce qui vient a elle, de 
renger les choses qu'elle estime dignes de son accoin- 
tance a * deuestir et despouiller leurs conditions cor- 
ruptibles, et leur faire laisser a part comme vestemens 
superfluz et viles Tespesseur, la longueur, la profon- 
deur, le poids, la couleur, l'odeur, l'aspreté, la polis- 
seure, la durté, la mollesse et tous accidens sensibles, 
pour les accommoder a sa condition immortelle et 
spirituelle, de manière que Rome et Paris que i'ay en 
l'ame, Paris que i'imagine, ie l'imagine et le comprens 
sans grandeur et sans lieu, sans pierre, sans piastre et 
sans bois : ce mesme priuilege, dis-ie, semble estre 
bien euidamment aux bestes; car vn cheual acoustumé 
aux trompetes, aux harquebousadesetaux combatz, que 
nous voyons trémousser et frémir en dormant, estendu 
sur sa littiere, comme s'il estoit en la meslée, il est 
certain qu'il conçoit en son ame vn son de taborin sans 
bruit, et vne armée sans armes et sans corps : 

Quippe videbis equos fortes, cum membra iacebunt 
In somnis, s'udare tamen, spirareque scepe, 
Et quasi de palma summas contendere vires. 

Ce Heure, qu'vn leurier imagine en songe, après lequel 
nous le voyons haleter en dormant, alonger la queue, 
secouer les iarretz, et représenter parfaitement les 
mouuemens de sa course : c'est vn Heure sans poil et 
sans os : 

Venantumque canes in molli sœpe quiète 
lactant crura tamen subito, vocesque repente 
éMittunt, et crebras reducunt naribus auras, 

* Nous suivons la leçon de BC; A donne : « accointance, 
deuestir », ce qui n'a pas de sens. 

Vt vestigia si teneant inuentaferarum : 
Expergefactique sequuntur inania sœpe 
Ceruorum simulachra, fugce quasi dedita cernant; 
^Donec discussis redeant erroribus ad se. 

Les chiens de garde, que nous voyons souuent gronder 
en songeant, et puis iapper tout a faict et s'esueiller 
en sursaut, comme s*ilz aperceuoient quelque estran- 
gier arriuer : cet estrangier que leur ame void, c'est vn 
homme spirituel et imperceptible, sans dimension, 
sans couleur et sans estre : 

Consueta domi catulorum Manda propage 
légère, sœpe leuem ex oculis volucremque soporem 
Discuter e, et corpus de terra corripere instant, 
^roinde quasi ignot as faciès atque ora tueantur. 

Quand a la beauté du corps, auant passer outre, il 
me faudroit sçauoir si nous sommes d'accord de sa 
description. Il est vray-semblable que nous ne sçauons- 
guiere que c'est que beauté en nature et en gênerai, 
puisque, a l'humaine et nostre beauté, nous donnons 
tant de formes diuerses*. Les Indes la peignent noire 
et basannée, aux leures grosses et enflées, au nez plat 
et large*. Nous formerions ainsi la laideur. Les Ita- 
liens la façonnent grosse et massiue; les Espaignols 
vuidée et estrillée; et, entre nous, l'vn la fait blanche, 
l'autre brune ; l'vn molle et délicate, l'autre forte et 
vigoreuse; qui y demande de la mignardise et de la 
douceur; qui de la fierté et magesté*. Mais, quoy qu'il 
en soit, nature ne nous a non plus priuilegez en jcela 
qu'au demeurant sur ses loix communes. Et, si nous 
nous iugeons bien, nous trouuerons que, s'il est quel- 
ques animaus moins fauorisez en cela que nous, il y 
en a d'autres, et en grand nombre, qui le sont plus* : 

car céte prerogatiue que les poètes font valoir de nostre 
stature droite, regardant vers le ciel son origine : 

^ronaque cum spectent animalia cœtera terrant, 
Os homini sublime dédit, cœlumque vider e 
Jussit, et erectos ad sydera tollere vultus ; 

elle est vrayement poétique : car il y a plusieurs bes- 
tiples qui ont la vetie renuersée tout a faict vers le 
ciel ; et Tancoleure des chameaux et des austruches, ie 
la trouue encore plus releuée et droite que la nostre*. 
Les bestes qui nous retirent le plus, ce sont les plus 
laides et les plus viles de toute la bande : car, pour 
Taparence extérieure et forme de visage, ce sont les 
magotz * et les singes * ; pour le dedans et parties vita- 
les et plus nobles, c'est, a ce que disent les médecins, 
le porceau *. Certes, quand i'imagine Thomme tout 
nud, et notamment en ce sexe qui semble auoir plus 
de part a la beauté, ses tares et ses défauts ', sa suiec- 
tion naturelle et ses imperfections, ie trouue que nous 
auons eu plus de raison que nul autre animal de nous 
cacher et ^ de nous couurir ; nous auons esté excusables 
de despouiller ' ceux que nature auoit fauorisé en cela 
plus qu*à nous, pour nous parer de leur beauté; et, 
puis que Thomme n'auoit pas dequoy se présenter nud 
a la veûe du monde, il a eu raison de se cacher soubz 
la despouille d*autruy, et se vestir de laine, de plume, 
de poil, de soye et autres commoditez empruntées •. 

* Vulg, supp. : tt et les singes ». 

• Vulg. supp. : a et plus nobles », et n a ce que disent les me- 
decms ». 

* Vulg. supp. : a et ses défauts ». 

* Vulg. supp. : « de nous cacher et ». 

• Vulg. : « d*emprunter ». 

• Vulg. abrège la fin de cette phrase. 

Remarquons, au demeurant, que nous sommes le seul 
animalduquelledefautetlesimperfectionsoffencentnoz 
propres compaignons, et seuls qui auons a nous desro- 
ber en nos actions naturelles de nostre espèce. Vraye- 
ment, c'est aussi vn effect bien digne de considération 
que les maistres du mestier ordonnent pour remède aux 
passions amoureuses l'entière veûe et libre cognois- 
sance * du corps qu'on recerche ; que, pour refroidir 
Tamitié, il ne faille que voir librement ce qu't>n aime : 

nie, quod obscœnas in aperto corpore partes 
'Viderai, in cursu qui fuit, hœsit amor. 

Et encore que céte recepte puisse a Tauantùre partir 
d'vne humeur vn peu délicate et desgoutée *, si est ce 
vn merueilleux signe de nostre deffaillance que Tvsage 
et la iouissance ' nous dégoûte les vns des autres'* ^ : la 
ou, en plusieurs animaux, il n est rien d'eus que nous 
n'aimons et qui ne plaise a nos sens : de façon que, de 
leurs excremens mesmes et de leur descharge, nous 
tirons non seulement de la friandise au manger, mais 
noz plus riches ornements et parfums. Ce discours ne 
touche que nostre commun ordre, et n'est pas si témé- 
raire • d'y vouloir comprendre ces diuines, supernatu- 
reles et extraordinaires beautez qu'on void par fois 
reluire entre nous, comme des astres soubz vn voyle 
corporel et terrestre. 

* Vulg. supp, : a cognoissance ». 
' Vulg, : « refroidie ». 

' Vulg. : a cognoissance ». 

* BC aj. : 

« V^ec Vénères nostras hocfallit; quo magis ipsce 
Omnia summopere hos vitce postscenia celant , 
Quos retinere volunt, adstrictoque esse in amore ». 

* Vulg, : « sacrilège ». . 

Au demeurant, la part mesme que nous faisons aux 
animaux des faueurs de nature, par nostre confession, 
elle leur est bien auantageuse. Nous nous attribuons 
des biens imaginaires et fantastiques, des biens futurs 
et a venir *, desquelz l'humaine capacité ne se peut 
d'elle mesme respondre, ou des biens que nous nous 
attribuons faucement par la licence de nostre opinion, 
comme la raison, la science et l'honneur; et, a eux, 
nous leur laissons en partage des biens essentiels, 
maniables et palpables : la paix, le repos, la sécurité, 
l'innocence et la santé; la santé, dis-ie, le plus beau 
et le plus riche présent que nature nous sache faire. 
De façon que la philosophie, voire la Stoique, ose 
bien dire que Heraclitus et Pherecides, s'ilz eussent 
peu eschanger leur sagesse auecques la santé, et se 
deliurer, par ce marché, Tvn de l'hydropisie, l'autre 
de la maladie pediculaire qui le pressoit, qu'ilz eus- 
sent bien faict. Par ou ilz donnent encore plus grand 
pris a la sagesse, l'accomparant et contrepoisant a la 
santé, qu'ilz ne font en céte autre proposition qui est 
aussi des leurs : ilz disent que, si Circé eust présenté 
a Vlysses deux breuuages, l'vn pour faire deuenir vn 
homme de fol sage, l'autre de sage fol, qu' Vlysses 
eust deu plus tost accepter celuy de la folie que de 
consentir que Circé eust changé sa figure humaine en 
celle d'vne beste : et disent que la sagesse mesme eust 
parlé a luy en céte manière : « Quitte moy, laisse moy 
la, plustost que de me loger soubs la figure et corps 
d'vn asne >. Comment! céte grande et diuine sagesse, 
les philosophes la quittent donc pour ce masque cor- 
porel et terrestre? Ce n'est donc plus par la raison, 

* Vuîg. : « absents » . 

par le discours et par Tame que nous excellons sur les 
bestes : c'est par nostre beauté, nostre beau teint et 
nostre belle disposition de membres, pour laquelle il 
nous faut mètre nostre intelligence, nostre prudence 
et tout le reste a l'abandon. Or i'accepte céte naifue 
et franche confession. Certes, ilz ont cogneu que ces 
parties la, dequoy nous faisons tant de feste, ce n'est 
que biffe et piperie *. Quand les bestes auroient donc 
toute la vertu, la science, la sagesse et suffisance 
Stoique*, elles ne seroient pas pourtant comparables 
a vn homme misérable, meschant et insensé. C'est 
donque toute nostre perfection que d'estre homme **. 
Voyla comment ce n'est pas par vray discours, mais 
par vne fierté vaine et opiniâtreté, que nous nous 
préférons aux autres animaux, et nous séquestrons de 
leur condition et société. 

Mais, pour reuenir a mon propoz, nous auons pour 
nostre part l'inconstance, l'irrésolution, l'incertitude, 
le deuil, la superstition, la solicitude des choses a 
venir, voire après nostre vie, l'ambition, l'auarice, la 
ialousie, l'enuie, les appetitz desreglez, forcenez et 
indomtables, la guerre, la mensonge, la desloyauté, 
la detraction et la curiosité. Certes, nous auons estran- 
gement surpaie ce beau discours dequoy nous nous 
glorifions, et céte capacité de iuger et cognoistre, si 
nous l'auons achetée au pris de ce nombre infini de 
passions, ausquelles nous sommes incessamment en 
bute*. Au demeurant, de quel fruict pouuons nous 
estimer auoir esté a Varro et Aristote céte intelligence 
de tant de choses? Les a elle exemptez des incommo- 
ditez humaines? ont ilz esté deschargez des accidens 

* Vulg. : « que vaine fantasie ». 
» Vulg. supp. cette phrase. 

qui pressent vn crocheteur? ont ilz tiré de la logique 
quelque consolation a la goûte? Pour auoir sceu 
comme céte humeur se loge aux iointures, Ten ont 
ilz moins sentie? Sont ilz entrez en composition de la 
mort, pour sçauofr qu'aucunes nations s'en resiouis- 
sent, et du cocuage, pour sçauoir les femmes estre 
communes en quelques republiques *? Au rebours, 
ayant tenu le premier rang en sçauoir, selon la répu- 
tation, l'vn entre les Romains, Tautre entre les Grecz, 
et en la saison ou la science Heurissoit le plus en leur 
pays *, nous n'auons pas pourtant apris qu'ilz ayent 
eu nulle particulière excellence en leur vie. Voyre le 
Grecz a assez a faire a se descharger d'aucunes tasches 
notables en la sienne*. Qui contera les hommes par 
leurs actions et deportemens, il s'en trouuera plus 
grand nombre d'excellens entre les ignorans qu'entre 
les sçauans : ie dis, en toute sorte de vertu. La vieille 
Rome me semble auoir bien porté des hommes de 
plus grande valeur, et pour la paix, et pour la guerre, 
que céte Rome sçauante qui se ruina soy-mesmes. 
Quand le demeurant seroit tout pareil, aumoins la 
preud'homie et l'innocence demeureroit du costé de 
l'ancienne : car elle loge singulièrement bien auec la 
simplicité. Mais ie laisse ce discours qui me tireroit 
plus loin que ie ne voudrois suiure. l'en diray seule- 
ment encore cela, que c'est la seule obéissance * qui 
peut efifectuer vn homme de bien. Il ne faut pas laisser 
au iugement de chacun la cognoissance de son deuoir; 
il le luy faut prescrire, non pas le laisser choisir a son 
discours : autrement, selon l'imbécillité et variété 

* Vulg. : « région ». 

' Vulg, supp. : « selon la réputation » et « en leur pays ». 

' Vulg. : « humilité et soubmission ». 

infinie de nos raisons et opinions, nous nous forge- 
rions en fin des deuoirs qui nous mettroient a nous 
manger les vns les autres, comme dict Eplcurus. 

La première loy que Dieu donna iamais a l'homme, 
ce fut vne loy de pure obéissance; ce fut vn conmen- 
dement* ou Thomme n'eust rien a conoistre et a rai- 
sonner **. La peste de l'homme, c'est l'opinion de 
science. Voila pourquoy la simplicité et • l'ignorance 
nous sont tant recommandées par nostre religion, 
comme pièces propres et conuenables a la subiection, 
a la créance et a l'obéissance*. Encecy, pour le moins, 
y a il vne générale conuenance entre tous les philoso- 
phes de toutes sectes, que le souuerain bien consiste 
en la tranquillité de Tame et du corps : la science ne 
nous décharge point de douleur, de crainte, de désir, 
et du reume ' : 

Q4d summum sapiens vno minor est loue, diues, 
Liber, honoratus, pulcher, rex denique regum ; 
^rœcipue sanus, nisi cum pituita molesta est. 

Il semble, a la vérité, que nature, pour la consola- 
tion de nostre estât misérable et chetif, ne nous ait 
donné en partage que la presumption et la gloire *. 
C'est ce que dict Epictete, que l'homme n'a rien pro- 
prement sien que Tvsage de ses opinions. Nous n'auons 
que du vent et de l'inanité en partage*. Nous auons 
raison de faire valoir les forces de nostre imagination, 
car tous nos biens ne sont qu'en songe. Oyez brauer 
ce pauure et calamiteus animal : Il n'est rien, dict 

* Vulg. : a causer ». 

' Vulg, supp, dans cette phrase : a la simplicité et », et « et 
conuenables a la subiection ». 

• Vulg, change cette fin de phrase, 

♦ Vulg. supp. : « et la gloire ». 

Cicero, si dous que loccupation des lettres : de ces 
lettres, dis-ie, par le moyen desquelles Tinfinité des 
choses, rimmense grandeur de nature, les cieus en ce 
monde mesme, et les terres, et les mers, nous sont des- 
couuertes ; ce sont elles qui nous ont apris la religion, 
la modération, la grandeur de courage, et qui ont 
arraché nostre ame des ténèbres, pour luy faire voir 
toutes choses hautes, basses, premières, dernières et 
moyennes; ce sont elles qui nous fournissent dequoy 
bien et heureusement viure, et nous guident a passer 
nostre aage sans desplaisir et sans ofTence. Cetuy cy 
ne semble il pas parler de la condition de Dieu lout- 
viuant et tout puissant? Et quant a Teffet, mille fem- 
melettes ont vescu au village vne vie plus equable, 
plus douce et plus constante que ne fut la sienne ^ 
De mesme impudence est* ce iugement de Chrisippus, 
que Dion estoit aussi vertueus que Dieu : et mon 
Seneca recognoit, dit il, que Dieu luy a donné le 
viure, mais qu'il a de soy, et aquis par ses estudes *, 
le bien viure*. Il n'est rien si ordinaire que de ren- 
contrer des traictz de pareille façon, et toutesfois ie 
reconnoy ' qu'il n'y a nul de nous qui s'offence tant 
de se voir aparier a Dieu comme il fait de se voir de- 

» BC aj. : 

a *2>ew5 nie fuit, Deus, inclute Memmi, 
Qui princeps vitce rationem inuenit eam, quœ 
U^unc appel latur sapientia, quique per artem 
Fluctibus e tantis vitam, tantisque tenebris, 
Jn tam tranquilla et tam clara luce locauit, 
Voyla des parollcs très magnifiques et belles : mais vn bien 
legier accidant mist i'entendemant de cetuy-cy en pire estât que 
celuy du moindre bergier, nonobstant ce Dieu praecepteur et 
ceste diuine sapience ». 
• Vulg. supp. : « et aquis par ses estudes ». 
' Vulff. supp. ; « et toutesfois ie reconnoy qu' ». 



LIVRE SECOND. 79 

primer au reng des autres animaus : tant nous sommes 
plus ialous de nostre interest que de celuy de nostre 
Créateur. 

Mais il faut mettre aus pieds céte sote vanité, et 
secouer viuement et hardiment les fondemens ridicules 
surquoy ces fausses opinions se bastissent. Tant qu'il 
pensera auoir quelque moyen et quelque force de soy, 
iamais Thomme ne recognoistra ce qu'il doit a son 
maistre. Il fera tousiours de ses œufs poules, comme 
on dict; il le faut mettre du tout en chemise. Voyons 
quelque notable exemple de l'effet de sa sagesse. Pos- 
sidonius, le philosophe, estant pressé d'vne si doulo- 
reuse maladie qu'elle luy faisoit tordre les bras et 
grincer les dents, pensoit bien faire la figue a la dou- 
leur, pour s'escrier contre elle : « Tu as beau faire, si 
ne diray-ie pas que tu sois mal ». Il sent les mesmes 
passions que mon laquay, mais il se gendarme sur ce 
qu'il contient au moins sa langue sous les lois de sa 
secte*. Ce n'est que vent et parolles *. Mais quand la 
science feroit par efîect ce qu'ilz disent, de emousser 
et rabatre quelque chose des pointes de la douleur et 
de * l'aigreur des infortunes qui nous suyuent, que 
fait elle que ce que fait beaucoup plus purement 
l'ignorance, et plus euidemment? Le philosophe Pyr- 
rho, courant en mer le hazart d'vne grande tourmente, 
ne presentoit a ceus qui estoient auec luy a imiter que 
la resolution et sécurité d'vn porceau qui voyageoit 
auecques eus, regardant céte tempeste sans effroi et 
sans a l'arme '. La philosophie, au bout de ses pré- 
ceptes, nous renuoye aux exemples d'vn athlète et d'vn 

* Vulg, supp. : a Ce n'est... et parolles ». 

' Vulg, supp, : a quelque chose... et de 

' Vulg, supp. : « resolution et », et a et sans a arme ». 

muletier, ausquelz on voîd ordifiairement beaucoup 
moins de ressentiment de mort, de douleurs et d'autres 
accidens, et plus de fermeté que la science n'en fournit 
onques a nul qui n'y fut nay et préparé de soy mesmes 
par habitude naturelle. Certes, la cognoissance nous 
esguise plus tost au ressentiment des maus qu'elle ne 
les alege *. Qui faict qu'on incise et taille les tendres 
membres d'vn enfant plus aisément que les nostres, 
et encore plus ceux d'vn cheual, si ce n'est l'igno- 
rance? Combien en a rendu de malades la seule force 
de l'imagination? Nous en voyons ordinairement se 
faire seigner, purger et medeciner, pour guérir des 
maux qu'ilz ne sentent qu'en leur discours. Lors que 
les vrais maux nous faillent, la science nous preste les 
siens. Céte couleur et ce teint vous présagent quelque 
defluxion catarreuse ; céte saison chaude vous menasse 
d'vne émotion fieureuse; céte coupeure de la ligne 
vitale de vostre main gauche vous aduertit de quelque 
notable et voisine indisposition; et en fin elle s'en 
adresse tout detroussément a la santé mesme : céte 
allégresse et vigueur de ieunesse ne peut arrester en 
vne assiete, il luy faut desrober du sang et de la force, 
de peur qu'elle ne se tourne contre vous mesmes. 
Comparez la vie d'vn homme asseruy a telles imagi- 
nations a celle d'vn laboureur se laissant aler après 
son appétit naturel, mesurant les choses au seul goût 
présent, sans science et sans prognostique, qui n'a du 
mal que lors qu'il l'a, la ou l'autre a souuent la pierre 
en l'ame auant qu'il l'ait aux reins, comme s'il n'estoit 
point assez a temps pour souffrir le mal lors qu'il y 
sera, il l'anticipe par imagination, et luy court au 

* Vulg^. supp, cette phrase. 

deuant. Ce que ie dy de la médecine, il se peut tirer 
par exemple généralement a toute science : d*ou est 
venue céte ancienne opinion des philosophes, qui 
logeoient le souuerain bien a la recognoissance de la 
foîblesse de nostre iugement. Mon ignorance me 
preste autant d'occasion d'espérance que de crainte, et 
n'aiant autre règle au discours ^ de ma santé que 
celle des exemples d'autruy et des euenemens que ie 
vois ailleurs en pareille occasion, l'en trouue de toutes 
sortes, et m'arreste aux comparaisons qui me sont les 
plus fauorables. le reçois la santé les bras ouuertz, 
libre, plaine et entière, et esguise mon goust a la iouir, 
d'autant plus qu'elle m'est moins ordinaire et plus 
rare : tant s'en faut que ie trouble son repos et sa 
douceur par l'amertume d'vne nouuelle et contrainte 
forme de viure. Les bestes nous monstrent assez 
combien l'agitation de nostre esprit nous apporte de 
maladies et de foiblesse '. Les hommes engagés au 
seruice des Muses m'en sçauroient bien que dire •*. 
Et d'où vient, ce qu'on trouue par experiance, que 
les plus grossiers et plus lourds se trouuent plus 
fermes et plus désirables aux exécutions amoureuses, 
et que l'amour d'vn muletier se rend souuent plus 
acceptable que celle d'vn galant homme, sinon 
qu'en cetuy cy l'agitation de l'ame trouble sa force 
corporelle, la rompt et la lasse? * Et si on me dict que 

* Vulg. supp. : tt au discours ». 

* Vulg, supp, : a et de foiblesse ». 
» BC supp, cette phrase, 

*^BC aj, : « comme elle lasse aussi et trouble ordinairement 
soy mesmes. Qui la desment, qui la iette plus coustumierement 
a la manie que sa promptitude, sa pointe, son agilité et en fin 
sa force propre?* Aux actions des hommes insansés nous voyons 
combien propremant s'auient la folie auec les plus vigoureuses 

H. 6 

cete * commodité d'auoir le goust plus froid et plus 
mousse • aus douleurs et aus maus tire après soy céte 
incommodité de nous rendre aussi par conséquent 
moins delicatz et frians a la iouissance des biens et des 
plaisirs, cela est vray : mais la misère de nostre condi- 
tion porte que nous n*auons pas tant a désirer qu'a 
creindre, et que l'extrême volupté ne nous touche pas 
comme vne legiere douleur*. Nous ne sentons pas 
l'entière santé comme ' la moindre des maladies : 

Tungit 
In cute vix summa violatum plagula corpus, 
Quando valere nihil quemquam mouet. Hoc iuuat vnum 
Quod me non torquet latus, aut pes : cœtera quisquam 
Uix queat aut sanum sese, aut sentire valentem, 

opérations de nostre ame. Outre cela, qui ne sçait combien est 
imperceptible le voisinage d'entre la folie auecq les gaillardes 
eleuations dVne ame libre, et les eftèctz dVne vertu suprême et 
extraordinaire i Platon dict les melancholiques plus disciplina- 
bles et excelleans : aussi n'en est il point qui aient tant de pro- 
pencion a la folie. Infinis espris se treuuent ruinés par leur 
propre force et soupplesse. Quel saut vient de prendre de sa pro- 
pre agitation et allégresse le plus iudicieux, le plus délicat, le 
plus formé a Tair de ceste bien antique, naîfue et pure poisie 
qu'autre poôte Italien aie iamais esté ? N'a il pas dequoy sçauoir 
gré a ceste sienne viuacité meurtrière, a ceste clarté qui l'a aueu- 
glé, a ceste exacte et tendue apprehencion de la raison qui l'a mis 
sans raison, a la curieuse et labourieuse queste des sciences qui 
l'a conduit a la bestise, a ceste rare aptitude aux exercices de 
l'ame qui l'a randu sans exercice et sans ame ? l'euz plus de des- 
pit encore que de compassion de le voir a Ferrare en si piteux 
estât, suruiuant a soy-mesmes, mesconnoissant et soy et ses 
ouurages, lesquels, sans son sceu, et toutesfois a sa veuê, on a 
mis en lumière incorrigés et informes.— Voulez vous vn homme 
sain, le voulez vous réglé et en ferme et sure posture ? affublez 
le de ténèbres d'oisiueté et de pesanteur*». ~ Vulg. modifie 
quelques mots de ce passage. 

* fiC ; « la ». 

• BC : a le goust froid et mousse ». 
' C ; a contre ». 

Nostre bien estre, ce n'est que la priuation d*etre mal. 
Voila pourquoy la secte de philosophie qui a le plus 
fait valoir la volupté, et Ta montée a son plus haut 
pris *, encore Ta elle rengée a la seule indolence. Le 
n'auoir point de mal, c'est le plus heureus bien estre 
que l'homme puisse espérer* : car ce mesme chatouil- 
lement et esguisement qui se rencontre en certains 
plaisirs, et semble nous enleuer au dessus de la santé 
simple et de l'indolence, céte volupté actiue, mou- 
uante, et ie ne sçay comment cuisante et mordante, 
celle la mesme ne vise qu'a l'indolence comme a son 
but. L'appétit qui notls rauit a l'acointance des fem- 
mes, il ne cherche qu'a fuyr la peine que nous apporte 
le désir ardent et furieux, et ne demande qu'a l'assou- 
uir, et se loger en repos et en l'exemption de céte 
fieure. Ainsi des autres. le dy donq que, si la simplesse 
nous achemine a point n'auoir de mal, elle nous 
achemine a vn tres-heureux estât selon nostre condi- 
tion*. 

C'est vn tresgrand auantage pour l'honneur de 
l'ignorance que la science mesme nous reiette entre 
ses bras, quand elle se trouue empeschée a nous ten- 
dre et * roidir contre la pesanteur des maus : elle est 
contrainte de venir a céte composition de nous lâcher 
la bride et donner congé de nous sauuer en son giron 
et nous mettre soubz sa faueur, a l'abri des coups et 
iniures de la fortune : car que veut elle dire autre 
chose, quand elle nous presche* de nous seruir pour 
consolation des maus presens de la souuenance des 
biens passés, et d'apeller a nostre secours vn conten- 
tement esuanouy et passé, pour l'opposer a ce qui 

^ Vuîg, supp. : a et Ta montée... pris ». 
• Vulg, supp. : a tendre et ». 



84 ESSAIS DE M. DE MONTAIGNE. 

nous presse et offence*?* si ce n*est que, ou la force 
luy manque, elle veut vser de ruse, et donner vn tour 
de souplesse et de iambe, ou la vigueur du corps et des 
bras vient a luy faillir. Car, non seulement a vn phi- 
losophe, mais simplement a vn homme rassis, quand 
il sent par effect Talteration cuisante d*vne fieure 
chaude, quelle monnoie est ce de le payer de la sou- 
uenance de la douceur du vin Grec?* De mesme con- 
dition est cet autre conseil que la philosophie donne 
de maintenir en la Qiemoire seulement le bon-heur 
passé, et d'en effacer les desplaisirs que nous auons 
souffertz, comme si nous auions en nostre puissance 
la science de Toubly*. Comment la philosophie, qui 
me doit mettre les armes a la main pour combatre la 
fortune, qui me doit roidir le courage pour fouler aux 
pieds toutes les aduersités humaines, vient elle a céte 
mollesse de me faire couniller par ces destours vains* 
et ridicules? Car la mémoire nous représente, non 
pas ce que nous choisissons, mais ce qui luy plaist. 
Voire, il n'est rien qui imprime si vîuement quelque 
chose en nostre souuenance que le désir de Toublier. 
C'est vne bonne manière de donner en garde et d'em- 
preindre en nostre ame quelque chose que de la sol- 
liciter de la perdre*. Et de qui est ce conseil, pourtant? 
de celuy* 

Qui genus humanum ingénia superauit, et omnes 
'Prœstrinxit, stellas exortus vti œtherius sol. 

De vuyder et desgarnir la mémoire, est-ce pas le vray 
et propre chemin a l'ignorance?* Nous voyons plu- 
sieurs pareils préceptes, par lesquels on nous permet 

* Vulg. supp, : tt et passé », e/ a et offence ». 

• Vulg, : « couardz ». 

d'emprunter du vulgaire des apparences friuoles, ou la 
raison viue et forte ne peut assez : pourueu qu'elles 
nous seruent de contentement et de consolation. Ou 
ils ne peuuent guérir la plaie, ilz sont contens de 
l'endormir et plastrer. le croy qu'ils ne me nieront 
pas cecy, que s'ils pouuoient adiouster de l'ordre et 
de la constance en vn estât de vie qui se maintint en 
plaisir et en tranquillité par quelque foiblesse et ma- 
ladie de iugement, qu'ils ne l'acceptassent : 

'Potare, et spar gère flores 
Incipiam, patiarque vel inconsultus haberi. 

Il se trouueroit plusieurs philosophes de l'aduis de 
Lycas : cetuy cy, ayant au demeurant ses meurs bien 
réglées, viuant doucement et paisiblement en sa fa- 
mille, ne manquant a nul office de son deuoir enuers 
les siens et les estrangiers, se conseruant très-bien des 
choses nuisibles, s'estoit, par quelque altération de 
sens, imprimé en la fantasie vne resuerie : c'est qu'il 
pensoit estre perpétuellement aus théâtres, a y voir 
des passetemps, des spectacles et des plus belles comé- 
dies du monde. Guery qu'il fut par les médecins de 
céte humeur peccante, a peine qu'il ne les mit en 
procès pour le restablir en la douceur de ces vaines 
imaginations : 

^ol, me occidistis, amici! 
V^on seruastis, ait, cui sic extorta voluptas, 
Et demptus per vint mentis gratissimus error, 

D'vne pareille resuerie a celle de Thrasilaus, fils de 
Pythodorus, qui se faisoit a croire que tous les nauires 
qui relaschoint du port de Pyrée, et y abordoient, ne 
trauailloint que pour son seruice : se resiouissant de 

la bonne fortune de leur nauigation, les receuillant 
auec feste et contentement. Son frère Crito Tayant 
feict remettre en son meilleur sens, il regrettoit céte 
sorte de condition, en laquelle il auoit vescu plein de 
liesse et deschargé de toute sorte de desplaisir. C'est 
ce que dit ce vers ancien Grec, qu'il y a beaucoup de 
commodité a n'estre pas si auisé : 

Et TEcclesiaste : En beaucoup de sagesse, beaucoup 
de desplaisir; et qui acquiert science s'aquiert du 
trauail et tourment. 

Cela mesme, a quoy toute la philosophie consent *, 
céte dernière recepte qu'elle ordonne a toutes sortes 
de nécessitez, qui est de mettre fin a la vie que nous 
ne pouuons supporter : * 

Utuere si recte nescis, decede peritis ; 
Lusisti satis, edisti satis, atque bibisti : 
Tempus abire tibi est, ne potum largius œquo 
^ideat et pulset lasciua decentius œtas; 

qu'est ce autre chose qu'vne confession de son impuis- 
sance et vn renuoy non seulement a l'ignorance, pour 
y estre a couuert, mais a la stupidité mesme, au non 
sentir, et au non estre? 

n^emocritum postquam matura vetustas 
Admonuit memorem motus languescere mentis, 
Sponte sua leto caput obuius obtulit ipse. 

C'est ce que disoit Antisthenes, qu'il faloit faire pro- 
uision ou de sens pour entendre, ou de licol pour se 

* Vulg, : « a quoy la philosophie consent en gênerai ». 

pendre ; et ce que Chrysippus aleguoit sur ce propos 
du poète Tyrtaeus : 

^e la vertu, ou de mort approcher, 

^ Comme la vie se rend par la simplicité plus plai- 
sante, elle se ^ rend aussi plus innocente et meilleure, 
comme ie commençois tantost a dire. Les simples, dit 
S. Paul, et les ignorans s'esleuent et se saisissent du 
ciel, et nous, a tout nostre sçauoir, nous plongeons 
aux abysmes infemaus. le ne m'arreste ni a Valen- 
tian, ennemy declairé de la science et des lettres, ni a 
Licinius, tous deux Empereurs Romains, qui les nom- 
moient le venin et la peste de tout estât politique, ny 
a Mahumet, qui* a interdit la science a ses hommes. 
Mais Texemple de ce grand Lycurgus et son authorité 
doit certes auoir quelque poids, et la reuerance de 
céte diuine police Lacedemoniene, si grande, si admi- 
rable et si long temps fleurissante en vertu et en bon- 
heur, sans aucune institution ny exercice de letres. 
Ceux qui reuienent de ce monde nouueau, qui a esté 
decouuert du temps de nos pères, * ils nous peuuent 
tesmoigner combien ces nations sans magistrat et sans 
loy viuent plus légitimement et plus règlement • que 
les nostres, ou il y a plus d'officiers et de lois qu'il 
n*y a d'autres hommes et qu'il n'y a d'actions : 

*Z>i cittatorie piene e di libelli, 
Uesamine e di carte di procure, 
Hanno le mani e il seno, e granfastelli 
fDf chiose, di consigli e di letture, 
Per cui lefacultà de* pouerélli 
tT^on sono mai ne le città sicure; 

* BC : « s'en ». 

' C supp. : tt et plus règlement ». 

Hanno dietro e dinanp e d!ambi i lati, 
CSÇptai, procuratori ed aduocatù 

C'estoit ce que disoit vn Sénateur Romain des der- 
niers siècles, que leurs prédécesseurs auoint lalaine 
puante a Tail, et Testomac musqué de bonne cons- 
cience ; et qu*au rebours ceux de son temps ne sentoint 
au dehors que le parfum, puans au dedans a toute 
sorte de vices : c'est a dire, comme ie pense, qu'ilz 
auoient beaucoup de sçauoir et de suffisance, et grand 
faute de preudhommie. L'inciuilité, l'ignorance, la 
simplesse, la rudesse, s'acompaignent volontiers de 
l'innocence. La curiosité, le sçauoir, la subtilité traî- 
nent la malice a leur suite. L'humilité, la crainte, 
l'obéissance, la debonnaireté (qui sont les pièces prin- 
cipales pour la conseruation de la société humaine), 
demandent vne ame vuyde, docile, et ne présument * 
rien • de soy. Les Chrestiens ont vne particulière 
cognoissance, combien la curiosité est vn mal naturel 
et originel en l'homme : le soin de s'augmenter en 
sagesse et en science, ce fut la première ruine du 
genre humain ; c'est la voye par ou il s'est précipité a 
la damnation éternelle. L'orgueil est sa perte et sa 
corruption : c'est l'orgueil qui iette l'homme a quar- 
tier des voyes communes, qui luy faict embrasser les 
nouueletez, et aymer mieux estre chef d'vne troupe 
errante et desuoyée au sentier de perdition, aymer 
mieux estre régent et précepteur d'erreur et de men- 
songe, que d'estre disciple en l'escole de vérité, se 
laissant mener et conduire par la main d'autruy a la 
voye batue et droituriere. C'est, a l'auanture, ce que 
dit ce mot Grec ancien, que la superstition suit l'or- 

* BC : tt présumant «. 

* Vulf(. : a et présumant peu ». 

gueuil et luy obéit comme a son père : i^ ^civi^utfiovie^ 

La saincte parole déclare misérables ceux d'entre 
nous qui s'estiment. Bourbe et cendre ! leur dit elle, 
qu'as tu a te glorifier? Et ailleurs : Dieu a faict 
l'homme semblable a l'ombre, de la quelle qui iugera, 
quand, par l'esloignement de la lumière, elle sera 
esuanouye? Ce n'est rien a la vérité que de nous. 

Il s'en faut tant que nos forces conçoiuent la hau- 
teur diuine, que, des ouurages de nostre Créateur, 
ceux la portent mieux sa marque et sont mieux siens 
que nous entendons le moins. C'est aux Chrestiens 
vne occasion de croire que de rencontrer vne chose 
incroiable ; elle est. d'autant plus selon raison qu'elle 
est contre l'humaine raison*. Nous disons bien puis- 
sance, vérité, iustice. Ce sont paroles qui signifient 
quelque chose de grand : mais céte chose la nous ne la 
voyons aucunement, ny ne la conceuons*. C'est a Dieu 
seul d'interpréter ses ouurages, et de se cognoistre*. 

La participation que nous auons a la connoissance 
de la vérité, quelle qu'elle soit, ce n'est pas par nos 
propres forces que nous l'auons acquise. Dieu nous a 
assés apris cela par les tesmoins qu'il a choisi du vul- 
gaire, simples et ignorans, pour nous instruire de ses 
admirables secrets. Nostre foy, ce n'est pas nostre ac- 
quest : c'est vn pur présent de la libéralité d'autruy. 
Ce n'est pas par discours *, ou par nostre entende- 
ment, que nous auons receu nostre religion ; c'est par 
authorité et par commandement estrangier . La foiblesse 
de nostre iugement nous y aide plus que la force, et 
nostre cécité * plus que nostre cler- voyance. C'est par 

'C : a vn discours ». 
' BC : « aueuglemant ». • 

Tentremise de nostre ignorance plus que de nostre 
science que nous sommes sçauans de ce diuin sçauoir. 
Ce n'est pas merueille, si nos moiens naturels et 
terrestres ne peuuent conceuoir céte connoissance 
supematurelle et céleste : aportons y seulement, du 
nostre, Tobeissance et la subiection ; car, comme il est 
escrit : le destruiray la sapience des sages, et abatray 
la prudence des prudens. Ou est le sage? ou est 
recriuain? ou est le disputateur de ce siècle? Dieu 
n'a il pas abesty la sapience de ce monde? Car puis 
que le monde n'a point cogneu Dieu par sapience, il 
luy a pieu, par la vanité * de la prédication, sauuer les 
croyans. 

Si me faut il voir en fin s'il est en la puissance de 
l'homme de trouuer ce qu'il cerche ; et si céte queste, 
qu'il y a employé depuis tant de siècles, Ta enrichi de 
quelque nouuelle force et de quelque vérité solide. le 
croy qu'il me confessera, s'il parle en conscience, que 
tout l'aquest qu'il a retiré d'vne si longue poursuite, 
c'est d'auoir apris a regonnoistre sa vilité et * sa foi- 
blesse. L'ignorance, qui estoit naturellement en nous, 
nous l'auons par long estude confirmée et auerée. 
11 est aduenu aus gens véritablement sçauans ce qui 
aduient aus espics de bled : ils vont s'esleuant et se 
haussant la teste droite et fiere tant qu'ils sont vuides, 
mais quand ils sont pleins et grossis de grain en leur 
maturité, ilz commencent a s'humilier et a baisser ' les 
cornes. Pareillement, les hommes, ayant tout essayé 
et tout sondé, n'ayant trouué, en tout cet amas de 
science et prouision de tant de choses diuerses, rien 

» Vuïg. : a Fignorance et simplesse ». 

* Vulg. supp, : a sa -vilité et ». 

* B : « abaisser ». 

de massif et de ferme, et rien que vanité, ilz ont re- 
noncé a leur presumption et reconu leur condition 
naturelle*. Le plus sage homme qui fut onques (et 
qui, a Tauanture, n'eust nulle plus iuste occasion 
d'estre appelé sage que de céte sienne sentence *), 
quand on luy demanda ce qu*il sçauoit, respondit 
qu*il sçauoit cela, qu'il ne sçauoit rien. Il verifioit ce 
qu'on dit, que la plus grand part de ce que nous 
sçauons est la moindre de celles que nous ignorons; 
c'est a dire que ce mesme que nous pensons sçauoir, 
c'est vne pièce, et bien petite, de nostre ignorance* ; et 
Cicero mesmes, qui deuoit au sçauoir tout son vail- 
lant, Valerius dict que, sur sa viellesse, il commença 
a desestimer les lettres*. 

l'auroy trop beau ieu, si ie vouloy considérer 
l'homme en sa commune façon, et en gros; et le pour- 
roy faire pourtant par sa règle propre, qui iuge la * 
vérité, non par le poids des vois, mais par le nombre. 
Laissons la le peuple, 

Qui vigilans stertit, 

cMortua cui vita est prope iam viuo atque videnti, 

qui ne se sent point, qui ne se iuge point, qui laisse 
la plus part de ses facultez naturelles oysiues. le veus 
prendre l'home en sa plus haute assiete. Considérons 
le en ce petit nombre d'hommes excellens et triez qui, 
ayant esté douez d'vne belle et particulière force na- 
turelle, l'ont encore roidie et esguisée par soin, par 
estude et par art, et l'ont montée au plus haut point* 
ou elle puisse ateindre. Ils ont manié leur ame a tout 
sens et a tout biais, l'ont appuyée et estançonnée de 

* Vulg. supp. toute cette parenthèse. ; 

* BC ; tt a la ». 

tout le secours estrangier qui luy a esté propre, et 
enrichie et ornée de tout ce qu'ils ont peu emprunter 
pour sa commodité du dedans et dehors du monde : 
c'est en eus que loge la hauteur extrême de l'humaine 
nature. Ils ont réglé le monde de polices et de lois; 
ils l'ont instruit par arts et sciences, et instruit encore 
par l'exemple de leurs meurs admirables en règlement 
et en droiture *. le ne mettray en comte que ces gens 
la, leur tesmoignage et leur expérience. Voyons ius- 
ques ou ils sont allés, et a quoy ils se sont résolus. 
Les maladies et les défauts que nous trouuerons en ce 
collège la, le monde les pourra hardimant bien auoûer 
pour siens. 

Quiconque cerche quelque chose, il en vient a ce 
point, ou qu'il dit qu'il l'a trouuée, ou qu'elle ne se 
peut trouuer, ou qu'il en est encore en queste. Toute 
la philosophie est départie en ces trois genres. Son 
dessein est de cercher la vérité, la science et la certi- 
tude. Aristoteles, Epicurus, les Stoïciens et autres ont 
pensé l'auoir trouuée ». Cens cy ont estably les arts 
et ' les sciences que nous auons, et les ont traitées 
comme notices certaines. Clitomachus, Carneadés et 
les Académiciens ont désespéré de leur queste et iugé 
que la vérité ne se pouuoit conceuoir par nos moyens. 
La fin de cens cy, c'est la foiblesse et humaine igno- 
rance. Ce party a eu la plus grande suyte; et les sec- 
tateurs les plus nobles. Pyrrho et autres Sceptiques 
ou Epechistes* disent qu'ils sont encore en cerche de 
la vérité. Cens cy iugent que ceus qui pensent l'auoir 
trouuée se trompent infiniment, et qu'il y a encore de 

* Vulg. supp. : u en règlement et en droiture ». 
' Vulff, modifie le commencement de cette phrase. 
^ Vulg. supp. : « les arts et >i. 

la vanité trop hardie en ce second degré, qui asseure 
que les forces humaines ne sont pas capables d'y 
atteindre. Car cela, d'establir la mesure de nostre 
puissance, de cognoistre et iuger la difficulté des cho- 
ses, c'est vne grande et extrême science, de laquelle 
ils doutent que l'homme soit capable : 

t^Ol sciri quisquis putat, id quoque nescit. 
An sciri possit quo se nil scire/atetur. 

L'ignorance qui se sçait, qui se iuge et qui se con- 
damne, ce n'est pas vne entière ignorance : pour Tes- 
tre, il faut qu'elle s'ignore soy-mesmes : de façon que 
la profession des Pyrrhoniens est de branler, douter et 
enquérir, ne s'asseurer de rien, ne se respondre de 
rien. Des trois actions de l'ame : l'imaginatiue, Tap- 
petitiue et la consentante, ils en reçoiuent les deus 
premières ; la dernière, ils la soustiennent et la main- 
tiennent ambiguë, sans inclination ny approbation 
d'vne part ou d'autre, tant soit elle legiere. * Or céte 
assiete de leur iugement, droite et inflexible, receuant 
tous obiectz sans application et consentement, les 
achemine a leur ataraxie, qui est vne condition de vie 
paisible, rassise, exempte des agitations que nous re- 
ceuons par l'in^pression de Topinion et science que 
nous pensons auoir des choses. D'où naissent la 
crainte, l'auarice, l'enuie, les désirs immodérés, l'am- 
bition, l'orgueil, la superstition, l'amour de nouueleté, 
la rébellion, la désobéissance, l'opiniâtreté et la plus 
part des maux corporels. Voire ils s'exemptent par la 
de la ialousie de leur discipline : car ils debatent d'vne 
bien molle façon. Ils ne craignent point la reuanche a 
leur dispute. Quand ils disent que le poisant va con- 
trebas, ils seroint bien marris qu'on les en creut, et 

cerchent qu'on les contredie, pour engendrer leur 
dubitation et surceance de iugement, qui est leur fin. 
Ils ne mettent en auant leurs propositions que pour 
combatre celles qu'ils pensent que nous aions en 
• nostre créance. Si vous prenés la leur, ils prendront 
aussi volontiers la contraire a soustenir : tout leur est 
vn; ils n'y ont nul chois. Si vous establissez que la 
nege soit noire, ils argumentent au rebours qu'elle est 
blanche. Si vous dites qu'elle n'est ni l'vn ny l'autre, 
c^est a eus a maintenir qu'elle est tous les deus. Si, par 
certain iugement, vous establissés que vous n'en sçaués 
rien, ils vous maintiendront que vous le sçaués. Voire 
et si, par vn axiome affirmatif, vous asseurez que vous 
en doutez, ils vous iront debatant que vous n'en dou- 
tés pas, ou que vous ne pouuez iuger et establir que 
vous en doutez. Et, par céte extrémité de doute qui se 
secoue soy mesme, ils se séparent et se diuisent de 
plusieurs opinions, de celles mesmes qui ont maintenu 
en plusieurs façons le doute et l'ignorance.* Leurs 
façons de parler sont : le n'establis rien; il n'est non 
plus ainsi qu'ainsi, ou que ny l'vn, ny l'autre; ie ne 
le comprens point; les apparences sont égales par 
tout ; la loy de parler et pour et contre est pareille. * 
Leur mot sacramental, c'est i7r<x«» c'est a dire : ie 
soutiens, ie ne bouge. Voila leurs refreins, et autres 
de pareille substance. Leur efifect, c'est vne pure, en- 
tière et tres-parfaicte surceance* de iugement. Ils se 
seruent de leur raison pour enquérir et pour debatre, 
mais non pas pour rien arrester et choisir. Quiconque 
imaginera vne perpétuelle confession d'ignorance, vn 
iugement sans pente et sans inclination, a quelque 
occasion que ce puisse estre, il conçoit le Pyrrho- 
nisme. l'exprime céte fantasie autant que ie puis, par 

ce que plusieurs la trouuent difficile a conceuoir, et 
les autheurs mesmes la représentent vn peu obscuré- 
ment et diuersement. 

Quant aus actions de la vie, ils sont en cela de la 
commune façon. Ils se prestent et accommodent aus 
inclinations naturelles, a l'impulsion et contrainte 
des passions, aus constitutions des lois et des coustu- 
mes, et a la tradition des arts*. Ils laissent guider a 
ces choses la leurs actions communes, sans aucune 
opination ou iugement. Qui faict que ie ne puis pas 
bien assortir a ce discours ce que Laertius dict de la 
vie de Pyrrho *, et a quoy Lucianus, Aulus Gellius et 
autres semblent s'incliner : car ils le peignent stu- 
pide et immobile, prenant vn train de vie farouche et 
inassociable, atendant le hurt des charretes, se pré- 
sentant aus précipices, refusant de s'accommoder aus 
lois. Cela est enchérir sur sa discipline *. Il n'a pas 
voulu se faire pierre ou souche; il a voulu se faire 
homme viuant, discourant et raisonnant, iouissant de 
tous plaisirs et commoditez naturelles, embesoignant ' 
et se seruant de toutes ses pièces corporelles et spiri- 
tuelles.* Les priuileges fantastiques, imaginaires et 
faus que l'homme s'est vsurpé, de iuger, de connoistre, 
de sçauoir, d'ordonner, d'establir, il les a de bonne foy 
renoncez et quittez **. 

Il n'est rien en l'humaine inuention, ou il y ayt 
tant de verisimilitude et d'apparance ». Céte cy pré- 
sente l'homme nud et vuide, recognoissant sa foi- 

' Vulg. : « ce qu'on dict de Pyrrho »; et supp, à la suite : a et 
a quoy... s'incliner : car ». 
' C : « enchery sur sa discipline ». 
' Vulg, supp. : a embesoignant ». 
♦ Vulg. modifie légèremen cette phrase, 
» Kw/g-. ;«dVtilité». 

blesse naturelle, propre a receuoir d'enhaut quelque 
force estrangere, desgarni d'humaine science, et d'au- 
tant plus apte a loger chez soy la diuine instruc- 
tion et créance ** : n'establissant nul dogme*, et 
s' exemptant, par consequant, des veines et irreligieuses 
opinions introduites par les autres * sectes*. Accepte, 
dit TEcclesiaste, en bonne part les choses au vi- 
sage et au goust qu'elles se présentent a toy du iour 
a la iournée : le demeurant est hors de ta connois- 
sance*. 

Voila comment, des trois générales sectes de philo- 
sophie, les deus font expresse profession de dubitation 
et d'ignorance, et, en celle des dogmatistes, qui est 
troisiesme, il est aysé a descouurir que la plus part 
n'ont pris le visage de l'asseurance que par conte- 
nance '. Ils n'ont pas tant pensé nous establir quelque 
certitude, que nous monstrer iusques ou ils estoint 
alezen céte chasse de la vérité*. Aristote nous entasse 
ordinairement vn grand nombre d'autres opinions et 
d'autres créances, pour y comparer la sienne, et nous 
faire voir de combien il est allé plus outre, et combien 
il est approché de plus près de la verisimilitude : car 
la vérité ne se iuge point par authorité et tesmoignage 
d'autruy*. Cetuy-cy est le Prince des dogmatistes, et 
si nous aprenons de luy que le beaucoup sçauoir 
apporte l'occasion de plus doubter. On le void a es- 
cient (comme pour exemple sur le propos de l'immor- 
talité de l'ame *) se couurir souuant d'obscurité si 
espesse et inextricable qu'on n'y peut rien choisir 

* Vulg. supp, : a instruction et créance ». 

* Vulg, : a faulces ». 

' Vulg. : « que pour auoir meilleure mine ». 

* Vulg, supp. toute la parenthèse. 

de son opinion. C*est, par effet, vn Pyrrhonisme qu*il 
représente sous la forme de parler qu'il a entreprise **. 
Chrisyppus disoit que, ce que Platon et Aristote 
auoint escrit de la logique, ils l'auoint escrit par 
ieu et par exercice, et ne pouuoit croire qu'ils eus- 
sent parlé a certes d'vne si vaine matière. Ce que 
Chrisippus disoit de la logique, Epicurus l'eust 
encores dit de la rhétorique, et, ce croy ie, de la 
grammaire, et Socrates et Seneca de toutes les autres 
sciences, sauf celle qui traite des * meurs et de la 
vie : car la plus part des arts ont esté ainsi mespri- 
sées par le sçauoir mesmes et par la philosophie. Mais 
ils n*ont pas pensé qu'il fiit hors de propos d'exercer 
leur esprit es choses mesmes ou il n'y auoit nulle soli- 
dité profitable '. 

Au demeurant, les vns ont estimé Plato dogmatiste ; 
les autres, dubitateur et ne rien establissant *; les 
autres, en certaines choses Tvn, et en certaines choses 
l'autre*. Il est ainsi de la plus part des autheurs de ce 
tiers genre*. Us ont vne forme d'escrire douteuse et 
irrésolue, et vn stile enquerant plus tost qu'instrui- 
sant : encore qu'il entresement souuent des traitz de 
la forme dogmatiste. Chez qui se peut voir cela plus 
clairement que chez nostre Plutarque? combien diuer- 
sement discourt il de mesme chose? combien de fois 
nous présente il deus ou trois causes contraires de 
mesme suiet, et diuerses raisons, sans choisir celle 
que nous auons a suyure •?* que signifie ce sien re- 



* Vulg. modifie la fin de cette phrase. 

* C ; a de ». 

* Vulg. remanie et développe tout ce passage. 

* Vulg. supp. : « et ne rien establissant ». 

* Vulg. remanie ce passage. 

II. 

frein : En vn lieu glissant et coulant, suspendons nostre 
créance? Car, comme dit Euripides : 

Les œuures de Dieu en diuerses 
Façons nous donnent des trauerses. 

*I1 ne faut pas trouuer estrange si gens désespérés de 
la prise n'ont pas laissé de prendre plaisir a la chasse : 
Testude estant de soy vne occupation plaisante et 
agréable, et si plaisante que, parmy les voluptez, les 
Stoiciens défendent aussi celle qui se prend de Texer- 
citation de l'esprit, et y veulent de la modération*. 

Democritus, ayant mangé a sa table des figues qui 
sentoient au miel, commença soudain a cercher en 
son esprit d'où leur venoit céte douceur inusitée, et, 
pour s'en esclarcir, s'aloit leuer de table pour voir 
l'assiete du lieu ou ces figues auoient esté cueillies. 
Sa chambrière, ayant entendu de luy la cause de ce 
remuement, luy dit, en riant, qu'il ne se penast plus 
pour cela, car c'estoit qu'elle les auoit mises en vn 
vaisseau ou il y auoit eu du miel. Il se despita et se mit 
en cholere* dequoy elle luy auoit osté l'occasion de céte 
recerche et desrobé la matière a sa curiosité. « Va, luy 
dit il, tu m'as fait desplaisir : ie ne lairray pas pourtant 
d'en cercher la cause, comme si elle estoit naturelle » *. 
Céte histoire d'vn fameus et grand philosophe nous 
représente bien clairement céte passion studieuse qui 
nous amuse a la poursuite des choses de Taquet desquel- 
les nous sommes désespérez. Plutarque recite vn pareil 
exemple de quelqu'vn qui ne vouloit pas estre es- 
claircy de ce dequoy il estoit en doute, pour ne perdre 
le plaisir de le cercher : comme l'autre qui ne vouloit 

1 Vulg. supp. : a et se mit en cholere ». 

pas que son médecin luy ostat l'altération de la fieure, 
pour ne perdre le plaisir de Tassouuir en beuuant*. 

le ne me persuade pas aisément qu'Epicurus, Platon 
et Pythagoras nous ayent donné pour argent content 
leurs atomes, leurs idées et leurs nombres. Ils estoient 
trop cler-voyans pour establir leurs articles de foy de 
chose si incertaine et si debatable. Mais, en céte obs- 
curité et ignorance du monde, chacun de ces grands 
personnages s'est trauaillé d'apporter vne telle quelle 
image de lumière, et ont esbatu leur ame a trouuer 
des inuentions qui eussent au moins vne plaisante et 
subtile apparence *. 

Vn ancien, a qui on reprochoit qu'il faisoit profes- 
sion de la philosophie, de laquelle pourtant, en son 
iugement, il ne faisoit pas grand conte, respondit que 
cela, c'estoit vraymant philosopher. Ils ont voulu con- 
sidérer tout, balancer tout, et ont trouué céte occupa- 
tion propre a la naturelle curiosité qui est en nous : 
aucunes choses, ilz les ont escrites pour l'vtilité publi- 
que, comme les religions : car il n'est pas défendu de 
faire nostre profit de la mensonge mesme, s'il est be- 
soin *; et a esté raisonnable, pour céte considération, 
que plusieurs opinions qui estoient sans apparence, 
ils n'ayent voulu les espelucher au vif, pour n'engen- 
drer du trouble en l'obéissance des lois et coustumes 
de leur pais*. 

Il y a d'autres subiectz qu'ils ont belutez *, qui a 
gauche, qui a dextre, chacun se trauaillant a y donner 
quelque visage, a tort ou a droit : car, n'ayans rien 
trouué de si occulte, dequoy ils n'ayent voulu parler, 

^ Vulg, supp. : a car il n'est... s'il est besoin »; et modifie le 
reste de la phrase, 
' C ; « buletez ». 

il leur est souuent force de forger des coniectures vai- 
nes et foibles : non qu*ilz les prinsent eux mesmes 
pour fondement, ne pour establir quelque vérité, mais 
pour Texercice de leur estude*. Et si on ne le prenoit 
ainsi, comment couuririons nous vne si grande incon- 
stance, variété et vanité d'opinions, que nous voyons 
auoir esté produites par ces âmes excellentes et admira- 
bles? Car, pour exemple, qu'est-il plus vain que de vou- 
loir* régler Dieu et le monde a nostre capacité et a nos 
loix? et nous seruir aux despens de la diuinité de ce 
petit eschantillon de sufficance qu'il luy a pieu des- 
partir a notre naturelle condition? et, par ce que nous 
ne pouuons estendre nostre veûe iusques en son glo- 
rieux siège, Tauoir ramené ça bas a nostre corruption 
et a nos misères? 

De toutes les opinions humaines et anciennes tou- 
chant la religion, celle la me semble auoir eu plus de 
vray-semblance et plus d'excuse qui reconnoissoit 
Dieu comme vne puissance inconprehensible, origine 
et conseruatrice de toutes choses, toute bonté, toute 
perfection, receuant et prenant en bonne part l'hon- 
neur et la reuerance que les humains luy rendoient 
soubz quelque visage* et en quelque manière que ce 
fut* : car les Deitez ausquelles l'homme, de sa propre 
inuention, a voulu donner vne forme, elles sont iniu- 
rieuses, pleines d'erreur etd'impieté*. Voila pourquoy, 
de toutes les religions que sainct Paul trouua en crédit 
a Athènes, celle qu'ils auoint desdiée a vne Diuinité 
cachée et inconnue luy sembla la plus excusable*. 

De celles ausquelleson a donné quelque corps, comme 
la nécessité l'a requis, pour la conception du peuple ', 

« Vulff. modifie cette fin de phrase. 

2 Vulg, supp. : u pour la conception du peuple ». 

parmy céte cécité vniuerselle, ie me fusse, ce me sem- 
ble, plus volontiers ataché a ceux qui adoroint le soleil, 

La lumière commune. 
L'œil du monde, et, si Dieu au chef porte des yeus, 
Les rayons du Soleil sont ses yeux radieus, 
Qui donnent vie a tous, nous maintiennent et gardent, 
Et lesfaicts des humains en ce monde regardent ; 
Ce beau, ce grand Soleil qui nous fait les saisons, 
Selon qu'il entre ou sort de ses douces * maisons; 
Qui remplit Vvniuers de ses vertus connues-, 
Qui d'vn traict de ses yeux nous dissipe les nues-, 
L'esprit, l'ame du monde, ardent et flamboiant. 
En la course d'vn iour tout le ciel tournoyant, 
T^lein d'immense grandeur, rond, vagabond et ferme -, 
Lequel tient dessous luy tout le monde pour terme ,- 
En repos sans repos, oysif et sans seiour, 
Fils aisné de nature, et le père du iour. 

D'autant qu'outre céte sienne grandeur et beauté, 
c'est la pièce de céte machine que nous descouurons 
la plus esloignée de nous, et, par ce moyen, si peu 
connue qu'ils estoint excusables d'en entrer en admi- 
ration et espouuantement *. 

*Les choses les plus ignorées sont plus propres a 
être déifiées. Car d'adorer celles de nostre sorte, mala- 
difues, corruptibles et mortelles, comme" faisoit toute 
l'ancienneté des hommes qu'elle auoit veu viure et 
mourir, et agiter de toutes nos passions, cela surpasse 
toute foiblese de discours '. l'eusse encore plus tost 
suyuy ceux qui adoroint le serpent, le chien et le 
bœuf : d'autant que leur nature et leur estre nous est 

* BC : « dou!(e n. 

^ Vulff, : «'reuerence ». 

' Vulg. abrège cette phrase. 

moins conu, et auons plus de loy d'imaginer ce qu'il 
nous plaict d*eus, et leur atribuer des facultez extra- 
ordinaires. Mais d'auoir faict des Dieux de nostre 
condition, de laquelle nous deuons cognoistre la foy- 
blesse et l'imperfection ; leur auoir attribué le désir, 
la colère, la vengeance, les mariages, les générations 
et les parenteles, Tamour et la ialousie, noz membres 
et noz os, noz fleures et noz plaisirs*, il faut que cela 
soit party d'vne meruei lieuse yuresse de l'entendement 
humain*, comme d'auoir attribué la diuinité* a la 
peur, a la fieure et a la fortune, et autres accidens de 
nostre vie fresle et caduque*. Puis que l'homme desi- 
roit tant de s'apparier a Dieu, il eust mieux faict, dict 
Cicero, de ramener a soy les conditions diuines et les 
atirer ça bas, que d'enuoyer la haut sa corruption et sa 
misère. Mais, a le bien prendre, il a fait, en plusieurs 
façons, et l'vn et l'autre de pareille vanité d'opinion. 
Quand les philosophes espeluchent la hiérarchie de 
leurs Dieux, et font les empressés a distinguer leurs 
aliances, leurs charges, leur puissance *, ie ne puis pas 
croire qu'ilz parlent a certes. Quand Platon nous des- 
chifre le vergierde Pluton, et lescommoditez ou peines 
corporelles qui nous atendent encore après la ruine et 
anéantissement de noz corps, et les accommode au sens 
et ressentiment que nous auons en céte vie : 

Secret i celant colles et myrtea circum 

Sylua tegit, curœ non ipsa in morte relinquunt ; 

quand Mahumet promet aus siens vn paradis tapissé, 
paré d'or et de piererie, garny de garses d'excellente 
beauté, de vins et de viures singuliers, ie voy bien 

' BC : « et leur puissance ». 

que ce sont des moqueurs qui s*accommodent a nostre 
goust et * a nostre bestise, pour nous emmieler et 
attirer par ces opinions et espérances qui sont selon 
nostre portée et selon nostre sens corporel et terres- 
tre*. Croyons nous que Platon, luy qui a eu ses con- 
ceptions si célestes et autaines, et si grande accoin- 
tance a la Diuinité que le surnom luy en est tres- 
iustement demeuré, ait estimé que Thomme, céte ville 
créature, eut rien en luy accommodable et applicable 
a céte incompréhensible puissance? et qu*il ait creu 
que noz prises foybles et lâches fussent capables, ni 
la force de nostre goust assez ferme, pour participer a 
la béatitude ou peine éternelle •? Il faudroit luy dire, 
de la part de la raison humaine : Si les plaisirs que tu 
nous prometz en l'autre vie sont du goust de ceux que 
i'ay senti ça bas, cela n*a rien de commun auec l'in- 
finité. Quand tous mes cinq sens de nature seroint 
combles de liesse, et céte ame saisie de tout le conten- 
tement qu'elle peut désirer et espérer, nous sçauons 
ce qu'elle peut, nous sçauons la foyblesse et incapacité 
de ses forces '. Cela, ce ne seroit encores rien. S'il y a 
quelque chose du mien, il n'y a rien de diuin. Si cela 
n'est tout autre que ce que ie sens et * ce qui peut 
apartenir a céte nostre condition présente, cela ne peut 
estre mis en compte *. La reconnoissancede nos parens, 
de noz enfans et de nos amis, si elle nous peut toucher 
et chatouiller en l'autre monde, si nous sommes capa- 
bles d'vne telle sorte de plaisirs, nous sommes encore 



1 Vulg. supp. : « a nostre goust et », et modifle la fin de la 
phrase, 
« Vulg, modifie cette phrase. 
' Vulg. supp. : a nous sçauons la... de ses forces ». 
* Vulg, supp, : a ce que ie sens et ». 

dans les commoditez mortelles et finies. Nous ne pou- 
uons dignement conceuoir la grandeur de ces hautes 
et diuines promesses, si nous les pouuons conceuoir. 
Pour dignement les imaginer, il les faut imaginer 
inimaginables, indicibles et incompréhensibles a l'hom- 
me ** . Oeuil ne sçauroif voir, dit S. Paul, et ne peut 
monter en cœur d'homme l'heur que Dieu a préparé 
aus siens. Et si, pour nous en rendre capables, on 
reforme et rechange nostre estre (comme tu dis, Platon, 
par tes purifications), ce doit estre d'vn si extrême 
changement, et si vniuersel, que, par la doctrine phy- 
sique, ce ne sera plus nous*, ce sera quelque autre 
chose qui receura ces recompenses* : car, en la me- 
tempsicose de Pythagoras et changement d'habitation 
qu'il imaginoit aux âmes, pensons nous que le lyon 
dans lequel est l'ame de Caesar espouse les passions 
qui touchoint Caesar, et qu'il souffre pour luy •?* et 
qu'es mutations qui se font des corps des animaux en 
autres de mesme espèce, les nouueaux venus ne soint 
autres que leurs prédécesseurs? Des cendres d'vn 
phœnix s'engendre, dit on, vn ver, et puis vn autre 
phœnix : ce segond phœnix, qui peut imaginer qu'il 
ne soit autre que le premier? Les vers qui font nostre 
soye, on les void mourir • et assécher, et, de ce mesme 
corps, se produire vn papillon, et de la vn autre ver, 
qu'il seroit ridicule estimer estre encores le premier. 
Ce qui a cessé vne fois d'estre, n'est plus : 

V^ec, si materiafn nostram collegerit œtas 

Post obitum, rursumque redegerit, vt sita nunc est, 

Q4tque iterum nobis fuerint data lumina vitœ, 

' Vulg, supp. : « a l'homme ». 

* Vulg, : « ny que ce soit luy ». 

• BC : « void comme mourir ». 

T^ertineat quidquam tamen ad nos id quoquefactum : 
Interrupta semel cum sit repetentia nostra. 

Et quand tu dis ailleurs, Platon, que ce sera la par- 
tie spirituelle de Thomme a qui il touchera de iouir 
des recompenses de Tautre vie, tu nous dis chose qui 
a encore aussi peu d'apparence* : car, a ce compte, ce 
ne sera plus Thomme, ny nous, par conséquent, a qui 
touchera céte iouissance : car nous sommes bastis de 
deux pièces principales essentielles, desquelles la sépa- 
ration, c*est la mort et ruine de Testre de Thomme*. 
Nous ne disons pas que Thomme soufre quand les vers 
luy rongent ses membres dequoy il viuoit, et que la 
terre les consomme : 

* 

Et nihiî hoc ad nos, qui coitu coniugioque 
Corporis atque animœ œnsistimus vniter apti. 

Dauantage, sur quel fondement de leur iustice peu- 
uent les Dieux reconnoistre et recompensera Thomme, 
après sa mort, ses opérations bonnes et vertueuses, 
puis que ce sont eus mesmes qui les ont acheminées et 
produites en luy? Et pourquoy s'offencent ilz, et ven- 
gent sur nous les actions vitieuses, puis qu'ilz nous 
ont eux mesmes produitz en céte condition fautiere, 
et que, d'vn seul clin de leur volonté, ilz nous peuuent 
empescher de faillir? Epicurus oposeroit il pas cela a 
Platon auec grand apparence de Thumaine raison*? 
Elle ne faict que fouruoyer par tout, mais spéciale- 
ment quand elle se mesle des choses diuines. Qui le 
sent plus euidamment que nous? Car, encores que 
nous luy ayons donné des principes certains et infail- 
libles, encore que nous esclairions ses pas par la 
saincte lampe de la vérité qu'il a pieu a [Dieu nous 

communiquer : nous voyons pourtant iournellement, 
pour peu qu'elle se démente du sentier ordinaire, et 
qu'elle se destourne ou escarte de la voye tracée et 
batue par TJEsglise,. comme tout aussi tost elle se perd, 
s'embarrasse et s'entraue, tournoyant et flotant dans 
céte mer vaste, trouble et ondoyante des opinions hu- 
maines, sans bride et sans arrest *. Aussi tost qu'elle 
pert ce grand et commun chemin, elle va se diuîsant 
et se dissipant en mille routes diuerses. 

L'homme ne peut estre que ce qu'il est, ni imaginer 
que selon sa portée*. L'ancienneté pensa, ce croy ie, 
faire quelque chose ]X)ur la grandeur diuine de l'ap- 
parier a l'homme, la vestir de son acoutrement *, de 
ses facilitez, et estrenerde ses belles humeurs, tesmoin 
céte opinion si receûe des sacrifices, et que Dieu eust 
quelque plaisir a la vaniance, au meurtre et au tour- 
ment des choses par luy faictes, conseruées et créées, et 
qu'il se peut flater par le sang des âmes innocentes, non 
seulement des animaux qui n'en peuuent mez, ains des 
hommes mesmes, comme plusieurs nations, et entre 
autres la nostre, auoint en vsage ordinaire *; et croy 
qu'il n'en est nulle exempte d'en auoir faict quelque 
essay*. 

C'estoit vne estrange fantaisie de vouloir contenter 
et plaire a la iustice diuine par nostre torment et 
nostre peine : comme les Lacedemoniens qui cares- 
soient leur Diane par le torment des enfans qu'ilz 
faisoint foiter deuant son autel, souuent iusques a la 
mort *. C'estoit vne humeur farouche de vouloir gra- 

• Vulg, : a but ». 

• Vulg, supp. : « de son acoutrement ». 

* Vulg. modifie et développe ce passage, 

* Vulg. modifie cette phrase. 

tifier l'ouurier par la tuine de son ouurage, et * l'ar- 
chitecte par la subuersion de son bastiment; et de 
vouloir garentir la peine deûe aux coulpables par la 
punition des innocens, et que la poure Iphigenia, au 
port d'Aulide, par sa mort et par son sacrifice, des- 
chargeat enuers Dieu Tarmée Grecque des offences 
qu'elle auoit commises*. loint que ce n*est pas au cri- 
minel de se faire foiter a sa mesure et a son heure : 
c'est au iuge*; et puis, Tofifance consiste en la volonté, 
non* aux espaules et au gosier*. Ainsi ramplissoint 
ils la religion mesme de plusieurs mauuais effectz : 

Sœpius olim 
^Hçlligio peperit scelerata atque impiafacta. 

Or, rien du nostre ne se peut appariey ou raporter, 
en quelque façon que ce soit, a la nature diuine qui 
ne la tache et marque d'autant d'imperfection. Céte 
infinie beauté, puissance et bonté, comment peut elle 
soufrir quelque correspondance et similitude a vne si 
vile chose et si abiete que nous sommes, sans vn ex- 
trême interest et déchet de sa diuine grandeur?* Tou- 
tesfois nous luy prescriuons des bornes ; nous tenons sa 
puissance assiégée par noz raisons (i'appelle raison 
noz resueries et noz songes, auec la dispanse de la 
philosophie qui dit le fol mesme et le meschant for- 
cené • par raison, mais que c'est raison errante '); nous 
le voulons asseruir aus apparences vaines et foi blés 
de nostre entendement, a ^ luy qui a faict et nous et 
nostre cognoissance. Par ce que rien ne se faict de 

* Vulg. supp, : a Pouurier... ouurage, et ». 

* BC : a forcener ». 

' Vulg. : a vne raison de particulière forme ». 

* C et Vulg. supp, ; a a ». 

rien, Dieu n'aura sçeu bastir lé monde sans matière. 
Quoyl Dieu nous a il mis en main les clefs et les 
derniers ressortz de sa puissance? S'est il obligé a 
n'outrepasser les bornes de nostre science? Metz le cas, 
o homme, que tu ays peu remarquer icy quelques 
traces de ses effets, penses tu qu'il y ait emploie tout ce 
qu'il a peu, et qu'il ait emploie toutes ses formes et 
toutes ses idées en cet ouurage? Tu ne vois que l'ordre 
et la police de ce petit caueau ou tu es logé : au moins 
si tu la voys. Sa diuinité a vne iurisdiction infinie au 
delà. Céte pièce n'est rien au pris du tout : 

Omnia cum cœlo, terraque, manque, 
SNCi/ sunt ad summam summa'i totius omnem. 

C'est vne loy municipale que tu allègues ; tu ne sçay * 
quelle est l'vniuerselle. Atache toy a ce a quoy tu es 
subiect, mais non pas a luy '. Il n'est pas ton con- 
fraire, ou concitoyen, ou compaignon. S'il s'est aucu- 
nement communiqué a toy, ce n'est pas pour se raua- 
1er a ta petitesse, ny pour te donner le contrerolle de 
son pouuoir. Le corps humain ne peut voler aus nues : 
c'est pour toy. Le soleil bransle sans seiour sa course 
ordinaire; les bornes des mers et de la terre ne se 
peuuent confondre; l'eau est instable et sans fermeté; 
vn mur est* impénétrable a vn corps humain '; l'homme 
ne peut conseruer sa vie dans les flammes ; il ne peut 
estre et au ciel, et en la terre, et en mile lieux ensemble 
corporelement : c'est pour toy qu'il a faict ces règles; 
c'est toy qu'elles atachent. Il a tesmoigné aux Chres- 
tiens qu'il les a toutes franchies quand il luy a pieu.- 

* BC : « ne sçay pas » . 

* BC : a mais non pas luy n. 

* Vulg. : « corps solide n. 

De vray, pourquoy, tout puissant comme il est, auroit 
il restreint ses forces a certaine mesure? En faueur de 
qui auroit il renoncé son priuilege? Ta raison n'a en 
nulle autre chose plus de verisimilitude et de fonde- 
ment qu'en ce qu'elle te persuade la pluralité des 
mondes*. Les plus fameux et nobles * espritz du temps 
passé l'ont creue, et aucuns des nostres mesmes, forcez 
par la vaine apparence * de la raison humaine : d'au- 
tant qu'en ce bastiment que nous voyons, il n'y a rien 
seul et vn *, et que toutes les espèces sont multipliées 
en quelque nombre. Par ou il semble n'estre pas 
vray-semblable que Dieu ayt faict ce seul ouurage 
sans compaignon ; et que la matière de céte forme eust 
esté toute employée en ce seul indiuidu*, notamment 
si c'est vn animant, comme ses mouuemens et actions 
le rendent fort croyable*. Qr, s'il y a plusieurs mon- 
des^ comme Platon ', Epicurus, et presque toute la 
philosophie a pensé, que sçauons nous si les principes 
et les règles de celuy cy ♦ touchent* les autres? Hz ont 
a l'auanture autre visage et autre police*. Nousvoions 
en ce monde vne infinie dissemblance et variété pour 
la seule distance des lieux. Ni le bled, ny le vin, ny 
nul de nos animaus n'est cogneu en ce nouueau coin 
du monde que nos pères ont descouuert : tout y est 
autre. Et*, qui en voudra croyre Pline et autres ', il 
y a des natures et formes d'homes, en certains endroitz 
de la terre *, qui ont fort peu de ressemblance a la 
nostre* : comme ceux que Plutarque dit estre en quel- 

* Vulg. supp. : « et nobles ». 

* BC : a par l'apparence ». 
' Vulg, : « Democritus ». 

* BC : <i cetuy-cy ». 

* Vulf^, : « Hérodote ». 

* Vulg. supp, : a de la terre «. 

que endroit des Indes, n'ayants point de bouche et se 
nourrissant de la senteur de certaines odeurs. S'il est 
ainsi, combien y a il de noz descriptions de Thomme 
fauces? il n*est plus risible, ny a Tauanture capable de 
raison et de société; Tordonnance et la cause de nostre 
bastiment interne seroint pour la plus part fauces ^ 
. Dauantage, combien y a il de choses en nostre co- 
gnoissance mesme, qui combatent ces belles règles 
que nous auons taillées et prescrites a nature? Et nous 
entreprandrons d*y atacher Dieu mesme? Combien de 
choses appelions nous miraculeuses et contre nature?* 
combien trouuons nous de proprietez ocultes et de 
quint'essences? Car, a ce que ie puis comprendre *, 
aler selon nature, pour nous, ce n*est autre chose 
qu'aller selon nostre intelligence, autant qu'elle peut 
suyure et autant que nous y voyons : ce qui est au- 
delà est monstrueus et desordonné. Or, a ce conte, 
aux plus auisez et aux plus habiles, tout sera donc 
monstrueux. Car, a ceux la, la raison humaine a per- 
suadé qu'elle n'auoit ny force, ny cognoissance ■, ny 
pied, ny fondemant quelconque, non pas seulement 
pour asseurer* si nous viuons, tesmoin Euripides, qui 
dit estre en doute si la vie que nous viuons est vie, ou 
i c'est ce que nous appelions mort qui soit vie : 

TLç S'oîJfiv Ci l^^v TovO'ô xsx^riTai 5avetv, 

* le ne sçay si la doctrine en iuge autrement, et me 
soubzmets en tout et par tout a son ordonnance; mais * 



* Vulg. : « hors de propos », 

* Vulg. supp, : a a ce que... comprendre ». 

' Vulg. supp. : « ny force, ny cognoissance ». 

* Vulg. supp. ; « le ne sçay... ordonnance; mais ». 

il m'a tousiours semblé qu'a vn homme Chrestien céte 
sorte de parler est pleine d'indiscrétion et d'irreue- 
rance : Dieu ne peut mourir ; Dieu ne se peut desdire ; 
Dieu ne peut faire cecy, ou cela. le ne trouue pas 
bon d'enfermer ainsi la puissance diuine sous les lois 
de nostre parole; et l'apparance qui s'ofifre a nous en 
ces propositions, il la faudroit représenter plus reue- 
ramment et plus religieusement. 

Nostre parler a ses foi blesses et ses défauts, comme 
tout le reste. La plus part des occasions des troubles 
du monde sont grammairiennes. Nos procès ne nais- 
sent que du débat de l'interprétation des loix, et la 
plus part des guerres, de céte impuissance d'auoir 
sceu clairement exprimer les conuentions et traictés 
d'accord des Princes. Combien de querelles, et com- 
bien importantes, a produit au monde le doute du 
sens de céte syllabe Hoc!* le voi les philosophes 
Pyrrhoniens qui ne peuuent exprimer leur générale 
conception en nulle manière de parler : car il leur 
faudroit vn nouueau langage. Le nostre est tout formé 
de propositions affirmatiues, qui leur sont du tout en- 
nemies : de façon que, quand ils disent : le doubte, on 
les tient incontinent a la gorge pour leur faire auouër 
qu'au moins* sçauent ils cela qu'ils doutent. Ainsi 
on les a contraincts de se sauuer dans céte comparai- 
son de la médecine, sans laquelle leur humeur seroit 
inexplicable; mais, quand ils prononcent : l'ignore; 
ou : le doubte; ils disent que céte proposition s'em- 
porte elle mesme quant et quant le reste : ny plus ne 
moins que la rubarbe qui pousse hors les mauuaises 
humeurs, et s'emporte hors quant et quant elle mes- 
mes*. 
Voies comment on se preuaut de céte sorte de parler 

pleine d'irreuerence. Aus disputes qui sont a présent 
en nostre religion, si vous pressés trop les aduersaires, 
ils vous diront tout destrousséement qu'il n'est pas en 
la puissance de Dieu de faire que son corps soit en 
paradis, et en la terre, et en plusieurs lieus ensemble. 
Et ce moqueur de Pline *, comment il en fait son 
profit 1 Au moins, dit il, est ce vne non legiere conso- 
lation a l'homme de ce qu'il voit Dieu mesme ne pou- 
uoir pas toutes choses : car il ne se peut tuer, quand 
il voudroit, qui est la plus grande faueur que nous 
auons en nostre condition; il ne peut faire les mortels 
immortels; ny reuiure les trespassés; ny que celuy 
qui a vescu n'ait point vescu; celuy qui a eu des hon- 
neurs ne les ait point eus : n'ayant autre droit sur le 
passé que de Toubliance. Et affin que céte société de 
l'homme a Dieu s'acouple encore par des exemples 
plaisans, il ne peut faire que deus fois dix ne soient 
vingt. Voila ce qu'il dict, et qu'il me semble • qu'vn 
Chrestiendeuroit euiter de passer par sa bouche. La ou, 
au rebours, il semble que les hommes recerchent céte 
foie fierté de langage pour ramener Dieu a leur mesure : 

Cras vel atra 
t^ube polum Pater occupato, 
Vel sole puro : non tamen irritum 
Quodcumque rétro est efficiet, neque 
Diffinget infectumque reddet 
Quodfugiens semel hora vexit. 

Quand nous disons que l'infinité des siècles, tant pas- 
sez qu'auônir, n'est a Dieu qu'vn instant; que sa 
bonté, sapience, puissance sont mesme chose auecques 

* Vulg. : « ce mocqueur ancien ». 

• Vulg. supp, : « qu'il me semble ». 

son essence, nostre parole le dict, mais nostre intelli- 
gence ne Taprehende point. Et toutes-fois nostre outre- 
cuidance veut faire passer la diuinité par nostre esta- 
mine; et de la s'engendrent toutes les resueries et 
erreurs desquelles le monde se trouue saisi, ramenant 
et poisant a sa balance chose si esloignée de sa suffi- 
sance ^*. Les Stoïciens, par la, ont ataché Dieu a la 
destinée (a la mienne volonté qu'aucuns du surnom 
de Chrestiens ne le facent pas encore), et Thaïes, 
Platon et Pythagoras Tout asserui a la nécessité. Céte 
fierté de vouloir descouurir Dieu par nos yeus et me- 
surer a nostre mesure * a faict qu'vn grand personnage 
des nostres a attribué a la diuinité vne forme corpo- 
relle*. Les hommes, dict sainct Paul, sont deuenus 
fols, cuidans estre sages, et ont mué la gloire de Dieu 
incorruptible en l'image de l'homme corruptible*. 

Voyons si nous auons quelque peu plus de clarté 
en la cognoissance des choses humaines et naturelles. 
N'est ce pas vne ridicule en treprinse, a celles ausquelles 
par nostre propre confession nostre science ne peut 
ateîndre, leur aler forgeant vn autre corps et prestant 
vne forme fauce de nostre inuention : comme il se 
void au mouuemen " des planètes, auquel, d'autant 
que nostre esprit ne peut atteindre ny imaginer sa 
naturelle conduite, nous leur prestons du nostre des 
ressortz materielz, lourds et corporels : 

Temo aureus, aurea summœ 
Curuatura rotœ, radiorum argenteus ordo. 

Vous diriez que nous auons eu des cochiers et des 

* Vulg. : « de son poids ». 

* Vulg, supp, : tt et mesurer a nostre mesure ». 

' ^ ; a aus mouuemens », ce qui est une ert^ur évidente 
II. 8 

charpentiers* qui sont alez dresser la haut des engins 
a diuers mouuemens*. 

Tout ainsi que les femmes employent des dentz 
d'iuoire ou les leurs naturelles leur manquent, et, 
au lieu de leur vray teint, en forgent vn de quelque 
matière estrangere, comme elles font des cuisses de 
drap et de feutre, et de Tembonpoint de coton, et, au 
veu et sceu d'vn chacun, s'embellissent d'vne beauté 
fauce et empruntée : ainsi fait la philosophie **. Elle 
nous donne en payement et en presupposition les 
choses qu'elle mesmes nous aprend estre inuentées : 
car, ces epicycles excentriques, concentriques, dequoy 
l'astrologie s'aide a conduire le branle de ses estoiles, 
elle nous les donne pour le mieus qu'elle ayt sceu 
inuenter en ce suiet, comme aussi en la plus part du 
reste, la * philosophie nous présente non pas ce qui 
est, ou ce qu'elle croid, mais ce qu'elle forge ayant 
plus d'apparence et de lustre*. 

Ce n'est pas au ciel seulement qu'elle enuoye ses 
cordages, ses engins et ses roues. Considérons vn peu 
ce qu'elle dit de nous mesmes et de nostre contexture. 
Il n'y a pas plus de rétrogradation, trépidation, acces- 
sion, reculement, rauissement aus astres et corps 
célestes qu'ils en ont forgé en ce pauure petit corps 
humain. Vrayement ils ont eu, par la, raison de l'ap- 
peller le petit monde, tant ils ont employé de pièces, 
de ressortz ' et de visages a le massonner et bastir. 
Pour accommoder les mouuemens qu'ils voyent en 
l'homme, les diuerses opérations et facultez que nous 
sentons en nous, en combien de parties ont ils diuisé 

* Vuîg, : a la science ». 

* BC : tt reste : la ». 

5 Vuîg. supp. : a de ressortz ». 

nostre ame? en combien de sièges logée? a combien 
d'ordres et d'estages ont ils desparty ce pauure homme, 
outre les naturels et perceptibles? et a combien d'offi- 
ces et de vacations? Ils en font vne chose publique 
imaginaire : c'est vn suiect qu'ils tiennent et qu'ils 
* manient; on leur laisse toute puissance de le descou- 
dre, renger, rassembler et estofer, chacun a sa fantasie ; 
et si ne le possèdent pas encore*. Non seulement en 
vérité, mais en songe mesmes, ils ne le peuuent régler 
qu'il ne s'y trouue quelque cadence ou quelque son qui 
eschape a leur architecture toute monstrueuse qu^clle 
est, et rapiécée de mille lopins faus et fantastiques*. 

le sçay bon gré a la garce Milesienne, qui, voyant 
le philosophe Thaïes s'amuser continuellement a la 
cotttemplation de la voûte céleste, et tenir tousiours 
les yeus esLeuez contremont, luy mit en son passage 
quelque chose a le faire broncher, pour l'aduertir 
qu'il seroit temps d'amuser son censément aus choses 
qui estoient dans les nues, quand il auroit pourueu a 
celles qui estoient a ses pieds : elle luy conseilloit certes 
bien de regarder plus tost a soy qu'au ciel*. Mais 
nostre condition porte que la cognoissance de ce que 
nous auons entre mains est aussi esloignée de nous, et 
aussi bien au dessus des nues, que celle des astres*. 

Ces gens icy, qui trouuent les raisons de Sebond 
trop foibles, qui n'ignorent rien, qui gouuernent le 
monde, qui sçauent tout : 

Quœ mare compescant causœ, quid temperet annum, 
Stellœ sponte sua, iussœue, vagentur et errent, 
Quid premat obscurum Lunœ, quid proférât orbem, 
Quid velit et possit rerum concordia discors ; 

n'ont-ils pas quelques fois sondé, parmy leurs liures, 

les difficultez qui se présentent a cognoistre leur estre 
propre? Nous voions bien que le doigt se meut, et que 
le pied se meut; qu'aucunes parties se branlent d'elles 
mesmes, sans nostre congé, et que d'autres nous les 
agitons par nostre ordonnance ; que certaine aprehen- 
sîon engendre la rougeur, certaine autre la palleur; 
telle imagination agit en la rate seulement, telle autre 
au cerueau; l'vne nous cause le rire, l'autre le pleu- 
rer; telle autre transit et estonne tous nos sens, et 
arreste le mouuement de noz membres* : mais comme 
vne impression spirituelle face vne telle faucée dans 
vn suiect massif et solide, et la nature de la liaison et 
couture de ces admirables ressorts, iamais homme ne 
l'a sceu, comme dict Salomon **. Et si ne le met on 
pas pourtant en doute : car la plus part * des opinions 
des hommes sont receues a la suite des créances ancien- 
nes par authorité et a crédit, comme si c'estoit religion 
et loy; on reçoit comme vn iargon ce qui en est com- 
munément tenu ; on reçoit céte vérité auec tout son 
bastiment et atelage d'argumens et de prennes, comme 
vn corps ferme et solide qu'on n'esbranle plus, qu'on 
ne luge plus. Au contraire, chacun a qui mieus mieus 
va plastrant et confortant céte créance receue de tout 
ce que peut sa raison, qui est vn vtil souple, contour- 
nable, et accommodable a toute figure. Ainsi se rem- 
plit le monde, et se confit en fadesse et en mensonge. 
Ce qui faict qu'on ne doute de guiere de choses, c'est 
que, les communes opinions, on ne les essaye iamais; 
on n'en sonde point le pied, ou gist la faute et la foi- 
blesse; on ne se débat que sur les branches; on ne 
demande pas si cela est vray; mais s'il a esté ainsi ou 

* Vulg. supp. : a comme dict Salomon ». 
' Vulg. supp. : « la plus part ». 

ainsi entendu ; on ne demande pas si Galen a rien dit 
qui vaille, mais s'il a dît ainsin ou autrement. Vray- 
mant, c'estoit bien raison que céte bride et contrainte 
de la liberté de nos iugements, et céte tyrannie de nos 
créances s'estandit iusques aus escoles et aus artz. Le 
Dieu de la science scolastique , c'est Aristote : c'est 
religion de debatre de ses ordonnances, comme de 
celles de Lycurgus a Sfarte; sa doctrine nous sert de 
loy magistrale : qui est a Tauanture autant vaine * 
qu'vn'autre. le ne sçay pas pourquoy ie n'acceptasse 
autant volontiers ou les idées de Platon, ou les atomes 
d'Epicurus, ou le plain et le vuide de Leucippus 
et Democritus, ou l'eau de Thaïes, ou l'infinité de 
nature d'Anaximander, ou l'air de Diogenés, ou les 
nombres et symmetrie de Pythagoras, ou l'infini de 
Parmenides, ou l'vn de Musaeus, ou l'eau et le feu 
d'ApoUodorus, ou les parties similaires d'Anaxagoras, 
ou la discorde et amitié d'Empedocles, ou le feu de 
Heraclitus, ou toute autre opinion de céte confusion 
infinie d'aduis et de sentences que produit céte belle 
raison humaine par sa certitude et clair-voyance en 
tout ce dequoi elle se mesle, comme ie feroy l'opinion 
d* Aristote sur ce subiet des principes des choses natu- 
relles; lesquelz principes, il bastit de trois pièces : 
matière, forme et priuation. Car qu'est il plus vain 
que de faire la vanité et * inanité mesme cause de la 
production des choses? La priuation, c'est vne nega- 
tiue; de quelle humeur en a il peu faire la cause et 
origine des choses qui sont? Cela toutesfois ne s'ause- 
roit esbranlcr aux escoles • que pour l'exercice de la 

* Vulg, : a feulse ». 

* Vulg. supp. : « vanité et ». 

' Vulg, supp, : « aux escoles ». 

logique : on n'y débat rien pour le mettre en doute, 
maïs pour défendre Aristote * des obiections estran- 
geres; son authorité, c'est le but au delà duquel il 
n'est pas permis de s'enquérir. 

Il est bien aysé sur des fondemens auouez de bastir 
ce qu'on veut. Car, selon la loy et ordonnance de ce 
commancement, le reste des pièces du bastiment se 
conduit aysement, sans se déiAentir. Par céte voye, 
nous trouuons nostre raison bien fondée, et discourons 
a boule veûe : car nos maistres préoccupent et gai- 
gnent auant main autant de lieu en nostre créance 
qu'il leur en faut pour conclurre après ce qu'ilz veu- 
lent, a la mode des geometriens par leurs demandes 
auouées, le consentement et approbation que nous 
leur prestons leur donnant dequoy nous trainer a 
gauche et a dextre, et nous pyroueter a leur volonté. 
Quiconque est creu de ses presuppositions, il est nostre 
maistre et nostre Dieu. II prendra le plant de ses fon- 
demens si ample et si aisé que, par iceux, il nous 
pourra monter, s'il veut, iusques aux nues. En céte 
pratique et negotiation de sciance, nous auons pris 
pour argent content le mot de Pythagoras, que chaque 
expert doit estre creu en son art. Le dialecticien se 
rapporte au grammairien de la signification des motz ; 
le rhethoricien emprunte du dialecticien les lieux des 
arguments; le poète, du musicien les mesures; le 
geometrien, de l'arithméticien les proportions; les 
métaphysiciens prenent pour fondement les coniec- 
tures de la physique : car chasque science a ses prin- 
cipes présupposez, par ou le iugement humain est 
bridé de toutes pars. Si vous venez a choquer céte 

* Vulg. : a l'autheur de l'eschole ». 

barrière, en laquelle gist la principale foiblesse et 
fauceté ^, ilz ont incontinent céte sentence en la bou- 
che, qu*il ne faut pas debatre contre ceus qui nient 
les principes : or n'y peut il auoir des « principes aux 
hommes, si la diuinité ne les leur a reuelez. De tout 
le demeurant, et le commencement, et le milieu, et la 
fin, ce n'est que songe et fumée. A ceux qui comba- 
tent par presupposition ', il leur faut présupposer au 
contraire le mesme axiome dequoy on débat. Car toute 
presupposition humaine et toute enunciation a autant 
d'hauthorité Tvne que l'autre, si la raison n'en faict 
la différence. Ainsi il les faut toutes mètre a la ba- 
lance, et, premièrement, les générales et celles qui 
nous tyrannisent*. Il faut sçauoir si le feu est chaut, 
si la nege est blanche, s'il y a rien de dur ou de mol 
en nostre cognoissance. 

Et, quand a ces responces dequoy il se faict des contes 
anciens ; comme a celuy qui metoit en doute la chaleur 
qu'on respondoit * qu'il se ietat dans le feu ; a celuy qu 
nioit la froideur de la glace, qu'il s'en mit dans le sein 
elles sont tres-indignes de la profession philosophique 
S'ils nous eussent laissé en nostre estât naturel, rece 
uant les apparences estrangieres, selon qu'elles se pré- 
sentent a nous par nos sens, et nous eussent laissez aler 
après nos appetitz simples et réglez par la condition de 
nostre naissance, ilz auroient raison de parler ainsi; mais 
c'est d'eus que nous auons apris de nous rendre iuges 
du monde; c'est d'eus que nous tenons céte créance ^, 



• Vulg, : a la principale erreur m. 

• C : o de ». 

' C ; «i supposition ». 

♦ Vulg. : « a qui on dict ». 

* Vulg. : « fantasie ». 

que la raison humaine est contreroUeuse générale de 
tout ce qui est au dehors et au dedans de la voûte 
céleste, qui embrasse tout, qui peut tout; sans laquelle 
rien ne se sçait, rien ne se connoit, rien ne se void *. 
Céte response seroit bonne parmy les Cannibales^ qui 
goûtent l'heur d'vne longue vie, tranquille et paisible, 
sans les préceptes d'Aristote et sans la connoissance 
du nom de la philosophie *. Céte response vaudroit 
mieux a Taduenture et auroit plus de fermeté que 
toutes celles qu'ilz emprunteront de leur raison et de 
leur inuention. De céte cy seroint capables auec nous 
tous les animaux et tout ce ou le commandement est 
encore pur et simple de la loy naturelle. Mais eux, 
ilz y ont renoncé. Il ne faut pas qu'ilz me dient : il 
est vrai : car vous le voyez et sentez ainsi. Il faut 
qu'ilz me dient si , ce que ie pense sentir, ie le sens 
pourtant en effect; et, si ie le sens, qu'ilz me dient 
après pourquoy ie le sens, et comment, et quoy ; qu'ilz 
me dient le nom, l'origine, les tenans et aboutissans 
de la chaleur, du froid, les qualitez de celuy qui agit 
et de celuy qui soufre; ou qu'ilz me quittent leur 
profession, qui est de ne receuoir ny aprouuer rien 
que par la voye de la raison. C'est leur touche a 
toutes sortes d'essays; mais, certes, c'est vne touche 
pleine de fauceté, d'erreur, de foyblesse et de deffail- 
lance. 

Par ou la voulons nous premièrement essayer? sera 
ce pas par elle mesme? S'il ne la faut croire parlant de 
soy, a peine sera elle propre a îuger des choses estran- 
geres. Si elle connoit quelque chose, aumoins sera ce 
son être et son domicilie. Elle est l'ame et partie, ou 

* Vulfr, modifie la fin de cette phrase. 

* BC : « la physique ». 

effect d'icelle. Car la vraye raison et essentielle, de 
qui nous desrobons le nom a fauces enseignes, elle 
loge dans le sein de Dieu, c'est la son giste et sa re- 
itraite; c'est de la ou elle part, quand il plaist a Dieu 
nous en faire voir quelques rayons : comme Pallas 
saillit de la teste de son père, pour se communiquer 
au monde. 

Or voyons ce que l'humaine raison nous a apris de 
soi et de l'ame*. A Crates et Dicaearchus, qu'il n'i en 
auoit du tout point, mais que le corps s'esbransloit 
ainsi d'vn mouuement naturel; a Platon, que c'estoit. 
vne substance se mouuant de soy mesme ; a Thaïes, 
vne nature sans repos ; a Asclepiades, vne exercitation 
des sens ; a Hesiodus et Anaximander, chose composée 
de terre et d'eau; a Parmenides, de terre et de feu; a 
Empedoclez, de sang : 

Sanguineam vomit ilîe animant ; 

a Possidonius, Cleantez et Galen, vne chaleur ou con- 
plexion chaloureuse : 

Igneus est ollis vigor, et cœlestis origo; 

a Hyppocrates, vn esprit espandu par le corps; a 
Varro, vn air receu par la bouche, eschaufé au poul- 
mon, attrempé au cœur, et espandu par tout le corps; 
a Zeno, la quinte-essence des quatre elemens; a He- 
raclides Ponticus, la lumière; a Xenocrates et aux 
Aegyptiens, vn nombre mobile; aux Chaldées, vne 
vertu sans forme déterminée*; n'oublions pas Aris- 
tote : ce qui naturellement faict mouuoir le corps, 
qu'il nomme entelechie, d'vne autant froide inuention 
que null'autre : car il ne parle ny de l'essence, ny de 
l'origine, ny de la nature de l'ame, mais en remerque 

seulement Teffect. Plusieurs autres plus sages parmy 
les dogmatistes, comme Cicero, Seneca, Lactance *, 
ont confessé que c'estoit chose qu'ils n'entendoint pas*, 
le connoy par moy, dict saint Bernard, combien Dieu 
est incompréhensible, puis que, les pièces de mon estre 
propre, ie ne les puis comprendre*. 

Il n'y a pas moins de dissention ny de débat a la 
loger. Hippocrates et Hierophilus la mettent au 
ventricule du cerueau; Democritus et Aristote, par 
tout le corps*; Epicurus, en l'estomac*; les Stoiciens, 
au tour et dedans le cœur; Erasistratus, ioignant la 
membrane<k l'^crane ; Empedoclez, au sang; comme 
aussi Moyse, qui fut la csose pourquoy il défendit de 
menger le sang des bestes, auquel leur ame est îotiite. 
Galen a pensé que chaque partie du corps ait son 
ame. Strato Ta logée entre les deux sourcils*. Mais la 
raison pourquoy Chrisyppus la met au tour du cœur, 
comme les autres de sa secte, n'est pas pour estre 
oubliée : c'est par ce, dit il, que, quand nous voulons 
asseurer quelque chose, nous mettons la main sur 
l'estomac; et quand nous voulons prononcer «yw, qui 
signifie, en Grec *, moy, nous baissons vers l'estomac 
la machouere d'embas. Ce lieu ne se doit pas passer 
sans remarquer la vanité d'vn si grand personnage : 
car, outre que ces considérations sont d'elles mesmes 
infinimant légères, la dernière ne preuue que aus 
Grecz qu'ilz ayent l'ame en cet endroit la. Il n'est 
iugemant humain si tendu qui ne sommeille par fois*. 
Voila Platon qui définit l'homme vn animal a deus* 
pieds, sans plume : fournissant a ceus qui auoient 
enuie de se moquer de luy vne plaisante occasion de 

* Vulg. modifie le commencement de cette phrase. 

* Vulg. supp. : o en Grec ». 

ce faire : car, njmns plumé vn chapon vif, ilz Taloint 
nommant Thomme de Piaton. 

Et quoy Epicurus *? de qtreHe implicite estoit il 
aie premièrement imaginer que ses "* itomes, qu'il 
disoit estre des corps ayantz quelque pesanteur d ^a 
mouuement naturel contre bas, eussent basti le mondé ; 
iusques a ce qu'il fut auisé par ses aduersaires que, 
par céte description, il n'estoit pas possible qu'elles se 
ioignissent et se prinsent Tvne a l'autre, leur cheute 
estant ainsi droite et perpendiculaire, et engendrant 
partout des lignes parallelles? parquoy, pour couurir 
céte faute *, il fut force qu'il y adioustast despuis vn 
mouuement de costé, fortuite, et qu'il fournit encore 
a ses atomes des formes * courbes et crochues, pour 
les rendre aptes a s'atacher et se coudre*. 

Il se void plusieurs » pareilz exemples, non d'argu- 
mens faus seulement, mais ineptes, ne se tenans point 
et accusans leurs autheurs non tant d'ignorance que 
d'imprudence, es reproches que les philosophes se font 
les vns aus autres sur les dissentions de leurs opinions 
et de leurs sectes; comme il s'en voit infinis, chez 
Plutarque, contre les Epicuriens et Stoïciens, et, en 
Seneque, contre les Peripateticiens «*. Jugeons par la 
ce que nous auons a estimer de l'homme, de son sens 
et de sa raison, puis qu'en ces grands personnages, et 
qui ont porté si haut l'humaine suilizance, il s'y 
trouue des defautz si apparens et si grossiers. 

Moi, i'aime mieus croire qu'ilz ont traicté la science* 

• Vulg. : a les Epicuriens ». 

• C ; « les ». 

• Vulg. supp, : o pour couurir céte faute ». 

• Vulg, : a queues ». 

• Vulg. : « infinis ». 

• Vulg. supp. : « comme il... les Peripateticiens ». 

comme vn iouet a toutes liiains, et se sont esbatus de 
la raison comme d'vn instrument vain et friuole, 
mettant en auant toutes sortes d'inuentions et de fan- 
tasies, tantost plus tendues, tantost plus lâches. Com- 
bien de fois leur voyons nous dire des choses diuerses 
et contraires? * Car ce mesme Platon, qui définit 
rhomme comme vne poule, il dit ailleurs, après So- 
crates, qu'il ne sçait, a la vérité, que c'est que l'homme, 
et que c'est l'vne des pièces du monde d'autant difficile 
intelligence. Par céte variété et instabilité d'opinions, 
ilz nous mènent comme par la main, tacitemant, a 
céte resolution de leur irrésolution. Hz font profession 
de ne présenter pas tousiours la vérité • en visage 
descouuert et apparent. Hz l'ont cachée tantost soubz 
des vmbrages fabuleus de la poésie, tantost soubz 
quelque autre masque. Car nostre imperfection porte 
encores cela, que la viande crue et naifue ' n'est pas 
tousiours propre a nostre estomac ; il la faut assécher, 
altérer et abastardir : ilz font de mesmes ; ilz obscur- 
cissent par fois leurs naifues opinions et iugemens*, 
pour s'accommoder a l'vsage publique. Ils ne veulent 
pas faire profession expresse d'ignorance et de l'imbe- 
cilité de la raison humaine*, mais ils nous la descou- 
urent assez, soubz l'apparence d'vne science trouble et 
inconstante*. 

Pour reuenir a nostre ame (car i'ay choisi ce seul 
exemple pour le plus commode a tesmoigner nostre 
foiblesse et vanité *), ce que Platon a mis la raison au 
cerueau, l'ire au cœur, et la cupidité au foye, il est 

* Vulg, supp : « Combien de fois... et contraires i » 

• Vulg, : « leur aduis ». 

• Vulg. supp. : « et naifue ». 

♦ Vulg. supp. toute cette parenthèse. 

vray semblable que ça esté plustost vne interprétation 
des mouuemens de Tàme, qu'vne diuisîon et sépara- 
tion qu'il en ayt voulu faire, comme d'vn corps en 
plusieurs membres. Et la plus vray-semblable de leurs 
opinions est que c'est tousiours vne ame, qui, par sa 
faculté ratiocine, se souuient, comprend, iuge, désire 
et exerce toutes ses autres opérations par diuers ins- 
trumens du corps, comme le nocher gouuerne son 
nauire, selon Texperiance qu'il en a, ores tendant ou 
lâchant vne corde, ores haussant Tantene, ou remuant 
Tauiron, par vne seule puissance conduisant diuers 
effectz; et qu'elle loge au cerueau : ce qui apert de ce 
que les blessures et accidens qui touchent céte partie 
offancent incontinent les facultés de Tame. De la, il 
n'est pas inconuenient qu'elle s'écoule par le reste du 
corps*, comme le soleil espand, du ciel en hors, sa 
lumière et ses puissances, et en remplit le monde*. - 
Aucuns ont dit qu'il y auoit vne ame générale, 
comme vn grand corps, duquel toutes les âmes parti- 
culières estoient extraictes, et s'y en retournoient, se 
remeslant tousiours a céte matière vniuerselle : 

Ueum namque ire per omnes 
Terrasque, tractusque maris, cœlumque profundum : 
Hinc pecudes, armenta, viros, genus omne/erarum, 
Quemque sibi tenues nascentem ar cesser e vitas : 
Scilicet hue reddi deinde, ac resoluta referri 
Omnia : nec morti esse locum ; 

d'autres, qu'elles ne faisoient que s'y resioindre et 
ratacher; d'autres qu'elles estoient produites de la 
substance diuine; d'autres, par les anges, de feu et 
d'air; aucuns, de toute ancieneté; aucuns, sur l'heure 
mesme du besoin; aucuns les font descendre du rond 

de la lune, et y retourner; le commun des anciens, 
qu'elles sont engendrées de père en filz d'vne pareille 
manière et production que toutes autres choses natu- 
relles, argumentantz par la ressemblance des enfans 
aux pères : 

Instillata patrîs virtus tibi; 

tteantur fortibus et bonis; 



et qu'on void escouler des percs aus enfans, non 
seulement les merques du corps, mais encoies vne 
ressemblance d'humeurs, de complexions et inclina- 
tions de Tame : 

^Denique cur acris violentia triste leonum 
Seminium sequitur? dolus vuîpibus etfuga ceruis 
q4 patribus datur, et patrius pauor incitât art us?... 
Si non certa suo quia semine seminioque 
1)is animi pariter crescit cum corpore toto? 

que, sur ce fondement, s'establit la iustice diuine, 
punissant aus enfans la faute des pères : d'autant que 
la contagion des vices patemelz est aucunement em- 
preinte en Tame des enfans, et que le desreglement 
de leur volonté les touche. Dauantage, que si les âmes 
venoint d'ailleurs que d'vne suite naturelle, et qu'elles 
eussent esté quelque autre chose hors du corps, elles 
auroient quelque recordation de leur estre premier, 
atendu les naturelles facultez qui luy sont propres de 
discourir, raisonner et se souuenir* : car, pour faire 
valoir la condition de nos âmes, comme nous voulons, 
il les faut présupposer toutes sçauantes et pleines de 
suffisance S lors qu'elles sont en leur simplicité et 

^ Vulg. supp. : « et pleines de suffisance ». 

pureté naturelle. Par ainsi, elles eussent esté telles 
estant exemptes de la prison corporelle, aussi bien 
auant que d*y entrer, comme nous espérons qu'elles 
seront après qu'elles en seront sorties ; et de ce sçauoîr, 
de céte prudence et sapience ', il faudroit qu'elles se 
ressouuinsent encore estantz au corps, comme disoit 
Platon, que ce que nous aprenions, ce n'éstoit qu'vn 
ressouuenir de ce que nostre ame sçauoit au parauant ; 
ce que chacun, par expérience, peut maintenir estre 
fa us; en premier lieu, d'autant qu'il ne nous ressou- 
uient iustement que de ce qu'on nous apprend ; et que, 
si la mémoire iouoit son roUe simple, ai^ moins nous 
fourniroit elle quelque traict outre l'aprentissage * ; 
secondement, ce qu*elle sçauoit, estant en sa pureté, 
c'estoit vne vraye science, connoissant les choses 
comme elles sont, par sa diuine intelligence, la ou, 
icy, on luy fait receuoir la mensonge, la fauceté ' et 
le vice, si on l'en instruit, en quoy elle ne peut em- 
ploier sa réminiscence, céte image et conception 
n'ayant iamais logé en elle. Et de dire que la prison 
corporelle estoufe de manière ses facultez naifues 
qu'elles y sont toutes esteintes, cela est premièrement 
contraire a céte autre créance philosophique *, de reco- 
gnoistre ses forces si grandes, et les opérations que les 
hommes en sentent en céte vie si admirables que d'en 
auoir conclud céte diuinité et aeternité passée et l'im- 
mortalité a venir*. 

Dauantage, c'est icy, chez nous, et non ailleurs, 
que doiuent être considérées les forces et les effectz de 

* Vulg. supp, : a de céte prudence et sapience ». 

* Vulg, modifie ce passage, 

* Vulg, supp, : a la feuceté ». 

*■ Vulg. supp. : a philosophique ». 

l'ame : tout le reste de ses perfections luy est vain et 
inutile : c'est de Testât présent que doit estre payée 
et reconnue toute son immortalité, et de la vie de 
rhomme qu'elle est comptable seulement; ce seroit 
iniustice de luy auoir retranché ses moyens et ses 
puissances, de l'auoir desarmée, pour, du temps de 
sa captiuité et de sa prison, de sa foiblesse et maladie, 
du temps ou elle auroit esté forcée et contrainte, tirer 
le iugement et condemnation d'vne durée infinie et 
perpétuelle, et de s'arrester a la considération d*vn 
temps si court, qui est a Tauenture dVne ou de deus 
heures, ou, ,au pis aler, de cent ans qui n*ont non 
plus de proportion a l'infinité qu'vn instant, pour, de 
ce moment d'interualle, ordonner et establir definiti- 
uement de tout son estre. Ce seroit vne disproportion 
inique de tirer vne recompense eternele en conse- 
quance d'vne si courte vie*. Par ainsi, ilz iugeoint 
que sa génération suiuoit la commune condition des 
choses humaines, comme aussi sa vie et sa durée, par 
Topinion d'Epicurus et de Democritus, qui a esté la 
plus receue aus siècles anciens S suiuant ces belles 
apparences : que on la voioit naistre a mesme que le 
corps en estoit capable; on voyoit esleuer ses forces 
comme les corporelles; on y reconoissoit la foiblesse 
de son enfance; et auec le temps sa vigueur et sa 
maturité, et puis sa declination et sa vieillesse, et 
en fin sa décrépitude*. Ils Tapperceuoint capable de 
diuerses passions et agitée de plusieurs mouuemens 
pénibles, d'où elle tomboit en lassitude et en douleur, 
capable d'altération et de changement, d'alegresse, 
d'assopissement et de langueur ', subiette a ses mala- 

* Vulg. supp, ; a et sa durée », et « aus siècles anciens ». 
' BC : a de la langueur ». 

dîes et aus offences, comme Testomac ou le pied*; 
esblouye et troublée par la force du vin; desmuée * 
de son assiete par les vapeurs d'vne fleure chaude; 
endormie par Tapplication d'aucuns medicamens, et 
reueillée par d'autres*; on lui voioit estonner et ren- 
uerser toutes ses facultez par la seule morsure d'vn 
chien malade, et n'y auoir nulle si grande fermeté de 
discours, nulle suffisance, nulle vertu, nulle resolution 
philosophique, nulle contention de ses forces, qui la 
peut exempter de la subiection de ces * accidens; la 
saliue d'vn chetif mastin versée sur la main de Socrates 
secouer toute sa sagesse et toutes ses grandes et si 
réglées imaginations, les anéantir de manière qu'il 
ne restât nulle trace de sa connoissance première*, 
et ce venin ne trouuer non plus de résistance en céte 
ame qu'en celle d'vn enfant de quatre ans, venin 
capable de faire deuenir toute la philosophie, si elle 
estoit incarnée, furieuse et insensée; si que Caton, 
qui tordoit le col a la mort mesme et a la fortune, ne 
peut souffrir la veûe d'vn miroir ou de l'eau*, d'espou- 
uantement et d'effroy, quand il seroit tombé, par la 
contagion d'vn chien enragé, en la maladie que les 
médecins nomment hydroforbie •*. 

Or, quant a ce point, la philosophie a bien armé* 
l'homme pour la souffrance de tous autres accidens, 
ou de patience^ ou, si elle couste trop a trouuer, d'vne 
deffaite infallible, en se desrobant tout a fait de la 
vie *; mais ce sont moyens qui seruent a vne ame 
estant a soy et en ses forces, capable de discours et de 

* JB ; a desmue », et C : a desmuô ». 

• C : tt ses ». 

• C ; a hydrofobie ». 

* ^w'^« * « du sentiment ». 

II. g 

délibération, non pas a cet accident ou, chez vn phi- 
losophe, vne ame deuient Tame d'yn fol, troublée, 
renuersée et perdue : ce que plusieurs occasions pro- 
duisent, comme vne agitation trop véhémente que, 
par quelque forte passion, l'ame peut engendrer en soy 
mesme; ou vne blessure en certain endroit de la per- 
sonne; ou vne exhalation de l'estomac nous iettant a 
vn esblouissement et tournoiement de teste*. 

Les philosophes n'ont, ce me semble, guiere touché 
céte corde*. Céte ame pert le goust * du souuerain 
bien stoique, si constant et si ferme ; il faut que 
nostre belle sagesse se rende en cet endroit et quitte 
les armes. Au demeurant, ilz consideroint, aussi par 
la vanité de l'humaine raison, que le meslange et 
société de deus pièces si diuerses, comme est le mortel 
et l'immortel, est inimaginable : 

Quippe etenim mortale œterno iungere, et vna 
Consentire putare^ etfungi mutua passe, 
^Desipere est : quid enim diuersius esse putandum est 
Aut magis inter se disiunctum discrepitansque, 
Quant mortale quod est, immortali atque perenni 
lunctum, in concilio sœuas tolerare procellas? 

Dauantage, ilz santoient l'ame s'engager en la mort, 
comme le corps*, et ce qu'on aperceuoit en aucuns, sa 
force et sa vigueur se maintenir en la fin de la vie, ilz le 
rapportoient a ladiuersité des maladies: comme on void 
les hommes, en céte extrémité, maintenir, qui vn sens, 
qui vn autre, qui l'ouir, qui le fleurer, sans altération, 
et ne se void point d'affoiblissement.si vniuersel qu'il 
n'y reste quelques parties entières et vigoureuses*. 

* Vulg. : « l'vsage ». 

Quant a l'opinion contraire de l'immortalité de 
l'ame*, c'est la partie de l'humaine science traictée 
auec plus de reseruation et de doute. Les dogmatistes 
les plus fermes sont contrainctz en cet endroit* de se 
reietter a l'abry des ombrages de TAcademie. Nul ne 
sçait encore * ce qu'Aristote a estably de ce suiet* : il 
s'est caché sous le nuage des paroles et sens difficiles 
et non intelligibles, et a laissé a ses sectateurs autant 
a disputer et ' a debatre sur son iugement que sur la 
chose mesme. 

Deus choses leur rendoient céte opinion plausible : 
l'vne, que, sans Timmortalité des âmes, il n'y auroit 
plus dequoy asseoir les vaines espérances de la gloire 
et de la réputation % qui est vne considération de 
merueilleus crédit au monde; Tautre, que c'est vne 
très vtile impression* que les vices, quand ilz se des- 
roberont de la veûe et cognoissance de l'humaine 
iustice, demeurent tousiours en bute a la diuine, qui 
les poursuiura, voire après la mort des coupables*. 
Mais les plus ahurtez a céte * persuasion*, c'est mer- 
ueille comme ilz se sont trouuez courtz et impuissans 
a l'establir par leurs humaines forces*. L'homme 
peut reconnoistre, par ce tesmoignage, qu'il doit a la 
fortune et au rencontre la vérité qu'il descouure luy 
seul, puis que, lors mesme qu'elle luy est tombée en 
main, il n'a pas dequoy la saisir et la maintenir, et 
que sa raison n'a pas la force de s'en preualoir. Toutes 
choses produites par nostre propre discours et suffi- 
sance, autant vraies que fauces, sont suietes a agitation 
et débat. C'est pour le chatiement de nostre fierté, et 



* Vulg. supp. : a encore ». 

* Vulg, supp. ; « a disputer et ». 

' Vulg. supp. : « et de la réputation », 

instruction de nostre misère et incapacité, que Dieu 
produisit le trouble et la confusion de Tancienne tour 
de Babel. Tout ce que nous entreprenons sans son 
assistance, tout ce que nous voyons sans la lampe de 
sa grâce, ce n'est que vanité et folie ; Tessence mesme 
de la vérité, qui est vniforme et constante, quand la 
fortune nous en donne la possession, nous la corrom- 
pons et abastardissons par nostre foiblesse. Quelque 
train que l'homme preigne de soy. Dieu permet qu'il 
arriue tousiours a céte mesme confusion dequoi il 
nous représente si viuement l'image par le iuste cha- 
tiement dequoy il bâtit l'outrecuidance de Nembrot, 
et anéantit les vaines entreprinses du bastiment de sa 
pyramide*. La diuersité d*idiomes et de langues, 
dequoy il troubla cet ouurage, qu'est ce autre chose 
que céte infinie et perpétuelle altercation et discor- 
dance d'opinions et de raisons qui acompaigne et em- 
brouille le vain bastiment de l'humaine science?* 

Mais, pour reuenir a mon propos, c'estoit vraye- 
ment bien raison que nous fussions tenus a Dieu seul, 
et au bénéfice de sa grâce, de la vérité d'vne si noble 
créance, puis que, de sa seule libéralité, nous receuons 
le fruit de l'immortalité, lequel consiste en la iouissance 
de la béatitude éternelle*. 

Or, la foiblesse des argumens humains sur ce suiet, 
elle se cognoit euidemmant * par les fabuleuses cir- 
constances qu'ilz ont adioustées a la suite de céte 
opinion, pour trouuer de quelle condition étoit céte 
notre immortalité*. La plus vniuerselle et plus receue 
opinion ", et qui dure iusques a nous*, c'a esté celle de 
laquelle on faict autheur Pythagoras, non qu'il en fut 

* Vulg, : a singulièrement ». 

• Vulg, : « iantasie ». 

le premier inuenteur, mais d'autant qu'elle receut 
beaucoup de pois et de crédit par Tauthorité de son 
approbation : c'est que les âmes, au partir des corps *, 
ne faisoient que rouler de l'vn corps a vn autre, d'vn 
lyon a vn cheual, d'vn cheual a vn Roy, se promenants 
ainsi sans cesse de maison en maison*. Socrates, Pla- 
ton, et quasi tous ceux qui ont voulu croire l'immor- 
talité des âmes, se sont laissez emporter a céte inuen- 
tion, et plusieurs nations, comme entre autres la notre 
et nos Druides *. Mais ie ne veus oublier Tobiection 
qu'y font les Epicuriens, car elle est plaisante. Ils 
demandent quel ordre il y auroit, si la presse des mou- 
rans venoit a estre plus grande que des naissans : car 
il aduiendroit que ' les âmes deslogées de leur giste 
seroient a se presser a qui prendroit place la première 
dans ce nouueau corps ^ ; et demandent aussi a quoy 
elles passeroient leur temps ce pendant qu'elles aten- 
droint qu'vn logis leur fut apresté. Ou, au rebours, s'il 
naissoit plus d'animaux qu'il n'en mourroit, ilz disent 
que les corps seroient en ' mauuais party, atendant 
l'infusion de leur ame, et en aduiendroit qu'aucuns 
corps se mourroient auant que d'auoir esté viuans: 

^enique connubia ad veneris, part usque fer arum 
Esse animas prcesto, deridicuîum esse videtur-, 
Et spectare immortales mortalia membra 
Innumero numéro, certareque prœproperanter 
Inter se, quœ prima potissimaque insinuetur. 

D'autres ont ataché l'ame aux corps des trespassez, 

* Vulg, : « de nous ». 

• Vulg, remplace cette phrase par un long développement. 
' Vulg. supp. : a il aduiendroit que ». 

♦ Vulg. : u nouuel estuy ». 

* A omet ; a en », donné par BC. 



l34 ESSAIS DE M. DE MONTAIGNE. 

pour en animer les serpens, les vers et autres bestes 
qu'on dit s'engendrer de la corruption de noz mem- 
bres, voire et de nos cendres ; d'autres la diuisent en 
vne partie mortelle et l'autre immortelle; autres la 
font corporelle, et ce neantmoins immortelle; aucuns 
la font immortelle, sans science et sans cognoissance. 
Il y en a aussi qui ont estimé que, des âmes des con- 
damnez, il s'en faisoitdes diables* : comme Plutarque 
pense qu'il se face des Dieus de celles qui sont sauuées ; 
car il est peu de choses que cet autheur la establisse 
d'vne façon de parler si résolue qu'il faict céte cy, 
maintenant par tout ailleurs vne manière dubitatrice 
et ambiguë. Il faut estimer (dit il) et croire fermement 
que les âmes des hommes vertueux selon nature et 
selon iustice diuine deuiennent d'hommes saintz, et 
de saintz demy-dieux, et de demi-dieux, après qu'ilz 
sont parfaictement, comme es sacrifices de purgation, 
netoyez et purifiez, estans deliurez de toute passibilité 
et de toute mortalité, ilz deuiennent, non par aucune 
ordonnance ciuile, mais a la vérité et selon raison 
vray-samblable. Dieux entiers et parfaicts, en receuant 
vne fin tresheureuse et tresglorieuse. Mais qui voudra 
voir cet autheur, qui est des plus retenus pourtant et 
modérez de la bande, s'escarmoucher auec plus de 
hardiesse, et nous conter ses miracles sur ce propos, ic 
le renuoye a son discours de la Lune et du Dœmon de 
Socrates, la ou, aussi euidemment qu'en nul autre 
lieu, il se peut aduerer les mystères de la philosophie 
auoir beaucoup d'estrangetez communes auec celles 
de la poésie, l'entendement humain se troublant et se 
mettant au rouet, voulant * sonder et contreroUer 

* Vulg. : « humain se perdant a vouloir )>.^ 

toutes choses* : tout ainsi comme, lassez et trauaillez 
de la longue course de nostre vie, nous retombons en 
enfantillage. Voyla les belles et certaines instructions 
que nous tirons de la science humaine sur le subiect 
de nostre ame. 

Il n'y a point moins de témérité en ce qu'elle nous 
aprend des parties corporelles. Choisissons en vn ou 
deux exemples, car autrement nous nous perdrions 
dans cete mer trouble et vaste des erreurs medecinales. 
Sçachons si on s'accorde au moins en ceci, de quelle 
matière les hommes se produisent les vns des autres*. 
Pithagoras dict nostre semance estre l'escume de 
nostre meilleur .sang; Platon l'escoulement de la 
moelle de l'espine du dos : ce qu'il argumente de ce 
que cet endroit se sent le premier de la lasseté de la 
besongne ; Alcmeon, partie de la substance du cerueau, 
et qu'il soit ainsi, dit il, les yeux troublent a ceux qui 
se trauaillent outre mesure a céte occupation; Demo- 
critus, vne substance extraite de toute la masse corpo- 
relle; Epicurus, extraite de l'ame et du corps; Aristote, 
vn excrément tiré de l'aliment du sang, le dernier qui 
s'espand en nos membres; autres, du sang cuit et 
digéré par la chaleur des genitoires : ce qu'ilz iugent 
de ce qu'aus extrêmes effortz on rend des goûtes de 
pur sang : enquoy il semble qu'il y ayt plus d'appa- 
rence, si on peut tirer quelque apparence d'vne con- 
fusion si infinie. Or, pour mener a effect céte semence, 
combien en font ilz d'opinions contraires? Aristote et 
Democritus tiennent que les femmes n'ont point de 
sperme, et que ce n'est qu'vne sueur qu'elles eslan- 
cent par la chaleur du plaisir et du mouuement, qui 
ne sert de rien a la génération; Galen, au contraire, 
et ses suyuans, que, sans la rencontre des semences, 

la generatioh ne se peut faire. Voyla les médecins, les 
philosophes, les iurisconsultes et les théologiens aux 
prises, pesle mesle auecques noz femmes, sur la dis- 
pute a quelz termes les femmes portent leur fruict. 
Et moy, ie secours, par Texemple de moy mesme, 
ceux d'entre eux qui maintiennent la grossesse d'onze 
moys. Le monde est basty de céte experiance, il n'est 
si simple femmelete qui ne puisse dire son aduis sur 
toutes ces contestations, et si nous n'en sçarions 
estre d'accord. 

En voyla assez pour vérifier que l'homme n'est 
non plus instruit de la connoissance de soy en la 
partie corporelle qu'en la spirituelle. Nous l'auons 
proposé luy mesmes a soy, et sa raison a sa raison, 
pour voir ce qu'elle nous en diroit. Il me semble 
ttssez âuoir monstre combien peu elle s'entend elle 



mesme*. 



Vous, pour qui i'ay pris la peine d'estendre vn si 
long corps, contre ma coustume, ne refuyrés point de 
maintenir vostre Sebond par la forme ordinaire d'ar- 
gumenter dequoy vous estes tous les iours instruite, 
et exercerez en cela vostre esprit et * vostre estude : 
car ce dernier tour d'escrime icy, il ne le faut employer 
que comme vn extrême remède; c'est vn coup déses- 
péré, auquel il faut abandonner voz armes, pour faire 
perdre a votre aduersaire les siennes; c'est vn tour 
secret, duquel il se faut seruir rarement et reserue- 
ment : c'est vne grande témérité que de vous vouloir 
perdre vous mesmes, pour perdre quant et quant 
autrui •*. Nous secouons icy les limites et dernières 
clôtures des sciences, ausquelles l'extrémité est vitieuse, 

* Vulg, supp, : a vostre esprit et ». 

* Vulg, modifie cette phrase. 

comme en la vertu *. le vous conseille en voz opinions 
et en voz discours, autant qu'en voz mœurs et en toute 
autre chose, la modération, et Tattrempance, et la fuite 
de la nouueleté et de Testrangeté. Toutes les voyes ex- 
trauagantes me fâchent* Vous qui, par Tauthorité que 
vostre grandeur vous apporte, et encores plus par les 
auantages que vous donnent les qualitez plus vostres, 
pouuez d'vn clin d*œil commander a qui il vous plaist, 
deuiez donner céte charge a quelqu'vn qui fit profes- 
sion des * lettres, qui vous eust bien autrement appuyé 
et enrichy céte fantasie, et qui se fut seruy a faire son 
amas d'autres que de nostre Plutarque *. Toutesfois 
en voycy assez pour ce que vous en auez a faire. 

Epicurus disoit des lois, que les pires nous estoint 
si nécessaires que, sans elles, les hommes s'entreman- 
geroint les vns les autres*. Nostre esprit est vn vtil 
desreglé, dangereux et téméraire : il est malaisé d'y 
ioindre Tordre et la mesure; et, de mon temps, tous 
les esprits * qui ont quelque rare excellance au dessus 
des autres, et quelque viuacité extraordinere, nous les 
voions quasi tous desreglez et ^ desbordez en licence 
d'opinions et de meurs : c'est miracle s'il s'en ran- 
contre vn rassis et sociable. On a raison de donner a 
l'esprit humain les barrières les plus contraintes qu'on 
peut. En l'estude, comme au reste, il luy faut comter 
et régler ses pas. Il luy faut tailler, par industrie 

* BC aj. : a Tenez vous dans la route commune; il ne faict mie 
bon estre si subtil et si fin. Souuienne vous de ce que dict le 
prouerbe Thoscan : 

Chi troppo s'assottiglia si scaue:(^a, » 

• C : a de ». 

* Vulg. supp, : « et qui... Plutarque ». 

♦ Vulg. modifie légèrement cette phrase* 

• Vulg. supp, : « desreglez et ». 

et * par art, les limites de sa chasse *. Parquoy il vous 
siéra mieux de vous reserrer dans le train acoutumé, 
quel qu'il soit, que de ietter vostre iugement a céte 
liberté desreglée '. Mais si quelqu'vn de ces nouueaus 
docteurs entreprend de faire l'ingénieux, en vostre 
présence, aux despens de son salut et du vostre, pour 
vous deffaire de céte dangereuse peste, qui se respand 
tous les iours parmy ♦ voz cours, ce preseruatif a 
l'extrême nécessité empeschera que la contagion de ce 
venin n'offencera ny vous, ny vostre assistance. 

La liberté ' et viuacité des esprits anciens produisoit, 
en la philosophie et sciences humaines, plusieurs sectes 
et pars • d'opinions différentes, chacun entreprenant 
de iuger et de choisir pour prendre party. Mais, a 
présent que* nous receuons les ars par authorité et 
ordonnance, et que nostre institution est prescrite et 
bridée ', on ne regarde plus ce que les monnoyes 
poisent et valent, mais chacun, a son tour, les reçoit 
selon le pris que l'approbation commune et le cours 
leur donne : on ne plaide pas de l'alioy, mais de 
l'vsage. Ainsi se mettent esgalement toutes choses : 
on reçoit la médecine comme la géométrie; et les 
batelagesj les enchantemens, les liaisons, le commerce 

* Vulg. supp. : « par industrie et ». 

* BC aj, ; « On le bride et garrotc de religions, de loix, de 
coustumes, de sciance, de préceptes, de peines et recompanses 
mortelles et immortelles : encores voit on que, par sa volubilité 
et sa desbauche, il eschappe a toutes ces liaisons. C'est vn corps 
vain qui n'a par ou estre saisi et assené, vn corps monstrueux, 
diuers et difforme, auquel on ne peut assoir neud ny prise* ». — 
Dans la première phrase, B donne par erreur : u la bride ». 

' Vulg. modifie la fin de cette phrase. 

* BC : « en ». 

* BC : a La liberté donq ». 
^ Vulg. supp. : « et pars ». 
^ Vulg. modifie ce passage. 

des espritz trespassez, les prognostications, les domifi- 
cations, et iusques a céte ridicule poursuyte de la pierre 
philosophale, tout se met sans contredit. Il ne faut 
que sçauoir que le lieu de Mars loge au milieu du 
triangle de la main; celuy de Venus, au pouce; et de 
Mercure, au petit doigt; et que, quand la mensale 
coupe le tubercle de Tenseigneur, c'est signe de 
cruauté; quand elle faut soubs le mitoyen, et que la 
moyenne naturelle fait vn angle auec la vitale, soubs 
mesme endroit, que c'est signe d'vne mort misérable; 
que si, a vne femme, la naturelle est ouuerte, et ne 
ferme point l'angle auec la vitale, cela dénote qu'elle 
sera mal chaste. le vous appelle vous mesmes a tes- 
moin, si auec céte science vn homme ne peut passer 
auec réputation et faueur parmy toutes compaignies. 
Theophrastus disoit que l'humaine cognoissance 
acheminée par les sens pouuoit iuger des causes des 
choses iusques a certaine mesure, mais que, estant 
arriuée aux causes extrêmes et premières, il faloit 
qu'elle s'arrestat, et qu'elle rebouchât, a cause ou de 
sa foyblesse, ou de la difficulté des choses. C'est vne 
opinion moyenne et douce que nostre suffizance nous 
peut conduire iusques a la cognoissance d'aucunes 
choses, et qu'elle a certaines mesures de puissance, 
outre lesquelles c'est témérité de l'employer. Cete 
opinion est plausible et introduite par gens de com- 
position ; mais il est malaisé de donner bornes a nostre 
esprit : il est curieus et aûide, et n'a nulle occasion 
de s'arrester plus tost a mile pas qu'a cinquante. Ayant 
essayé, par expérience, que ce a quoy l'vn s'estoit 
failly, l'autre y est arriué, et que ce qui estoit inconu 
a vn siècle, le siècle suyuant l'a esclaircy, et que les 
sciences et les arts ne se iettent pas en moule, ains sç 

forment et figurent peu a peu, en les maniant et 
polissant a plusieurs fois, comme les ours façonnent 
leurs petitz , en les léchant et formant * a loysir : ce 
que ma force ne peut descouurir, ie ne laisse pas de le 
sonder et essayer ; et, en retastant et pestrissant céte 
nouuelle matière, la remuant et Teschaufant, i'ouure a 
celuy qui me suit quelque facilité pour en iouir plus a 
son ayse, et la luy rendz plus souple et plus maniable : 

Vt Hymettia sole 
Cera remollescit, tractataque pollice, multas 
Vertitur in faciès, ipsoquejit vtilis vsu : 

autant en fera le segond au tiers, qui fait que la diii- 
culte ne me doit pas désespérer, ny aussi peu mon 
impuissance, car ce n*ést que la mienne. 

Ûhomme est capable de toutes choses, comme d'au- 
cunes; et s'il aduoûe, comme dit Theophrastus, l'igno- 
rance des causes premières et des principes, qu'il me 
quitte hardiment tout le reste de sa science; si le 
fondement luy faut, son discours est par terre: le 
disputer et l'enquérir n'a autre but et arrest que les 
principes. Si céte fin n'arreste son cours, il se iette a 
vne irrésolution infinie*. Or il est vray-semblable que 
si l'ame sçauoit quelque chose, elle se sçauroit pre- 
mièrement elle mesme; et si elle sçauoit quelque chose 
hors d'elle, ce seroit son corps et son estuy, auant toute 
autre chose. Si on void iusques au iourd'hùy les dieus 
de la médecine se debatre de nostre anatomie, 

oMulciber in Troiam, pro Troia stabat Apollo, 

quand atendons nous qu'ils en soient d'acord, s*ilz ne 

* Vulg, supp, : « et formant ». 

le sont meshuî après tant de siècles *? Nous nous som- 
mes plus voisins que ne nous est la blancheur de la nege 
ou la pesanteur de la pierre : si Thomme ne se connoit, 
comment connoit il ses opérations et ses forces? Il n'est 
pas alauanture que quelque notice véritable ne loge 
chez nous, mais c'est par hazard. Et d'autant que^ par 
mesme voye, mesme façon et conduite, les erreurs se 
reçoiuent en nostre ame, elle n'a pas dequoy les dis- 
tinguer, ny dequoy choisir la vérité de la mensonge. 

Les Académiciens receuoint quelque inclination de 
iugement et trouuoint trop crud de dire qu'il n'estoit 
pas plus vray-semblable que la nege fut blanche que 
noire, et que nous ne fussions non plus asseurez du 
mouuement d'vne pierre qui part de nostre main que 
de celuy de la huictiesme sphère. Et, pour euiter céte 
difficulté et estrangeté, qui ne peut, a la vérité, loger 
en nostre imagination que malaisément, quoy qu'ilz 
establissentque nous n'estions capables de rien sçauoir, 
et que la vérité est engoufrée dans des profonds abys- 
mes ou la velie humaine ne peut pénétrer, si auouoint 
ilz les vues choses plus vray-semblables que les autres, 
et receuoint en leur iugement céte faculté de se pou- 
uoir incliner plus tost a vne apparence qu'a vn' autre. 
Ilz luy permetoint céte propension, luy defandant 
toute resolution. L'aduis des Pyrrhoniens est plus 
hardy, et quant et quant beaucoup plus véritable et 
plus ferme • : car céte inclination Académique et céte 
propension a vne proposition plus tost qu'a vne autre, 
qu'est ce autre chose que la recognoissance de quelque 
plus apparente vérité en céte cy qu'en celle la? Si 
nostre entendement est capable de la forme, des linea- 

* Vulg. supp, : a 8*ilz ne le... siècles ? » 

* Vulg. : a quant plus vraysemblable ». 

mens, du port et du visage de la vérité, il la verroit 
entière aussi bien que demie, naissante et imperfecte. 
Céte apparence de verisimilitude qui les faict pendre 
plus tost a gauche qu'a droite, multipliez la *, aug- 
mentez la; céte once de verisimilitude qui incline la 
balance, augmentez la de cent, de mile onces, il en 
auiendra en fin que la balance prendra party tout a 
faict, et arrestera vn chois et vne vérité entière. Mais 
comment se laissent ilz plier a la vray-semblance, s'ilz 
ne cognoissent point le vray? Comment cognoissent 
ilz la semblance de ce dequoy ilz ne cognoissent pas 
le corps et * l'essence? Ou nous pouuons iuger tout a 
faict, ou tout a faict nous ne le pouuons pas. Si noz 
facultez intellectuelles et sensibles sont sans fonde- 
ment et sans pied, si elles ne font que floter et vanter, 
pour néant nous laissons nous emporter nostre iuge- 
ment a nulle partie de leur opération, quelque appa- 
rence qu'elle semble nous présenter; et la plus seure 
assiete de nostre entendement, et la plus heureuse, ce 
seroit celle la, ou il se maintiendroit rassis, droit, 
inflexible, sans bransle et sans agitation*. Que les 
choses ne logent pas chez nous en leur forme et en 
leur essence, et n'y facent leur entrée de leur force 
propre et authorité, nous le voyons assez : par ce que, 
s'il estoit ainsi, nous les receurions de mesme façon : 
le goust du • vin seroit tel en la bouche du malade 
qu'en la bouche du sain; celuy qui a des creuasses 
aus doits, ou qui les a gourdes, trouueroit vne pareille 
durté au bois ou au fer qu'il manie, que fait vn 
autre. Les subiectz estrangiers se rendent donc a nostre 

* Vul^. modifie légèrement ce passage. 
' Vulg. supp, : « le corps et ». 
8 Vuig. supp. : M goust du ». 

mercy; ilz logent chez nous, comme il nous plaist. 
Or, si, de nostre part, nous receuions quelque chose 
sans altération, si les prises humaines estoint assez 
capables et fermes pour saisir la vérité par noz propres 
moyens, ces moyens estans communs a tous les autres * 
hommes, céte vérité se reiecteroit de main en main, 
de l'vn a l'autre, car la vérité n'est iamais qu'vne *. Et 
au moins se trouueroit il vne chose au monde, de tant 
qu'il y en a, qui se croiroit par les hommes dVn con- 
sentement vniuersel. Mais ce qu'il ne se void nulle 
proposition qui ne soit debatue et controuerse • entre 
nous, ou qui ne le puisse estre, montre bien que nostre 
iugement naturel ne saisit pas bien clairement ce qu'il 
saisit : car mon iugement ne le peut pas faire receuoir 
au iugement de mon compaignon : qui est signe que ie 
l'ay saisi par quelque autre moyen que par vne natu- 
relle puissance qui soit en moy et en tous les hommes. 

Laissons a part céte infinie confusion d'opinions qui 
se void entre les philosophes mesmes, et ce débat per- 
pétuel et vniuersel en la connoissance des choses ; car 
cela est presuposé tres-veritablement que, de nulle 
chose, les hommes, ie dy les sçauans, les mieux nais, les 
plus suffisans, ne sont d'accord, non pas que le ciel soit 
sur nostre teste : car ceus qui doutent de tout doutent 
aussi de cela, et ceux qui nient que nous puissions 
rien comprendre disent que nous n'auons pas compris 
que le ciel soit sur nostre teste ; et ces deus opinions 
sont, en nombre, sans comparaisons les plus fortes. 

Outre cete diuersité et diuision infinie, par le trou- 
ble que nostre iugement nous donne a nous mesmes, 

^ Vulg. supp. : « autres ». 

* Vulg, supp, : tt car la vérité... quVne ». 

» B ; « controuersée ». 

et rincertitude que chacun sent en soy, il est aysé a 
voir qu'il a son asiete vn peu ^ bien mal assurée. 
Combien diuersement iugeons nous des choses? com- 
bien de fois changeons nous nos fantasies? Ce que ie 
tiens au iourdhuy et ce que ie croy, ie le tiens et le 
croy de toute ma croyance ; tous mes vtilz et tous mes 
ressortz saisissent * céte opinion et m*en respondent sur 
tout ce qu'ils peuuent; ie ne sçaurois ambrasser nulle 
vérité, ny conseruer auec plus de force que ie fay céte 
cy. Ty suis tout entier, i'y suis voirement : mais ne 
m'est il pas aduei^u, non vne fois, mais cent, mais 
mille, et tous les iours, d'auoir ambrasse quelque 
autre chose, a tout ces mesmes instrumens, en céte 
mesme condition que despuis i'aye iugée fauce? Au 
moins faut il deuenir sage a ses propres despans. Si 
ie me suis trouué souuent trahy sous céte mesme 
coleur, si ma touche se trouue ordinairement fauce et 
ma balance inégale et iniuste, quelle asseurance en 
puis-ie prendre a cete fois plusqu'aus autres? N'est ce 
pas sotise de me laisser tant de fois piper a vn mesme 
guide? Toutes-fois, que la fortune nous remue cinq 
cens fois de place; qu'elle ne face que vuider et rem- 
plir sans cesse, comme dans vn vaisseau, dans nostre 
croiance, autres et autres opinions, tousiours la pré- 
sente et la dernière c'est la certaine et l'infaillible : 
pour céte cy il faut abandonner les biens, l'honneur, 
la vie, et le salut, et tout : 

Poster tor res illa reperta 

Perdit et immutat sensus ad pristina quceque. 

^Aumoins deuroit nostre condition fautiere nous 

* BC supp. : a vn peu ». 
' Vulg. : a empoignent ». 

taire porter plus moderetnant et retenuement en noz 
changemens. Il nous deuroit souuenir, quoy que 
nous receussions en l'entendement, que nous rece- 
uons souuent des choses fauces, et que c'est par ces 
mesmes vtilz qui se démentent et qui se trompent 
souuent. 

Or, n'est il pas merueille s'ilz se démentent, estans 
si aysez a incliner et a tordre par bien légères occur- 
rences. Il est certain que nostre aprehension, nostre 
iugement et les facultés de nostre ame en gênerai, 
elles * souffrent selon les mouuemens et altérations 
du corps; lesquelles altérations sont continuelles. 
N'auons nous pas l'esprit plus esueillé, la mémoire 
plus prompte, le discours plus vif en la santé qu'en la 
maladie? La ioye et la gayeté ne nous font elles pas 
receuoir les subietz qui se présentent a nostre ame 
d'vn tout autre visage que le chagrin et la mélancolie? 
Pensez vous que les vers de Catulle ou de Sapho 
rient a vn vieillart auaritieus et rechigné comme a vn 
ieune homme vigoreus et ardent?* En la chicane de 
nos palais, ce mot est en vsage, qui se dit des crimi- 
nels qui rencontrent les iuges en quelque bonne 
trampe, douce et débonnaire : gaudeat de bona for- 
tuna, qu'il iouisse de ce bon heur * ; car il est certain 
que les iugemens se rencontrent par fois plus tendus a 
la condamnation, plus espineus et plus aspres, tantost 
plus faciles, aysez, et enclins a l'excuse. Tel qui raporte 
de sa maison la douleur de la goûte, la ialousie, ou le 
larcin de ses valetz, ayant toute l'ame teinte et abreu- 
uée de colère, il ne faut pas douter que son iugement 
ne s'en altère vers céte part la*. L'air mesme et la 

1 BC supp, : u elles ». 

' Vulg. supp, : « qu'il iouisse de ce bon heur ». 

II. 10 

sérénité du ciel nous apporte quelque mutation, 
comme dit ce vers Grec, en Cicero : 

Taies sunt hominum mentes, quali pater ipse 
luppiter auctifera lustrauit lampade terras. 

Ce ne sont pas seulement les fieures, les breuuages et 
les grandz accidens qui renuersent nostre iugement : 
les moindres choses du monde agissent contre luy ^ 
Et ne faut pas douter, encores que nous ne le sentions 
pas, que si la âeure continue peut renuerser nostre 
ame, que la tierce n'y apporte quelque altération, 
selon sa mesure et proportion ; si Tapoplexie assoupit 
et esteint tout a fait la veûe de notre intelligence, il 
ne faut pas douter que le morfondement ne Tesblouisse ; 
et, par conséquent, a peine se peut il rencontrer vne 
seule heure en la vie ou nostre iugement se trouue en 
sa deue assiete, nostre corps estant subiect a tant de 
continuelles altérations, et estofé de tant de sortes de 
ressortz, que l'en croy les médecins combien il est 
malaisé qu'il n'y en ait tousiours quelqu'vn qui 
cloche. 

Au demeurant, céte maladie ne se descouure pas si 
aysement, si elle n'est du tout extrême et irrémé- 
diable : d'autant que la raison va tousiours, et torte, 
et boiteuse, et deshanchée. Elle va et de tort et de 
trauers *, et auec le mensonge comme auec la vérité. 
Par ainsi, il est malaisé de descouurir son mesconte 
et desreglement. l'appelle tousiours raison céte appa- 
rence de discours que chacun forge en soy. Céte 
raison, de la condition de laquelle il y en peut auoir 
cent contraires autour dVn mesme suiet, c'est vn 

* Vulg, : tt le tourneuirent ». 
. * Vulf(. supp. : « Elle va et de tort et de trauers ». 

instrument de plomb et de cire, alongeable, ployable 
et accommodable a tout biais et a toutes mesures; il ne 
reïte que la suffisance de le sçauoîr contourner. Quel- 
que bon dessein qu'ait vn iuge, s*il ne s'écoute de 
prez, a quoy peu de gens s'amusent, l'inclination a 
l'amitié, a la parenté, a la beauté, a la vengeance, et 
non pas seulement choses si poisantes, mais cet instiift 
fortuite, qui nous faict fauoriser vne chose plus qu'vne 
autre, et qui nous donne, sans le congé de la raison, 
le chois en deus pareilz subiectz, ou quelque vmbrage 
de pareille vanité, peuuent insinuer insensiblement 
en son iugement la recommandation ou deifaueur 
d'vne cause, et donner pente a la balance. 

Moy qui m'espie de plus prez, qui ay les yeus 
incessamment tendus sur moy, comme celuy qui n*ay 
pas fort a-faire ailleurs, 

Qtiis sub Arcto 
^x gelidœ metuatur orœ, 
Qtiid Tyridatem terreat, vnice 
Securus, 

a peine oseroy-ie dire la vanité et la faiblesse que ie 
trouue chez moy : i'ay le pied si instable et si mal 
assis, ie le trouue si aisé a croler et si prest au mou- 
uement et * au branle, et ma veûe si desreglée, que, a 
ieun, ie me trouue autre qu'après le repas; si ma 
santé me rid, et la clarté d'vn beau iour, me voila 
honneste homme ; si i'ay vne dureté ' qui me presse 
l'orteil, me voila refroigné, mal plaisant et inacessi- 
ble*. Tantost ie suis a tout faire, tantost a rien faire : 
ce qui m'est plaisir a céte heure me sera tantost 

* Vulg. supp, : « au mouuement et ». 

• BC : « vn cor n. 

peine *. Quand ie pren des liures, i'aray apperceu en 
tel passage des grâces excellentes et qui auront féru 
mon ame : qu'vn autre fois i'y retombe, i'ay beau 4e 
tourner et virer en cent visages •, i'ay beau le plier 
et le manier, c'est vne masse inconnue et informe 
pour moy*. 

Les secousses et esbranlemens que nostre ame reçoit 
par les passions corporeles peuuent beaucoup en elle ; 
mais encore plus les siennes propres, ausquelles elle 
est si fort en bute qu'il est, a l'aduanture, soustenable 
qu'elle n'a nulle autre alleure et mouuement que du 
soufle de ces ventz, et que, sans, leur agitation, elle 
resteroit sans action, comme vn nauire en pleine mer 
que les ventz abandonnent de leur secours. Et qui 
maintiendroit cela*, ne nous feroit pas beaucoup de 
tort, puis qu'il est auoué par la philosophie que la 
plus part des plus réglées actions de l'ame et plus 
nobles procèdent et ont besoin de céte impulsion des 
passions ». La vaillance, disent ilz, ne se peut parfaire 
sans l'assistance de la colère*; la compassion sert 
d'aiguillon a la libéralité et a la iustice * *; et nulle 
eminente et gaillarde vertu en fin n'est sans quelque 
agitation desregléé. Seroit-ce pas l'vne des raisons qui 
auroit meu les Epicuriens a descharger Dieu de tout 
soin et sollicitude de nos affaires, d'autant que les 
effects mesmes de sa bonté ne se pouuoient exercer 

*■ BC aj. : « Il se faict mille agitations chez moy, sans le congé 
du iugement : tantost l'humeur melancholique me sesit, tantost 
la cholérique; et, de son authorité priuée, a cetheure le chagrin 
prédomine en moy, a cetheure l'alegresse ». — Vtdg, modifie 
légèrement ce passage. 

^ Vulg. supp. : a en cent visages ». 

' Vulg, modifie cette phrase, 

* Vulg: : a aiguillon a la clémence ». 

en * nous sans esbranler son repos et sa tranquillité *, 
par le moyen des passions, qui sont comme des 
piqueures et sollicitations qui acheminent Tame aus 
opérations vertueuses? Au moins cecy ne sçauons 
nous que trop, que les passions produisent infinies et 
perpétuelles mutations en nostre ame, et la tyranny- 
sent merueilleusement. Le iugement d'vn homme 
courroucé, ou de celuy qui est en crainte, est ce le 
iugement qu'il aura tantost quand il sera rassis •? 

Quelles différences de sens et de raison, quelle 
contrariété d'imaginations nous présente la diuersité 
de nos passions? Quelle asseurance pouuons nous 
donq prendre de chose si instable et si mobile, sub- 
iecte par sa condition a la maistrise du desreglement 
et de la cécité *?* Si nostre iugement est en main a 
la fauceté mesmes et a l'erreur, si c'est de la folie et 
de la mensonge qu'il est tenu de receuoir l'impression 
des choses, quelle seurté pouuons nous atendre de 
luy»?* 

le n'ay point grande expérience de ces agitations 
véhémentes, estant d'vne complexion molle et poi- 
sante, desquelles la plus part surprennent subitement 
nostre ame, sans lui donner loisir de se cognoistre. 
Mais céte passion qu'on dict estre produite par l'oysi- 
ueté au cœur des ieunes hommes, quoy qu'elle s'ache- 
mine auec loisir et d'vn progrez mesuré, elle repré- 
sente bien euidemment, a cens qui ont quelque fois 
essayé de s'opposer a son effort, la force de céte 

* BC : tt enuers ». 

* Vulg. supp. : u et sa tranquillité ». 

' Vulg. modifie et développe les deux dernières phrases de ce 
paragraphe. 

* Vulg, : « maistrise du trouble ». 

* Vulg, modifie cette phrase. 

conuersion et altération que nostre iugement souffre. 
Tay autres-fois entrepris de me tenir bandé pour la 
soustenir et rabatre; car il s'en faut tant que iesois 
de ceus qui conuient les vices, que ie ne les suys pas 
seulement, s'ilz ne m'entraînent : ie la sentois naistre, 
croistre et s'augmenter en desepit de ma résistance, et 
en fin, tout voyant et viuant, me saisir et posséder, 
de façon que, comme d'vne yuresse, l'image des 
choses me commençoit a paroistre autre que de 
coustume. le voiois euidemment grossir et croistre les 
auantages du subiet que i'alois désirant, et* agrandir 
et enfler par le vent de mon imagination; les diffi- 
cultez de mon entreprinse s'ayser et se planir; mon 
discours et ma conscience se tirer arrière : mais, ce 
feu estant euapouré, tout a vn instant, comme de la 
clarté d'vne eloise ', mon ame reprendre vne autre 
sorte de veûe, autre estât et autre iugement : les diffi- 
cultez de la retraite me sembler grandes et inuin- 
cibles, et les mesmes choses de bien autre goust et 
visage que la chaleur du désir ne me les auoit pré- 
sentées. Lequel plus véritablement? Pyrrho n'en sçait 
rien. Nous ne sommes iamais sans maladie. Les fieures 
ont leur chaut et leur froid : des effectz d'vne passion 
ardente, nous retombons aus effectz d'vne passion 
frileuse*. 

Or, de la cognoissance de céte mienne volubilité et 
imperfection, i'ay par accident engendré en moy quel- 
que constance et fermeté d'opinions, et n'ay guiere 
altéré les miennes premières et naturelles *. Car, 
quelque apparence qu'il y ait en la nouueleté, ie ne 

* Vulg. : a d'vn esclair w. 

* Vulg, supp. dans cette phrase : u et imperfection n et <n et 
fermeté ». 

change pas aisément, de peur que i'ay de perdre au 
change : et puis que ie ne suis pas capable de choisir, 
ie pren le chois d'autruy, et me tiens en i'assiete ou 
Dieu m'a mis; autrement ie ne me sçauroy pas garder 
de rouler sans cesse ^. Les escritz des anciens, ie dis 
les bons escritz, pleins et solides, ilz me persuadent 
et me remuent comme ilz veulent * : celuy que i'oy 
me semble tousiours le plus roide. le les trouue auoir 
raison chacun a son tour, quoy qu'ilz maintiennent 
des propositions contraires '. Céte aysance que les 
bons espritz ont de rendre ce qu'ils veulent vraysem- 
blable, et qu'il n'est rien si estrange a quoy ilz n'en- 
treprenent de donner assez de couleur pour tromper 
vne simplicité pareille a la mienne, cela monstre 
euidemment la foyblesse de leur preuue. Le ciel et 
les estoiles ont branlé trois mill'ans : tout le monde 
l'auoit ainsi creu, iusques a ce qu'il y a enuiron quinze 
cents ans que quelqu'vn s'auisa de maintenir que 
c'estoit la terre qui se mouuoit **. Et, de nostre temps, 
G>pernicus a si bien fondé céte doctrine, qu'il s'en 
sert tres-regléement a toutes les consequances astro- 
logiennes. Que prendrons nous de la, sinon qu'il n'y 
a guiere d'asseurance ny en l'vn, ny en l'autre? Car 
qui sçait qu'vne tierce opinion, d'icy a mille ans, ne 
renuerse les deux précédentes '? 

1 BC aj. : a Ainsi me suis ie, par la grâce de Dieu, conserué 
pur et entier, sans agitation et trouble de conscience, aux 
anciennes créances de nostre religion, au trauers de tant de 
sectes et de diuisions que nostre siècle a produites ». — Vulg, 
supp. : tt pur et » au commencement de ce passage. 

* jB : « ils me tentent et me remuent quasi ou ils veulent ». — 
C suit B en mettant « tendent n àla place de « tentent ». 

' BC : a quoy quMls se contrarient ». 

* Vulg, modifie ce passage. 

* Vulg. modifie légèrement la fin de ce paragraphe. 

Sic voluenda œtas commutât tempora rerum : 
Quodfuit in pretio,fit nullo denique honore; 
'Porro aliud succedit, et e contemptibus exit, 
Inque dies magis appetitur, floretque repertum 
Laudibus, et miro est mortales inter honore. 

Ainsi, quand il se présente a nous quelque doctrine 
nouuelle, nous auons grande occasion de nous ^ deffier 
et de considérer qu*auant qu'elle fut produite sa con- 
traire estoit en crédit et authorité •, et, comme elle a 
esté renuersée par céte cy, il pourra a l'aduenir naistre 
vne tierce înuention qui choquera de mesme la se- 
conde. Auant que les principes qu' Aristote a introduitz 
de matière, forme et priuation ', fussent en crédit, 
d'autres principes contentoint la raison humaine, 
comme ceux cy nous contentent a céte heure. Quelles 
lettres ont ceux cy, quel priuilege particulier, que le 
cours de nostre inuention s'arreste a eux, et qu*a eux 
appartient pour tout le temps aduenir la possession 
de nostre créance? îlz ne sont non plus exempts du 
boute-hors qu'estoint leurs deuanciers. Quand on me 
presse d'vn nouuel argument, c'est a moy a estimer 
que, ce a quoy ie ne puis satisfaire, vn autre y satis- 
faira; car, de croire toutes les apparences desquelles 
nous ne pouuons nous deff'aire, c'est vne grande 
simplesse : il en auiendroit par la que tout le vul- 
gaire et le commun aroint leur * créance contournable 
comme vne girouete : car son ame, estant molle et 
sans résistance, seroit forcée de receuoir sans cesse 
autres et autres impressions, la dernière effaçant 

* BC : u nous en ». 

' Vulg. : u estoit en vogue w. 

•** Vùlg^ supp, : « de matière, forme et priuation ». 

* Vulg. : « vulgaire, et nous sommes tous du \ ulgaire, auroit sa ». 

tousiours la trace de la précédente. Celuy qui se 
trouue foible, il doit respondre, suyuant la pratique, 
qu'il en parlera a son conseil, ou s*en raporter aux 
plus ^ sages desquelz il a receu son aprentissage. 
Combien y a il que la médecine est au monde? On 
dit qu'vn nouueau venu, qu*on nomme Paracelse, 
change et renuerse tout Tordre des règles anciennes, 
et maintient que, iusques a céte heure, elle n*a serui 
qu'a faire mourir les hommes. le croy qu'il vérifiera 
aisément cela : mais de mètre ma vie a la mercy de sa 
nouuelle experiance, ie treuue que ce ne seroit pas 
grand sagesse *. Vn homme de céte profession de 
nouuelletez et de reformations* me disoit, il n'y a pas 
long temps, que tous les anciens s'estoint euidemment 
mescontez en la nature et mouuemens des ventz ; ce 
qu'il me fairoit treseuidemment toucher a la main, 
si ie voulois entendre son discours. Aprez que i'euz 
eu vn peu de patience a ouir ^es argumens, qui auoint 
tout plein de verisimilitude : « Comment donc, luy 
tis-ie, ceux qui nauigeoint soubs les lois de Theo- 
phraste aloint ilz en occident, quand ilz tiroint en 
leuant? aloint ilz a costé ou a reculons? » « C'est la 
fortune, me respondit il : tant y a qu'ils se mescon- 
toint. » le luy repliquay lors que i'aimoy mieux suyure 
les etfetz que la raison. Or ce sont choses qui se cho- 
quent souuent. Et m'a l'on dit qu'en la géométrie (qui 
pense auoir gaigné le haut point de certitude parmy 
les sciences), il se trouue des démonstrations ineuita- 
bles subuertissans la vérité de l'expérience : comme 
laques Peletier me disoit, chez moy, qu'il auoit 
trouue deus lignes s'acheminans l'vne vers l'autre 

^ BC aj. : « H ne feut pas croire a chacun, dict le précepte, 
par ce que chacun peut dire toutes choses ». 

pour se ioindre, qu'il verifioit toutesfois ne pouuoir 
iamais iusques a l'infinité, arriuer a se toucher. Et les 
Pyrrhoniens ne se seruent de leurs argumens et de 
leur raison que pour combatre et ^ ruiner l'apparence 
de l'expérience; et c'est merueille iusques ou la sou- 
plesse de nostre raison les a suyuis a ce dessein de 
combatre Teuidence des efFectz : car ilz vérifient que 
nous ne nous mouuons pas, que nous nç parlons pas, 
qu'il n'y a point de pesant ou de chaut, auecques vne 
pareille force et subtilité d'argumentations que nous 
vérifions les choses les * plus vray semblables. Ptole- 
meus, qui a esté vn grand personnage, auoit estably 
les bornes de nostre monde. Tous les philosophes 
anciens ont pensé en tenir la mesure, sauf quelques 
isjes escartées qui pouuoient eschaper a leur cognois- 
sance. C'eust été Pyrrhoniser, il y a mille ans, que de 
mètre en doute la science de la cosmographie, et les 
opinions qui en estoint receues d'vn chacun*. Voila, 
de nostre siècle, vne grandeur infinie de terre ferme, 
non pas vne isle ou vne contrée particulière, mais 
vne partie esgale a peu prez en grandeur a celle que 
nous cognoissions, qui vient d'estre descouuerte. Les 
géographes d'à céte heure ne faillent pas d'asseurer 
que meshuy tout est trouué et que tout est veu : 

V^am quod adest prœsto, placet, et pollere videtur. 

Sçauoir mon, si Ptolomée s'y est trompé autresfbis sur 
les fondemens de sa raison, si ce ne seroit pas sottise 
de me fier maintenant a ce que ceus cy en disent * *. 

* Vulg. : « combatre et ». 
' Vulg, supp. : « les ». 

' BC aj, : tt Aristote dict que toutes les opinions humaines 
ontçst^ par le passe et seront a l'aduenir infinies autres fois; 

Il me semble, entre autres tesmoignages de nostre 
imbécillité, que celuy cy ne mérite pas d'estre oublié : 
que, par désir mesmes, Thomme ne sçache trouuer ce 
qu'il luy faut; que, non par iouissance, mais par 
imagination et par souhet, nous ne puissions être 
d*accordde ce dequoy nous auons besoin pour 'nous 
contenter. Laissons a nostre pensée tailler et coudre a 
sa poste, elle ne pourra pas seulement désirer ce qui 
luy est propre*. Cest pourquoy* le Chrestién, plus 
humble et plus sage, et mieux recognoissant que c'est 
que de luy, se raporte a son Créateur de choisir et 
ordonner ce qu'il lui faut; il ne le suplie d'autre 
chose, sinon que sa volonté soit faite : autrement il 
luy aduiendroit a l'auanture ce que les poètes feignent 
du Roy Midas ^ Il requist les Dieux que tout ce qu'il 
toucheroit se conuertit en or ; sa prière fut exaucée : 
son vin fut or, son pain or, et la plume de sa couche, 
et d'or sa chemise et son vestement : de façon qu'il se 
trouua accablé soubs la iouissance de son désir, et 
estrené d'vne commodité insuportable : il luy falut 
desprier ses prières : 

Q^ttonitus nouitate mali, diuesque, miserque, 
Effugere optât opes, et quœ modo vouer at odit. 

*Dieu pourroit nous ottroîer les richesses, les hon- 

Platon, qu^elles ont a renoueller çt reuenir en estre après trente 
six- miir ans. — Si nature enserre dans les termes de son 
progrés ordinaire, comme toutes autres choses, aussi les créan- 
ces, les iugemens et opinions des hommes; si elles ont leur 
reuolution, leur saison, leur naissance, leur mort, comme les 
chous; si le ciel les agite et les roule a sa poste; quelle magis- 
trale authorité et permanante leur allons nous attribuant?* » — 
Vulg, remplace la première phrase de cette addition par un 
long développement, 
• Vulg. remanie cette phrase. 

neurs, la vie et la santé mesme quelque fois a nostre 
dommage : car tout ce qui nous est plaisant ne nous 
est pas tousiours salutaire. Si, au lieu de la guerison, 
il nous enuoye la mort ou Tempirement de nos maux*, 
il Te fait par les raisons de sa prouidence, qui regarde 
bien plus certainement ce qui nous est deu que nous 
ne pouuons faire. Et le deuons prendre en bonne 
part, comme dVne main tres-sage et tres-amie*. 

Il n'est point de combat si violent entre les philo- 
sophes, et si aspre, que celuy qui se dresse sur la 
question du souuerain bien de l'homme* ; 

Très mihi conuiuœ prope dissent ire vident ur 
descentes vario tnultum diuersa palato : 
Quid dent? quid non dem? renuis tu quod iubet alter; 
Quod petis, id sane est inuisum acidumque duobus. 

Nature deuroit ainsi respondre a leurs contestations 
et * a leurs debatz. Les vns disent nostre bien estre 
loger en la vertu ; d'autres, en la volupté ; d'autres, au 
consentir a nature; qui, en la science*; qui, a ne se 
laisser emporter aus apparences; et a céte fantasie 
semble retirer cet' autre* : 

C^Çil admirariy prope res est vna, Numaci, 
Solaque quœ possit facere et seruare beatum-, 

qui est la fin de la secte Pirrhonienne*. Et disoit 
Archesilas les soutenemens et Testât droit et inflexible 
du iugement estre les biens; mais les consentemens et 
applications estre les vices et les maus. Il est vray 
qu'en ce qu'il l'establisoit par axiome certain, il se 
departoit du Pirrhonisme. Les Pirrhoniens, quand 

* Vulg. supp. : « a leurs contestations et •>. 

ils disent que le souuerâin bien c'est Tataraxie, qui 
est l'immobilité du iugement, ils ne l'entendent pas 
dire d'vne façon affirmatiue, mais le mesme bransle 
de leur ame qui leur faict fuir les précipices et se 
mettre a couuert du serein, celuy la mesme leur 
présente céte fantasie et leur en faict refuser vn 
autre*. 

Au demeurant, si c'est de nous que nous tirons le 
règlement de nos mœurs, a quelle confusion nous 
reiettons nous? Car, ce que nostre raison nous y con- 
seille de plus vray-semblable, c'est généralement a 
chacun d'obéir aux lois de son pais*. Et par la, que 
veut elle dire, sinon que nostre deuoir n'a autre règle 
que fortuite? La vérité doit auoir vn visage pareil et 
vniuersel. La droiture et la iustice, si l'homme en 
cognoisoit qui eust corps et véritable essence, il ne 
Tatacheroit pas a la condition des coustumes de céte 
contrée ou de celle la : ce ne seroit pas de la fantasie 
des Perses ou des Indes que la vertu prendroit sa 
forme. Il n'est rien subiect a plus continuelle agita- 
tion que les lois. Despuis que ie suis nay, i'ay veu 
trois ou quatre fois rechanger celles des Anglois, noz 
voisins, non seulement en subiect politique, qui est 
celuy qu'on veut dispenser de constance, mais au 
plus important subiect qui puisse estre, a sçauoir de 
la religion. Dequoy i'ay honte et despit, d'autant plus 
que c'est vne nation a laquelle ceux de mon quartier 
ont eu autrefois vne si priuée acointance, qu'il me 
reste encore* aucunes traces de nostre ancien cousi- 
nage^. Que nous dira donc, en céte nécessité, la 
philosophie? que nous suiuons les loix de nostre pays? 
c'est a dire céte mer flotante des opinions dVn peuple 
ou d'vn Prince, qui me peindront la iustice d'autant 

de couleurs, et la reformeront en autant de visages 
qu'il y aura en eus de changemens d'humeurs. le ne 
puis pas auoir le iugement si flexible. Quelle bonté 
est ce, et quelle droiture que ie voyois hier en crédit, 
qui, en l'espace d'vn iour, a peu receuoîr vn si estrange 
changement d'estre deuenu vice *? 

Mais ilz sont plaisans, quand, pour donner quelque 
certitude aux loix, ilz disent qu'il y en a aucunes 
fermes, perpétuelles et immuables, qu'ilz nomment 
naturelles, qui sont empreintes en l'humain genre par 
la condition de leur propre essence; et, de celles-là, 
qui en faict le nombre de trois, qui de quatre, qui 
plus, qui moins : signe que c'est vne marque aussi 
douteuse que le reste. Or, ilz sont si defortunez (car 
comment puis i'autrement nommer cela que deffor- 
tune, que, d'vn nombre de lois si infiny, il ne s'en 
rencontre aumoins vne que la fortune* ayt permis 
estre vniuersellement recède par le consentement de 
toutes les nations?), ils sont, dis-ie, si mal heureux que, 
de ces trois ou quatre lois choisies, il n'en y a vne 
seule qui ne soit contredite et desauoûée, non par vne 
nation, mais par plusieurs. Or, c'est la seule enseigne 
vray-semblable par laquelle ilz puissent argumenter 
aucunes lois naturelles que l'vnîuersité de l'approba- 
tion : car, ce que nature nous auroit véritablement 
ordonné, nous l'ensuiurions sans doute d'vn commun 
consentement; et non seulement toute nation, mais 
tout homme particulier ressentiroit la force et la vio- 
lence que luy feroit celuy qui le voudroît pousser au 
contraire de céte loy. Qu'ilz m'en monstrent, pour 
voir, vne de céte condition. Protagoras et Ariston ne 

« Vulg, modifie cette fin. 

donnoknt autre essence a la iustice des lois que 
Tauthorité et opinioh du législateur, et que, cela mis 
a part, le bon et Fiionneste perdoient leurs qualitez 
et demeuroient des noms vains de choses indifférentes. 
Thrasimacus, en Platon, estime qu'il n'y a point 
d'autre droit que la commodité du supérieur. Il n'est 
nulle chose en quoy le monde soit si diuers qu'en 
coustumes et loix. Telle chose est ici abominable, qui 
apporte recommandation ailleurs : comme en Lacede- 
mone la subtilité de desrober. Les mariages entre les 
proches sont capitalement défendus entre nous; ils 
sont ailleurs en honneur : 

Gentes esse feruntur, 
In quitus et nato genitrix, et nata parenti 
lungitur, et pietas geminato crescit amore. 

Le meurtre de^ enfans, meurtre des ^ pères, communi- 
cation de femmes, trafique de voleries, licence a toutes 
sortes de voluptés, il n'est rien, en somme, si extrême, 
qui ne se trouue receu par l'vsage de quelque nation. 

* Toutes les choses du monde, tous » les subiets, ils 
ont diuers lustres et diuerses considérations ; c'est de 
la que s'engendre principalement céte diuersité d'opi- 
nions. Vne nation regarde vn subiect par vn visage, 
et s'arreste a celuy la; l'autre, par vn autre. 

Il n'est rien si horrible a imaginer que de menger 
son père : les peuples qui auoient anciennement céte 
coustume la prenoient toutesfois pour tesmoignage de 
pieté et de bonne affection, ceFchant par la à donner 
a leurs progeniteurs la plus digne et honorable sépul- 
ture, logeant en eux mesmes, et comme en leurs 

* BC : tt de ». 

* Vulg. 8upp, : a Toutes les choses du monde, tous ». 

moelles, les corps de leurs pères et leurs reliques, les 
viuifiant aucunement et régénérant par la transmuta- 
tion en leur chair viue, par le moyen de la digestion 
et du nourrissement. Il est aisé a considérer quelle 
cryauté et abomination c'eust esté, a des hommes 
abreuuez et imbus de céte superstition, de ietter la 
despouille des parens a la corruption de la terre et 
nourriture des bestes et des vers. 

Licurgus considéra au larrecin la viuacité, diligence, 
hardiesse et adresse qu'il y a à surprendre quelque 
chose de son voisin, et l'vtilité qui reuient au public, 
que chacun en regarde plus curieusement a la conser- 
uation de ce qui est sien ; et estima que, de céte double 
institution a assaillir et a défendre, il s'en tiroit du 
fruit a la discipline militaire (qui estoit la principale 
science et vertu a quoy il vouloit duirecéte nation), 
de plus grande considération que n'estoit le desordre 
et l'iniustice de se preualoir de la chose d'autrui. 

Dionysius le tyran offrit a Platon vne robe a la 
mode de Perse, longue, damasquinée et parfumée; 
Platon la refusa, disant qu'estant nay homme, il ne 
se vestiroit pas volontiers de robe de femme; mais 
Aristippus l'accepta auec céte responce, que nul accou- 
trement ne pouuoit corrompre vn chaste courage* : 
voila comment ilz auoint tous deux raison de diuers 
eft'ectz *. Il adulent de céte diuersité de visages que 
les iugemens s'appliquent diuersement au chois des 
choses **. Nous portons les oreilles percées; les Grecz 
tenoient cela pour vnç marque de seruitude. Nous 
nous cachons pour iouir de nos femmes : les Indiens 
le font en public. Les Scytes immoloient les estran- 

» Vulg, modifie cette fin. 
* Vulg. supp. cette phrase. 

giers en leurs temples; ailleurs les temples seruecit de 
franchise*. 

l'ay ouy parler d*vn iuge, lequel, ou il rencontroit 
quelque aspre conflit entre Bartolus et Baldus, et quel- 
que matière agitée de plusieurs contrarietez, mettoit 
au marge de son liure : « Question pour l'amy »; c'est 
a dire que la verijé estoit si embrouillée et debatue, 
qu'en pareille cause il pourroit fauoriser a celle des 
parties que bon luy sembleroit. Il ne tenoit qu'a faute 
d'esprit et de suffisance qu'il ne peut mettre quasi par 
tout : a Question pour l'amy ». Les aduocatz et les 
iuges corrompus * de nostre temps trouuent a toutes 
causes assez de biais pour les accommoder ou bon 
leur semble. A vne science si infinie, dépandant de 
l'authorité de tant d'opinions et d'vn subiet si arbi- 
traire, il ne peut estre qu'il n'en naisse vne confusion 
extrême de iugemens. Aussi n'est il guiere si cler 
procez auquel les aduis ne se trouuent diuers. Ce 
qu'vne compagnie a iugé, l'autre le iuge au contraire; 
et elle mesmes, a l'aduenture, encores * au contraire 
vn'autre fois. Dequoi nous voyons des exemples ordi- 
naires, par céte licence qui tasche merueilleusement la 
cerimonieuse authorité et lustre de nostre iustice, de 
ne s'arrester aux arrestz, et courir des vns aux autres 
iuges, pour décider d'vne mesme cause. 

Quant a la licence ' des opinions philosophiques 
touchant le vice et la vertu, c'est chose ou il n'est 
besoin de s'estendre, et ou il se trouue plusieurs dis- 
cours qui valent mieux teus que publiez*. 

Les lois prennent leur authorité de la possession et 

* Vulg. supp. : « corrompus ». 

' Vulg. supp. : « a l'aduenture, encorcs ». 

' BC : « liberté ». 

de Tvsage : il est dangereus de les ramener a leur 
naissance : elles grossissent et s'ennoblissent en rou- 
lant, comme noz riuieres. Suyuez les contremont 
iusques a leur source, ce n'est qu'vn petit surion 
d'eau, a peine reconnoissable, qui s'enorgueillit ainsi 
et se fortifie en vieillissant. Voyés les anciennes con- 
sidérations qui ont donné le premier branle a ce 
fameus torrent, plein de dignité, d'horreur et de reue- 
rance : vous les trouuerés si légères et si délicates que 
ces gens icy, qui poisent tout et ramènent *■ a la raison, 
et qui ne reçoiuent rien par authorité et a crédit, il 
n'est pas merueille s'ils ont leurs iugemens souuent 
tres-esloignés des iugements publiques. Gens qui pren- 
nent pour patron Timage première de nature, il n'est 
pas merueille si, en la plus part de leurs opinions, ils 
gauchissent a la voie commune et ordinaire *. Comme 
pour exemple, peu d'entre eus eussent aprouué les 
conditions et formes de nos mariages* : ils réfugient 
et desdaignoient la plus part de ' nos cérémonies. 
Chacun a ouy parler de la des-hontée façon de viure 
des philosophes Cynicques ^ : Chrisippus disoit qu'vn 
philosophe fera vne dousaine de culebutes en public, 
voire sans haut de chausses, pour vne dousaine d'oli- 
ues*. Et céte honnesteté et reuerance, que nous appel- 
Ions, de couurir et cacher aucunes de nos actions 
naturelles et légitimes, de n'oser nommer les choses 
par leur nom, de craindre a dire ce qu'il nous est 
permis de faire, n'eussent ils pas peu dire auecq raison 
que c'est plustost vne afféterie et mollesse inueotée 

* BC : tt et le ramènent ». 

' Vulg. supp, : a et ordinaire ». 

' Vulg, supp. : <( et desdaignoient la plus part de ». 

* Vulg, supp, cette phrase. 

aus cabinets mesmes de Venus, pour donner pris et 
pointe a ces ieus? N*est ce pas vn alechement, vne 
amorce et vn aigueillon a la volupté? car Tvsage nous 
fait sentir euidemment que la cérémonie, la vergoigne 
et la difficulté, ce sont esguisemens et alumetes a ces 
fleures la *. C'est ce que disent aucuns, que d'oster les 
bordels publiques, c'est non seulement espandre par 
tout la paillardise, qui estoit assignée a ce lieu la, 
mais encore aisguillonner les hommes vagabonds et 
oysifs a ce vice, par la malaisance. 

oMœchus es Aufidice, qui vir, Coruine, fuisti, 
Riualis fuerat qui tuus, ille vir est : 

Cur aliéna placet tibi, quœ tua non placet vxor? 
V^nquid securus non potes arrigere? 

Cétc expérience se diuersifie en mile exemples : 

T^ullus in vrbefuit tota qui tangere vellet 

Vxorem gratis, Cœciliane, tuant, 
Thtm licuit : sed nunc, positis custodibus, ingens 

Turba fututorum est. Ingeniosus homo es. 

On dëmenda a vn philosophe, qu'on surprit a mesme, 
ce qu'il faisoit; il respondit tout froidement : « le 
plante vn homme »; ne rougissant non plus d'estre 
rencontré en céte action que si on l'eust trouué plan- 
tant des chous. 

Solon fut, a ce qu'pn trouue, le premier qui donna 
par ses lois liberté aux femmes de faire profit publique 
de leurs corps ; et celle de toutes les sectes de philoso- 
phie qui a le plus honoré la vertu, elle n'a en somme 
posé autre bride a Tvsage des voluptez de toutes sortes 

* Vulg* remanie les deux phrases précédentes. 

que la modération et la conseruation de la liberté 
d'autruy; et plusieurs ses sectateurs se sont licentiez 
d'en escrire et publier des Hures hardis outre mesure *. 

Heraclitus et Protagoras, de ce que le vin semble 
amer au malade et gratieus au sain, l'auiron tortu 
dans Teau, et droit a ceux qui le voient hors de la, et 
de pareilles apparences contraires qui se trouuent aux 
subiectz, argumentèrent que tous subiectz auoient en 
eux les causes de ces apparences, et qu'il y auoit au 
vin quelque amertume, qui se rapportoit au goust du 
malade, l'auiron certaine qualité courbe, se rappor- 
tant a celuy qui le regarde dans Teau; et ainsi de 
tout le reste. Qui est dire que tout est en toutes 
choses, et par conséquent rien en nulle : car rien 
n'est ou tout est. 

Céte opinion me ramentoit l'expérience que nous 
auons, qu'il n'est nul sens ni visage, ou droit, ou 
amer, ou doux, ou courbe, que l'esprit humain ne 
trouue aux escrits qu'il entreprend de fouiller. En la 
parole la plus nette, pure et parfaite qui puisse estre, 
combien de fauceté et de mensonge a l'on faict naistre? 
Quelle hérésie n'y a trouué des fondemens assez et 
tesmoignages pour entreprendre et pour se maintenir? 
C'est pour cela que les autheurs de telles erreurs ne 
se veulent iamais despartir de céte preuue du tesmoi- 
gnage de l'interprétation des motz. Vn personnage de 
grande dignité, me voulant aprouuer par authorité 
céte queste de la pierre philosophale, ou il est tout 
plongé, m'allégua dernièrement cinq ou sis passages 
de la Bible, sur lesquelz il disoit s'estre premièrement 
fondé pour la descharge de sa conscience (car il est de 

* Vulg. remplace ce paragraphe par un autre. 

profession ecclésiastique), et, a la vérité, l'inuention 
n'en estoit pas seulement plaisante, mais encqre bien 
proprement accommodée a la deffance de cete belle 
science. 

Par cete voye se gaigne le crédit des fables diuina- 
trices, d'autant que, nous proposant par finesse vn 
stile ambigu et difficile ', il n'est prognostiqueur, s'il 
a céte authorité qu'on le daigne fuilleter, et recercher 
curieusement tous les plis et lustres de ses paroles, a 
qui on ne face dire tout ce qu'on voudra, comme 
aus Sybilles : car il y a tant de moyens d'interpréta- 
tion qu'il est malaisé que, de biais ou de droit fil, vn 
esprit ingenieus ne rencontre en tout subiect quelque 
air qui lui serue a ce qu'il voudra*. C'est ce qui a 
faict valoir plusieurs choses de néant, qui a ennobly 
et mis en crédit plusieurs escrits, et enrichy de toute 
sorte de matière qu'on a voulu, vne mesme chose 
receuant mile et mille, et autant qu'il nous plaist 
d'interprétations diuerses *. 

Homère est aussi grand qu'on voudra, mais il n'est 
pas possible qu'il ayt pensé a représenter tant de for- 
mes qu'on luy donne : les législateurs y ont diuiné 
des instructions infinies, pour leur faict; autant les 
gens de guerre; et autant ceux qui ont traité des 
arts '. Quiconque a eu besoin d'oracles et de pré- 
dictions en a * trouué pour son seruice. Vn fort 
gentil ' personnage sçauant, et de mes amis, c'est 
merueille quelz rencontres, et combien admirables, il 



* Vulg. supp. : « d'autant que... et difficile w. 
2 Vulg, modifie légèrement cette phrase. 

' Vulg. modifie le commencement de ce paragraphe. 

* BC : « en y a ». 

* Vulg. supp. : « fort gentil ». 

y trouue ^ en faueur de nostre religion; et ne se peut 
aysement despartir de cete opinion que ce ne soit le 
dessein d'Homère (si luy est cet autheur aussi familier 
qu'a homme de nostre siècle). D'autres religions y ont 
trouué aussi autreffois leur appuy «*. Sur ce mesme 
fondement qu'auoit Heraclitus et cete sienne sentence/ 
que toutes choses auoint en elles les visages qu'on y 
trouuoit, Democritus en tiroit vne toute contraire 
conclusion, c'est que les subiects n'auoint du tout 
rien de ce que nous y trouuions; et, de ce que le miel 
estoit dous a l'vn et amer a Tautre, il argumentoit 
qu'il n'estoit ny dous ny amer. Les Pirrhoniens 
diroint qu'ilz ne sçauent s'il est dous ou amer, ou ny 
l'vn ny l'autre, ou tous les deux ; car ceux cy gaignent 
tousiours le haut point de la dubitation*. 

Ce propos m'a porté sur la considération des sens, 
ausquels gist le plus grand fondement et preuue de 
nostre ignorance. Tout ce qui se connoist, il se con- 
noist sans doubte par la faculté du cognoissant : car, 
puis que le iugement vient de l'opération de celuy qui 
iuge, c'est raison que, céte opération, il la parface par 
ses moyens et volonté, non par la contreinte d'autruy, 
comme il aduiendroit, si nous connoissions les choses 
par la force et selon la loy de leur essence. Or, toute 
cognoissance s^achemine en nous par les sens : ce sont 
nos maistres*. La science commence par eux et se 
résout en eux. Apres tout, nous ne sçaurions non 
plus qu'vne pierre, si nous ne sçauions qu'il y a son, 
odeur, lumière, saueur, mesure, pois, molesse, durté, 
apreté, couleur, polisseure, largeur, profondeur. Voyla 
le plant et les principes de tout le bastiment de nostre 

* Vulg. ; a il y feict naistre «. 
» Vulg, modifie cette fin. 

science*. Quiconque me peut pousser a contredire les 
sens, il me tient a la gorge; il ne me sçauroit faire 
reculer plus arrière. Les sens sont le commencement 
et la fin de Thumaine cognoissance : 

Inuenies primis ab sensibus esse creatam 
V^otitiam veri, neque sen sus passe re/elli... 
Qtiîd maiorefide porro quant sensus haberi 
"Débet? 

Qu'on leur atribue le moins qu'on pourra, tousiours 
faudra il leur donner cela que, par leur voye et entre- 
mise, s'achemine toute nostre instruction. Cicero dict 
que Chrisippus, ayant essaiéde rabatre de la force des 
sens et de leurs vertus, se représenta a soy mesmes 
des argumens au contraire et des oppositions si véhé- 
mentes qu'il n'y peut satis-faire ; surquoy Carneades, 
qui maintenoit le contraire party, se vantoit de se 
seruir des armes mesmes et parolles de Chrisippus, 
pour le combatre, et s'escrioit, a céte cause, contre 
luy : < O misérable, ta force t'a perdu! ». Il n'est nul 
absurde, selon nous, plus extrême que de maintenir 
que le feu n'eschaufe point, que la lumière n'esclaire 
point, qu'il n'y a point de pesanteur au fer, ny de 
fermeté, qui sont notices que nous apportent les sens, 
ny nulle créance ou science en l'homme qui se puisse 
comparer a celle la en certitude. 

La première considération que i'ay sur le subiet des 
sens, c'est que ie metz en doute que l'homme soit 
pourueu de tous sens naturelz. le voy plusieurs ani- 
maus qui viuent vne vie entière et parfaicte, les vns 
sans la vetie, autres sans l'ouye. Qui sçait si, en nous 
aussi, il ne manque pas encore vn, deus, trois et plu- 
sieurs autres sens : car, s'il en manque quelqu'vn, nul 

discours n'en peut découurir le défaut. C'est le priui- 
lege des sens d'estre l'extrême borne de nostre science • : 
il n'y a rien au delà d'eus qui nous puisse seruir a les 
descouurir, voire ny l'vn sens n'en peut descouurir 
l'autre*. Hz font trestous la ligne extrême de nostre 
faculté : 

Seorsum cuique potestas 
^iuisa est ; sua vis cuique est. 

Il est impossible de faire conceuoir a vn homme 
naturellement aueugle qu'il n'y void pas; impossible 
de luy faire désirer la veûe et regreter son défaut. 
Parquoy nous ne deuons prendre nulle asseurance de 
ce que nostre ame est contente et satisfaicte de ceux 
que nous auons : veu qu'elle n*a pas dequoy sentir en 
cela sa maladie et son imperfection, si elle y est. Il est 
impossible de dire chose a cet aueUgle, par discours, 
argument ny similitude, qui loge en son imagination 
nulle appréhension de lumière, de couleur et de veûe. 
Il n'y a rien plus arrière qui puisse pousser le sens en 
euidence. Les aueugles nais, qu'on void désirer a y 
voir, ce n'est pas pour entendre ce qu'ilz demandent : 
ilz ont apris de nous qu'ilz ont adiré quelque chose, 
qu'ilz ont quelque chose a désirer, qui est en nous*; 
mais ilz ne sçauent pourtant pas que c'est, ny ne 
Taprehendent, ny prez, ny loin. 

l'ay veu vn gentil'homme de bonne maison, aueugle 
naturel, aumoins aueugle de tel aage qu'il ne sçait que 
c'est que de veûe. Il entend si peu ce qui luy manque, 
qu'il vse et se sert comme nous des paroles propres au 
voir, et les applique dVne mode toute sienne et parti- 

*' Vulg. : « apperceuance ». 

cuHere. On luy presentoît vn enfant duquel il estoit 
parrain; l'ayant pris entre ses bras : « Mon Dieu, 
dict il, le bel enfant; qu'il le faict beau voir; qu'il a 
le visage guay ». Il dira, comme l'vn d'entre nous : 
« Céte sale a vne belle veûe; il faict beau voir cecy 
ou cela * ». Il faict plus; car, par ce que ce sont noz 
exercices que la chasse, la paume, la bute, et qu'il l'a 
ouy dire, il s'y affectionne et s'y embesoigne, et croid 
sans doute y auoir la mesme part que nous y auons ; 
il s'y pique et s'y plaist, et ne les goûte pourtant que 
par les oreilles*. On luy crie que voila vn Heure, quand 
on void quelque belle splanade ou il puisse piquer; et 
puis on luy dict encore que voila vn Heure pris; le 
voila aussi fier de sa prise comme il oy t dire aux autres 
qu'ilz le sont. L'esteuf, il le prend a la main gauche 
et le pousse de la droite • a tout sa raquette. De la 
harquebouse, il en tire a l'aduanture, et se paye de ce 
que ses gens luy disent qu'il est ou haut ou costié. 

Que sçait on si le genre humain faict quelque sottise 
pareille, a faute de quelque sens, et que, par ce défaut, 
la plus part du visage des choses nous soit caché? Que 
sçait on si les difficultez que nous trouuons en plu- 
sieurs ouurages de nature viennent de la, et si plu- 
sieurs effectz des animaux, qui excédent nostre capa- 
cité, sont produitz par la faculté de quelque sens que 
nous ayons a dire, et si aucuns d'entre eux ont vne 
vie plus pleine par ce moyen, et entière que la nostre? 
Nous saisissons la pomme quasi par tous nos sens : 
nous y trouuons de la rougeur, de la polisseure, de 
l'odeur et de la douceur; outre cela, elle peut auoir 

* Vulg, modifie cette fin. 

* Vulg. modifie légèrement cette phrase. 
' Vulg. supp. : « de la droite »>. 

d'autres vertus, comme d'âssecher ou restreindre, 
ausquelles nous n*auons point de sens qui se puisse 
rapporter. Les proprietez que nous appelions occultes, 
en plusieurs choses, comme a Taimant d'atirer le fer, 
n'est il pas vray-semblable qu'il y a des facultez sen- 
sitiues en nature propres a les iuger et a les apperce- 
uoir, et que Tabsence * de telles facultez nous apporte 
rignorance de la vraie essence de telles choses? C'est, 
a Taduanture, quelque sens particulier qui descouure 
aus coqs l'heure du matin et de la minuict, et les 
esmeut a chanter*; et qui achemine le cerf* ou le 
chien * a la cognoissance de certaine herbe propre a 
leur guerison. 11 n'y a nul sens qui n'ayt vne grand' 
domination, et qui n'aporte, par son moyen, vn nombre 
infini de cognoissances. Si nous auions a dire l'intelli- 
gence des sons de l'harmonie et de la voix, cela appor- 
teroit vne confusion inimaginable a tout le reste de 
nostre science. Car, outre ce qui est ataché au propre 
effect de chaque sens, combien d'argumens, de consé- 
quences et de conclusions tirons nous aux autres 
choses, par la comparaison de l'vn sens a l'autre? 
Qu'vn homme sçauant imagine l'humaine nature 
produite originellement sans la veûe, et discoure 
combien d'ignorance et de trouble luy apporteroit vn 
tel défaut, combien de ténèbres, de cécité ' et d'aueu- 
glement en nostre ame : on verra par la combien nous 
importe, a la cognoissance de la vérité, la priuation 
d'vn autre tel sens, ou de deus, ou de trois, si elle 
est en nous. Nous auons formé vne vérité par la con- 
sultation et concurrence de nos cinq cens : mais, a 

• BC : u le défaut ». 

• Vulg, supp. : « ou le chien ». 

• Vulg. supp, : « de cécité ». 

l'aduanture, fisiloit il Taccord de huit ou de dix sens, 
et leur contribution, pour i'apperceuoir certainement 
et en son essence. 

Les sectes qui combatent la science de Thomme, 
elles la combatent principalement par l'incertitude et 
foiblesse de noz sens : car, puis que toute cognois- 
sance vient en nous par leur entremise et njoien, s*ilz 
faillent au rapport qu'ilz nous font, s'ils corrompent 
ou altèrent ce qu'ils nous charrient du dehors, si la 
lumière qui par eux s'écoule en nostre ame est obscur- 
cie au passage, nous n'auons plus que tenir. De céte 
extrême difficulté sont nées toutes ces fantasies : que 
chaque subiet a en soy tout ce que nous y trouuons; 
qu'il n'a rien de ce que nous y pensons trouuer; et 
celle des Epicuriens, que le soleil n'est non plus grand 
que ce que nostre veûe le iuge*; que les apparences, 
qui représentent vn corps grand a celuy qui en est 
voisin, et plus petit a celuy qui en est esloigné, sont 
toutes deux vraies*; et résolument qu'il n'y a nulle 
tromperie aus sens; qu'il faut passer a leur mercy, et 
cercher ailleurs des raisons pour excuser la différence 
et contradiction que nous y trouuons; voire inuenter 
toute autre mensonge et resuerie (car ilz en viennent 
iusques la) plus tost que d'accuser les sens* : car, de 
toutes les absurditez, la plus absurde, c'est, disent ilz, 
de les desauoûer * : 

'Proinde quod in quoque est kis visum tempore verum est ; 
Et, si non potuit ratio dissoluere causant 
Cur ea quœfuerint iuxtim quadrata, procul sint 
IMsa rotunda, tamen prœstat rationis egentem 
^Hgddere mendose causas vtriusquefigurœ, 

* Vulg. modifie cette fin^ 

Quant manibus manifesta suis emittere quoquam, 
Et violare jidem primam, et conuellere tota 
Fundamenta, quitus nyxatur vita salusque ; 
5^0>w modo enim ratio ruât omnis, vita quoque ipsa 
Concidat extemplo, nisi credere sensibus ausis, 
T^rcecipitesque locos vitare, et cœtera quce sint 
In génère hoc fugienda, 

m 

* Quant a l'erreur et incertitude de l'opération des 
sens, chacun s'en peut fournir autant d'exemples qu'il 
luy plaira : car la faute et tromperie qu'ilz nous font, 
elle est quasi ordinaire. Au rabat d'vn valon, le son 
d'vne trompeté semble venir deuant nous, qui vient 
d'vne lieue derrière*. A manier vne balle d'arque- 
bouse soubz le second doigt, celuy du milieu estant 
entrelassé par dessus, il faut extrêmement se con- 
traindre pour auouër qu'il n'y en ait qu'vne : tant le 
sens nous en représente deus. Car que les sens soint 
maintesfois maistres du discours, et le contreignent 
de receuoir des impressions qu'il sçait et iuge estre 
fauces, il se void a tous les coups, le laisse a part 
celuy de l'atouchement , qui a ses opérations plus 
voisines, plus viues et substantielles, qui renuerse 
tant de fois, par l'effet de la douleur qu'il apporte au 
corps, toutes ces belles resolutions Stoiques, et con- 
traint de crier au ventre celuy qui a estably en son 
ame ce dogme, auec toute resolution, que la colique, 
comme toute autre maladie et douleur, est chose 
indifférente, n'ayant la force de rien rabatre du sou- 
uerain bonheur et félicité, en laquelle le sage est logé 
par sa vertu. Il n'est cœur si mol que le son de nos 
tabourins et de nos trompetes h'eschaufe; ny si dur 
que la douceur de la musique n'esueille et ne cha- 
touille; ny ame si reuesche qui ne se sente touchée de 

quelque religieuse * reuerence a considérer céte vastité 
sombre de nos églises, la diuersité d'ornemens et 
ordre de nos cérémonies, et ouyr le son deuotieus de 
nos orgues et la harmonie si douce *, posée et reli- 
gieuse de nos voix. Ceux mesmes qui y entrent auec 
mespris, ilz sentent quelque frisson dans le cœur, et 
quelque horreur qui les met en deffiance de leur 
opinion*. A quoy faire, ceux mesmes qui se sont 
donnez la mort, dVne certaine resolution, destour- 
noient ilz le visage ', ou couuroient leurs yeux pour 
ne voir le coup qu*ilz se faisoint donner? et ceuz qui, 
pour leur santé, désirent et commendent qu'on les 
incise et cautérise, cachent leur visage et ne * peuuent 
soustenir la veuë des aprets, vtils et opération du 
chirurgien? atendu que la vetie ne doit auoir nulle 
participation a céte douleur. Cela ne sont ce pas 
propres exemples a vérifier Tauthorité que le sens a • 
sur le discours? Nous auons beau sçauoir que ces 
tresses sont empruntées d'vn page ou d'vn laquay, 
que céte rougeur est venue d'Espaigne, et céte blan- 
cheur et polisseure, de la mer Oceane, encore faut il 
que la veûe nous force d'en trouuer le subiect plus 
aimable et plus agréable, contre toute raison : car en 
cela il n'y a rien du sien : 

<24uferimur cultu; gemmis auroque teguntur 
Crimina; pars minima est ipsa puella sut; 

Sœpe, vbi sit quod âmes, inter tant multa requiras : 
'Decipit hac oculos JSgide diues amor. 

' Vulg, supp. : « religieuse ». 

* Vulg, supp, : « douce ». 

' Vulg. : a la face », et supp. : « ou couuroient leurs yeux ». 

* Vulg. : a cautérise, pourquoy ne peuuent ils ». 

* BC : a les sens ont ». 

Combien donnent a la force des sens les poètes, qui 
font Narcisse esperdu de Tamour de son ombre? 

Cunctaque miratur, quitus est mirabilis ipse : 
Se cupit imprudens, et qui probat ipse probatur; 
*Dumque petit petitur-, pariterque accendit et ardet ; 

et l'entendement de Pygmalion, si troublé par l'im- 
pression de la veûe de sa statue d'iuoire, qu'il Taime 
et la serue pour viue? 

Oscula dat, reddique putat, sequiturque, tenetque, 
Et crédit tactis digitos insidere membris, 
Et metuit pressas veniat ne liuor in artus, 

p. 

Qu'on loge vn philosophe dans vne cage de menus 
filetz de fer fort cler-semez, qui soit suspendue au 
haut des tours nostre Dame de Paris, il verra par 
raison euidente qu'il est impossible qu'il en tombe : 
et si ne se sçaroit garder (s'il n'a acoustumé le mes- 
tier des recouureurs) que la ireûQ de céte hauteur 
extrême ne l'espouuante et ne le transisse; car nous 
auons assez affaire de nous asseurer aux galeries qui 
sont aux cimes de nos ^ clochiers, si elles sont façon- 
nées a iour, encores qu'elles soint de pierre : il y en a 
qui n'en peuuent pas seulement porter la pensée. 
Qu'on iette vne poutre entre ces deux tours, d'vne 
largeur * telle qu'il nous la faut a nous promener 
dessus, il n'y a sagesse philosophique de si grande 
fermeté qui puisse nous donner courage d*y marcher 
comme nous ferions si elle estoit a terre. l'ay souuent 
essayé cela a ' noz montaignes de deçà) et si suis de 

' Vulg. : u sont en nos ». 

* BC : « grosseur ». 

* BC : tt en ». 

ceux qui s'effrayent aussi peu de telles choses), que ie 
ne pouuoy soufrir la veue de cete profondeur infinie, 
sans horreur et tramblement de iarretz et de cuisses, 
encores qu'il s'en fallut bien ma longueur que ie ne 
fusse du tout au bort, et n'eusse sçeu choir, si ie ne me ^ 
fusse porté a escient au dangier. l'y remerquay aussi, 
quelque hauteur qu'il y eust, pourueu qu'en céte 
pente il s*y presentast quelque arbre, ou quelque 
bosse de rochier, pour soustenir un peu la veûe et la 
diuiser, que cela nous amuse * et donne asseurance, 
comme si c'estoit chose dequoy, a la cheute, nous 
peussions receuoir quelque secours; mais que les pré- 
cipices coupés et vnis^ nous ne les pouuons pas seule- 
ment regarder sans tournoyement de teste* : qui est 
vne euidente piperie et ■ imposture de la veue. Ce fut 
pourquoy ce beau philosophe se creua les yeux, pour 
descharger l'ame de la desbauche et impression ^ qu'elle 
en receuoit, et pouuoir philosopher plus en liberté. 
Mais, a ce comte, il se deuoit aussi faire estouper les 
oreilles*, et se priuer en fin de tous les autres sens, 
c'est a dire de son estre et de sa vie : car ilz ont tous 
céte puissance de commander nostre discours et nostre 
ame**^Les médecins tiennent qu'il y a certaines com- 
plexions qui s'agitent, par aucuns sons et instrumens, 
iusques a la fureur. l'en ay veu qui ne pouuoint ouir 
ronger vn os soubz leur table sans perdre patience ; et 
n'est guiere homme qui ne se trouble a ce bruit aigre 
et poignant que font les limes en raclant le fer; 
comme, a ouir mascher prez de nous, ou ouyr parler 

* B ; tt ie me ». 

• Vulg. ; tt allège ». 

» Vulg, supp, : a piperie et ». 

♦ Vulg. supp. : tt et impression ». 

quelqu'vn qui ait le passage du gosier ou du nez 
empesché, plusieurs s'en esmeuuent iusques a la 
colère et la haine. Ce fleuteur, protocole de Gracchus, 
qui amollissoit, roidissoit et contournoit la vois de son 
maistre, lors qu'il haranguoit a Rome, a quoy seruoit 
il, si le mouuement et qualité du son n'auoit quelque 
force a esmouuoir et altérer le iugement des auditeurs? 
Vrayement il y a bien dequoy faire si grande feste de 
la fermeté de céte belle pièce, qui se laisse manier et 
changer au branle et accidens d'vn si legier vent '/ 

Céte mesme piperie que les sens apportent a nostre 
entendement, ilz la reçoiuent a leur tour : nostre ame 
par fois s'en reuenche de mesme*. Ce que nous voyons 
et oyons, agitez de colère, nous ne Toions pas tel qu'il 
est : 

Et soient geminum, et duplices se ostendere Thebas. 

L'obiet que nous aimons nous semble plus beau 
qu'il n'est*; et plus laid celuy que nous auonsa con- 
trecœur. A vn homme ennuyé et affligé, la clarté du 
iour semble obscurcie et ténébreuse. Nos sens sont 
non seulement altérez, mais souuent hebetez du tout 
par les passions de l'ame. Combien de choses voyons 
nous, que nous n'apperceuons pas, si nous auons 
nostre esprit empesché ailleurs? 

In rébus quoque apertis noscere possis, 
Si non aduertas animum, proinde esse, quasi omni 
Tempore semotœfuerint, longeque remotœ. 

11 semble que l'ame retire au dedans et amuse les 
opérations ^ des sens. Par ainsi, et le dedans et le 

^ Vulg, : « puissances ». 

dehors de Thomme est plein de fauceté *, de faiblesse 
et de mensonge*. 

Si les sens sont noz premiers iuges, ce ne sont pas 
les nostres qu'il faut seuls appeller au conseil : car, en 
céte faculté, les animaux ont autant ou plus de droit 
que nous. Il est certain qu'aucuns ont Touye plus 
aiguë que Thomme, d'autres la veûe, d'autres le senti- 
ment, d'autres l'atouchement ou le goust. Democritus 
disoit que les Dieus et les bestes auoint les facultez sen- 
sitiues beaucoup plus parfaictes que l'homme. Or, entre 
les effectz de leurs sens et nostres, la différence est 
extrême. Nostre saliue nettoyé et assèche nos playes ; 
elle tue le serpent : 

Tantaque in his rébus distantia differîtasque est 
Vt, quod aljs cibus est, alijsfuat acre venenum; 
Sœpe etenitn serpens, hominis contacta saliua, 
1)isperit, ac sese mandendo confiât ipsa. 

Quelle qualité donrons nous a la saliue? ou selon 
nous? ou selon le serpent? Par quel des deux sens 
vérifierons nous sa véritable essence, que nous cer- 
chons? Pline dit qu'il y a aux Indes certains Heures 
marins, qui nous sont poison, et nous a eux : de 
manière que, du seul atouchement, nous les tuons. 
Qui sera véritablement poison? ou l'homme? ou le 
poisson? A qui en croirons nous? ou au poisson de 
l'homme? ou a l'homme du poisson?* Ceus qui ont la 
iaunisse, ilz voyent toutes choses iaunatres et plus 
pasles que nous*; ceux qui ont céte maladie que les 
médecins nomment Hyposphragma, qui est vne suf- 
fusion de sang sous la peau, voyent toutes choses 



* Vulg, supp, : « de fauceté ». 

II. 12 

rouges et sanglantes : ces humeurs qui changent ainsi 
les opérations de nostre veûe, que sçauons nous si elles 
prédominent aux bestes et leur sont ordinaires? Car 
nous en voyons les vues qui ont les yeux iaunes, 
comme noz malades de iaunisse, d'autres qui les ont 
sanglans de rougeur; a celles la, il est vray-semblable 
que la couleur des obiectz paroit autre qu'a nous : 
laquelle couleur sera la vraye *? Car il n'est pas dict 
que Tessence des choses se raporte a Thomme seul. 
La durté, la blancheur, la profondeur et Taigreur 
touchent le seruice et science des animaux, comme la 
nostre : nature leur en a donné Tvsage comme a nous. 
Quand nous pressons l'œil, les corps que nous regar- 
dons, nous les aperceuons plus longs et estendus; 
plusieurs bestes ont l'œil ainsi pressé; céte longueur 
est donc, a Tauanture, la véritable forme de ce corps, 
non pas celle que nos yeux luy donnent en leur 
assiete ordinaire*. Si nous auons les oreilles empes- 
chées de quelque chose, ou le passage de l'ouye res- 
serré, nous receuons le son autre que nous ne faisons 
ordinairement; les animaux qui ont les oreilles 
velues, ou qui n'ont qu'vn bien petit trou au lieu de 
l'oreille, ilz n'oyent, par conséquent, pas ce que nous 
oyons, et reçoiuent le son autre. Nous voyons, aus 
festes et aus théâtres, que, opposant a la lumière des 
flambeaux vne vitre teinte de quelque coleur, tout ce 
qui est en ce lieu nous appert ou vert, ou iaune, ou 
violet*. Il est vray semblable que les yeux des animaux, 
que nous voyons estre de diuerse coleur, leur produi- 
sent les apparences des corps de mesmes leurs yeux. 
Pour le iugement de l'opération des sens, il faudroit 

> Vulg. modifie la fin de cette phrase. 

donc que nous en fussions premièrement d'accord auec 
les animaux ; secondement, entre nous mesmes : ce 
que nous ne sommes aucunement, et entrons en débat 
tous les coups de ce que Tvn oit, void, ou goûte quel- 
que chose autrement qu'vn autre ; et debatons, autant 
que de nulle autre chose, de la diuersité des images 
que les sens nous raportent. Autrement oit et void, 
par la règle ordinaire de nature, et autrement gouste 
vn enfant qu'vn homme de trente ans; et cetuy cy 
autrement quVn sexagénaire. Les sens sont aux vns 
plus obscurs et plus sombres, aux autres plus ouuerts 
et plus aiguz. Les malades prestent de Tamertume 
aux choses douces *. Par ou il nous appert que nous 
ae receuons pas les choses comme elles sont, mais 
autres et autres, selon que nous sommes et qu'il nous 
semble. Or, nostre sembler estant si incertain et con- 
trouerse, ce n'est plus miracle si on nous dict que 
nous pouuons auoûer que la nege nous apparoit blan- 
che, mais que, d'establir si, de son essence, elle est 
telle, et a la vérité, nous ne nous en sçaurions res- 
pondre; et, ce commencement esbranlé, toute la 
science du monde s'en va nécessairement a vau l'eau. 
Quoy, que nos sens mesmes s'entr'empeschent l'vn 
l'autre? Vne peinture; elle semble esleuée a la veûe; 
au maniment, elle semble plate. Dirons nous que le 
musc soit agréable ou non, qui resiouit nostre senti- 
ment, et oflfence nostre goust? Il y a des herbes et des 
vnguens propres a vne partie du corps, qui en ofFen- 
cent vn'autre. Le miel est plaisant au goust, mal 
plaisant a la veûe. Ces bagues qui sont entaillées en 
forme de plumes, qu'on appelle en deuise pennes 

^ Vulg, supp, : « Les malades... choses douces », et modifie la 
phrase suivante. 

sans fin, il n'y a œil qui en puisse discerner la lar- 
geur, et qui se sceut défendre de céte piperie que 
d'vn costé elle n'aille en eslargissant, et s'apointant et 
estressissant par l'autre, mesmes quand on la roule 
autour du doigt; toutesfois, au maniment, elle vous 
semble equable en largeur, et par tout pareille*. Sont 
ce noz sens qui prestent au suiect ces diuerses condi- 
tions, et que les subiects n'en ayent pourtant qu'vne? 
comme nous voyons du pain que nous mangeons : ce 
n'est que pain, mais nostre vsage en faict des os, du 
sang, de la chair, des poils et des ongles*; l'humeur 
que succe la racine d'vn arbre, elle se faict tronc, 
feuille et fruit; et l'air n'estant qu'vn, il se faict, par 
Tapplication a vne trompeté, diuers en mille sortes 
de sons : sont ce, dis-ie, noz sens qui façonnent de 
mesme de diuerses qualitez ces subiectz, ou s'ilz les 
ont telles? Et, sur ce doubte, que pouuons nous 
résoudre de leur véritable essence? Dauantage, puis 
que les accidens des maladies, de la resuerie ou 
du sommeil, nous font paroistre les choses autres 
qu'elles ne paroissent aux sains, aux sages et a ceux 
qui veillent ; puis que cet estât la a force de donner 
aux choses vn autre estre que celuy qu'elles ont ; puis 
qu'vne humeur iaunatre nous change toutes choses en 
iaune * ; n'est il pas vray-semblable que nostre assiete 
ordinaire et noz humeurs naturelles sont aussi capa- 
bles de donner vn estre aux choses se rapportant a leur 
condition, et de les accommoder a soy, comme font les 
humeurs desreglées; et nostre santé aussi capable de 
leur donner quelque visage comme nostre maladie *?* 
Or, nostre estât accommodant les choses a soy, et les 

* Vulg. supp. : « puis que cet estât la... en iaune ». 
Vulg. modifie légèrement la fin de cette phrase. 

transformant selon soy, nous ne sçauons plus quelles 
sont les choses en vérité, ni quelle est leur nature * : 
car rien ne vient a nous que falsifié et altéré par noz 
sens. Ou le compas, Tesquarre et la règle sont gau- 
ches, toutes les proportions qui s'en tirent, tous les 
bastimens qui se dressent a leur mesure sont aussi 
nécessairement manques et defaillans. L'incertitude 
de noz sens rend incertain tout ce qu'ilz produisent : 

Denique, vt in/abrica, si praua est régula prima , 
V^ormaque sifallax redis regionibus exit, 
Et libella aliqua si ex parte claudicat hilum, 
Omnia mendosejieri, atque obstipa necessum est, 
T^raua, cubantia, prona, supina atque absona tecta; 
lam ruere vt quœdam videantur velle, ruantque 
'Prodita iudiciis fallacibus omnia primis; 
Hic igitur ratio tibi rerum praua necesse est 
Falsaque sit, falsis quœcumque a sensibus orta est. 

Au demeurant, qui sera propre a iuger de ces diffé- 
rences? Comme nous disons, aux débats de la religion, 
qu'il nous faut vn iuge non ataché a Tvn ny a l'autre 
party, exempt de chois et d'affection, ce qui ne se peut 
parmy les Chrestiens, il aduient de mesme en cecy : 
car, s'il est vieil, il ne peut iuger du sentiment de la 
vieillesse, estant luy mesme partie en ce débat; s'il est 
ieune, de mesme; sain, de mesme; de mesme, malade, 
dormant et veillant. Il nous faudroit quelqu'vn exempt 
de toutes ces qualitez, afin que, sans preocupation de 
iugement, et sans inclination ou chois *, il iugeast de 
ces propositions comme a luy indifférentes; et, a ce 
conte, il nous faudroit vn iuge qui ne fut pas. 

Pour iuger des apparences que nous receuons des 

* Vulg, supp. : a ni quelle est leur nature ». 
' Vulg. supjp, : « et sans inclination ou chois ». 

subiectz, il nous faudroit vn instrument iudicatoire; 
pour vérifier cet instrument, il nous y faut de la 
démonstration; pour vérifier la démonstration, vn 
instrument : nous voyla au rouet. Puis que les sens 
ne peuuent arrester nostre dispute, estans pleins eux 
mesmes d'incertitude, il faut que ce soit la raison; 
nulle raison ne s'establira sans vne autre raison : nous 
voyla a reculons iusques a Tinéni. Nostre fantasie ne 
s'applique pas aux choses estrangieres^ ains elle est 
conceue par l'entremise des sens ; et les sens ne com- 
prenent pas lé subiect estrangier, ains seulement leurs 
propres passions : et, par ainsi, la fantasie et apparence 
n'est pas du subiect, ains seulement de la passion et 
souffrance du sens; laquelle passion et subiect sont 
choses diuerses. Parquoy, qui iuge par les apparences 
iuge par chose autre que le subiect. Et de dire que les 
passions des sens rapportent a l'ame la qualité des 
subiectz estrangiers par ressemblance, comment se 
peut l'ame et l'entendement asseurer de céte ressem- 
blance, n'ayant de soy nul commerce auec les subiectz 
estrangiers? Tout ainsi comme qui ne cognoit pas 
Socrates, voyant son portraict, ne peut dire qu'il luy 
ressemble. Or, qui voudroit toutesfois iuger par les 
apparences? Si c'est par toutes, il est impossible : car 
elles s'entr'empeschent par leurs contrarietez et dis- 
crepances, comme nous voyons par experiance. Sera 
ce qu'aucunes apparences choisies règlent les autres? 
il faudra vérifier céte choisie par vne autre choisie ; la 
segonde par la tierce; et, par ainsi, ce ne sera iamais 
faict. Finablement, il n'y a nulle constante existence, 
ny de nostre estre, ny de celuy des obiectz. Et nous, 
et nostre iugement, .et toutes choses mortelles vont 
coulant et roulant sans cesse ; ainsi il ne se peut esta- 

blir rien de certain de l'vn a l'autre, et le iugeant et 
le jugé estans en continuelle mutation et branle. 

Nous n'auons aucune communication a Testre, par 
ce que toute humaine nature est tousiours au milieu 
entre le naistre et le mourir, ne baillant de soy qu'vne 
obscure apparence et ombre, et * vne incertaine et 
débile opinion. Et si, de fortune, vous fichez vostre 
pensée a vouloir prendre son estre, ce sera ne plus ne 
moins que qui voudroit empoigner Teau : car, tant 
plus il serrera et pressera ce qui, de sa nature, coule 
par tout, tant plus il perdra ce qu'il vouloit tenir et 
empoigner. Ainsi, estans toutes choses subiectes a 
passer d'vn changement en autre, la raison, y cerchant 
vne réelle subsistance, se trouue deceûe, ne pouuant 
rien appréhender de subsistant et permanant, par ce 
que tout ou vient en estre, et n*esl pas encore du tout, 
ou commence a mourir auant qu'il soit nay. Platon 
disoit que les corps n'auoint iamais existence, ouy 
bien naissance*; Pythagoras, que toute matière estoit 
fluide *; les Stoïciens, qu'il n'y auoit point de temps 
présent, et que ce que nous appellions présent n'estoit 
que la iointure et assemblage du futur et du passé; 
Heraclitus, que iamais homme n'estoit deus fois entré 
en mesme riuiere*, et qu'il ne se pouuoit trouuer vne 
substance mortelle deux fois en mesme estât : car, par 
soudaineté et legiereté de changement, tantost elle 
dissipe, tantost elle rassemble; elle vient, et puis s'en 
va; de manière que ce qui commence a naistre ne par- 
uient iamais iusques a perfection d'estre, pour autant 
que ce naistre n'acheue iamais, et iamais n'arreste, 
comme estant a bout, ains, depuis la semence, va 

- * C ; « a ». 
* Vulg, : « est coulante et labile ». 

• 

tousiours se changeant et muant d'vn a autre : comme, 
de semence humaine se fait premièrement, dans le 
ventre de la mère, vn fruict sans forme; puis, vn 
enfant formé; puis, estant hors du ventre, vn enfant 
de mamelle; après, il deuient garson; puis conse- 
quemment, vn iouuenceau;» après, vn homme faict; 
puis, vn homme d'aage; a la fin, décrépite vieillard : 
de manière que Taage et génération subséquente va 
tousiours deffaisant et gastant la précédente*. Et puis, 
nous autres sottement craignons vne sorte de mort, 
la ou nous en auons desia passé et en passons tant 
d'autres : car, non seulement, comme disoit Heracli- 
tus, la mort du feu est génération de l'air, et la mort 
de Fair génération de Feau, mais encor plus manifes- 
tement le pouuons nous voir en nous mesmes. La fleur 
d'aage se meurt et passe quand la vieillesse suruient, et 
la ieunesse se termine en fleur d'aage d'homme faict; 
l'enfance, en la ieunesse ; et le premier aage meurt en 
l'enfance; et le iour de hier meurt en celuy du iour- 
d'huy, et le iour-d'huy mourra ep celuy de demain ; et 
n'y a rien qui demeure, ne qui soit tousiours vn. Car, 
qu'il ne * soit ainsi, si nous demeurons tousiours mes- 
mes et vns, comment est ce que nous nous esiouissons 
maintenant d'vne chose, et maintenant d'vne autre? 
comment est ce que nous aymons choses contraires, ou 
les baissons; nous les louons, ou nous les blasmons? 
comment auons nous différentes affections, ne retenant 
plus le mesme sentiment en la mesme pensée? Car il 
n'est pas vray-semblable que, sans mutation, nous 
prenions autres passions; et ce qui soufre mutation ne 
demeure pas vn mesme ; et, s'il n'est pas vn mesme, 

• BC supp, ; « ne ». 

il n'est donc pas aussi; ains, quant et l'estre tout vn^ 
change aussi Testre simplement, deuenant tousiours 
autre d'vn autre; et par conséquent se trompent et 
mentent les sens de nature, prenans ce qui apparoit 
pour ce qui est, a faute de bien sçauoir que c'est qui 
est. Mais qu'est ce donc qui est véritablement? Ce 
qui est éternel : c'est a dire qui n'a iamais eu de nais- 
sance, ny n'aura iamais fin, a qui le temps n'apporte 
iamais aucune mutation. Car c'est chose mobile que 
le temps, et qui apparoit comme en ombre auec la 
matière coulante et Huante tousiours, sans iamais 
demeurer stable ny permanente, a qui apartiennent 
ces motz : deuant et après, et a esté ou sera ; lesquelz, 
tout de prime face, monstrent euidamment que ce 
n'est pas chose qui soit; car ce seroit grande sottise et 
fauceté toute apparente de dire que cela soit, qui n'est 
pas encore en estre, ou qui desia a cessé d'estre. Et 
quand a ces motz : présent, instant, maintenant, par 
lesquelz il semble que principalement nous souste- 
nions et fondons l'intelligence du temps, la raison 
la * descouurant le destruit tout sur le champ ; car 
il ' le fend incontinant, et le part en futur et en passé, 
comme le voulant voir nécessairement mesparty en 
deux. Autant en adulent il a la nature, qui est mesu- 
rée, comme au temps qui la mesure : car il n'y a non 
plus en elle rien qui demeure, ne qui soit subsistant; 
ains y sont toutes choses ou nées, ou naissantes, ou 
mourantes. Au moyen dequoy, ce seroit péché de dire 
de Dieu, qui est seul qui est, que il fut ou il sera : 
car ces termes la sont déclinaisons, passages ou vicis- 
situdes de ce qui ne peut durer ny demeurer en estre. 

» BC ; « le ». 
• BC : a elle n. 

Par quoy il faut conclure que Dieu seul est, et est * 
non point selon aucune mesure de temps, mais selon 
vne éternité immuable et immobile, non mesurée par 
temps, ny subiecte a aucune déclinaison : deuant 
lequel rien n'est, ny ne sera après, ni plus nouueau 
ou plus récent, ains vn realement estant, qui par vn 
seul maintenant emplit le tousiours, et n'y a rien 
qui véritablement soit, que luy seul; sans qu'on 
puisse dire il a esté ou il sera; sans commencement et 
sans fin. 

A céte conclusion si religieuse d'vn homme payen, 
ie veux ioindre seulement ce mot d'vn tesmoin de 
mesme condition, pour la fin de ce long et ennuyeus 
discours qui me fourniroit de la matière sans fin : 
O la vile chose, dit-il, et abiecte que l'homme, s'il ne 
s'esleue au dessus de l'humanité 1 II n'est nul mot en 
toute sa secte Stoique plus véritable que celuy la; 
mais * de faire la poignée plus grande que le poing, la 
brassée plus grande que le bras, et d'espérer eniamber 
plus que de Testandue de noz ïambes, cela est impo- 
sible et monstrueus : ny que l'homme se monte au 
dessus de soy et de l'humanité; car il ne peut voir 
que de ses yeus, ny saisir que de ses prises. Il s'esle- 
uera, si Dieu luy preste* la main; il s'esleuera aban- 
donnant et renonçant a ses propres moyens, et se 
laissant hausser et soubsleuer par la grâce diuine; 
mais non autrement •*. 

' BC supp, : « et est ». 

' Vulg, change ce commencement de phrase. 

' Vulg, modifie cette fin. 

CHAPITRE TREZIESME. 



DE lUGER DE LA MORT d'aUTRUI 



Quand nous iugeons de Tasseurance d'autrui en la 
mort, qui est sans doubte la plus remarcable action de 
la vie humaine, il se faut prendre garde d'vne chose : 
que mal ayséement on croit estre arriué a ce point. 
Peu de gens meurent résolus que ce soit leur heure 
dernière, et n'est nur endroit ou la piperie de Fespe- 
rance nous amuse plus. Elle ne cesse de corner aux 
oreilles : d'autres ont bien esté plus malades, sans 
mourir; l'affaire n'est pas si désespéré qu'on pense; 
et, au pis aller. Dieu a bien fait d'autres miracles. Et 
adulent cela (a mon aduis) de ce que, ayant raporté 
tout a nous, il semble que l'vniuersité des choses 
souffre aucunement interest a nostre anéantissement, 
et qu'elle soit compassionée a nostre estât; d'autant 
que nostre veûe altérée se représente les choses de 
mesmes, et nous est aduis qu'elles luy faillent a 
mesure qu'elle leur faut : comme ceus qui voiagent 
en mer, ausquels il semble que les montaignes, les 
campaignes, les villes, le ciel et la terre aille mesme 
bransle, et * quant et quant eus **. D'où il s'ensuit que 
nous estimons grande chose nostre mort, et qui ne se • 
passe pas si aisément, ny sans solenne consultation 
des astres*; et le pensons d'autant plus que plus * 

* C supp, : a et ». 

* Vulg. modifie légèrement toute cette phrase. 
^ BC supp. : a se ». 

* C supp, : a plus n. 

nous auons les espris enleués et courages hautains ^*, 
De la viennent ces mots de Cœsar a son pilote, plus 
enflés que la mer qui le menassoit : 

Italiam si, cœlo authore, récusas, 
éMe, pete : soîa tibi causa hœc est iusta timoris, 
Vectorem non nosse tuum : perrumpe procelîas, 
Tutela secure met; 

et ceux cy : 

Crédit iam digna pericula Cœsar 
Fatis ess^ suis : « Tantusque euertere, dixit, 
^e superis labor est, parua quem puppe sedentem 
Tarn magno petiere mari! » 

*Or, de iuger la resolution et la constance en celui 
qui ne croit pas encore certainement estre au * dan- 
gier, quoy qu'il y soit, ce n'est pas raison, et ne suffit 
pas qu'il soit mort en céte desmarche, s'il ne s*y estoît 
mis iustement pour cet effect. Il adulent a lapluspartde 
roidir leur contenance et leurs parolles pour en acquérir 
réputation qu'ilz espèrent encore iouir viuans*; et, de 
ceux mesmes qui se sont ancienement donnés la mort, 
il y a bien a choisir, si c'est vne mort soudaine, ou 
mort qui ait du temps. Ce cruel Empereur Romain 
disoit de ses prisonniers qu'il leur vouloit faire sentir 
la mort; et si quelcun se défaisoit en prison : « Celui 
la m'est eschappé » disoit il. Il vouloit estandre la 
mort, et la faire gouster par les tourmens*. De vray, 
ce n'est pas si grande chose d'establir tout sain et tout 
rassis de se tuer ; il est bien aisé de faire le mauuais 
auant que de venir aus prises : de manière que le plus 
efféminé homme du monde, Heliogabalus, parmy ses 

1 Vulg. : a que plus nous nous prisons ». 
• C ; « en ». 

plus lâches voluptés, desseignoit bien de se faire 
mourir* ou Focasion l'en forceroit; et, affin que sa 
mort ne démentist point le reste de sa vie, auoit fait 
bastir exprès vne tour somptueuse, le bas et le deuant 
de laquelle estoit planché d'ais enrichis d'or et de 
pierrerie, pour se précipiter, et aussi faict faire des 
cordes d'or et de soye cramoisie, pour s*estrangler, et 
batre vne espée d'or massif *, pour s'enferrer, et gar- 
doit du venin dans des vaisseaux d'emeraude et de 
topaze, pour s'enpoisonner, selon que Tenuie luy 
prendroit de choisir de toutes ces façons de mourir*. 
Toutefois, quant a cetuy cy, la mollesse de ses aprets 
rend plus vray-semblable que le nez luy eut seigné, 
qui l'en eut mis au propre. Mais, de ceux mesmes 
qui, plus vigoreux, se sont résolus a l'exécution, il 
faut voir (dis ie) si ça esté d'vn coup qui ostat le loisir 
d'en sentir l'efifaict : car c'est a deuiner, a voir escouler 
la vie peu a peu, le sentiment du corps se meslant a 
celuy de l'ame, s'ofifrant le moyen de se repentir, si la 
constance s'y fut trouuée et l'obstination en vne si 
dangereuse volonté. 

Aus guerres ciuiles de Caesar, Lucius Domitius, pris 
en la ftrusse *, s'estant empoisonné, s'en repantit après. 
Il est aduenu, de nostre temps, que tel, résolu de mou- 
rir, et, de son premier essay n'ayant donné assez auant, 
la demangeison de la chair luy repoussant le bras , se 
reblessa bien fort a deux ou trois fois après, mais ne 
peut iamais gaigner sur luy d'enfoncer le coup*. C'est 
vne viande a la vérité qu'il faut aualler sans taster *, 
qui n'a le gosier ferré a glace; et pourtant l'Empereur 

* Vulg. supp, : a massif». 

' Vulg, : a Brusse ». 

' Vulg. : tt qu^il fout engloutir sans mascher ». 

Adrianus feit que son médecin mercat et circonscript 
en son tetin iustement Tendroit mortel, ou celuy eut 
a viser a qui il donna la charge de le tuer. Voila pour- 
quoy Caesar, quand on luy demandoit quelle mort il 
trouuoit la plus souhaitable : « La moins préméditée, 
respondit il, et la plus courte* ». Vne mort courte, 
dit Pline, est le souuerain heur de la vie humaine. Il 
leur fâche de la reconnoitre. Nul ne se peut dire être 
résolu a la mort qui craint a la marchander, qui ne 
peut la soutenir les yeux ouuers. Ceux qu'on voit aux 
supplices courir a leur fin, et haster Texecution et la 
presser, ilz ne le font pas de vraye * resolution, ils se 
veulent oster le temps de la considérer : Testre mort 
ne les fâche pas,' mais ouy bien le mourir : 

Emori nolo, sed me esse mortuum nihili œstimo» 

C'est vn degré de fermeté au quel i*ay expérimenté 
que ie pourrois arriuer, comme ceux qui se ietent 
dans les dangiers, comme dans la mer, a yeux clos*. 

Ce Pomponius Atticus, a qui Cicero escrit, estant 
malade, feit appeller Agrippa, son gendre, et deux ou 
trois autres de ses amys, et leur dit qu'ayant essayé 
qu'il ne gaignoit rien a se vouloir guérir, et que tout 
ce qu*il faisoit pour alonger sa vie allongeoit aussi et 
augmentoit sa douleur, il estoit délibéré de mettre fin 
a l'vn et a l'autre, les priant de trouuer bonne sa 
délibération, et, au pis aller, de ne perdre point leur 
peine a l'en détourner. Or, ayant choisi de se tuer par 
abstinence, voyla sa maladie guérie par accidant : ce 
remède, qu'il auoit emploie pour se déffaire, le remet 
en santé. Les médecins et ses amis faisants feste de vn 

* Vulg* supp, : a vraye ». 

si heureux euenement et s'en resiouissans auec luy, 
se trouuarent bien trompés ; car il ne leur fut possible 
pour cela de luy faire changer d'opinion^ disant qu'ainsi 
comme ainsi luy failloit il vn iour franchir ce pas, et 
qu'en estant si auant, il se vouloit oster la peine de 
recommancer vn'autre fois. Cetui cy aiant reconnu la 
mort tout a loisir, non seulement ne se décourage pas 
au ioindre, mais il s'y acharne; car, estant satisfaict 
en ce pourquoy il estoit entré en combat, il se picque 
par brauerie d'en voir la fin. C'est bien loing au delà 
de ne craindre point la mort que de la vouloir gouster 
et sauourer*. 

TuUius Marcellinus, ieune homme Romain, voulant 
anticiper l'heure de sa destinée, pour se défbire d'vne 
maladie qui le gourmandoit plus qu'il ne vouloit 
souffrir, quoy que les médecins luy en promissent 
guerison certaine, sinon si soudaine, appella ses amis 
pour en délibérer. Les vns, dit Seneca, luy donnoient 
le conseil que, par lâcheté, ils eussent prins pour eus 
mesmes; les autres, par âaterie, celuy qu'ils pensoient 
luy deuoir estre plus agréable; mais vn Stoïcien luy 
dit ainsi : « Ne te trauaille pas, Marcellinus, comme 
si tu deliberois de chose d'importance; ce n'est pas 
grand chose que viure : tes valets et les bestes viuent; 
mais c'est grand chose de mourir honestement, sage- 
ment et constamment. Songe combien il y a que tu 
fais mesme chose : manger, boire, dormir; boire, 
dormir et manger. Nous rouons sans cesse en ce 
cercle; non seulement les mauuais accidans, et insup)- 
portables, mais la satiété mesme de viure donne enuie 
de la mort ». Marcellinus n'auoit point * besoin 

^ BC ntpp. : tt point ». 

d'homme qui le conseillât, mais d'homme qui le 
secourut : les seruiteurs craignoient de s'en mesler; 
mais ce Stoicien leur fit entendre que les domestiques 
sont soupçonnés lors seulement qu'il est en doubte si 
la mort du maistre a esté volontere, autrement qu'il 
seroit d'aussi mauuais exemple de l'empescher que de 
le tuer; d'autant que 

Inuitum qui seruat, idenkfacit occidenti. 

Apres, il aduertit Marcellinus qu'il ne seroit pas mes- 
seant, comme le dessert des tables se donne aux assis- 
tans, noz repas faicts, aussi, la vie finie, de distribuer 
quelque chose a ceux qui en ont esté les ministres. Or 
estoit Marcellinus de courage franc et libéral; il fit 
départir quelque somme a ses seruiteurs, et les con- 
sola. Au reste, il n'y eut besoing de fer, ny de sang. 
Il entreprit de s'en aller de céte vie, non de s'en fuir; 
non d'eschapper a la mort, mais de l'essayer. Et, pour 
se donner loisir de la marchander, ayant quitté toute 
nourriture, le troisiesme iour après, s'estant * faict 
arroser d'eau tiède, il défaillit peu a peu^ et non sans 
quelque volupté, a ce qu'il disoit. 

De vray, ceux qui ont essayé ces défaillances de 
cœur qui prenent par foiblesse disent n'y sentir 
aucune doleur, voire plustost quelque plaisir, come 
d'vn passage au sommeil et au repos. Voila des morts 
estudiées et digérées *. 

Mais, aflin que le seul Caton peut fournir de tout 
exemple de vertu, il semble que son bon destin luy 
fît auoir mal en la main dequoy il se donna le coup, 
affin qu'il eut loisir d'affronter la mort et de la coleter, 

* Vulg, : a iour suyuant, après s^estre ». 

* C ; a mots estudiez et digérez ». 

renforceant le courage au dangier, au lieu de l'amollir. 
Et, si c*eust esté a moy a le représenter en sa plus 
superbe assiete, c'eust esté deschirant tout ensanglanté 
ses entrailles, plus tost que Tespée au poing, comme 
firent les statueres de son temps : car ce second meur- 
tre fut bien plus furieus que le premier. 



CHAPITRE QVATORZIESME. 

COMME NOSTRE ESPRIT s'eMPESCHE SOY MESMES. 

C'est vne plaisante imagination de conceuoir vn 
esprit balancé iustement entre deux pareilles enuyes : 
car il est indubitable qu'il ne prendra iamais parti, 
d'autant que l'inclination * et le chois porte inequalité 
de pris; et qui nous logeroit entre la bouteille et le 
iambon, auec pareille enuie de boire et de menger, il 
n'y auroit sans doute remède que de mourir de soif et 
de fain. Pour pouruoir a cet inconuenient, les Stoi- 
ciens, quand on leur demande d'où vient en nostre 
ame le chois de deux choses indifférentes, et qui faict 
que, d'vn grand nombre d'escus, nous en * prenions 
plus tost l'vn que l'autre, estans tous pareilz et n'y 
ayans nulle raison qui nous pousse au chois, ils 
respondent que ce mouuement de l'ame est extraor- 
dinaire et déréglé, venant en nous d'vne impulsion 
estrangiere, accidentale et fortuite. Il se pourroit dire, 
ce me semble, plustost, que nulle chose ne se présente 
a nous ou il n'y ait quelque différence, pour legiere 
qu'elle soit, et que,, ou a la veûe, ou a l'atouchement, 

* Vulg. : u Tapplication ». 

• C ; a ne ». 

II. i3 

il y a tousiours quelque chois qui nous touche et 
attire, quoy que ce soit imperceptiblement. Pareille- 
ment, qui présupposera vne fisselle également forte 
par tout, il est impossible de toute impossibilité qu'elle 
rompe : car, par ou voulez vous que la faucée com- 
mence? et, de rompre par tout ensemble, il n'est pas 
possible. Qui ioindroit encore a cecy les propositions 
géométriques, qui concluent par la certitude de leurs 
démonstrations le contenu plus grand que le conte- 
nant, le centre aussi grand que sa circonférence, et 
qui trouuent deux lignes s*approchant sans cesse Tvne 
de Tautre et ne se pouuant iamais ioindre, et la pierre 
philosophale, et quadrature du cercle, ou la raison et 
l'efFect sont si opposites, en tireroit a Taduenture 
quelque argument pour secourir ce mot hardy de 
Pline : solum certum nihil esse certi, et homine nihil 
miserius aut superbius; il n'y a rien de certain que 
l'incertitude, et rien plus misérable et plus fier que 
l'homme ^ 



CHAPITRE QVINZIESME. 

QVE NOSTRE DESIR s' ACCROIT PAR LA MALAISANCE. 

Il n'y a nulle raison qui n'en aye vne contraire, 
dict le plus sage party des philosophes. le remâchois 
tantost ce tresbeau mot, et très -véritable, qu'vn * 
ancien allègue pour le mespris de la vie : Nul bien ne 
nous peut apporter plaisir, si ce n'est celuy a la perte 
duquel nous sommes préparez*. Voulant gaigner par 

* Vulg. supp. : « il n'y a... que rhomme ». 
' Vulg. : « ce beau mot qu'vn ». 

la, que la fruîtion de la vie ne nous peut estre vraye- 
ment plaisante si nous sommes en crainte de la perdre. 
Il se pourroît toutes-fois dire, au rebours, que nous 
serrons et embrassons ce bien d'autant plus ferme et 
auecques plus d'affection que nous le voyons nous estre 
moiift seur, et que nous le craignons nous estre osté : 
car il se sent euidemment, comme le feu se picque 
a l'assistance du froid, que nostre volonté s'esguise 
aussi par le contraste*, et qu'il n'est rien naturelle- 
ment si * contraire a nostre goust que la satiété qui 
vient de l'aisance, ny rien qui l'éguise tant que la 
rjrité et la * difficulté : Omnium rerum voluptas ipso, 
quo débet fugare, periculo crescit, 

Galla, nega (dict le bon compaignon '), satiatur amor, 

[nisî gaudia torquent. 

Pour tenir l'amour en haleine, Licurgue ordonna que 
les mariez de Lacedemone ne se pourroient prattiquer 
qu'a la desrobée, et que ce seroit pareille honte de les 
rencontrer couchés ensemble qu'auecques d'autres. La 
difficulté des assignations, le dangier des surprises, la 
honte du lendemain, 

et languor, et silentium, 
,,.. et latere 
'Petitus imo spiritus, 

c'est ce qui nous donne la pointe " a la sause*. La 
volupté mesme cerche a s'irriter par la douleur *. La 

* C supp. : a si ». 

* BC supp. : a la ». 

' Vulg. supp, la parenthèse. 

* BC : tt ce qui donne pointe ». 

* BCaj, : tt Elle est bien plus sucrée quand elle cuit, et quand 
elle escorche ». 

cortisane Flora disoit n*auoir iamais couché auecques 
Pompeius, qu'elle ne luy en fit porter les merques *. 

Quod petiere, prémuni arcte , faciuntque dolorem 
Corporis, et dentés inlidunt sœpe labellis... 
Et stimuîi subsunt, qui instigant lœdere id ipsun^ 
Quodcumque est, rabies vnde illœ germina surgunt. 

Il en va ainsi par tout : la difficulté donne pris aux 
choses*; nostre appétit mesprise et outrepasse ce qui 
luy est en main, pour courir après ce qu'il n*a pas : 

Transuolat in medio posita, et fugientia captât. 

Nous défendre quelque chose, c'est nous en donner 
enuie*; nous l'abandonner tout a faict, c'est nous 
en engendrer mespris : la faute et l'abondance tom- 
bent en mesme inconuenient : 

Tibi quod superest, mihi quod défit, doîet ; 

le désir et la iouissance nous mettent en peine pareille. 
Et, en la vertu mesme, pourquoy tenons nous que, 
de deux pareilles intentions, celle la soit plus noble 
ou il y a plus de hazard proposé? * 

* BC : (( luy fit porter les merques de ses morsures ». 

• BC remplacent cette phrase par le développement suivant : 
« La rigueur des maistresses est ennuieuse, mais Taisance et la 
facilité l'est, a dire vérité, encore plus. D'autant que le mescon- 
tentement et la cholere naissent de l'estimation en quoy nous 
auons la chose désirée, éguisent l'amour, le picquent * et le 
réchauffent; mais la satiété engendre le dégoust : c'est vne pas- 
sion mousse, hébétée, lasse et endormie*. Pourquoy a l'on voilé 
iusques au dessous des talons ces beautez que chacun * désire 
monstrer, que chacun désire voir ? pourquoy couurent elles de 
tant d'empeschemans, les vns sur les autres, les parties ou loge 
principallement nostre désir et le leur? et a quoy sèment ces 
gros bastions dequoy les nostres viennent d'armer leurs flancs. 

Nous auons pensé attacher plus ferme le neud de 
noz mariages pour auoir osté tout moyen de les dis- 

qu'a lurrer nostre appétit par la difficulté », et nous attirer a 
elles en nous en esloignant ? 

Etfugit ad salices, et se cupit ante videri*. 
A quoy sert Tart de ceste honte virginalle, ceste froideur rassise, 
ceste contenance pleine de seuerité, ceste profession dMgnorance 
des choses qu^elles sçauent mille fois mieux que nous qui les en 
instruisons, qu'a nous accroistre le désir de vaincre, gourmander 
et fouler a nostre appétit toute cete cerimonie et tous ces res- 
pects ^ ? Car il y a non seulement du plaisir, mais de la gloire 
encore, d'affolir et desbaucher ceste molle douceur et ceste pudeur 
enfantine, et de ranger a la mercy de nostre ardeur vne seuerité 
tiere et magistrale. C'est gloire (disent ils) de triompher de la 
rigueur *, de la modestie, de la chasteté et de la tempérance, et 
qui desconseille aux dames ces parties la, il les trahit, et soy- 
mesmes. Il faut croire que le cœur leur frémit d'effroy, que le 
son de nos motz blesse la pureté de leurs oreilles, qu'elles nous 
en baissent mortellemant •, et s'accordent a nostre importunité 
d'vne force forcée. La beauté, toute puissante qu'elle est, n'a pas 
dequoy se faire sauourer et goûter "^ sans ceste entremise. 
Voyez en Italie, ou il y a plus de beauté a vandre, et de la plus 
parfaite, qu'en nulle autre nation, comment ' il faut qu'elle 
cherche d'autres moyens estrangiers et d'autres ars pour se 
randre agréable; et si, a la vérité, quoy qu'elle face, estant 
vénale et publique, elle demeure foible et languissante. Tout 
ainsi que, mesme en la vertu, de deux efifaicts pareils nous 
tenons, ce neantmoins, celuy le plus beau et plus digne, auquel 
il y a plus d'empeschement et de hazard proposé. — C'est vn 
efiêct de la prouidancediuinede permettre sa saincte Eglise estre 
agitée, comme nous la voyons, de tant de troubles et d'orages, 
pour esueiller par ce contraste les âmes pies, et les rauoir de 
Toysiueté et du sommeil ou les auoit plongez vne si longue 
tranquillité. Si nous contrepoisons la perte que nous auons 
faicte par le nombre de ceux qui se sont desuoyez, au gain 
qui nous vient pour nous estre remis en haleine, resuscité 
nostre zèle et nos forces, a l'occasion de ce combat, ie ne sçay si 
l'vtilité ne surmonte point le dommage. » — * Vulg, supp. : « le 
piquent ». — • Vulg, : « chacune », qui ne se trouve ni dans 
l'édition de j58§, ni dans celle de i5g5. — » Vulg, supp. : 
a par la difficulté ». — - * Vulg. ■' « et ces obstacles ». — - ^ V^^g- 
supp. : a de la rigueur ». — • Vulg, supp. : « mortellemant ». — 
' Vulg, supp, : a et goûter ». — ' Vulg. : « et de la plus fine, 
comment ». 

soudre, mais d'autant s'est dépris et relâché le neud 
de la volonté et de TafFection que celuy de la con- 
trainte s'est estroicy. Et, au rebours, ce qui tint les 
mariages a Rome si long temps en honneur et en 
seurté, fut la liberté de les rompre, qui voudroit. Hz 
aymoient * mieux leurs femmes, d'autant qu'ilz les 
pouuoient perdre; et, en pleine licence de diuorces, 
il se passa cinq cens ans et plus, auant que nul s'en 
seruit. 

Quod licet ingratum est, quod non licet acrius vrit. 

A ce propos se pourroit ioindre l'opinion d'vn ancien 
que les supplices aiguisent les vices plus tost qu'ilz 
ne les amortissent*. le ne sçay pas qu'elle soit vraye, 
mais cecy sçay ie par expérience, que iamais police ne 
se trouua reformée par la : l'ordre et le règlement des 
meurs dépand de quelque autre moien*. 



CHAPITRE SEZIESME. 

DE LA GLOIRE. 

11 y a le nom et la chose. Le nom, c'est vne voix 
qui remerque et signifie la chose; le nom, ce n'est pas 
vne partie de la chose, ny de sa substance : c'est vne 
pièce estrangiere iointe a la chose et hors d'elle. 

Dieu, qui est en soy toute plénitude et le comble 
de toute perfection, il ne peut s'augmenter et accroî- 
tre au dedans; mais son nom se peut augmenter et 

* Vulg, : « gardoient ». 

accroître par la bénédiction et louange que nous don- 
nons a ses ouurages extérieurs; laquelle louange, puis 
que nous ne la pouuons incorporer eh luy mesme, 
d'autant qu'il n'y peut auoir nulle accession de bien 
en luy, nous l'attribuons a son nom, qui est la pièce 
hors de luy qui luy est la plus voisine. Voila comment 
c'est a Dieu seul a qui gloire et honneur appartient. Et 
il n'est rien si vain, ne * si esloigné de raison que de 
nous en mètre en queste pour nous. Car, estans indi- 
gens et necessiteus au dedans, nostre essence étant 
imparfaicte et ayant continuellement besoing d'amé- 
lioration, c'est la à quoy nous nous deuons trauailler. 
Nous sommes tous * creus et vuidez ' au dedans; ce 
n'est pas de vent et de voix que nous auons a nous 
remplir. Il nous faut de la substance plus solide a 
nous reparer. Vn homme affamé seroit bien simple 
de cercher a se garnir plus tost d'vn beau vestement 
que d'vn bon repas. Il faut courir au plus pressé. 
Comme disent nos ordinaires prières : Gloria in 
excelsis Deo, et in terra pax hominibus. Nous som- 
mes en disette de beauté, santé, sagesse, vertu, et 
telles parties essentiales. Les ornemens externes se 
cercheront après que nous aurons proueu aux choses 
plus * nécessaires. La théologie traicte plus ample- 
ment et plus pertinemment ce suiect ; mais ie n'y suis 
guiere versé. 

Chrisippus et Diogenes ont esté les premiers au- 
theurs et les plus fermes du mespris de la gloire ; et, 
entre toutes les voluptez, ilz disoient qu'il n'y en 

* Vulg. supp, : tt si vain, ne ». 
' Vulg. : tt tout M. 

* C ; « viiides ». 

* Vulg. supp. ; « plus ». 

auoit point de plus dangereuse, ny plus a fuir, que 
celle qui nous vient de l'approbation d*autruy. De 
vray, l'expérience nous en faict sentir plusieurs trahi- 
sons bien dommageables. Il n'est rien qui empoisonne 
tant les Princes que la flatterie, ny rien par ou les 
meschans gaignent plus aiséement crédit autour d'eux, 
ny maquerelage si propre et * ordinaire a corrompre 
la chasteté des femmes que de les paitre et entretenir 
de leurs louanges*. Ces philosophes la disoient que 
toute la gloire du monde ne meritoit pas qu'vn homme 
d'entendement estandit seulement le doigt pour l'ac- 
quérir*; ie dis : pour elle seule; car elle tire souuent a 
sa suite plusieurs commoditez, pour lesquelles elle se 
peut rendre désirable; elle nous acquiert de la bien- 
ueillance ; elle nous rend moins en bute aus iniures et 
offences d'autruy, et choses semblables. C'estoit aussi 
des principaux dogmes d'Epicurus; car ce précepte 
de sa secte : Cache ta vie, qui defifend aux hommes 
de s'empescher des charges et negotiations publiques, 
présuppose aussi nécessairement qu'on mesprise la 
gloire, qui est vn'approbation que le monde faict des 
actions que nous mettons en euidence. Celuy qui nous 
ordonne de nous cacher et de n'auoir soing que de 
nous, et qui ne veut pas que nous soions connus 
d'autruy, il veut encores moins que nous en soions 
honorés et glorifiés. Aussi conseille il luy mesmes a 
Idomeneus de ne régler nullement ses actions par 
l'opinion ou réputation commune, si ce n'est pour 
éuiter les autres incommoditez accidentales que le 
mespris des hommes luy pourroit apporter. 
Ces discours la sont infiniment vrais, a mon auis, 

* BC : a et si ». 

et raisonnables ; mais nous sommes^ ie ne sçay com- 
ment, doubles en nous mesmes; qui faict que^ ce 
mesme que nous croyons, nous ne le croyons pas; et 
ne nous pouuons deffaire de ce que nous condamnons. 
Voyons les dernières paroUes d'Epicurus, et qu'il dit 
en mourant ; elles sont grandes et dignes d*vn tel phi- 
losophe, mais si ont elles quelque goust de la recom- 
mendation de son nom et de céte humeur qu'il auoit 
décriée par ses préceptes. Voicy vne lettre qu'il dicta 
vn peu auant son dernier souspir : 

« Epicvrvs a Herbcachvs, salvt. 

a Ce pendant que ie passois Theureux, et celuy la 
mesmes le dernier iour de ma vie, i'escriuois cecy, 
accompagné toutefois de telle douleur en la vessie et 
aus intestins qu'il ne peut rien estre adiousté a sa 
grandeur. Mais elle estoit recompensée par le plaisir 
qu'apportoit a mon ame la souuenance de mes inuen- 
tions et de mes discours. Or, toy, comme requiert 
l'affection que tu as eu des ton enfance enuers moy 
et la philosophie, embrasse la protection des enfans 
de Metrodorus. » 

Voila sa lettre. Et ce qui me faict interpréter que ce 
plaisir qu'il dict sentir en son ame de ses inuentions 
regarde aucunement la réputation qu'il en esperoit 
acquérir après sa mort, c'est l'ordonnance de son tes- 
tament, par lequel il veut que Aminomachus et Thi- 
mocrates, ses héritiers, fournissent pour la célébration 
de son iour natal, tous les mois de ianuier, les frais 
que Hermachus ordonneroit, et aussi, pour la despence 
qui se feroit le vingtiesme iour de chasque lune, le ' 

* BC :ytL au ». 

traitement des philosophies, ses familiers, qui s'assem- 
bleroient a Thonneur de la mémoire de lui et de 
Metrodorus *. 

Carneades a été chef de l'opinion contraire, et a 
maintenu que la gloire estoit pour elle mesme dési- 
rable, tout ainsi que nous ambrassons nos posthumes 
pour eux mesmes, n'en ayans nulle connoissance ny 
iouissance. Céte opinion n'a pas failli d'estre plus 
communément suiuie , comme sont volontiers les 
pires, et qui * s'accomodent le plus a nos vicieuses * 
inclinations*. le croi que, si nous auions les liures 
que Cicero auoit escrit de la gloire, il nous en conte- 
roit de belles : car cet homme la fut si pipé de ce 
forcené désir de gloire *, que, s'il eut osé, il fut, ce 
crois-ie, volontiers tumbé en l'excès ou tumbarent 
d'autres, que la vertu mesme n'estoit désirable que 
pour l'honneur qui se tenoit tousiours a sa suite : 

'Paulum sepultœ distat inertiœ 
Celata virtus ; 

qui est vn'opinion si fause et si vaine * que ie suis 
dépit qu'elle ait iamais peu entrer en l'entendement 
d'homme qui eut cet' honneur de porter le nom de 
philosophe. 

Si cela estoit vray, il ne faudroit être vertueus 
qu'en public, et les opérations de l'ame, ou est le vray 
siège de la vertu, nous n'arions que faire de les tenir 
en règle et en ordre, sinon autant qu'elles deburoient 
venir a la connoissance d'autruy*. 

* A, par erreur : a Memodorus ». 

* Vulg. : tt volontiers celles qui ». 
' Vulg, supp, : o vicieuses ». 

* Vulg. modifie ce passage, 

* Vulg. supp. : « et si vaine ». 

La vertu est chose bien vaine et friuole, si elle tire 
sa recommandation de la gloire. Pour néant entre- 
prendrions nous de luy faire tenir son reng a part et * 
deioindrions de la fortune : car, qu'est il plus fortuite 
que la réputation?* De faire que les actions soient 
connues et veûes, c'est le pur ouurage de la fortune*. 
Ceux qui apprenent a nos gens de guerre d'auoir 
rhonneur pour leur but, et de ne cercher en la 
vaillance que la réputation*, que gaignent ilz par la, 
que de les instruire de ne se bazarder iamais qu'ilz 
ne soient a la veûe de leurs compagnons, et de pren- 
dre bien garde s'il y a des tesmoins auec eux, qui 
puissent raporter nouuelles de leur vaillance, la ou il 
se présente mille occasions de bien faire sans qu'on 
puisse estre remarqué *? Combien de belles actions 
particulières s'enseuelissent dans la foule d'vne ba- 
taille? Quiconque s'amuse a contreroUer autruy pen- 
dant vne telle meslée, il n'y est guiere embesoigné, et 
produit contre soy mesmes le tesmoignage qu'il rend 
des deportemens de ses compaîgnons*. 

A qui doiuent Caesar et Alexandre céte grandeur 
infinie de leur renommée, qu'a la fortune? Combien 
d'hommes a elle esteint sur le commencement de leur 
progres^, desquelz nous n'auons nulle connoissance, 
qui y apportoient mesme courage que le leur, si le 
mal'heur de leur sort ne les eut arrestés tout court, 
sur la naissance mesme de leurs entreprinses. Au 
trauers de tant et si extrêmes dangiers, il ne me 
souuient point auoir leu que Cassar ait esté iamais 
blessé; mille et • mille sont mortz de moindres perilz 

» BC; « et la ». 

* Vulg, modifie toute cette phrase, 

» Vulg, supp. : a mille et ». 

que* ceux qu'il a franchis. Infinies belles actions se 
doiuent perdre sans tesmoignage, auant qu'il en 
vienne vne a profit : on n'est pas tousiours sur le haut 
d'vne bresche, ou a la teste d'vne armée, a la vetie de 
son gênerai, comme sur vn eschaffaut; on est sur- 
pris entre la haye et le fossé; il faut tenter fortune 
contre vn pouUailler; il faut dénicher quatre chetifs 
harquebousiers d'vne grange; il faut seul s'escarter de 
la troupe, et entreprendre seul , selon la nécessité qui 
s'offre. Et, si on prend garde, on trouuera, a mon 
auis, qu'il auient par expérience que les moins esclat- 
tantes occasions sont les plus dangereuses, et qu'aus 
guerres qui se sont passées de notre temps, il s'est 
perdu plus de gens de bien aus occasions legieres et 
peu importantes, et a la contestation de quelque bico- 
que, qu'es lieus dignes et honnorables. 

*Qui n*est homme de bien que par ce qu'on le 
sçaura, et par ce qu'on l'en estimera mieux après 
l'auoir sceu, qui ne veut bien faire qu'en condition 
que sa vertu vienne a la connoissance des hommes, 
celuy la n'est pas homme de qui on puisse tirer beau- 
coup de seruice. 

Credo che*l resto di quel verno cose 
Facesse degne di tenerne conto : 
6Mafur sin a quel tempo si nascose, 
Che non è colpa mia s'hor'non le conto ; 
Perche Orlando a far opre virtuose, 
T^iu cHa narrarle poi, sempre era pronto, 
C^C^ maifu alcun* de H suoifatti espresso, 
Se non quando hebbe i testimonij apresso. 

Il faut aller a la guerre pour son deuoir, et en at- 
tendre céte recompense qui ne peut faillir a toutes 

belles actions, pour occultes qu*elles soient, non pas 
mêmes aus vertueuses pensées : c*est le contentement 
qu*vne conscience bien réglée reçoit en soy de bien 
faire. Il faut estre vaillant pour soy mesmes, et pour 
Tauantage que c'est d'auoir son courage logé en vne 
assiete ferme et asseurée contre les assaus de la for- 
tune*. Ce n'est pas pour la montre que nostre ame 
doit iouer son rolle; c'est chez nous, au dedans, ou 
nulz yeux ne donnent que les nostres ; la elle nous 
couure de la crainte de la mort, des douleurs et de la 
honte mesme ; elle nous asseure la de la perte de nos 
enfans, de nos amis et de nos fortunes; et, quand 
Toportunîté s'y présente, elle nous conduit aussi aux 
hazards de la guerre*. Ce profit est bien plus grand et 
bien plus digne d'estre souhaité et espéré que l'hon- 
neur et la gloire, qui n'est autre chose qu'vn fauorable 
iugement que les autres font de nous*. 

le ne me soucie pas tant quel ie sois chez autruy, 
comme ie me soucie quel ie sois en moy mesme. le 
veux estre riche de mes propres richesses, non des 
richesses empruntées '. Les estrangiers ne voient que 
les euenemens et apparences externes; chacun peut 
faire bonne mine par le dehors, plein au dedans de 
fiebure et d'effroi. Hz ne voyent pas mon cœur; îlz ne 
voient que mes contenances. On a raison de décrier 
l'hipocrisîe qui se trouue en la guerre : car qu'est il 
plus aisé a vn homme vn peu pratiq que de sçauoir * 
gauchir aux dangiers, et de contrefaire le mauuais, 
ayant le cœur plein de mollesse? Il y a tant de moyens 
d'éuiter les occasions de se bazarder*, que nous au- 
rons trompé mille fois le monde auant que de nous 

* Vulg, modifie cette phrase, 

* Vulg. supp, : « vn peu » et « sçauoir ». 

engager a vn dangereux pas, et lors mesme, nous y 
trouuant empêtrés, nous sçaurons * bien pour ce coup 
couurir nostre ieu d'vn bon visage et d*vne paroUe 
asseurée, quoy que l'ame nous tremble au dedans* : 

Falsus honor iuuat, et mendax infamia terret 
Quetn, nisi mendosum et mendacem? 

Voila comment tous ces iugemens qui se font des 
apparences externes sont merueilleusement incertains 
et douteux, et n*est nul* asseuré tesmoing que chacun 
a soy mesme *. 

Nous appelions agrandir nostre nom Testandre et 
semer en plusieurs bouches ; nous voulons qu'il y soit 
receu en bonne part, et que cette sienne accroissance 
luy vienne a profit. Voyla ce qu'il y peut auoir de plus 
excusable en ce dessein ; mais Texces de cette maladie 
en va iusques la que plusieurs cerchent de faire 
parler d'eux en quelque façon que ce soit. Trogus 
Pompeius dit de Herostratus, et Titus Liuius, de 
Manlius Capitolinus, qu'ils estoiept plus désireux 
de grande que de bonne réputation. Ce vice est fort • 
ordinaire. Nous nous soignons plus qu'on parle de 
nous que comment on en parle, et nous est assez que 
nostre nom coure par la bouche des hommes, de quel- 
que goust qu'il y soit receu ^. Il semble que l'estre 
conneu ce soit aucunement auoir sa vie et sa durée en 
la garde d'autruy. Moy, ie sçay bien que ie ne suis que 

* BC : o sçaurions ». 

* BC aj. : « En celles la, combien auons nous de gouiats com- 
paignons de nostre gloire? Celuy qui se tient ferme dans vne 
tranchée descouuerte, que faict il en cela que ne facent deuant 
luy cinquante pauures pioniers qui luy ouurent le pas, et le 
couurent de leurs corps, pour cinq sous de paye par iour?* » 

• Vulg, supp. : « fort ». 

♦ Vulg. : ft en quelque condition qu'il y coure ». 

chez moy, et, de céte autre mienne vie qui loge en la 
connoissance de mes amis*, ie sçay bien que ie n'en 
sens nul fruict ny iouissance que par la vanité d'vne 
opinion fantastique; et, quand ie seray mort, ie m'en 
resentiray encores beaucoup moins*. le n'auray plus 
de prise par ou saisir la réputation; ie ne voi pas par 
ou * elle puisse me toucher, ny arriuer a moy. Et de 
m'attendre que mon nom la reçoiue, premièrement, 
ie n'ay point de nom qui soit assez mien ; car, de deux 
que l'en ay, Tvn est commun a toute ma race, voire 
encore a d'autres. Il y a vne famille a Paris et a 
Mompelier qui se surnomme Montaigne; vne autre 
en Bretaigne et en Xaintonge, de La Montaigne. Le 
remuement d'vne seule syllabe meslera nos fusées, de 
façon que i'auray part a leur gloire, et eux, a l'aduen- 
ture, a ma honte; et si les miens se sont autres-fois 
surnommez Eyquem*. Quant a mon autre nom, il est 
a quiconque aura ènuie de le prendre : ainsi i'hon- 
noreray peut être vn crocheteur a ma place. Et puis, 
quand i'aurois vne merque particulière pour moy, que 
peut elle merquer quand ie n'y suis plus? Peut elle 
designer* l'inanité?* Mais de cecy l'en ay parlé ail- 
leurs. Au demeurant, en toute vne bataille ou dix mille 
hommes sont estropiés ou tués, il n'en est pas quinze 
dequoy on parle. Il faut que ce soit quelque grandeur 
bien eminente, ou quelque conséquence d'importance 
que la fortune y ait iointe, qui fasse valoir vn'action 
priuée, non d'vn harquebousier seulement, mais d'vn 
Capitaine; car de tuer vn homme, ou deux, ou 
dix, de se présenter courageusement a la mort, c'est 
bien beaucoup pour chacun de nous, car il y va de 

* Vulg. : « réputation, ny par ou ». 

tout * ; mais , pour le monde , ce sont choses si ordi- 
naîres, il s'en voit tant tous les iours, et en faut tant 
de pareilles pour produire vn effect notable, que nous 
n'en pouuons attendre nulle particulière recommen- 
dation*. 

De tant de milliasses de vaillans hommes qui sont 
mortz depuis quinze cens ans en France, les armes a 
la main, il n'y en a pas cent qui soient venus en nos- 
tre cognoissance. La mémoire, non des cheSs seule- 
ment, .mais des batailles et victoires est enseuelie*. 
Quoy, que, des Romains mesmes et des Grecs, parmy 
tant d'escriuains et de tesmoins, et tant de rares et 
nobles exploitz, il en est venu si peu iusques a nous?* 
Ce sera beaucoup si, d'icy a cent ans, on se souuient 
en gros que, de nostre temps, il y a eu des guerres 
ciuiles en France*. Pensons nous qu'a chaque har- 
quebousade qui nous touche, et a chaque hazard que 
nous courons, qu'il y ait quant et quant vn greffier 
qui l'enroUe? Et cent greffiers, outre cela, le pourront 
escrire desquelz les registres ne dureront que trois 
iours et ne viendront a la connoissance de personne '. 
Nous n'auons pas la millième partie des escrits an- 
ciens : c'est la fortune qui leur donne vie ou plus 
courte, ou plus longue, selon sa faueur*. On ne fait 
pas des histoires de choses de si peu; il faut auoir 
esté chef a conquérir vn empire ou vn royaume; il 
faut auoir gaigné cinquante deux batailles assignées, 
tousiours plus foible en nombre d'hommes ', comme 
Caesar. Dix mille bons hommes et plusieurs grandz 
Capitaines moururent a sa suite, vaillamment et cou- 

* Vulg, modifie ce passage, 

* Vulg, modifie légèrement cette phrase, 
' Vulg. supp, : « d'hommes » . 

rageusement, desquelz les noms n*ont duré qu'autant 
que leurs femmes et leurs enfans vesquirent*. De ceux 
mesme que nous voions bien faire, trois mois ou 
trois ans après qu'ilz y sont demeurés, il ne s*en parle 
non plus que s'ilz n'eussent iamalk esté. Quiconque 
considérera auec iuste mesure et proportion de quelles 
gens et de quelz faitz la gloire se maintient en la mé- 
moire des hommes *, il trouuera qu'il y a, de nostre 
siècle, fort peu d'actions et fort peu de personnes qui 
y puissent prétendre nulle part. Combien auons nous 
veu d'hommes vertueus suruiure a leur propre répu- 
tation, qui ont veu et soufert esteindre en leur pre- 
sance l'honneur et la gloire tres-iustement acquise en 
leurs ieunes ans? Et, pour trois ans de céte vie fantas- 
tique et imaginere, allons nous perdant nostre vraye 
vie et essentiele, et nous engager a vne mort perpé- 
tuelle? Les sages se proposent vne plus belle et plus 
iuste fin a vne si importante entreprise*. Il seroit, a 
l'auanture, excusable a vn peintre ou autre artisan, 
ou encores a vn rethoricien ou grammairien, de se 
trauailler pour acquérir nom par ses ouurages; mais, 
les actions de la vertu, elles sont trop nobles d'elles 
mesmes pour rechercher autre loyer ou recompense * 
que de leur propre valeur, et notamment pour la cer- 
cher en la vanité des iugemens humains. 

Si toutefois céte fauce opinion sert au public a 
contenir les hommes en leur deuoir*, qu'elle accroisse 
hardiment, et qu'on la nourrisse entre nous le plus 
qu'on pourra*. Puis que les hommes, par leur insuffi 
sance, ne se peuuent assez paier d'vne tx)nne monnoie, 
qu'on y emploie encore la fauce. Ce moien a esté prac- 

* Vulg. ; a Hures ». 

' Vulg. supp. : « ou recompense ». 

II. 14 

tiqué par tous les législateurs qui furent onques ^ ; et 
n'est nulle police ou il n'y ait quelque meslange ou 
de vanité cerimonieuse, ou d'opinion mensongère qui 
serue de bride a tenir le peuple en office. C'est pour 
cela que la pluspart ont leurs origines et commance- 
mens fabuleus et enrichis de mystères supernaturels; 
c'est cela qui a donné crédit aus religions bastardes, 
et les a faites fauorir aus gens d'entendement; et pour 
cela que Numa et Sertorius, pour rendre leurs hommes 
de meilleure créance, les paissoient de céte sottise : 
l'vn, que la nymphe Egeria, l'autre, que sa biche blan- 
che lui apportoit, de la part des Dieux, tous les conseils 
qu'ilz prenoient*. La religion des Bedoins, comme dit 
le sire de luinuille, portoit, entre autres choses, 
que l'ame de celuy d'entre eux qui mouroit pour son 
Prince s'en alloit en vn autre corps plus heureux, 
plus beau et plus fort que le premier; au moien de 
quoy, ils en hazardoient beaucoup plus volontiers 
leur vie*. Voyla vne créance tressalutaire, toute veine 
qu'elle soit. Chaque nation a plusieurs tels exemples 
chez soy ; mais ce suiect meriteroit vn discours a part. 
Pour dire encore vn mot sur mon premier propos, 
ie ne conseille non plus aux dames d'appeller honneur 
leur deuoir* *; car ie présuppose que leurs intentions, 
leur désir et leur volonté, qui sont pièces ou l'hon- 
neur n'a que voir, d'autant qu'il n'en paroit rien 
audehors, soient encore plus réglées que les eflfects : 

Quce, quia non liceat, nonfacit, illa/acit, 
L'ofFence, et enuers Dieu, et en la conscience, seroit 

» Vulg. supp. : a qui furent onques », et trois mots plus loin : 
u nulle ». 

* BC aj, : <( ny de nous donner ceste excuse en payement de 
leur refus ». 

aussi grande de le désirer que de l'effectuer ; et puis, 
ce sont actions d'elles mesmes cachées et ocultes. Il 
seroit bien aysé qu'elles en desrobassent quelcune a la 
connoissance d'autrui, d'où l'honneur dépend, si elles 
n'auoient autre respect a leur deuoir, et a l'affection 
qu'elles portent a la chasteté pour elle mesme*. 



CHAPITRE DIXSEPTIESME. 

DE LA PRuESVMPTION. 

Il y a vne autre sorte de gloire, qui est vne trop 
bonne opinion que nous conceuons de nostre valeur. 
C'est vn'affection inconsidérée dequoi nous nous ché- 
rissons, qui nous représente, a nous mesmes, autres 
que nous ne sommes : comme la passion amoureuse 
preste des beautez et des grâces au subiect qu'elle em- 
brasse, et faict que ceux qui en sont espris trouuent, 
d'vn iugement trouble et altéré, ce qu'ils aiment autre 
et plus parfaict qu'il n'est. 

le ne veus pas que, de peur de faillir de ce costé la, 
vn homme se mesconnoisse pourtant, ny qu'il pense 
estre moins que ce qu'il est. Le iugement doit tout 
par tout maintenir son auantage *. C'est raison qu'il 
voye en ce subiect, comme ailleurs, ce que la vérité 
luy présente. Si c'est Caesar, qu'il se treuue hardiment 
le plus grand Capitaine du monde. Nous ne sommes 
que cérémonie ; la cérémonie nous emporte ; et lais- 
sons la substance des choses. Nous nous tenons aus 
branches, et abandonnons le tronc et le corps. Nous 

* Vulg, : « droict ». 

auons apris aus dames de rougir oyans seulement 
nommer ce qu'elles ne craignent nullement a faire. 
Nous n'osons appeller a droict nos propres parties et * 
nos membres, et ne craignons pas de les employer a 
toute sorte de desbauche. La cérémonie nous défend 
dNexprimer par paroUes les choses licites et natureles, 
et nous l'en croions. La raison nous défend de n'en 
faire point d'illicites et illégitimes *, et personne ne 
l'en croit. le me trouue icy empestré es loix de la 
cérémonie : car elle ne permet ny qu'on parle bien de 
soy, ny qu'on en parle mal. Nous la lairrons là, pour 
ce coup. 

Ceux que la fortune (bonne ou mauuaise qu'on la 
doiue appeller) a faict passer leur vie en quelque emi- 
nent degré, ils peuuent, par leurs actions publiques, 
tesmoigner quels ils sont. Mais ceux qu'elle n'a em- 
ployez qu'en foule*, ils sont excusables, s'ils prennent 
la hardiesse de parler d'eux mesmes a ceux qui ont 
interest de les connoistre; a l'exemple de Lucilius : 

Ille velutfidis arcana sodalibus olim 
Credebat libris, neque si maie cesserai, vsquam 
^Decurrens alio, neque si bene : quofit vt omnis 
Votiua pateat veluti descripta tabella 
Vita senis, 

Celuy la commettoit a ses papiers ses actions et ses' 
pensées par escrit *, et s'y peignoit tel qu'il se sentoît 
estre*. 

Il me souuient donc que, des ma plus tendre en- 
fance, on remarquoit en moy ie ne sçay quel port de 

* Vulg, supp, : a nos propres parties et ». 

' Vulg. : a mauuaises ». 

' Vulg, supp, : a par escrit ». 

corps, et des gestes tesmoignants quelque vaine et 
sotte fierté. Ten veux dire premièrement cecy, qu'il 
n'est pas inconuenient d'auoir des conditions et des 
propensions si propres et si incorporées en nous que 
nous n'ayons pas moien de les sentir et reconnoitre. 
Et, de telles inclinations natureles, le corps en re- 
tient volontiers quelque pli sans nostre sçeu et con- 
sentement. C'estoit vne certaine mollesse affetée *, qui 
faisoit vn peu pancher la teste d'Alexandre sur vn 
costé, et qui rendoit le parler d'Alcibiades mol et gras : 
estans doués d'vne extrême beauté, ils s'y aidoient vn 
peu sans y penser, par mignardise '. Iulius Caesar se 
gratoit la teste d'vn doigt, qui est la contenance d'vn 
homme remply de pensemens pénibles, et Cicero, ce 
me semble, auoit accoustumé de rincer le nez, qui 
signifie vn naturel moqueur. Ces mouuemens la arri- 
uent imperceptiblement en nous '. Il y en a d'autres 
artificiels, de quoy ie ne parle point, comme les bonet- 
tades, les inclinations * et reuerences, par ou on ac- 
quiert, le plus souuent a tort, l'honneur d'estre bien 
humble et courtois*; et la morgue de Constantius, 
l'Empereur, qui, en publicq, tenoit tousiours la teste 
droite, sans la contourner ou fléchir, ny ça, ny la, 
non pas seulement pour regarder ceux qui le saluoient 
a costé, ayant le corps planté et immobile, sans se 
laisser aller au branle de son coche, sans oser ny 
cracher, ny se moucher, ny essuyer le visage deuant 
les gens. le ne sçay si ces gestes qu'on remarquoit en 
moy estoient de céte première condition, et si, a la 

* Vulg. : tt vnè certaine afieterie consente de sa beauté n. 

* Vulg. supp. : a estans... mignardise. ». 

* Vulg. modifie cette phrase. 

* Vulg. : « comme les salutations ». 

vérité, i'auoy quelque occulte propension a ce vice, 
comme il peut bien estre; et ne puis pas respondre 
des bransles du corps, mais, quant a ceus de Tame, 
ie veux icy confesser ce que i'en sens. 

Il y a, ce me semble *, deux parties en cette gloire : 
de s'estimer trop, et n'estimer pas assez ou dédaigner • 
autrui. Quant au premier, i'ay, en gênerai, cet hu- 
meur • * que, de toutes les opinions que Tancieneté a 
eues de l'homme, celles que i'embrasse le plus volon- 
tiers et ausquelles ie m'atache le plus sont celles qui 
nous mesprisent, auilissent et anéantissent le plus. 
La philosophie ne me semble iamais auoir si beau ieu 
que quand elle combat nostre presumption et vanité; 
quand elle reconnoit de bonne foy son irrésolution, 
sa foyblesse et son ignorance. Il me semble que la 
mère nourrisse des plus fauces opinions que nous 
ayons, et publiques, et particulières, c'est la trop 
bonne opinion que nous auons de nous ♦. Ces gens 
qui se logent * a cheuauchons sus l'epicycle de Mer- 
cure*, il me semble qu'ils • m'arrachent les dents : 
car, en l'estude que ie fay, duquel le subiect c'est 
l'homme, trouuant vne si extrême variété de iuge- 
mens, vn si profond labyrinthe de difficultez, les vnes 
sur les autres, tant de diuersité et incertitude en l'es- 
cole mesme de la sapience, vous pouuez penser, puis 
que ces gens là n'ont peu se résoudre de la connois- 
sance d'eux mesmes et de leur propre condition, qui 
est continuelement présente a leurs yeux, qui est 

' Vulg, supp, : a ce me semble ». 

* Vulg. supp. ; tt ou dédaigner ». 
' Vulg, modifie ce passage. 

* Vulg. modifie légèrement cette phrase. 
' Vulg. : « se perchent ». 

« Vulg. supp. : a il me semble qu' ». 

dans eux, puis qu'ils ne sçauent comment branle 
ce qu'eux mesmes font branler, ny comment nous 
peindre et deschiffrer les ressorts qu'ils tiennent et 
manient eux mesmes, comment ie les croirois de la 
cause du mouuement de la huitiesme sphère, et * du 
flux et reflux de la riuiere du Nile. La curiosité de 
connoitre les choses a esté donnée aux hommes pour 
fléau, dit la sacrosainte * parole. 

Mais, pour venir a mon particulier, il est bien dif- 
ficile, ce me semble, que nul autre s'estime moins, 
voire que nul autre m'estime moins que ce que ie 
m'estime* : car, a la vérité, quand aus eflects de 
l'esprit, en quelque façon que ce soit, il n'est iamais 
party de raoy chose qui me contentast, et Tapproba- 
tion d' autrui ne m'a pas paie : i'ay le goust tendre et 
difficile, et notamment en mon endroit; ie* me sens* 
flotter et fléchir de foiblesse. le me connoy tant que, 
s'il estoit parti de moy chose qui me pleut, ie le 
deuroy sans doubte a la fortune '. le n'ay rien du 
mien dequoy contenter mon iugement : i'ay la veûe 
assez claire et réglée; mais a l'ouurer elle se trouble, 
comme l'essaye plus euidamment en la poésie. le 
l'aime infiniment, i'y voy assez cler aux ouurages 
d' autrui ; mais ie fay, a la vérité, l'enfant, quand i'y 
veux mettre la main ; ie ne me puis souffrir. On peut 
faire le sot par tout ailleurs, mais non en la poésie : 

oMediocribus esse poetis 
tSCpn Dij, non homines, non concessere columnœ. 

Pleut a Dieu que céte sentence se treuuat au front 

* Vulg, supp. : tt du mouuement de la huitiesme sphère, et «. 

* Vulg. : tt saincte ». 

' Vulg, supp, : a le me connoy... la fortune ». 

des boutiques de tous noz imprimeurs, pour en det- 
fendre l'entrée a tant de versificateurs : 

Verum 
tSCil securius [est] malo po^ta, 

*Ce que ie treuue passable du mien, ce n'est pas de soy 
et a la vérité, mais c'est a la comparaison d'autres choses 
pires, ausquelles ie voy qu'on donne crédit. le suis 
enuieux du bonheur de ceux qui se sçauent reiouir et 
gratifier en leurs ouurages : car c'est vn moien aisé de 
se donner du plaisir*. Les miens, il s'en faut tant qu'ils 
me plaisent, qu*autant de fois que ie les retaste, autant 
de fois l'en reçois vn nouueau mescontentement **. 

l'ay tousiours vne idée en l'ame*, qui me présente* 
vne meilleure forme que celle que i'ay mis en besongne ; 
mais ie ne la puis* exploiter. Et, en mon imagination 
mesmes, ie ne conçoy pas les choses en leur plus grande 
perfection *. Ce que ie connoi par la, que, ce que ie voy 
produit par ces riches et grandes âmes du temps passé, 
ie le treuue bien loing au delà de l'extrême estendue de 
mon imagination. Leurs ouurages ne me satisfont pas 
seulement, et me remplissent, mais ils m'estonnent et 
transissent d'admiration : ie iuge tresbien • leur beauté ; 
ie la voy; mais il m'est impossible de la représenter *. 
Quoy que l'entreprenne, ie doi vn sacrifice aux Grâces, 
comme dit Plutarque de quelcun, pour pratiquer leur 
faueur : 

Si quid enim placet, 
Si quid dulce hominum sensibus influit, 
^ebentur lepidis omnia Gratijs. 

• Vulg, modifie cette phrase. 

' Vulg, modifie cette phrase et la suivante. 
^ Vulg. supp. : « tresbien ». 

* Vulg. modifie ce dernier membre de phrase. 

Or elles m'abandonnent par tout; tout est grossier 
chez moy : il y a faute de garbe et de polissure ^; le 
ne sçay faire valoir les choses pour le plus que ce 
qu'elles valent; ma façon n^ayde de rien a la matière : 
voyla pourquoy il me la faut forte, qui aye beaucoup 
de prise, et qui luise d'elle mesme*. le ne sçay ny 
plaire, ny reiouir, ny chatouiller; le meilleur conte 
du monde se sèche entre mes mains, et se ternit. le ne 
sfçay parler qu'en bon escient, et suis du tout aban- 
donné de céte facilité que ie voy en plusieurs de mes 
compaignons, d'entretenir les premiers venus et tenir 
en haleine toute vne compaignie, ou amuser, sans se 
lasser, l'oreille d'vn Prince de toute sorte de propos, 
la matière ne leur faillant iamais, pour* céte grâce 
qu'ils ont de sçauoir emploier la première qui leur 
tombe en main *, et de l'accommoder a l'humeur et 
portée de ceus a qui ils ont afaire. Ce que i'ay a dire, 
ie le dis tousiours de toute ma force ^* : les raisons pre- 
mières et plus aysées qui sont communéement les 
mieux receûes, ie ne sçay pas les faire valoir ^*. Si faut 
il sçauoir relâcher la corde a toute sorte de sons » ; et 
le plus aigu, c'est celuy'qui vient le moins souuent en 
vsage. Il y a pour le moins autant de perfection a 
releuer • vne chose vuide qu'a en soubtenir vne poi- 
sante. Tantost il faut superficielement manier les 
choses; tantost les profonder. le sçay bien que la 
plusjpart des hommes se tiennent en ce bas estage 
pour ne conceuoir les choses que par céte première 

* Vulg. : n foute de gentillesse et de beauté ». 
' Vulg. : a première venue ». 

' Vulg. supp. : a Ce que... force n. 

* BC : a les employer w. 
» Vulg. : « tons ». 

* C ; a reueler ». 

escorse; mais si est-ce que les plus grands maistres^ 
et sur tout* Platon, on les void souuent, ou Toccasion 
se présente, se relascher a céte mole et *■ basse façon, 
et populaire, de dire et traiter les choses, la souste- 
nants des grâces qui ne leur manquent iamais. 

Au demeurant, mon langage n'a rien de doux et 
fluide * : il est sec et espineux ', ayant ses dispositions 
libres et desreglées; et me plaist ainsi*. Mais ie sens 
bien que par fois ie m*y laisse trop aller, et qu*a force 
de vouloir euiter Tart et lafFectation , i*y retumbe 
d'vn autre part : 

^reuis esse laboro, 
Obscurus fia, 

m 

* Quand ie voudroy suyure cet autre stile vni * et 
ordonné, ie n*y sçauroy aduenir pourtant », et encore 
que les coupures et cadences de Saluste reuiennent 
plus a mon humeur, si est ce que ie treuue Cassar et 
plus admirable et moins aysé a imiter •. le suys vne 
forme de dire populaire et simple autant "^ que ie puis; 
d*ou c'est, a l'aduenture, que i'ay plus d'auantage a 
parler qu'a escrire. Mais ce peut aussi estre que ■ le 
mouuement et action animent les paroles, mesmes a 



' Vulg, supp, : a ou Poccasion se présente n et a mole et ». 

* BC : a fecile et fluide ». — Vulg. : « facile et poly ». 

' BC ; a il est aspre ». — Vulg. ;•« il estaspre etdesdaîgneux». 

* BC : « œquable, vni ». 

» BC supp. : tt pourtant ». 

* Vulg. modifie cette fin. — BC aj. : « Et si mon inclination 
me porte plus a limitation du parler de Seneca, ie ne laisse pas 
d'estimer autant pour le moins celuy de Plutarque ». — Vulg. 
met dans cette addition : « estimer dauantage celuy de Plutarque ». 

' BC : a la forme de dire qui est née auecques moy, simple et 
nalfue autant ». — Vulg. modifie cette phrase. 

* Vulg. supp. : « Mais ce... que ». 

ceus qui se remuent tousiours auec véhémence S 
comme ie fay^ et qui s*eschaufent aysement '. Le port, 
le visage, la vois, la robe, Tassiete peuuent donner 
quelque pris aux choses qui d*elles mesmes n'en ont 
guiere, comme le babil. Messala se pleint, en Tacitus, 
de quelques acoustremens estroicts de son temps, et 
de la façon des bancs ou les orateurs auoint a parler, 
qui affoiblissoint leur éloquence. 

le ne sçay parler que la langue Françoise; encores 
est elle altérée •, et en la prononciation, et ailleurs, 
par la barbarie de mon creu ; car ie ne vis iamais 
homme des contrées de deçà qui ne sentit bien eui- 
demment a son ramage et qui ne blessast les orreilles 
qui sont pures Françoises; si*n*est ce pas pour eslre 
fort entendu en mon Perigordin, car ie n'en ay non 
plus d'vsage que de T Alemand, et ne le pleins guiere **. 
Il y a bien, au dessus de nous, vers les montaignes, 
vn Gascon pur •, que ie treuue singulièrement beau, 
et desirerois le sçauoir; car c'est vn langage bref, 
signifiant et pressé •, et, a la vérité, vn langage masle 
et militaire plus que nul autre que i*entende*. 

Quand au Latin , qui m'a esté donné pour mater- 
nel, i'ay perdu, par desacoustumance, la promptitude 
de m'en pouuoir seruir a parler*. Voyla combien peu 
ie vaux de ce costé là. 

La beauté est vne pièce de grande recommandation 
au commerce des hommes : c'est le premier moyen 
de conciliation des vns aux autres ; et n'est homme si 

• Vulg. : « brusquement ». 

^ Vulg, supp, : a aysement ». 

• BC : a Mon langage François est altéré ». 

• Vulg. : « ne m'en chault gueres ». 

• Vulg. supp. : o pur ». 

• Vulg. modifie ce passage. 

barbare et si rechigné qui ne se sente aucunement 
frapé de sa douceur. Le corps a vne bien * grand* part 
a nostre estre, il y tient vn * grand rang. Ainsi sa 
structure et composition sont de bien iuste considéra- 
tion. Ceux qui veulent desprendre noz deux pièces 
principales et les séquestrer Tvne de l'autre, ilz ont 
tort. Au rebours, il les faut reioindre et ratacher. Il 
faut ordonner a Tame, non de se tirer a quartier, 
de s*entretenir a part, de mespriser et abandonner le 
corps (aussi ne le sçauroit elle faire que par quelque 
singerie contrefaicte), mais de se rallier a luy, de 
Tembrasser, le chérir, luy assister, le contreroller, 
le conseiller, le redresser et ramener quand il se 
fouruoie, Tespouser en somme, et luy seruir de vray 
mary, a ce que leurs effects ne paroissent pas diuers 
et contraires, ains accordans et vni- formes. Les 
Chrestiens ont vne particulière instruction de céte 
liaison, car ils sçauent que la iustice diuine embrasse 
céte société et iointure du corps et de Tame, iusques 
a rendre le corps capable des recompenses éternelles, 
et que Dieu regarde agir tout l'homme, et veut 
que rhomme entier reçoiue le châtiment ou le loier 
selon ses démérites*. La première distinction qui aie 
esté entre les hommes, et la première considération 
qui donna les prééminences aus vns sur les autres, 
il est vray-semblable que ce fut Taduantage de la 
beauté*. 

Or ie suis d*vne taille au dessous de la moienne. Ce 
défaut n*a pas seulement de la laideur, mais encore de 
rincommodité, a ceux mesmement qui ont des com- 
mandemens et des charges : car Tauthorité que donne 

' BC supp. : a bien n. 
* BC : « bien vn ». 

vne belle présence et magesté corporelle en est a dire*. 
Les iEtiopes et les Indiens, dit Aristote, élisants leurs 
Rois et magistrats, auoient égard a la beauté et pro- 
cerité des personnes; et auoint raison, car il y a du 
respect pour ceux qui le suiuent, et, pour l'ennemi, 
de Teffroy, de voir a la teste d'vne troupe marcher vn 
chef de belle et riche taille : 

Colloque tenus supereminet omnes *. 

* C'est vn grand despit qu'on s'adresse a vous, parmy 
voz gens, pour vous demander : « Ou est Monsieur? » 
et que vous n'ayes que le reste de la bonnetade qu'on 
faict a vostre barbier ou secrétaire : comme il aduint 
au pauure Phocion " (ie puis aysement me mesconter 
aux noms, mais non pas en la substance), estant 
arriué le premier de sa troupe en vn logis ou on l'at- 
tendoit, son hostesse, qui ne le connoissoit pas et le 
voioit d'assez mauuaise mine, l'emploia d'aler vn peu 
aider a ses femmes a puiser de l'eau ou attiser du feu 
pour le seruice de Phocion ', qu'elle attendoit. Les 
gentilshommes de sa suite, estans arriuez après, et 
l'ayant surpris embesongné a céte belle vacation (car 
il n'auoit pas failli d'obéir au commandement qu'on 
lui auoit faict), lui demandèrent ce qu'il faisoit la : 
« le paie, leur respondit il, la pénitence de ma lai- 
deur ». Les autres beautez sont pour les femmes; la 
beauté de la taille est la seule beauté des hommes : 
ou est la petitesse, ny la largeur* du front, ny la 
blancheur des yeux, ny la médiocre forme du nez, ny 
la petitesse de l'oreille et de la bouche, ny l'ordre et 

> Vulg, remplace ce vers par deux autres. 

' BC : « Philopœmen », et supp, la parenthèse suivante. 

' BC : « Philopœmen b. — Vulg, supp, : « qu'elle attendoit ». 

blancheur des dents, ny Tépesseur bien vnie d'vné 
barbe brune a escorce de châtaigne*, ny la iuste pro- 
portion de teste inclinant vn peu sur la grossesse *, 
ni la frecheur du teint, ny l'air du visage agréable*, 
ou légitime proportion de membres peuuent rendre 
vn homme auenant ". 

Tay, au demeurant, la taille forte et massiue, le 
visage non pas gras mais plein, la complexion* san- 
guine et chaude : 

Vnde rigent setis mihi crura et pectora villis; 

la santé forte et constante iusques bien auant en mon 
eage, quoy que ie m'en sois serui assez licentieuse- 
ment '. Testois tel ; car ie ne me considère pas a céte 
heure que ie suis engagé dans les auenues de la viel- 
lesse, aiant* franchi les quarante ans*. Ce que ie 
seray doresnauant, ce ne sera plus qu'vn demy estre; 
ce ne sera plus may : ie m'eschape tous les iours et me 
desrobe a moy mesme : 

Singula de nobis anni prœdantur euntes. 

D'adresse et de disposition, ie n'en ai point eu, et si 
suis fils d'vn père le plus dispost qui se vid de son 
temps, et d'vne allégresse qui lui dura iusques a son 
extrême vieillesse : il ne trouua guère homme de sa 
condition qui s'égalât a lui en tout exercice de corps, 
comme ie n'en ai trouué guiere nul qui ne me sur- 
montât, sauf qu'i.u courir, en quoy i*estoy des médio- 
cres. De la musique, ni pour la voix que i'y ay très 
inepte, ny pour les instrumens, on ne m'y a iamais 

• Vulg. modifie ce passage. 

• Vulg, : ik peuvent faire vn bel homme ». 

• Vulg. change cette fin de phrase. 

scetrrien ^irendre. A la danse, a la paume, a la luite, 
ie n'y ay peu acquérir qu'vne bien fort legiere et 
vulgaire suffisance; a nager, a escrimer, a voltiger et a 
sauter, nulle du tout. Les mains, ie les ay si gourdes 
que ie ne sçay pas escrire seulement pour moy, de 
façon que ce que i*ay barbouillé, Tayme mieux le 
refaire que de me donner la peine de le démesler et 
relire **. le ne sçay pas clore a droit vne lettre, ny 
ne sceus iamais tailler de plume ^. Mes conditions 
corporelles sont, en somme, très-bien accordantes a 
celles de Tame : il n'y a rien d*allegre et de soup- 
pie ■; il y a seulement vne vigueur pleine, ferme et 
rassise *. le dure bien a la peine, mais i'y dure si ie 
m*y porte moy-mesme, et autant que mon désir m'y 
conduit : 

oMolliter austerum studio fallente laborem. 

Autrement, si ie n'y suis alléché par quelque plaisir, 
et si i'ay autre guide que ma pure et libre volonté, 
ie n'y vaux rien : car l'en suis là que, sauf la santé 
et la vie, il n'est rien* que ie veuille acheter au pris 
du tourment d'esprit et de la contrainte*. l'ay vne 
ame libre et toute sienne, accoustumée a se conduire 
a sa poste. le n'ay eu iusques a cet'heure ny com- 
mandant *, ny maistre forcé. l'ay marché aussi auant, 
et le pas qu'il m'a pieu. Cela m'a amolli et rendu 
inutile au seruice d'autruy, et ne m'a faict bon qu'a 
moy* estant d'ailleurs d'vn naturel poisant, paresseus 
et fay-neant; car, m'estant trouué en tel degré de for- 

* Vulg, supp, : « et relire ». 

* Vulg, supp. : tt et de soupple ». 
' Vulg. supp. : tt et rassise ». 

* C ; « commandement ». 

tune, des ma naissance, que i'ay eu occasion de m*y 
arrester*, ie n'ay rien cerché et n'ay aussi rien pris : 

t?Con agimur tumidis ventis * Aquilone secundo : 
Non tamen aduersis œtatem ducimus Austris : 
Viribus, ingenio, specie, virtute, loco, re, 
Extremi primorum, extremis vsque priores. 

Estant né tel qu'il ne m*a fallu mettre en nulle 
pénible quête d'autres commoditez, et que ie n'ay 
eu besoin que de la suffisance de me contenter, et 
sçauoir iouir doucement des biens que Dieu, par sa 
libéralité, m'auoit mis entre mains, ie n*ay gousté nulle 
sorte de trauail, et suis tresmal instruit a me sçauoir 
contraindre et forcer; incommode a toute sorte d'af- 
faires et negotiations pénibles, n'ayant iamais eu en 
maniement que moy mesmes, esleué en mon enfance 
dVne façon molle et libre, et n'ayant, lors mesme, 
souffert nulle subiection forcée, ie suis deuenu par là 
incapable de sollicitu4e, iusques la que i'ayme • qu'on 
me cache mes pertes et les desordres qui me touchent*. 
Au chapitre de mes mises, ie loge ce qu'il me couste 
a nourrir et entretenir ma nonchalance : 

Hœc nempe supersunt 
Quœ domtnum /allant, quœ prosint furibus. 

Tayme a ne sçauoir pas le conte de ce que i'ay, pour 
sentir moins exactement ma perte*; a faute d'auoir 
assez de fermeté pour souffrir l'importunité des acci- 
dens contraires ausquelz nous sommes subiectz; et, 
pour ne me pouuoir tenir tendu a régler et ordonner 

• Il faudrait : « velis ». 

• BC : « j*ayme mieux ». 

• Vulg. remanif tout ce passage. 

les affaires, ie nourris autant que ie puis en moy 
cet' opinion de les laisser aller a l'abandon \ et de 
prendre toutes choses au pis, et, ce pis la, me résoudre 
a le porter doucement et patiemment. C'est a cela seul 
que ie trauaille, et le but auquel i'achemine tous mes 
discours*. 

Quant a l'ambition, qui est voisine de la presump- 
tion, ou fille plustost, il eut fallu pour m'aduancer 
que la fortune me fut venu quérir par le poing : car, 
de me mettre en peine pour vn' espérance incertaine, 
et me soubmettre a toutes les difficultez qui accom- 
paignent ceux qui cerchent a se pousser en crédit sur 
le commencement de leur progrès, ie ne l'eusse sceu 
faire*. l'ay bien trouué le chemin plus court et plus 
aisé, auec le conseil de mes bons amis du temps passé, 
de me défaire de ce désir et de me tenir coi : 

Cui sit conditio dulcis sine puluere palmœ; 

iugeant aussi bien sainement de mes forces qu'elles 
n'estoient pas capables de grandes choses, et me sou- 
uenant de ce mot de feu monsieur le Chancelier Oli- 
uier, que les François sembloient des guenons, qui 
vont grimpant contremont vn arbre, de branche en 
branche, et ne cessent d'aller iusques a ce qu'elles 
sont arriuées a la plus haute branche, et y monstrent 
le cul, quand elles y sont*. 

Les qualitez mesmes qui sont en moy non repro- 
chables, ie les trouuois inutiles en ce siècle. La facilité 
de mes meurs, on l'eut nommée lâcheté et foiblesse; la 
foy et la conscience s'y fussent trouuées scrupuleuses 
et superstitieuses; la franchise et la liberté, impor- 

> Vuîg, modifie cette fin. 

[I. i5 

tune, inconsidérée et téméraire. A quelque chose sert 
le martieur : il fait bon naistre en vn siècle fort 
depraué; car, par comparaison d'autruy, vous estes 
estimé vertueux a fort bon marché. Qui n'est que 
parricide en mon temps, et sacrilège, il est homme de 
bien et d'honneur*. 

Par céte proportion*, l'eusse esté modéré en mes 
vengeances, mol au resentiment des offences, tres- 
constant et religieux en Tobseruance de ma paroUe, 
ny double, ny soupple, ny accommodant ma foy a la 
volonté d'autruy et aux occasions : l'eusse plustost 
laissé rompre le col aux affaires *. Car, quant a céte 
nouuelle vertu de faintise et de dissimulation qui est 
a cet'heure si fort en crédit, ie la hai capitalement, 
et, de tous les vices, ie n'en trouue nul qui tesmoigne 
tant de lâcheté et bassesse • de cœur. C'est vn humeur 
couarde et seruile de s'aller desguiser et cacher sous 
vne masque, de n'oser se faire veoir tel qu'on est, 
et de n'oser monstrer en publicq son visage •*. Vn 
cœur généreux et noble * ne doit point desmentir 
ses pensées : il se veut faire voir iusques au dedans tel 
qu'il est, car il n'y a rien qui ne soit digne d'estre 
veu •. Il ne faut pas tousiours dire tout, car ce seroit 
sottise ; mais, ce qu'on dit, il faut qu'il soit tel qu'on 
le pense; autrement c'est meschanceté. le ne sçay 
quelle commodité ils attendent de se faindre et con- 

^ BC aj, : « que de plier ma foy et ma conscience a leur 
seruice >. — Vulg. modifie l'ensemble de la phrase. 
' C : a basseté ». 
' Vulg. supp, : « et de n'oser... visage ». 

* Vulg, supp. : c et noble ». 

• Vulg. développe cette fin de phrase. — BC aj, : « Apollonius 
disoit que c'estoit aux serfs de mantir, et aux libres de dire 
vérité* > . 

trefaire sans cesse* : cela peut tromper vne fois ou 
deux les hommes ; mais de faire profession de se tenir 
couuert, et se vanter, comme ont fait aucuns de nos 
Princes, qu*ilz ietteroient leur chemise au feu, si elle 
estoit participante de leurs conseilz *, qui est vn mot 
de l'ancien Metellus Macédoniens, et que qui ne sçait 
se faindre ne sçait pas régner, c'est tenir aduertis 
cens qui ont a les praticquer que ce n'est que piperie 
et mensonge qu'ilz disent*. Ce seroit vne grande 
simplesse a qui se lairroit amuser ny au visage, ny 
aux paroUes de celuy qui faict estât d'estre tousiours 
autre au dehors qu'il n'est au dedans*, et ne sçay 
quelle part telles gens peuuent auoir au commerce 
des hommes, ne produisans rien qui soit receu pour 
argent ■ contant*. Or, de ma part, i'ayme mieux être 
importun et indiscret que flatteur et dissimulé*^. 

C'est vn vtil de merueilleux • seruice que la mé- 
moire, et sans lequel le iugement faict bien a peine son 
ofiice : elle me manque du tout. Ce qu'on me voudroit 
proposer, il faudroit que ce fut a parcelles ; car, de res- 
pondre a vn propos ou il y eut plusieurs diuers chefs, 
il n*est pas en ma puissance. le ne sçaurois receuoir 
vne charge sans tablettes, et quand i'ay vn propos de 
conséquence a tenir, s'il est de longue haleine, ie suis 
réduit a céte vile* nécessité d'apprendre par cœur* ce 
que i'ay a dire, autrement ie n'auroy ny façon, ny 
asseurance, estant en crainte que ma mémoire vint 
a me faire vn mauuais tour*. Or, plus ie m'en défie, 
plus elle se trouble ; elle me sert mieux par rencontre : 

* BC : € de leurs vrayes intantions ». 

* Vulç. supp. : € argent ». 

* Vulg. : a vtil et merueilleux », bien que les éditions de i588 
et i5g5 portent : « outil de merueilleux ». 

il faut que ie la sollicite nonchalamment; car, si ie la 
presse, elle s'estonne, et, depuis qu'ell* a commencé 
a chanceler, plus ie la presse, plus elle s'empestre et 
embarrasse : elle me sert a son heure, non pas a la 
mienne *. 

Ma librerie, qui est des belles entre les libreries de 
village, est assise a vn coin de ma maison. S'il me 
tombe en fantasie chose que i'y veuille aller cercher ou 
escrire, de peur qu'elle ne m'eschappe en trauersant 
seulement ma court, il faut que ie la donne en garde a 
quelqu'autre. Si ie m'enhardis, en parlant, a me des- 
tourner tant soit peu de mon fil, ie ne faus iamais de 
le perdre, qui faict que ie me tiens, en mes discours, 
contraint, sec et reserré. Les gens qui me seruent, il 
faut que ie les appelle par le nom de leurs charges ou de 

• BC aj. : « Ce que ie sans en la mémoire, ie le sans en plu- 
sieurs autres parties. le fuis le commandement, l'obligation et la 
contrainte. Ce que ie fais ayséement et naturellement, si ie 
m'ordonne de le faire par vne expresse et prescrite ordonnance, 
ie ne le sçay plus faire. Au corps mesme, les membres qui ont 
quelque liberté et iurisdiction plus particulière sur eux me refu- 
sent* leur obéissance, quand ie les destine et attache a certain 
point et heure de seruice nécessaire. Geste preordonnance con- 
trainte et tyrannique les rebute : ils se croupissent d'efFroy ou 
de despit, et se transissent*. Cest eflfeict est plus apparent en 
ceux qui ont l'imagination plus vehemante et puissante; mais 
il est pourtant naturel, et n'est nul qui ne s'en ressante aucune- 
mant. On offroit a vn excellant archier, condamné a la mort, de 
luy sauuer la vie s'il vouloit faire voir quelque notable preuue 
de son art : il refusa de s'en essayer, craignant que la trop 
grande contention de sa volonté luy fit fouruoier la main, et 
qu'au lieu de sauuer sa vie, il perdit encore la réputation qu'il 
auoit acquise en son art. Vn homme qui panse ailleurs ne faudra 
point a vn pousse près de refaire tousiours vn mesme nombre et 
mesure de pas, au lieu ou il se promené; mais s'il y est auec 
attantion de les mesurer et conter, il trouuera que, ce qu'il faisoit 
par nature et par hazard, il ne le faira pas si cxactemant par 
dessein ». 

leur païs; car, de noms, il m*çst impossible d'en rete- 
nir * *. Et, si ie durois a viure long temps, ie ne croy pas 
que ie n'obliasse le mien propre, comme fit l'autre* : 

*Plenus rimarum sum : hac atque illac effluo. 

' C'est le réceptacle et l'estuy de la science que la mé- 
moire; l'ayant si deffaillante, ie n'ay pas fort a me 
plaindre si ie ne sçay guiere. le sçay en gênerai le 
nom des artz, et ce dequoy elles traictent, mais rien 
au delà. le feuillette les liures ; ie ne les estudie pas. 
Ce qui m'en demeure*, c*est cela seulement dequoy 
mon iugement a faict son profict. Les discours et les 
imaginations dequoy il s'est imbu; l'autheur, le lieu* 
et autres circonstances, ie les oblie incontinent*. 

Outre le deffaut de la mémoire, i'en ay d'autres qui 
aident beaucoup a mon ignorance. l'ay l'esprit tardif 
et mousse ; le moindre nuage luy arreste sa pointe, en 
façon que, pour exemple, ie ne luy proposay iamais 
nul aenigme si aisé qu'il sceut desuelopper. Il n'est si 
vaine subtilité qui ne m'empesche : aus ieux ou l'es- 
prit a sa part, des échetz, des cartes, des dames, et 
autres, ie n'y comprens que les plus grossiers traictz. 
L'appréhension, ie l'ay lente et embrouillée; mais ce 
qu'elle tient vne fois, elle le tient bien, et l'embrasse 
bien vniuerselement et étroitement* pour le temps 
qu'elle le tient. l'ay la veûe longue, saine et entière, 
mais qui se lasse aiséement au trauuail, et se charge. 
A céte occasion, ie ne puis auoir* commerce auec les 
liures que par le moyen du seruice d'autruy. Le ieune 
Piine instruira ceux qui ne l'ont essayé, combien ce 

* BC : « car il m*est tres-malaisé de retenir des noms ». 
^•BC qj, : « Il m'est aduenu plus d'vne fois d'oblier le mot* 
que i*auois* donné ou receu dVn autre* ». 

retardement est importyint a ceux qui s'adonnent a 
céte occupation. 

Il n*est point d'ame si chetifue et brutale en laquelle 
on ne voye reluire quelque faculté particulière. Il n*y 
en a point de si enseuelie qui ne face vne saillie par 
quelque coin. Et comment cela auienne qu*vne ame, 
aueugle et endormie a toutes autres choses, se trouue 
vifue, claire et excellente a certain particulier effect, 
il s'en faut enquérir aux maistres. Mais les belles âmes 
ce sont les âmes vniuerselles, ouuertes et prestes a 
tout* : ce que ie di pour a<x:user la mienne. Car, soit 
par foiblesse ou nonchalance (et de mettre a noncha- 
loir ce qui est a nos piedz , ce que nous auons entre- 
mains, ce qui regarde de plus près le seruice de nostre 
vie, c'est, a mon aduis, vne bien lourde faute *), 
il n'en est point vne si inepte et si ignorante que la 
mienne de plusieurs telles choses vulgaires, et qui ne 
se peuuent sans honte ignorer. Il faut que l'en conte 
quelques exemples. 

le suis né et nourry aux champs et parmy le labou- 
rage; i'ay des affaires et du mesnage en main, depuis 
que ceux qui me deuançoient en la possession des 
biens que ie iouis m'ont quité leur place. Or, ie ne 
sçay conter ny a get, ny a plume. La plus part de nos 
monnoies, ie ne les connoy pas; ny ne sçay la diffe- 
rance de l'vn grain a l'autre, ny en la terre, ny au 
grenier, si elle n'est par trop apparente ; ny a peine 
celle d'entre les choux et les laittues de mon iardin. 
le n'entens pas seulement les noms des premiers vtilz 
du mesnage, ny les plus grossiers principes de l'agri- 
culture, et que les enfans sçauent*. Et puis qu'il me 

* Vulg. modifie la fin de cette phrase. 

faut faire la honte toute entière, il n'y a pas vn mois 
qu'on me surprint ignorant dequoy le leuein seruoit 
a faire du pain*. On coniectura anciennement a Athè- 
nes vn' inclination a la mathématique en celuy a qui 
on voioit ingénieusement agencer et fagotter vne 
charge de brossailles; vrayement on tireroit de moy 
vne bien contraire conclusion : car, qu'on me donne 
tout l'apprest d'vne cuisine, me voila a la faim ; et fay 
grand doubte, quand i'auroy vn cheual et son équi- 
page, que l'eusse l'entendement de l'accommoder pour 
m'en seruir *. Par ces traitz de ma confession, on en 
peut imaginer d'autres a mes despens. Mais, quel que 
ie me face connoitre, pourueu que ie me face con- 
noitre tel que ie suis, ie fay mon effect : et si ne m'ex- 
cuse pas d'oser mettre par escrit des propos si ineptes 
et friuoles que ceux icy : la bassesse du suiect, qui est 
moy, n'en peut souffrir de plus pleins et solides. Et 
au demeurant, c'est vn' humeur nouuelle et fantasti- 
que qui me presse : il la faut laisser courir. Tant y a 
que, sans l'aduertissement d'autruy, ie voy assez ce 
peu que tout cecy vaut et poise, et la hardiesse et 
témérité de mon dessein. C'est assez que mon iuge- 
ment ne se defferre point, duquel ce sont icy les essais ' : 

V^asutus sis vsque licet, sis denique nasus, 

Quantum noluerit ferre rogatus Athlas, 
Et possis ipsum tu deridere Latinum, 

V^on potes in nugas dicere plura meas 
Ipse ego quant dixi; quid dentem dente iuuabit 

^Updere? carne opus est, si satur esse velis-, 
V^e perdas operam : qui se mirantur, in illos 

Virus habej nos hœc nouimus esse nihil. 

* BC supp, : « et fey grand... m'en seruir ». 

' Vulg, modifie tout ce passage, ^ 

le ne me suis pas obligé a ne dire point de sottises, 
pourueu que ie ne me trompe pas a les mesconnoistre *; 
et, de faillir a mon esciant, cela m'est si ordinaire que 
ie ne faux guiere d'autre façon : ie ne faus guiere fortui- 
tement. Cest peu de chose de prester a la témérité de 
mes humeurs les actions ineptes, puis que ie ne me puis 
pas défendre d'y prester ordinairement les vitieuses. 

le vis vn iouB, a Bar le Duc, qu'on presentoit au 
Roy François second, pour la recommendation de la 
mémoire de René, Roy de Sicile, vn pourtraict qu'il 
auoit luy mesmes faict de sqy. Pourquoy n'est il loisible 
de mesme a vn chacun de se peindre de la plume, 
comme il se peignoit d'vn creon? et ne puis-ie repré- 
senter ce que ie trouue de moy, quel qu'il soit'? le 
ne veux donc pas oublier encore céte cicatrice bien mal 
propre a produire en publicq : c'est l'irrésolution, qui 
est vn vice tresincommode a la négociation des affaires 
du monde; ie ne sçay pas prendre parti es entreprinses 
doubteuses *, par ce que, es choses humaines, a quel- 
que bande qu'on panche, il me semble ♦ qu'il se pré- 
sente force apparences qui nous y confirment* : de 
quelque costé que ie me tourne, ie me fournis tousiours 
asses de raisons et de vraysemblance pour m'y main- 
tenir. Ainsi i'arreste ches moy le doubte et la liberté 
de choisir, iusques a ce que l'occasion me presse; et 
lors, a confesser la vérité, ie iette le plus souuent la 
plume au vent, comme on dit, c'est a dire ' : ie 

• Vulg. : « cognoistre ». 

• Vulg. supp, : « et ne puis-ie... qu'il soitr « 
» BC aj. : 

« C^e si, ne no, ne! cor mi suona intero* ». 

• Vulg. supp. : « il me semble qu* m. 

• Vulg.fupp. : « c*cst à dire ». 

m'abandonne a la mercy de la fortune ; vne bien legierc 
inclination et circonstance m'emporte : 

'Di/m in dubio est animus, paulo momento hue atque 

[illuc impellitur. 

L'incertitude de mon iugement est si également ba- 
lancée en la pluspart des occurrences que ie compro- 
mettrois volontiers a la décision du. sort et des dets; 
et remarque, auec vne grande considération de nostre 
foiblesse humaine, les exemples que l'histoire diuine 
mesme nous a laissez de cet' vsage de remettre a la 
fortune et a l'hazard la détermination des.elections es 
choses doubteuses : Sors cecidit super Mathiam*. 
Ainsi ie ne suis propre qu'a suiure, et me laisse aysée- 
ment emporter a la fouUe. le ne me fie pas assez en 
mes forces pour entreprendre de commander, ny 
guider, ny mesme conseiller * : ie suis bien aise de 
trouuer mes pas trassés par autrui. S'il faut courre le 
hazard d'vn chois incertain, i'ayme mieux que ce soit 
soubs vn autre qui s'asseure plus de ses opinions et 
les espouse plus que ie ne fai les miennes*. 

Notamment aux affaires politiques, il me semble ' 
qu'il y a vn beau champ ouuert au bransle et a la 
contestation : 

lusta pari premitur veluti cum pondère libra 
'Prona, nec hac plus parte sedet , nec surgit ab illa. 

Les discours de Machiauel, pour exemple, estoient 
assez solides pour le subiet ; si y a il eu grand aisence 
a les combattre; et ceux qui les ont combattus n'ont 
pas laissé moins de facillité a combattre les leurs. Il 

* Vulg. supp. : a ny mesme conseiller ». 

* Vulg, supp, : a il me semble qu* ». 

s'y trouueroit tousîours a vn tel argument dequoy y 
fournir responses, dupliques, répliques, tripliques, 
quadrupliques, et cet' infinie contexture de débats 
que nostre chicane a alongé tant qu'elle a peu, en 
faueur des procez : 

Cœdimur, et totidem plagis consutnimus hostem ; 

les raisons n'y ayant guiere autre fondement que 
l'expérience, et la diuersité des euenemens humains 
nous fournissant infinis exemples a toute sorte de 
visages. Vn sçauant personnage de nostre temps dit 
qu'en nos almanacs, ou ils disent chaud, qui vouldra 
dire froid, et, au lieu de sec, humide, et mettre tous- 
iours le rebours de ce qu'ils pronostiquent, s'il deuoit 
entrer en gageure de l'euenement de Tvn ou de l'au- 
tre, qu'il ne se soucieroit pas quel parti il print, sauf 
es choses ou il n'y peut eschoir incertitude, comme de 
promettre a Noël des chaleurs extrêmes, et a la S. lean 
des rigueurs de l'hiuer. l'en pense de mesmes de ces 
discours politiques. A quelque rolle qu'on vous mette, 
vous auez aussi beau ieu que vostre compaignon, 
pourueu que vous ne venez a choquer les principes 
trop grossiers et apparens. Et pourtant, selon mon 
humeur, es affaires publiques, il n'est nul si mauuais 
train, pourueu qu'il aie de l'aage et de la constance, 
qui ne vaille mieux que le changement et le remue- 
ment. Noz meurs sont extrêmement corrompues, et 
panchent d'vne merueilleuse inclination vers l'empi- 
rement. De noz loix et vsances, il y en a plusieurs 
barbares et monstrueuses; toutesfois, pour la difficulté 
de nous mettre en meilleur estât, et le dangier de ce 
croUement, si ie pouuoi mettre vne cheuille a nostre 
roue et l'arrçstçr en ce point, ie le fçrois de bon 

cœur*. Le pis que ie trouue en nostre estât, c'est 
rinstabilité, et que noz lois, non plus que nos veste- 
mens, ne peuuent prendre nulle forme arrestée. Il est 
bien aysé d'accuser d'imperfection vne police, car 
toutes choses mortelles en sont pleines ; il est bien aisé 
d'engendrer a vn peuple le mespris de ses anciennes 
obseruances : iamais homme n'entreprint ce roUe qui 
n'en vint a bout. Mais d'y restablir vn meilleur estât 
en la place de celuy qu'on a ruiné, a cela plusieurs se 
sont morfondus de ceux qui l'î^uoient entreprins*. 

Somme, pour reuenir a moy, ce seul par ou ie m'es- 
time quelque chose, c'est ce en quoy iamais homme 
ne s'estima deffaillant. Ma recommendation est vul- 
gaire, commune et populaire; car qui a iamais cuidé 
auoir faute de iugement? Ce seroit vne proposition 
qui impliqueroit en soy de la contradiction* : s'accu- 
ser en ce suiect la, ce seroit se iustifier, et se condam- 
ner, ce seroit s'absoudre. Il ne fut iamais crocheteur 
ny femmelette qui ne pensast auoir assez de sens pour 
sa prouision. Nous reconnoissons aiséement es autres 
l'aduantage* de la force*, de l'expérience, de la dispo- 
sition, de la beauté et de la noblesse *; mais, l'aduan- 
tage du iugement, nous ne le cédons a personne, et 
les raisons qui partent du simple discours naturel en 
autruy, il nous semble qu'elles sont nostres '. La 
science, le stile et telles autres parties que nous voions 
es ouurages estrangiers, nous sentons bien aisément 
si elles surpassent nos forces; mais, les simples pro- 
ductions du discours et « de l'entendement, chacun 
pense qu'il estoit en luy de les trouuer toutes pareilles, 

* Vulg, supp, : a et de la noblesse ». 

* Vulg, modifie la fin de cette phrase. 
' Vulg, supp. : a du discours et ». 

et en aperçoit malaisément le pois et la difficulté*. 
Ainsi, c'est vne sorte d'exercitation, de laquelle on 
doit espérer fort peu de recommendation et louange 
du vulgaire *. Le plus sot homme du monde pense 
autant auoir d'entendement que le plus habile. 

Voila pourquoy on dit communément que le plus 
iuste partage que nature nous aye fait de ses grâces, 
c'est celuy du iugeraent : car il n'est nul qui ne se 
contente de ce qu'elle luy en a distribué*. le pense 
auoir les opinions bonnes et saines ; mais qui n'en 
croit autant des siennes? L'vnedes meilleures prennes 
que l'en aie, c'est le peu d'estime que ie fay de moi : 
car, si elles n'eussent esté bien asseurées, elles se fus- 
sent aiséement laissées piper a l'affection que ie me 
porte singulière, comme celuy qui la ramené quasi 
toute a moi, et qui ne l'espans guieres hors de la. 
Tout ce que les autres en distribuent au publicq 
qu'ilz ont en charge *, a vne infinie multitude d'amis 
et de connoissans, a leur gloire, a leur grandeur, ie le 
rapporte tout a ma saïUé *, au repos de mon esprit, 
et a moy. Ce qui * m'en eschappe ailleurs, ce n'est 
pas proprement de l'ordonnance de mon discours : 

oMihi nempe valere et viuere doctus. 

Or, mes opinions, ie les trouue infiniment hardies 
et constantes a condamner mon insuffisance. De vray, 
c'est aussi vn subiect auquel i'exerce mon iugement 
autant qu'a nul autre. Le monde regarde tousiours 



1 Vulg, supp, : u du vulgaire », et remplace la phrase suivante 
par un développement. 

' BC supp, : a au publicq qu'ilz ont en charge ». 
« Vulg. supp, : tt a ma santé ». 
♦ A, par erreur ; « que », 

vis a vis; moy, ie renuerse ma veuë au dedans : ie la 
plante, ie Tamuse la. Chacun regarde deuant soy; 
moy, ie regarde dedans moy. le n'ay affaire qu'a moy, 
ie me considère sans cesse, ie me contreroUe, ie me 
gouste. Les autres vont tousiours ailleurs, s'ilz y 
pensent bien : ilz vont tousiours auant * ; moy, ie me 
roulle en moi mesmes. Céte capacité de trier le vrai *, 
et cet* humeur libre de n'assuiectir aiséement ma 
créance, ie la dois principalement a moy mesme : car 
les plus fermes imaginations que i*aye, et générales, 
ce sont celles mesmes qui, par manière de dire, nas- 
quirent auec moy*. le les produis crues et simples, 
dVne production hardie et généreuse, mais vn peu 
trouble et imparfaicte ; mais depuis ie les ay establies 
et fortifiées par Tauthorité d'autruy et par les saints 
discours des anciens, ausquelz ie me suis rencontré 
conforme en iugement. Ceux la me les ont mises en 
main et m'en ont donné la iouissance et possession 
entière '*. 

Voila donq iusques ou ie nïe sens coulpable de céte 
première partie, que ie disois estre au vice de la pre- 
sumption. Pour la seconde, qui consiste -a n^estimer 
point assez autruy, ie ne sçay si ie m'en puis si bien 
excuser : car, quoy qu'il me couste, ie délibère de dire 
ce qui en est. A l'aduenture que le commerce conti- 
nuel que i'ay auec les humeurs anciennes et Tidée de 
ces riches âmes du temps passé me dégouste et d'au- 
truy et de moy mesme ; ou bien que, a la vérité, nous 
viuons en vn siècle qui ne produit les choses que bien 

* BC aj, : 

a C^Cemo in sese tentât descendere ». 

* BC aj, : « quelle qu'elle soit en moy ». 
' Vulg, modifie légèrement ce passage. 

médiocres : tant y a que ie ne connoy rien digne de 
grande admiration. Aussi ne connoi-ie guiere d'hom- 
mes auec telle priuauté qu'il faut pour en pouuoir 
iuger, et ceux ausquelz ma condition me mesle plus 
ordinairement sont, pour la pluspart, gens qui ont 
peu de soin de la culture de Tame, et ausquelz on ne 
propose pour toute béatitude que Thonneur, et pour 
toute perfection que la vaillance. 

Ce que ie voy de beau en autruy, ie le loûe et l'es- 
time très- volontiers; voire i'encheris souuent sur ce 
que l'en pense, et me permetz de mentir iusques la : 
car, d'inuenter vn suiect faux, il n'est pas en ma puis- 
sance *. le tesmoigne volontiers de mes amis par ce 
que i'y trouue de louable, et, d'vn pied de valeur, l'en 
fay volontiers vn pied et demy. Mais, de leur prester 
les qualitez qui n'y sont pas, if ne puis ; ny les défen- 
dre ouuertement des imperfections qu'ilz ont*. 

le connoy des hommes assez qui ont diuerses parties 
belles : qui l'esprit, qui le cœur, qui l'adresse, qui la 
conscience, qui le langage, qui vne science, qui vn 
autre : mais, de grand homme en gênerai, non pas 
parfait *, mais encore ayant tant de belles pièces 
ensemble • qu'on s'en doiue estonner, ou le comparer 
a ceux que nous connoissons ^ du temps passé, ma 
fortune ne m'en a fait voir nul. Et le plus grand que 
i'ay connu*, ie dy des parties natureles de l'ame, et 
le mieux né, c'estoit Estienne de La Boitie : c'étoit 
vrayement vn' ame pleine, et qui monstroit vn beau 



t BC : a car ie n'ayme point a inuenter un subiect foux ». — 
Vuig. modifie cette leçon. 

* Vulg. supp, : a non pas pariait, mais encore w. 
' BC aj, : a ou vne en tel degré d'exccllance ». 

♦ BC : a honorons ». 

visage a tout sens. C'estoit proprement * vn* ame a la 
vieille merque, et qui eut produit de grans e£Fetz, si 
sa * fortune Teust voulu : ayant beaucoup adiousté a 
ce riche naturel par science et estude. 

Mais ie ne sçay comment il aduient, ce me semble*, 
qu'il se trouue autant de vanité et de foiblesse d'en- 
tendement en ceux qui font profession d'auoir plus de 
suffisance, qui se meslent de vacations lettres et de 
charges qui dépendent des lîures et de la science, qu'en 
nulle autre sorte de gens : ou bien par ce que on requiert 
et atend plus d'eux que des ignorans *, et qu'on ne 
peut excuser en eus les fautes communes; ou bien que 
l'opinion du sçauoir leur donne plus de hardiesse de 
se produire et de se descouurir trop auant, par ou ilz se 
gastent et se trahissent. Ck)mme vn artisan tesmoigne* 
sa bestise, quelque riche matière qu'il ait entre mains, 
s'il » l'accommode et mesle sottement et contre les 
règles de son ouurage* : ceux cy en font autant, lors 
mesme qu'ilz mettent en auant des choses qui d'elles 
mesmes et en leur lieu seroient bonnes ; mais ilz s'en 
seruent hors de propos, sans discrétion et sans suite •, 
faisans honneur a leur mémoire aus despans de leur 
entendement. ïlz font honneur a Cicero, a Galien, a 
Vlpien et a saint Hierosme, et eus se rendent ridicules. 

le retombe volontiers sur ce discours de l'ineptie de 
nostre institution : elle a eu pour sa fin de nous faire 
non bons et sages, mais sçauans : elle y est arriuée. 
Elle ne nous a pas apris de suyure et embrasser la vertu 

* Vulg, supp, : a Cestoit proprement ». 

* C ; « la ». 

* Vulg, supp. : « ce me semble ». 

* Vulg. supp. : a que des ignorans ». . 
' C omet : « 8*11 ». 

* Vulg. supp. : « hors de propos » et a et Mns suite ». 

et la prudence ; mais elle nous en a imprimé la deriua- 
tion et l'etymologie. Nous sçauons décliner vertu, si * 
ne sçauons l'aimer. Si nous ne sçauons que c'est que 
prudence par effet et par expérience, nous le sçauons 
par iargon et par cœur. De nos voisins, nous ne nous 
contentons pas d'en sçauoir la race, les parenteles et les 
alliances, nous les voulons auoir pour amis et dresser 
auec eus quelque conuersation et intelligence. Elle 
nous a apris les deffinitions, les diuisions et particions 
de la vertu, comme des surnoms et branches d'vne 
généalogie, sans auoir nul soin de dresser entre nous 
et elle quelque pratique de familiarité et de priuée 
acointance. Elle nous a choisi pour nostre aprentis- 
sage, non les liures qui ont les opinions plus saines et 
plus vrayes, mais ceux qui parlent le meilleur Grec et 
Latin, et, parmy ses beaus motz, nous a fait couler en 
la fantasie les plus vaines humeurs de l'antiquité. 

Vne bonne institution, elle change le iugement et les 
meurs, comme il aduint a Polemon, ce ieune homme 
Grec débauché, qui, estant allé ouir par rencontre vne 
leçon de philosophie *, ne remerqua pas seulement l'élo- 
quence et la suffisance du lecteur, et n'en rapporta pas 
seulement en la maison la science de quelque beau dis- 
cours, mais vn fruit plus apparent et plus solide, qui fut 
vn soudain changement et amendement de sa première 
vie. Qui a iamais senty vn tel effect de nostre discipline? 

Faciasne quod olim 
cMutatus Polemon? ponas insignia morbi, 
Fasciolas, cubital, focalia? pot us vt ille 
^icitur ex collo /urtîm carpsisse coronas, 
Postquam est impransi correptus voce magistri. 

* BC : « si nous ». 

* Vulg. : tt de Xenocrates ». 

*Les plus rares hommes que i'aye iugé par les 
apparences externes (car, pour les iugera ma mode, il 
les faudroit esclerer de fort près), ce ont esté, pour 
le fait de la guerre et suffisance militaire : le Duc 
de Guise qui mourut a Orléans, et le feu Mareschal 
Strozi ; pour gens suffisans et de vertu non commune : 
Oliuier et l'Hospital, Chanceliers de France. Il me 
semble aussi de la poésie qu'elle a eu sa vogue en 
nostre siècle. Nous auons foison de bons artisans de 
ce mestier la : d*Aurat, Beze, Buchanan, THospital, 
Montdoré, Turnebus. Quant aus François, ie pense 
qu*ilz Tont montée au plus haut degré ou elle sera 
iamais ; et, aus parties en quoy Ronsart et du Bellay 
excellent, ie ne les trouue guieres esloignés de la per- 
fection ancienne. Adrianus Turnebus sçauoit plus et 
sçauoit mieus ce qu'il sçauoit que homme qui fut de 
son siècle, ny loin au delà*. 

Les autres vertus ont eu peu ou point de mise en 
ce temps; mais la vaillance, elle est deuenue populaire 
par noz guerres ciuiles; et, en céte partie, il se trouue 
parmy nous des âmes fermes iusques a la perfection, 
et en grand nombre, si que le triage en est impossi- 
ble a faire. 

Voila tout ce que i'ay connu iusques a céte heure 
d'extraordinaire grandeur et non commune. 



CHAPITRE DIXHVITÏESME. 

nV DÉMENTIR. 

Voire mais on me dira que ce dessein de se seruir 

de soy mesmes pour suiet a escrire seroit excusable 

â des hommes rares et fameus, qui, par leur reputa- 
II. 16 

tion, auroint donné quelque désir de leur cognois- 
sance. Il est certain, ie l'aduoue^ et sçay bien que, 
pour voir vn homme de la commune façon, a peine 
qu'vn artisan leue les yeux de sa besoigne, la ou, 
fx)ur voir vn personnage grand et signalé arriuer en 
vne ville, les ouuroirs et les boutiques s'abandonnent. 
Il mésiet a tout autre de se faire cognoistre qu*a 
celuy qui a dequoy se faire imiter, et duquel la vie et 
les opinions peuuent seruir d'exemple et * de patron. 
Caesar et Xenophon ont eu dequoy fonder et fermir 
leur narration en la grandeur de leurs gestes, comme 
en vne baze massiue et solide. Ainsi sont a souhaiter 
les papiers iournaus du grand Alexandre, les commen- 
taires qu'Auguste*, Sylla, Brutus et autres auoint 
laissé de leurs gestes. De telles gens, on aime et estu- 
die les figures, en cuyure mesmes et en pierre. 

Céte remonstrance est tres-vraye, mais elle ne me 
touche pas • : 

S\/)« recito cuiquam, nisi amicis, idque rogatus, 
Non vbiuis coramue quibuslibet ; in medio qui 
Scriptaforo recitent sunt multi, quique lauantes. 

le ne dresse pas icy vne statue a planter au carre-four 
d'vne ville, ou dans vne église, ou place publique* : 
c'est pour la cacher au coin ' d'vne librairie, et pour 
en amuser quelqu'vn qui ait particulier interest a ma 
cognoissance * : vn voisin, vn parent, vn amy qui 
prendra plaisir a me racoinîer et repratiquer en cet' 
image. Les autres ont pris cœur de parler d'eus, pour 

* Vulg. supp. : a d'exemple et ». 
' Vulg. : « que bien peu ». 

* Vulg. : « pour le coin ». 

* Vulg. supp. : a quelquVn qui... cognoissance ». 

y auoir trouué le subiect digne et riche; moi, au 
rebours, pour l'auoir trouué si vain et si maigre qu'il 
n'y peut échoir nul soupçon d'ostentation*. Quel 
contentement me seroit ce d'ouir ainsi quelqu'vn 
qui me recitast les meurs, la forme, les conditions et 
les fortunes de mes ancestres! combien i'y serois 
atentif! Vrayement cela partiroit d'vne mauuaise 
nature d'auoir a mespris les portraitz mesmes de noz 
amis et prédécesseurs, et de les desdaigner. Vn poi- 
gnard, vn harnois, vne espée qui leur a serui, ie les 
conserue, pour l'amour d'eus, autant que ie puis, de 
l'iniure du temps **. Si toutesfois ma postérité est 
d'autre goust, i'aray bien dequoy me reuencher, car 
ilz ne sçauroient faire moins de conte de moy que i'en 
feray d'eus en ce temps la. Tout le commerce que î'ay 
en cecy auec le publicq, c'est que i'ay esté contraint 
d'emprunter • les vtils de son escriture, pour estre 
plus soudaine et plus aysée : il m'a fallu ietter en 
moule céte image pour m'exempter de la peine d'en 
faire faire plusieurs extralcts a la main ': En recom- 
pense de céte commodité que i'en ay emprunté, i'es- 
pere luy faire ce seruice d'empescher * 

5^Ce toga cordyllis, ne penula desit oliuis*. 

Mais, a dire vray, a qui croyrions nous parlant 
de soy en vne saison si gastée ? veu qu'il en est fort 
peu ou point a qui nous puissions croire parlants 
d'autruy, ou il y a moins d'interest a mentir. Le pre- 
mier trait de la corruption des mœurs, c'est le bannis- 

i Vulg, modifie les trois dernières phrases. 
' Vulg, : tt que i'emprunte ». 
' Vulg, supp. : a il m'a fallu... la main ». 
* Vulg. modifie cette phrase. 

sèment de la vérité : car, comme disoit Pindarus, 
l'estre véritable est le commencement d'vne grande 
vertu*. Nostre vérité d'à cette heure, ce n'est pas ce 
qui est, mais ce qui se persuade a autruy : comme 
nous appelions monnoye, non celle qui est loyalle 
seulement, mais la fauce aussi qui a mise. Nostre 
nation est de long temps reprochée de ce vice : car 
Saluianus Massiliensis, qui estoit du temps de Valen- 
tinian, l'Empereur, dit qu'aus François le mentir et 
se pariurer ne leur est pas vice, mais vne façon de 
parler. Qui vouldroit enchérir sur ce tesmoignage, il 
pourroit dire que ce leur est a présent vertu. On s'y 
forme *, on s'y façonne comme a vn exercice d'hon- 
neur ; car la dissimulation est des plus notables qua- 
litez de ce siècle. 

Ainsi i'ay souuent considéré d'où pouuoit naistre 
céte coustume, que nous obseruons si religieusement, 
de nous sentir plus aigrement offencez du reproche de 
ce vice, qui nous est si ordinaire, que de nul autre; 
et que ce soit l'extrême iniure qu'on nous puisse faire 
de parole que de nous reprocher la mensonge. Sur cela, 
ie treuue qu'il est vn peu * naturel de se défendre le 
plus des vices dequoy nous sommes le plus entachés. 
Il semble qu'en nous ressantants de l'accusation, et 
nous en esmouuant, nous nous deschargons aucune- 
ment de la coulpe : si nous l'auons par effect, aumoins 
nous la condamnons par apparence*. C'est vn vilein 
vice que le mentir, et qu'vn ancien peint bien hon- 
teusement, quand il dict que c'est donner tesmoignage 
de mespriser Dieu, et quant et quant de creindre les 
hommes. Il n'est pas possible d'en représenter plus 

* Vulg. supp, : « On s'y forme ». 

* BC supp, : « vn peu ». 

richement l'horreur, la vilité et le desreglement : car, 
que peut on imaginer de plus monstrueus que d'estre 
couart a l'endroit dés hommes, et braue a l'endroit de 
Dieu? Nostre intelligence se conduisant par la seule 
voye de la parolle, celuy qui la fauce trahit la societté 
publique. C'est le seul vtil par le moyen duquel se 
communiquent noz volontez et nos pensées; c'est le 
truchement de nostre ame : s'il nous faut, nous ne nous 
tenons plus, nous ne nous entreconnoissons plus; s'il 
nous trompe, il rompt tout nostre commerce, et dis- 
soult toutes les liaisons de nostre police*. Ce bon 
compaignon de Grèce disoit que les enfans s'amusent 
par les * osseletz, et les hommes par les paroUes. 

Quant aus diuers vsages de noz démentiz, et les loix 
de nostre hpnneur en cela, et les changemens qu'elles 
ont receus, ie remets a vne autrefois d'en dire ce que 
l'en ' pense ; et apprendray cependant, si ie puis, en 
quel temps print commencement céte coustume de 
si exactement poiser et mesurer les parolles, et d'y 
attacher nostre honneur : car il est aisé a iuger qu'elle 
n'estoit pas anciennement entre les Romains et les 
Grecs; et oi'a semblé souuent nouueau et estrange de 
les voir se démentir et s'iniurier, sans entrer pourtant 
en querelle. Les lois de leur deuoir prenoint quelque 
autre trein que les nostres. On appelle Caesar tantost 
voleur, tantost yurongne, a sa barbe. Nous voyons 
la liberté des inuectiues qu'ils font les vns contre 
les autres (ie dy les plus grands chefs de guerre de 
l'vne et l'autre nation), ou les parolles se reuenchent 
seulement par les parolles, et ne se tirent a autre 
conséquence. 

* BC supp. : a les ». 

* C: « ie ». 

CHAPITRE DIXNEVFIESME. 

DE LA LIBERTÉ DE CONSCIENCE. 

Il est ordinaire de voir les bonnes intentions, si 
elles sont conduites sans modération, pousser les 
hommes a des eflfects tresuitieux. En ce débat, par 
lequel la France est a présent agitée de guerres ciuiles, 
le meilleur et le plus sain party est sans doubte celuy 
qui maintient et la religion et la police ancienne du 
pays. Entre les gens de bien, toutesfois, qui le suiuent 
(car ie ne parle point de ceux qui ne s'en seruent que 
de prétexte pour ou exercer leurs vengeances particu- 
lières, ou fournir a leur auarice, ou suiure la faueur 
des Princes, mais de ceux qui le font par vray zèle 
enuers leur religion et sainte affection a maintenir la 
paix et l'état de leur patrie), de ceux cy, dis-ie, il s'en 
voit plusieurs que la passion pousse hors les bornes 
de la raison, et leur faict par fois prendre des conseils 
iniustes, violents et encore téméraires. 

Il est certain qu'en ces premiers temps que nostre 
religion commença a fleurir et * a gaigner authorité 
et puissance auec les loix, le zèle en arma plusieurs 
contre toute sorte de liures payens : dequoy les gens 
de lettre souffrent vne merueilleuse perte. l'estime 
que ce desordre ait plus porté de nuysance aux lettres 
que tous les feux des barbares. Cornélius Tacitus 
en est vn bon tesmoin : car, quoi que l'Empereur 
Tacitus, son parent, en eut peuplé, par ordonnances 

' Vulg. supp. ; a a fleurir et », et plus loin : « et puissance ». 



LIVRE SECOND. 247 

expresses, toutes les libreries du monde, toutesfois vn 
seul exemplaire entier n*a peu eschapper la curieuse 
recerche de ceus qui desiroint Tabolir pour cinq ou 
six vaines clauses qu'il escrit contre nostre créance. 

Ils ont aussi eu ceci, aumoins aucuns *, de prêter 
aysément des louanges fauces a tous les Empereurs 
qui faisoient pour nous, et condamner vniuerselle- 
ment toutes les actions de ceus qui nous estoint con- 
traires, comme il est aysé a voir en l'Empereur Iulian, 
surnommé TApostat. Cestoit, a la vérité, vn tresgrand 
homme et rare, comme celuy qui auolt son ame viue- 
ment tainte des discours de la philosophie, ausquels il 
faisoit profession de régler et toucher • toutes ses 
actions. Et, de vray, il n*est nulle sorte de vertu 
dequoy il n'ait laissé de tresnotables exemples. En 
chasteté (de laquelle le cours de sa vie donne bien cler 
tesmoignage), on lit de luy vn pareil traict a celuy 
d'Alexandre et deScipion, que, de plusieurs très belles 
captiues, il n'en voulut pas seulement voir vne, estant 
en la fleur de son aage : car il fut tué par les Parthes 
aagé de trente vn an seulement. Quant a la iustice, 
il prenoit luy mesme la peine d'ouir les parties, et 
encore que, par curiosité, il s'informât a ceux qui se 
presentoient a luy de quelle religion ils estoint, 
toutesfois l'inimitié qu'il portoit a la nostre ne donnoit 
nul contrepoix a la balance. Il fit lui mesme plusieurs 
bonnes lois, et retrancha vne grand' partie des subsi- 
des et impositions que leuoint ses prédécesseurs. 

Nous auons deux bons historiens tesmoins oculaires 
de ses actions, l'vn desquelz, Marcellinus, reprend 
aij^rcment, en diuers lieus de son histoire, céte sienne 

^ Vulg, supp, : a aumoins aucuns n. 
• Vulg, supp, : tt et toucher ». 

ordonnance par laquelle il defancUt Tescolle et interdit 
renseigner a tous les rhetoriciens et grammairiens 
Chrestiens, et dit qu'il souhaiteroit cete sienne action 
estre enseuelie soubs le silence. Il est vray semblable 
s'il eut faict quelque chose de plus aigre contre nous, 
qu'il ne l'eut pas oublié, estant bien affectionné a 
nostre party. Il nous estoit âpre, a la vérité, mais non 
pourtant cruel ennemy : car nos gens mesmes recitent 
de luy céte histoire que, se promenant vn iour autour 
de la ville de Calcédoine, Maris, l'Euesque du lieu, 
osa bien l'appeller meschant traistre a Christ, et qu'il 
n'en fit autre chose sauf luy respondre : « Va, misé- 
rable, pleure la perte de tes yeus »; a quoy l'Euesque 
encore répliqua : « le rens grâces a lesus Christ de 
m'auoir osté la veue, pour ne voir ton visage impu- 
dent »; affectant, disent ils, en cela, vne patience 
philosophique. Tant y a que ce faict la ne se peut pas 
bien rapporter aux cruautés qu'on le dict auoir exer- 
cées contre nous. Il estoit (dit Eutropius, mon autre 
tesmoin) ennemi de la Chrestienté, mais sans toucher 
au sang. 

Aussi ce que plusieurs disent de luy qu'estant blessé 
a mort d'vn coup de traict, il s'escria : « Tu as vaincu » ; 
ou, comme disent les autres : « Contente toy, Naza- 
rien! » n'est non plus vray-semblable ; car ceux qui 
estoint presens a sa mort, et qui nous en recitent 
toutes les particulières circonstances, les contenances 
mesmes et les paroUes, n'en disent rien, non plus que 
de ie ne sçay quelz miracles que d'autres y meslent *. 

Et, pour reueuir a sa iustice, il n'est rien qu'on 

* BC supp, depuis : « Aussi ce que... m jusqu'à : « y meslent ». 
— Vulg. transporte ce passage plus loin, en le modifiant légè- 
rement. 

y puisse accuser, que les rigueurs dequoy il vsa au 
commencement de son empire contre ceux qui auoint 
suiuy le party de Ck)nstantius, son prédécesseur. Quant 
a sa sobriété, il viuoit tousiours vn viure soldatesque, 
et se nourrissoit, en pleine paix, comme celuy qui se 
preparoit et accoustumoit tousiours * a l'austérité de 
la guerre. La vigilance estoit telle en luy qu'il dépar- 
toit la nuict a trois ou a quatre pièces, dont la moindre 
estoit celle qu'il donnoit au sommeil ; le reste, il l'etn- 
ploioit a visiter luy mesme en personne Testât de son 
armée et ses gardes, ou a estudier ; car, entre autres 
sienes rares qualitez, il estoit tresexcellent en toute 
sorte de literature. On dit d'Alexandre le grand 
qu'estant couché, de peur que le sommeil ne le dé- 
bauchât de ses pensemens et de ses estudes, il faisoit 
mettre vn bassin ioignant son lict, et tenoit l'vne de 
ses mains au dehors auec vne boulette de cuyure, affin 
que, le sommeil le surprenant et relâchant les prises 
de ses doigts, céte boulette, par le bruit de sa cheute 
dans le bassin, le reueillat. Cetuy cy auoit l'ame si ten- 
due a ce qu'il vouloit, et si peu empeschée de fumées 
par sa singulière abstinence qu'il se passoit bien de 
cet artifice. Quant a la suffisance militaire, il fut 
admirable en toutes les parties d'vn grand capitaine. 
Ausi fut il, quasi toute sa vie, en continuel exercice 
de guerre, et la pluspart auec nous, en France, contre 
les Allemans et Francons. Nous n'auons guiere mé- 
moire d'homme qui ait veu plus de hazards, ny qui 
ait plus souuant fait preuue de sa personne. 

Sa mort a quelque chose de pareil a celle d'Epami- 
nondas : car il fut frappé d'vn traict, et essaya de 

• Vulg. supp. : tt tousiours ». 

i*arracher, et l'eut fait sans ce que, le trait estant 
trenchant, il se coupa et affoyblit la main. Il deman- 
doit incessamment qu'on le reportât en ce mesme 
estât en la meslée, pour y encourager ses soldats, 
lesquels contestèrent céte bataille sans luy trescoura- 
geusement, iusques a ce que la nuict sépara les armées. 
11 deuoit a la philosophie vn singulier mespris en 
quoy il auoit sa vie et les choses humaines. Il auoit 
ferme créance de l'éternité des âmes. 

En matière de religion, il estoit vicieux par tout. 
On l'a surnommé Apostat, pour auoir abandonné la 
nostre. Toutesfois céte opinion me semble plus vray- 
semblable qu'il ne Tauoit iamais eue a * cœur, mais 
que, pour l'obéissance des loix, il s'estoit feint iusques 
a ce qu'il tint l'empire en sa main. Il fut si supersti- 
tieux en la sienne, que ceux mesmes qui en estoint 
de son temps s'en mocquoint; et disoit on, s'il eut 
gaigné la victoire contre les Parthes, qu'il eut fait 
tarir la race des beufs au monde, pour satisfaire a ses 
sacrifices. Il estoit aussi embabouyné de la science 
diuinatrice, et donnoit authorité a toute façon de 
prognostiques. 11 dit, entre autres choses, en mourant, 
qu'il sçauoit bon gré aus Dieus et les remercioit 
dequoi ils ne l'auoint pas voulu tuer par surprise, 
l'aiant de longtemps auerti du lieu et heure de sa fin ; 
ny d'vne mort molle ou lâche, mieux conuenable aus 
personnes oisiues et délicates, ny languissante, longue 
et doleureuse; et qu'ils l'auoint trouué digne de mou- 
rir de céte noble façon, sur le cours de ses victoires, 
et en la fleur de sa gloire. De vray, il auoit eu vne 
pareille vision a celle de Marcus Brutus, qui, premie- 

' BC ; « au ». 

rement, le menassa en Gaule, et depuis se représenta 
a luy, en Perse, sur le point de sa mort *. 

Et, pour venir au propos de mon thème, il couuoit, 
dict Marcellinus, de long temps en son cœur le paga- 
nisme, mais, par ce que toute son armée estoit de 
Chrestiens, il ne Tosoit descouurir. En fin, quand il se 
vit assez fort pour oser publier sa volonté, il fit ouurir 
les temples des Dieux, et s'essaya, par tous moyens, de 
mettre sus Tidolatrie. Pour paruenir a son effect, ayant 
rencontré en Ck)nstantinople le peuple descousu auec 
les prelatz de Teglise Chrestienne diuisez, les ayant 
faict venir a luy au palais, les amonnesta instamment 
d'assopir ces dissentions ciuiles, et que chacun, sans 
empeschement et sans crainte, seruit a sa religion. 
Ce qu'il sollicitoit auec grand soing, pour Tesperance 
qu'il auoit que céte licence augmenteroit les parts et 
les brigues de la diuision, et empescheroit le peuple 
de se reunir et de se fortifier, par conséquent, contre 
luy par leur concorde et vnanime intelligence; aiant 
essayé, par )a cruauté d'aucuns Chrestiens, qu'il n'y 
a point de beste au monde tant a craindre a l'homme 
que l'homme. 

Voyla ses mots, a peu près ; en quoy cela est digne 
de considération que l'Empereur Iulian se sert, pour 
attiser le trouble de la dissention ciuile, de cette 
mesme recepte de liberté de conscience que noz Roys 
viennent d'employer pour l'étaindre. On peut dire, 
d'vn costé, que de lascher la bride aus parts d'entre- 
tenir leur opinion, c'est espandre et semer la diuision, 
c'est prêter quasi la main a l'augmenter, n'y ayant 
nulle barrière ni coërction des loix qui bride et 

* Vulg, place ici le passage supprimé plus haut, sur les dernières 
paroles de Julien. 

empesche sa course; mais, d'autre costé, on diroit 
aussi que de lâcher la bride aus pars d'entretenir leur 
opinion, c'est les amolir et relascher par la facilité et 
par l'aysance, et que c'est emousser Teguillon qui 
s'affine par la rarité, la nouuelleté et la difficulté. Et 
si croy mieux, pour l'honneur de la deuotion de noz 
Rois, c'est que, n'ayants peu ce qu'ils vouloint, ils ont 
faict semblant de vouloir ce qu'ils pouuoint. 



CHAPITRE VINGTIESME. 

NOVS NE GOVSTONS RIEN DE PVR. 

La foiblesse de nostre condition faict que les choses, 
en leur simplicité et pureté naturelle, ne puissent pas 
tomber en nostre vsage. Les elemens que nous ioys- 
sons sont altérés, et les metaus.de mesme; et l'or, 
il. le faut empirer par quelque autre matière plus 
vile *, pour l'accommoder a nostre seruice*. Des 
voluptez *, plaisirs et biens que nous auons, il n'en 
est nul exempt de quelque meslange de mal et d'in- 
commodité*. C'est ce que dit vn verset Grec ancien, 
de tel sens : Les Dieux nous vendent tous les biens 
qu'ils nous donnent; c'est a dire : ils ne nous en don- 
nent nul pur et parfaict, et quç nous n'achetons au 
pris de quelque mal*. 

Les loix mesmes de la iustice ne peuuent subsister 
sans quelque meslange d'iniustice; et dit Platon que 
ceux la entreprenent de couper la teste de Hydra, 
qui prétendent oster des lois toutes incommodités et 

• Vulg, supp, : a plus vile ». 
' Vulg. supp, : a voluptez ». 

inconueniens. Omne magnum exemplum habet aliquid 
ex iniquo, quod contra singulos vtilitate publica re- 
penditur, dit Tacitus*. 



CHAPITRE VINGTVNIESME. 

CONTRE LA FAINEANTISE. 

L'Empereur Vespasien, estant malade de la maladie 
dequoi il mourut, ne laissoit pas de vouloir entendre 
Testât de Tempire ; et, dans son lict même, despeschoit 
sans cesse plusieurs affaires de conséquence; et, 
comme son médecin l'en tençat, comme de chose nuy- 
sible a sa santé : a II faut, disoit il, qu'vn Empereur 
meure debout. » Voila vn beau mot, a mon gré, et 
digne d'vn grand Prince. Adrian, l'Empereur, s'en 
seruit depuis a ce mesme propos, et le deburoit on 
souuent ramenteuoir aux Princes, pour leur faire 
sentir que céte grande charge qu'on leur donne, du 
commandement de tant d'hommes, n'est pas vne 
charge oisiue, et qu'il n'est rien qui puisse si iuste- 
ment dégouster vn subiect de se mettre en peine et 
en hazard pour le seruice de son Prince, que de le 
voir apoltroriny ce pendant luy mesme a des occupa- 
tions lasches et vaines, et d'auoir soing de sa conser- 
uation, le voyant si nonchalant de la nostre*. 

L'Empereur Iulian disoit encore plus, qu'vn philo- 
sophe et vn galant homme ne deuoint pas seulement 
respirer, c'est a dire ne donner aus nécessitez corpo- 
relles que ce qu'on ne leur peut refuser, tenant tous- 
iours l'ame et le corps embesoignés a choses belles, 
grandes et vertueuses. Il auoit honte, si, en public, 

on le voioit cracher ou suer (ce qu'on dict aussi de la 
ieunesseLacedemoniene, etXenophon,de la Persienne) 
par ce qu'ils estimoint que l'exercice, le trauail con- 
tinuel et la sobriété deuoint auoir cuit et asséché 
toutes ces superfluitez. Ce que dict Seneca ne ioindra 
pas mal en cet endroit, que les anciens Romains 
maintenoint leur ieunesse droite : Us n'apprenoint , 
dit il, rien a leurs enfans qu'ils deussent apprandre 



assis* 



CHAPITRE VINGTDEVSIESME. 

DES POSTES. 

* le lisois a cet'heure que le Roy Cyrus, pour rece- 
uoir plus fecilement nouuelles de tous les cotez de son 
empire, qui estoit d'vne fort grande estandue, fit 
regarder combien vn cheual pouuoit faire de chemin 
en vn iour, tout d'vne traite, et, a céte distance, il 
establit des hommes qui auoint charge de tenir des 
cheuaux prêts, pour en fournir a ceux qui viendroint 
vers luy*. 

Caesar dit que Lucius Vibulus Rufus, ayant hâte 
de porter vn aduertissement a Pompeius, s'achemina 
vers luy iour et nuict, changeant de cheuaux, pour 
faire diligence. Et luy mesme, a ce que dit Suétone, 
faisoit cent mille par iour, sur vn coche de louage. 
Mais c'estoit vn furieux courrier; car la ou les riuieres 
luy trenchoint son chemin, il les franchissoit a nage*. 
Tiberius Nero, allant voir son frère Drusus malade 
en Allemaigne, fit deux cens mile, en vingt-quatre 
heures, auec trois coches*. 

CHAPITRE VINGTROISIESME. 

DES MAVVAIS MOYENS EMPLOIES A BONNE FIN. 

Il se trouue vne merueilleuse relation et corres- 
pondance en céte vniuerselle police des ouurages de 
nature, qui montre bien qu'elle n*est ny fortuite ny 
conduyte par diuers maistres. Les maladies et condi- 
tions de nos corps se voyent aussi aus estats et polices : 
les royaumes, les republiques naissent, fleurissent et 
fanissent de vieillesse comme nous. Nous sommes 
suiects a vne repletion d'humeurs inutile et nuysible; 
soit de bonnes humeurs (car cela mesme les médecins 
le craignent, et, par ce qu'il n'y a rien de stable chez 
nous, ils disent que, la perfection de santé trop allègre 
et vigoreuse, il nous la faut essimer et rabatre par art, 
de peur que nostre nature, ne se pouuant rassoir en 
nulle certaine place et n'aiant plus ou monter pour 
s'améliorer, ne se recule en arrière, en desordre et 
trop a coup; ils ordcmnent, pour cela, aux athlètes les 
purgations et les saignées, pour leur soubstraire céte 
superabondance de santé), soit repletion de mauuaises 
humeurs, qui est l'ordinaire cause des maladies. De 
semblable repletion se voient les états souuent mala- 
des; et a l'on accoustumé d'vser de diuerses sortes de 
purgation. Tantôt on donne congé a vne grande mul- 
titude de familles, pour en décharger le pais, lesquelles 
vont cercher ailleurs ou s'accommoder aus dépens 
d'autrui : ainsi nos anciens Francons, partis du fons 
de TAlemaigne, vindrent se saisir de la Gaule, et en 
déchasser les premiers habitans; ainsi se forgea cette 

infinie marée d'hommes qui s'écoula en Italie, soubs 
Brennus et autres; ainsi les Gots et Vuandales, comme 
aussi les peuples qui possèdent a présent la Grèce, 
abandonnèrent leur naturel pais, pour s'aller loger 
ailleurs plus au large ; et a peine est il deux ou trois 
coins au monde qui n'ayent senty l'effect d'vn tel 
remuement. Les Romains batissoient par ce moien 
leurs colonies; car, sentans leur ville se grossir outre 
mesure, ils la deschargoient du peuple moins néces- 
saire, et l'enuoioient habiter et cultiuer les terres par 
eux conquises. Par fois aussi ils ont, a écient, nourri 
des guerres auec aucuns leurs ennemis, non seulement 
pour tenir leurs hommes en haleine, de peur que 
l'oysiueté, mère de corruption, ne leur apportât quel- 
que pire inconuenient*, mais ausi pour seruir de 
saignée a leur republique, et éuanter vn peu la cha- 
leur trop véhémente de leur ieunesse, estausser * et 
éclaircir le branchage de ce tige foisonnant en trop de 
gaillardise : a cet effet, se sont ils autrefois seruis de 
la guerre contre les Cartaginois. 

Au traité de Bretigny, Edouard troisième, Roy 
d'Angleterre, ne voulut comprendre en céte paix ge- 
neralle qu'il fit auec nostre Roy, le différant du 
duché de Bretaigne, affin qu'il eust ou se descharger 
de ses hommes de guerre, et que ceste foulle d' Anglois, 
dequoy il s'estoit serui en ses guerres de deçà, ne se 
reiettat en Angleterre. Ce. fut l'vne des raisons pour- 
quoy nostre Roy Philippes consentit d'enuoier lean, 
son fils, a la guerre d'outre mer, aflSn d'en amener 
quand et luy vn grand nombre de ieunesse bouillante, 
qui estoit en sa gendarmerie. 

* Vuig, : « escourter ». 

Il y en a plusieurs en ce temps qui discourent de 
pareille façon, souhaitans que cette émotion chaleu- 
reuse qui est parmy nous se peut deriuer a quelque 
guerre voisine, de peur que ces humeurs peccantes, 
qui dominent pour céte heure nostre corps, si on ne 
les escouUe a * ailleurs, maintiennent nostre fiebure 
tousiours en force, et apportent en fin nostre entière 
ruine; et, de vray, vne guerre estrangiere est vn mal 
bien plus doux que la ciuile. Mais ie ne croy pas que 
Dieu fauorisat vne si iniuste entreprise d'offencer et 
quereler autruy pour nostre commodité*. 

Toutes-fois la foiblesse de nostre condition nous 
pousse souuent a céte nécessité de nous seruir de 
mauuais moiens pour vne bonne fin. Licurgus, le 
plus vertueux et parfaict législateur qui fut onques, 
inuenta céte tres-iniuste et tres-inique • façon pour 
instruire son peuple a la tempérance, de faire eny- 
urer par force les Elotes, qui estoient leurs serfs, affin 
qu'en les voyant ainsi perdus et enseuelis dans le vin, 
les Spartiates prinsent en horreur le débordement de 
ce vice. Ceux la auoient encore plus de tort, qui per- 
metoient anciennement que les criminelz, a quelque 
sorte de mort qu'ilz fussent condamnez, fussent déchi- 
rez tous vifs par les médecins, pour y voir au naturel 
nos parties intérieures, et en establir plus de certitude 
en leur art : car, s'il se faut débaucher, on est plus 
excusable le faisant pour le seruice de la santé de 
Tame que pour celle du corps, comme les anciens 
Romains, pour dresser le peuple a la vaillance et au 
mespris des dangiers et de la mort par quelque ins- 
truction, inuenterent ces furieus spectacles de gladia- 

* BC supp. ; a a ». 

* Vulg, supp, : u et tres-inique w. 

teurs et escrimeurs a outrance, qui se combatoient, 
détailloient et entretuoient en leur présence**. Ces- 
toit, a la vérité, vn merueilleux exemple et de très- 
grand fruict pour l'institution du peuple, de voir tous 
les iours en sa présence cent, deux cens, trois cens • 
couples d'hommes, armés les vns contre les autres, se 
hacher en pièces, auecques vne si extrême fermeté de 
courage qu'on ne leur vit iamais changer de visage *, 
lâcher vne parolle de foiblesse ou commisération, 
iamais tourner le dos, ny faire seulement vn mouue- 
ment lâche pour gauchir au coup de leur aduersaire, 
ains tendre le col a Tespée de leur ennemi et se pré- 
senter au coup. Il est aduenu a plusieurs d entre eux, 
estans blessez a mort de force plaies, d'enuoier deman- 
der au peuple s'il estoit content de leur deuoir, auant 
que se coucher pour rendre l'esprit sur la place. Il 
ne falloit pas seulement que ilz combattisent et mou- 
russent constamment, mais encore allègrement, en 
manière qu'on les hurloit et maudissoit, si on les voioit 
estriuer a receuoir la mort*. Les premiers Romains 
emploioient a cet' exemple les criminels ; mais dépuis 
on y emploia des serfs innocens et des libres mesmes, 
qui se vendoient pour cet efifect : * ce que ie trouuerois 
fort estrange et incroiable, si nous n'étions acoustumés 
de voir tous les iours en nos guerres plusieurs miliasses 
d'hommes estrangiers, engageant, pour de l'argent, 
leur sang et leur vie a des querelles ou ilz n'ont nul 
interest. 

* Vulg, modifie légèrement cette phrase, 

* Vulg, ; « deux cens, voire mille ». 

' Vulgi supp. : « iamais changer de visage ». 

CHAPITRE VINTQVATRIESME. 



DE LA GRANDEYR ROMAINE. 



le ne veux dire qu'vn mot de cet argument infiny, 
pour monstrer la simplesse de ceux qui apparient a 
celle la les chetiues grandeurs de ce temps. Au sep- 
tiesme liure des épitres familières de Cicero (et que les 
grammairiens en otent ce surnom de familières^ s'ilz 
veulent, car, a la vérité, il n'y est pas fort à propos, 
et ceux qui, au lieu de familières, y ont substitué ad 
familiares, peuuent tirer quelque argument pour eus 
de ce que dit Suétone, en la vie de Caesar, qu'il y auoit 
vn volume des lettres dudit Caesar ad familiares), il y 
en a vne qui s'adresse a Caesar, estant lors en la Gaule, 
en laquelle Cicero redit ces motz, qui estoint sur la 
fin d'vn' autre lettre que Cassar luy auoit escrit : Quant 
a Marcus Furius, que tu m'as recommandé, ie le feray 
Roy de Gaule, et, si tu veux que i'aduance quelque 
autre de tes amis, enuoie le moy. Il n'estoit pas 
nouueau a vn simple cytoien Romain, comme estoit 
lors Caesar, de disposer des royaumes, car il osta bien 
au Roy Deiotarus le sien, pour le donner a vh gen- 
til'homme sien amy *, de ft ville de Pergame, nommé 
Mithritdates; et ceux qui escriuent sa vie enregistrent 
plusieurs autres royaumes par luy vendus, et Suétone 
dit qu'il tira pour vn coup, du Roy Ptoloméus, trois 

* Vulg. supp. : a sien amy m. 

millions six cens miir escus, qui fut bien près de luy 
vendre le sien*. 

Et, sur ce propos, Tacitus, parlant du Roy d'Angle- 
terre Cogidunus, nous faict sentir par vn merueilleux 
traict céte infinie puissance : Les Romains, dit il, 
auoient acoustumé, de toute ancienneté, de laisser 
les Roys qu'ilz auoient surmontés en la possession 
de leurs royaumes, sous leur authorité, a ce qu'ils 
eussent des Roys mesmes vtilz de la seruitude, vt 
haberent instrumenta seruitutis et Reges*, 



CHAPITRE VINGTCINQVIESME. 

DE NE CONTREFAIRE LE MALADE. 

Il y a vn' epigramme en Martial, qui est des bons, 
car il y en a chez luy de toutes sortes, ou il recite 
plaisamment l'histoire de Caelius, qui, pour fuir a 
faire la court a quelques grans, a Romme, se trouuer 
a leur leuer, les assister et les suiure, fit la mine 
d'auoir la goûte; et, pour rendre son excuse plus 
vray-semblable, se faisoit oindre les iambes, les auoit 
enueloppées et contre-faisoit entièrement le port et la 
contenance d'vn homme goûteux. En fin, la fortune 
luy fit ce plaisir de l'en rendre tout a faict : 

Tantum cura potest et ars dolorisi 
1>esiit fin gère Ccelius podagram. 

l'ay veu, en quelque lieu d'Appian, autrefois *, vne 

> Vulg. : tt d'Appian, ce me semble ». 

pareille histoire dVn qui, voulant eschapper a us pros- 
criptions des Triumuirs de Rome, pour se dérober de 
la connoissance de ceux qui le poursuiuoint, se tenant 
caché et trauesti, y adiouta encore céte inuention de 
contrefaire le borgne. Quand il vint a recouurer vn 
peu plus de liberté, et qu'il voulut deffaire Templatre 
qu'il auoit long temps porté sur son œil, il trouua 
que sa veûe estoit effectuelement * perdue soubs ce 
masque. Il est possible que Taction de la veûe s'estoit 
hébétée pour auoir été si long temps sans exercice, et 
que la force visiue s'étoit toute reietée en l'autre œil : 
car nous sentons euidemment que Tœil que nous 
tenons couuert r'enuoie a son compagnon quelque 
partie de son effect, en manière que celuy qui reste 
s'en grossit et s'en enfle. Comme aussi l'oisiueté, auec 
la chaleur des liaisons et des medicamens, auoit bien 
peu attirer quelque humeur podagrique au goûteux 
de Martial. 

Lisant chés Froissard le veu d'vne troupe de ieunes 
gentilshommes Anglois de porter l'œil gauche bandé 
iusques a ce qu'ils eussent passé en France et exploité 
quelque fait d'armes sur nous, ie me suis souuent 
chatouillé de ce pensement qu'il leur eut pris comme 
a ces autres, et qu'ilz se fussent trouuez tous éborgnés 
au reuoir des maistresses pour lesquelles ilz auoint 
fait l'entreprise. 

Les mères ont raison de tancer leurs enfans quand 
ilz contrefont les borgnes, les boiteus et les bicles, et 
tels autres defautz de la personne; car, outre ce que 
le corps, ainsi tendre,, en peut receuoir vn mauuais 
ply, ie ne sçay comment il semble que la fortune se 

' C ; a effectueusement ». 

ioûe a nous prendre au mot; et i*ay ouy reciter plu- 
sieurs exemples de gens deuenus malades, ayant entre- 
pris de le contrefaire*. 

Mais alongeons ce chapitre, et le bigarrons d'vne 
autre pièce, a propos de la cécité. Pline conte d'vn 
qui, songeant estre aueugle, en dormant, s'en trouua 
l'endemain sans aucune maladie précédente. La force 
de l'imagination peut bien ayder a cela, comme i'ay 
dit ailleurs, et semble que Pline soit de cet aduis. 
Mais il est plus vray-semblable que les mouuemens 
que le corps sentoit au dedens, desquels les médecins 
trouueront, s'ils veulent, la cause, qui luy ostoint la 
veûe, furent occasion du songe. 

Adioutons encore vn'histoire voisine de ce propos 
que Seneque recite en l'vne de ses lettres. Tu sçais, 
dit il, escriuant a Idomenaeus *, que Harpaste, la folle 
de ma femme, est demeurée chez moy pour charge 
héréditaire, car, de mon goust, ie suis ennemy de ces 
monstres, et, si i'ay enuie de rire d'vn fol, il ne me le 
faut chercher guiere loing : ie me ris de moy mesme. 
Céte folle a subitement perdu la veûe. le te recite 
chose estrange mais véritable. Elle ne sent point qu'elle 
soit aueugle, et presse incessamment son gouuerneur 
de l'en emmener, par ce qu'elle dict que ma maison est 
obscure. Ce que nous rions en elle, ie te prie croire 
qu'il adulent a chacun de nous : nul ne connoit estre 
auare, nul conuoiteux. Encore les aueugles demandent 
vn guide; nous nous fouruoions de nous mesme. le 
ne suis pas ambi tiens, disons nous; mais, a Rome, 
on ne peut viure autrement. le ne suis pas sumptueus; 
mais la ville requiert vne grande despence. Ce n'est pas 

* Vulg. : «Lucilius «. 

ma faute, si ie suis colère, si ie n'ay encore establi nul 
train asseuré de vie; c'est la faute de la ieunesse. Ne 
cerchons pas hors de nous nostre mal : il est chez 
nous; il est planté en nos entrailles; et cela mesme 
que nous ne sentons pas estre malades nous rend la 
guerison plus malaisée. Si nous ne commençons de 
bonne heure a nous penser, quand arons nous pourueu 
a tant de plaies et a tant de maus? Si auons nous vne 
tres-douce médecine que la philosophie ; car, des autres, 
on n'en sent le plaisir qu'après la guerison : céte cy 
plait et guérit ensemble. Voila ce que dit Seneque, qui 
m'a emporté hors de mon propos : mais il y a du 
profit au change. 



CHAPITRE VINTSIXIESME. 

DES POVCES. 

Tacitus recite que, parmy certains Rois barbares, 
pour faire vne obligation asseurée, leur manière estoit 
de ioindre estroitement leurs mains droites, l'vne a 
l'autre, et s'entrelasser les pouces; et quand, a force de 
les presser, le sang en estoit monté au bout, ils les 
blessoîent de quelque^ legiere pointe, et puis se les 
entresucçoint. 

Les médecins disent que les pouces sont les maistres 
doigs de la main, et que leur etymologie Latine vient 
de pollere, qui signifie exceller sur les autres *. Les 
Grecz l'appellent «vtcx««/&, comme qui diroit vne autre 

* Vulg, supp. : « qui... autres ». 

main. Et il semble que par fois les latins les prennent 
aussi en ce sens de main entière : 

Sed nec vocibus excitata blandis, 
éMolli pollice nec rogata, surgit, 

C'estoit a Rome vne signification de faueur de 
comprimer et baisser les pouces : 

Fautor vtroque tuum laudabit pollice ludum ; 

et de desfaueur de le * hausser et contorner au dehors : 

Conuerso pollice vulgi, 
Quemlibet occidunt populariter. 

Les Romains dispensoient de la guerre ceux qui 
estoient blessés au pouce, comme s'ilz nauoint plus 
la prise des armes assez ferme. Auguste confisqua les 
biens a vn cheuallier Romain qui auoit, par malice, et 
pour faire fraude a la loy *, coupé les pouces a deux 
siens ieunes enfans, pour les dispenser des guerres; et, 
auant luy, le Sénat, du temps de la guerre Italique, 
auoit condamné Caius Vatienus a prison perpétuelle, 
et luy auoit confisqué tous ses biens pour s'estre, a 
escient, coupé le pouce de la main gauche, pour 
s'exempter de céte guerre •. 

Quelcun, de qui il ne me souuîent point, aiant 
gaigné vne bataille nauale, fist couper les pouces a ses 
ennemis vaincus, pour leur oster le moyen de com- 
batre et de tirer la rame *. 

* C ; « les ». 

• Vulg, supp, : « et pour... loy ». 
' Vulg, : tt ce voyage ». 

CHAPITRE VINGTSEPTIESME. 

COYARDISE MERE DE LA ORVAVTÉ. 

Fay souuent oui dire que la couardise est mère de 
cruauté*. La vaillance (de qui c'est Teffect de s'exercer 
seulement contre la resistence, 

V^ec nisi bellantis gaudet ceruice iuuenci) 

s'arreste a voir l'ennemy a sa merci; mais la lascheté, 
pour dire qu'elle est aussi de la feste, fi'aiant peu se 
mesler a ce premier rolle, prend pour sa part le second, 
du massacre et du sang. Les meurtres des victoires se 
font ordinairement par le peuple et par les officiers du 
bagage; et ce qui fait voir tant de cruautés inouies aus 
guerres populaires, c'est que céte canaille de vulgaire 
s'aguerrit et se gendarme a s'ensanglanter iusques aus 
coudds et a deschiqueter vn corps a ses piedz, n'aiant 
resentiment de nuU'autre vaillance*; comme les chiens 
couards, qui deschirent en la maison et mordent les 
peaus des bestes saunages qu'ilz n'ont osé attaquer aux 
champs. Qu'est ce qui fait, en ce temps, nos querelles 
toutes mortelles? et que, la ou nos pères auoient quel- 
que degré de vengeance, nous commençons a cet'heure 
par le dernier, et ne se parle d'arriuée que de tuer? 
qu'est ce, si ce n'est couardise? 

Chacun sent bien qu'il y a plus de brauerie et desdain 
a battre son ennemy qu'a le tuer, et de le faire bouquer 
et ronger son frein que de l'acheuer * ; dauantage, que 

* Vulg, modifie légèrement cette phrase. 

Tappetit de vengeance s'en assouit et contente mieux; 
car elle ne vise qu'a donner resentiment de soy. Voila 
pourquoy nous n'attaquons pas vne beste ou vne 
pierre quand elle nous blesse, d'autant qu'elles sont 
incapables de gouster nostre reuenche; et de tuer vn 
homme, c'est le mettre a l'abri de nostr'offence*. Il s'en 
repentira, disons nous. Et, pour lui auoir donné d'vne 
pistolade par les reins, estimons nous qu'il s'en repente? 
Au rebours, si nous nous en prenons garde, nous trou- 
uerons qu'il nous faict la motie en tombant; il ne nous 
en sçait pas seulement mauuais gré : c'est bien loing 
de s'en repentir*. Nous sommes a coniller, a trotter et 
a fuir les officiers de la iusnce qui nous suiuent, et 
luy est en repos. Le tuer est bon pour éuiter l'offence 
avenir, non pour venger celle qui est faicte*. Il est 
apparent que nous quitons par la et la vraye fin de la 
vengeance, et le soing de nostre réputation : nous crai- 
gnons, s'il demeure en vie, qu'il nous recharge d'vne 
pareille*. Si nous pensions par vertu estre tousiours 
maistres de luy, et le gourmandera nostre poste, «nous 
serions bien marris qu'il nous eschappast, comme il 
faist en mourant. Nous voulons vaincre, mais lâche- 
ment, sans combat et sans hazard **. 

Noz pères se contentoient de reuencher vne iniure par 
vn démenti, vn démenti par vn coup de bâton', etainsi, 
par ordre : ils estoient assez valeureus pour ne craindre 
pas leur ennemi viuant et outragé. Nous tremblons de 
frayeur tant que nous le voions en pieds. Et qu'il soit 
ainsi, nostre belle pratique d'auiourd'huy port' elle pas 
de poursuiure a mort, aussi bien celuy que nous mes- 
mes auons oifencé, que celui qui nous a offencés*? 

' Vulg. modifie cette fin, 
' Vulg, supp, : u de bâton ». 

L'Empereur Maurice, estant aduerti par songes et 
plusieurs prognostiques qu'vn Phocas, soldat pour 
lors inconnu, le deuoit tuer, demandoit à son gendre 
Philippe, qui estoit ce Phocas, sa nature, ses condi- 
tions et ses meurs ; et comme, entre autres choses, 
Philippe luy dit qu'il estoit lasche et craintif, l'Empe- 
reur conclud incontinent par 19 qu'il estoit meurtrier 
et cruel. Qui rend les Tyrans si meurtriers? C'est le 
soing de leur seurté, et que leur lâche cœur ne leur 
fournit d'autres moyens de s'asseurer qu'en extermi- 
nant ceux qui les peuuent offencer, iusques aus fem- 
mes, de peur d'vne esgratigneure* ; et, pour faire tous 
les deux ensemble, et tuer, et faire sentir leur cholere, 
ils ont emploie toute leur suffisance a trouuer moyen 
d'alonger la mort. Ils veulent que leurs ennemis s'en 
aillent, mais non pas si viste qu'ils n'ayent loysir de 
resentir leur vengance. La dessus, ils sont en grand 
peine; car, si les tormens sont violens, ils sont cours; 
s'ils sont longs, ils ne sont pas assez douloureus a leur 
gré : les voyla a dispenser leurs engins. Nous en voions 
mille exemples en l'antiquité, et ie ne sçay si, sans y 
panser, nous n'en * retenons pas quelque trace de céte 
barbarie. 
Tout ce qui est au delà de la mort simple me semble 
' pure cruauté. Nostre iustice ne peut espérer que celuy 
que la crainte de mourir et d'estre décapité ou pendu 
ne gardera de faillir, en soit empesché par l'imagina- 
tion d'vn feu languissant, ou des tenailles, ou de la 
roue. Et ie ne sçay, ce pendant, si nous les iettons 
au desespoir; car, en quel estât peut estre l'ame d'vn 
homme attendant vintquatre heures la mort, brisé sur 

* BC : « ne ». 

vne roue, ou, a la vieille façon, cloué a vne croix? Car 
losephus recite que, pendant les guerres des Romains 
en ludée, passant ou l'on auoit crucifié quelques vns 
des luifs*, il y reconneut trois de ses amys, et obtint 
de les oster de la : Les deux moururent, dit il ; Tautre 
vesquit encore dépuis*. 



CHAPITRE VINGTHVICTIESME. 

TOVTES CHOSES ONT LEVR SAISON *. 

Ceux qui apparient Caton le Censeur au ieune Caton 
meurtrier de soy-mesme, font, a mon opinion, grand 
honneur au premier : car ie les trouue eslongnés d'vne 
extrême distance **, et ce qu'on dit, entre autres choses, 
du Censeur, qu'en son extrême vieillesse, il se mit a 
apprendre la langue Grecque d'vn ardant appétit, 
comme pour assouuir vne longue soif, ne me semble 
pas luy estre fort honnorable : c'est proprement ce que 
nous disons retomber en enfantillage. Toutes choses 
ont leur saison, les bonnes et tout; et ie puis dire 
mon patinostre hors de propos*. 

Eudemonidas, voiant Xenocrates, fort vieil, s'amu- 
ser a l'exercice • de son escole : « Quand sçaura cetui 
cy, ce dit il, s'il apprend encore? »* Le ieune doit faire 
ses apprêts, le vieil en iouir, disent les sages; et le 
plus grand vice qu'ils remarquent en nostre nature, 
c'est que noz desseins raieunissent sans cesse : nous 
recommençons tousiours a viure. 

Nostre estude et nostre désir deuroient quelque fois 

* BC : a RAISON ». — Vulg, : « saison ». 

« Vulg, modifie le commencement de ce chapitre, 

5 Vulg, : a s'empresser aux leçons ». 

sentir la vieillesse; nous auons le pied a la fosse, et 
nos appetitz et nos espérances ne font que naistre* : 
cetuy cy apprend a parler lors qu'il luy faut apprendre 



a mourir * *. 



S'il faut estudier, estudions vn estude sortable a 
nostre condition, affin que nous puissions respondre 
comme celuy a qui, quand on demanda a quoy faire 
ces estudes en sa décrépitude : « A m'en partir meil- 
leur, et plus a mon aise, » respondit il. Tel estude 
fut celuy du ieune Caton sentant sa fin prochaine, 
qui se rencontra au discours de Platon de l'éternité de 
l'ame. Non, a dire ce que i'en pense ', qu'il ne fut de 
long temps garny de toute sorte de munition pour vn 
tel deslogement. Et qu'il eut besoin d'asseurance et de 
volonté ferme, il en • auoit plus que Platon n'en a peu 
représenter par * ses escris : sa science et son courage 
estoint, pour ce regard, au dessus de la philosophie. Il 
print céte occupation, non pour le seruice de sa mort, 
mais, comme celuy qui n'interrompit pas seulement 
son sommeil pour l'importance d'vne telle délibéra- 
tion, 41 continua aussi, sans chois et sans changement, 
ses estudes auec les actions acoustumées de sa vie^. 



CHAPITRE VINTNEVFIESME. 

DE LA VERTV. 

le trouue, par expérience, qu'il y a bien a dire 
entre les boutées et saillies de l'ame ou vne résolue et 

* Vulg, ; tt a se taire pour iamais ». 

• Vulg. : a Non, comme il fault croire ». 

• BC : tt deslogement. D^asseurance et de volonté ferme*, il en », 

* Vulg, : a n*en a en ». 

constante habitude, et voy bien qu'il n'est rien que 
nous ne puissions, voire iusques a surpasser la Diui- 
nité mesme, dit quelqu'vn; d'autant que c'est plus de 
se rendre impassible de soy que d'estre tel de sa con- 
dition originelle, et iusques a pouuoir ioindre a l'im- 
bécillité de l'homme vne resolution et asseurance de 
Dieu ; mais c'est par secousse. Et, es vies * de ces héros 
du temps passé, il y a quelque fois des traitz miracu- 
leus, et qui semblent de bien loing surpasser nos 
forces natureles; mais ce sont traits, a la vérité, et est 
dur a croire que, de ces conditions ainsin esleuées, on 
en puisse teindre et abreuer l'ame, en manière qu'elles 
luy deuiennent ordinaires et comme naturelles. Il nous 
aduient a nous mesmes, qui ne sommes qu'auortons 
d'hommes, d'eslancer par fois nostre ame esueiUée par 
les discours ou exemples d'autruy bien loing au delà 
de son ordinaire; mais c'est vne espèce de passion qui 
la pousse et agite, et qui la rauit aucunement hors de 
soy : car, franchi ce tourbillon, nous voions que, sans 
y penser, elle se débande et relâche d'elle mesme, 
sinon iusques a la dernière touche, au moins iusques 
a n'être plus cele-la. De façon que lors, a toute occa- 
sion, pour vn oiseau perdu ou vn verre cassé, nous 
nous sentons esmouuoir a plus près comme l'vn du 
vulgaire*. Et, a céte cause, disent les sages que, pour 
iuger bien a point d'vn homme, il faut principalement 
contreroUer ses actions priuées *, et le surprendre en 
son a tous les iours. 

Pirrho, celui qui bâtit de l'ignorance vne si plai- 
sante science, essaya, comme tous les autres vrayement 
philosophes, de faire respondre sa vie a sa doarine; 

* A, par erreur : « vices ». 

• Vuîg, : « communes ». 

et, par ce qu'il maintenoit la foiblesse du iugemeni 
humain estre si extrême que de ne pouuoir prendre 
party ou inclination, et le vouloit suspendre perpetue- 
lement balancé, regardant et accueillant toutes choses 
comme indifférentes, on conte qu'il se maintenoit 
tousiours de mesme façon et visage. S'il auoit com- 
mencé vn propos, il ne laissoit pas de l'acheuer, quand 
celuy a qui il parloit s'en fut allé. S'il alloit, il ne 
rompoit son chemin pour empeschement qui se pré- 
sentât, conserué des précipices, du hurt des charrettes 
et autres- accidens par ses amis : car, de craindre ou 
esuiter quelque chose, c'eust esté choquer ses propo- 
sitions, qui ostoient au sens mesmes tout chois et 
connoissance *. Quelque fois il souffrit d'estre incisé et 
cautérisé d'vne telle constance qu'on ne luy en veit pas 
seulement siller les yeux. C'est quelque chose de rame- 
ner l'ame a ses ' imaginations; c'est plus d'y ioindre les 
effeaz : toutefois il est possible *. Mais de les ioindre 
auec telle perseuerance et constance que d'en establir 
son train ordinaire, certes en ces entreprinses si esloi- 
gnées de l'vsage commun, il est quasi incroiable*.. 
Voila pourquoy ce mesme philosophe, estant quelque- 
fois rencontré en sa maison, tansant bien asprement 
auecques sa seur, et estant reproché de faillir en cella a 
son indifFerance : <t Comment, dit il, faut il * qu'encore 
cete famellete serue de tesmoignage a mes règles? » 
Vn'autrefois qu'on le veit se deffendre d'vn chien : 
« Il est, dit il, très-difficile de despouiller entièrement 
l'homme, et se faut mettre en debuoir et efforcer de 



* Vulg, : « eslection et certitude ». 
' BC : a ces ». 

' BC : « il n'est impossible ». 

♦ C ; « il dit ». 



272 ESSAIS DE M. DE MONTAIGNE. 

combattre les choses premièrement par les effects; 
mais^ au pis aller, par la raison et par les discours. r> 

Il y a enuiron sept ou huit ans qu'a deux lieues 
d'icy vn homme de village, qui est encore viuant, 
ayant la teste de long temps rompue par la ialousie de 
sa femme, reuenant vn iour de la besoigne, et elle le 
bien-veignant de ses crialleries accoustumées , entra 
en telle furie que, sur le champ, a tout la serpe qu'il 
tenoit encore en ses mains, s'estant moissonné tout 
net les pièces qui la mettoient en fieure, les luy ietta 
au visage *. Et il se dit quVn gentilhomme des nos- 
tres, amoureux et gaillard, ayant par sa perseuerance 
amolli en fin le cœur d'vne belle maistresse, désespéré 
de ce que, sur le point de la charge, il s'estoit trouué 
mol luy mesmes et deffailli, et que 

non viriliter 
Iners senile pénis extuîerat caput, 

s'en priua soudain reuenu au logis, et Tenuoia, cruelle 
et sanglante victime, pour la purgation de son offence. 
Si c'eut esté par discours et religion, comme les pres- 
tres de Cibele, que ne dirions nous d'vne si hautene 
entreprise? 

Dépuis peu de iours, a Bragerac ', a cinq lieues de 
ma maison, contremont la riuiere de Dordoigne, vne 
femme, ayant esté tourmentée et batue, le soir auant, 
de son mary, chagrein et fâcheux de sa complexion, 
délibéra de eschapper a sa rudesse au pris de sa vie, 
et, s'estant a son leuer accointée de ses voisines, comme 
de coustume, leur laissant eschapper quelque mot de 
recommendation de ses affaires, prenant vne sienne 

* Vulg. : a au nez ». 
« C : a Bergerac ». 

seur par le poin, la mena auecques elle sur le pont, et, 
après auoir prins congé d'elle, comme par manière de 
ieu, sans monstrer autre changement ou altération, 
se précipita du haut en bas dans la riuiere, ou elle se 
perdit. Ce qu'il y a de plus en cecy, c'est que ce conseil 
meurist vne nuict entière dans sa teste. 

C'est bien autre chose des femmes Indienes; car, 
estant la coustume aus maris d'auoir plusieurs femmes, 
et a la plus chère d'elles de se tuer après son mary, 
chacune d'elles, par le dessein de toute sa vie, vise a 
gaigner ce point et cet auantage sur ses compaignes, 
et les bons offices qu'elles rendent a leur mary ne 
regardent autre recompance que d'estre préférées a la 
compaignie de sa mort*. 

En ce mesme pais la, il y auoit quelque chose de 
pareil, en leurs Gipnosophistes : car, non par la con- 
trainte d'autruy, non par l'inpetuosité d'vn' humeur 
soudeine, mais par expresse profession de leur règle, 
leur façon estoit, a mesure qu'ils auoient attaint certain 
aage, ou qu'ils se voyoient menasses par quelque ma- 
ladie, de se faire dresser vn buchier, et au dessoubs / 
vn lit bien paré, et, après auoir festoyé ioyeusement 
leurs amis et connoissans appelles a cet efifect *, s'aler 
planter dans ce lict, en telle resolution que, le feu y 
estant mis, on ne les vit mouuoir ny pieds, ny mains; 
et ainsi mourut l'vn d'eux, Calanus, en présence de 
toute l'armée d'Alexandre le Grand*. Céte constante 
préméditation de toute la vie, c'est ce qui faict le 
miracle. 

Parmy nos autres disputes, celle du Fatum s'y est 
meslée, et, pour attacher les choses aduenir et nostre 

1 BC : a dessus ». 

' Vulg, supp. : a appelles a cet effect ». 

II. ' 18 

volonté mesme a certaine et ineuitable nécessité, on 
est encore sur cet argument du temps passé : Puis que 
Dieu preuoit toutes choses deuoir ainsi aduenir 
comme il fait, san^ doute il faut qu*eUes aduiennent 
ainsi. A quoy nos maistres resçondent que le voir que 
quelque chose aduienne, comme nous faisons^ et Dieu 
de mesmes (car tout lui estant présent, il voit plustost 
qu'il ne preuoit), ce n*est pas la forcer d'auenir; voire 
nous voions a cause que les choses aduiennent, et les 
choses n'aduiennent pas a cause que nous voions. 
L'aduenement fait la science, non la science Taduene- 
ment. Ce que nous voyons aduenir aduient; mais il 
pouuoit autrement aduenir, et Dieu, au roUe des 
causes des aduenemens qu'il a en sa prescience, y a 
aussi celles qu'on appelle fortuites, et les volontaires 
qui dépendent de la liberté qu'il a donné a nostre 
arbitrage, et sçait que nous faudrons par ce que nous 
aurons voulu faillir. 

Or i'ay veu assez de gens encourager leurs troupes 
de céte nécessité fatale : car, si nostre heure est attachée 
a certain point, ny les harquebousades ennemies, ny 
nostre hardiesse, ny nostre fuite et coUardise, ne la 
peuuent auancer ou reculer. Cela est beau a dire, mais 
cherchez qui l'effectuera. Et s'il est ainsi qu'vne forte 
et viue créance tire après soy les actions de mesme, 
certes céte foy dequoy nous remplissons tant la bou- 
che est merueiUeusement exile * en nos siècles, sinon 
que le mespris qu'elle a des œuures luy face desdaigner 
leur compagnie. Tant y a qu'a ce mesme propos, le 
sire de loinuille, tesmoing croiable autant que nul 
autre, nous raconte des Bedoins, nation meslée aux 

' Vulg.,: « legiere ». 

Sarrasins, ausquelz le Roy sainct Louys eut affaire 
en la Terre sainte, qu'ils croyoint si fermement en 
leur religion les iours dVn chacun estre de toute 
éternité prefix et contés d'vne preordonnance ineui- 
table, qu'ilz alloient a la guerre nudz, sauf vn glaiue 
a la Turquesque, et le corps seulement couuert d'vn 
linge blanc; et que, pour leur plus extrême maudison, 
quand ilz se courroussoient aux leurs, ilz auoient 
tousiours en la bouche : « Maudit sois tu, comme 
celuy qui s'arme de peur de la mort. » Voila bien 
autre preuue de créance et de foy que la nostre. Et de 
ce reng est aussi celle que donnarent ces deux reli- 
gieux de Florence, du temps de nos pères. Car, estans 
en quelque controuerse de dispute *, ilz s'accordarent 
d'entrer tous deux dans le feu, en présence de tout le 
peuple, et en la place publique, pour la vérification 
chacun de son party; et en estoient des-ia les apretz 
tous faictz, et la chose iustement sur le point de l'exé- 
cution, quand elle fut interrompue par vn accident 
improueu*. 



CHAPITRE TRENTIESME. 

D*VN ENFANT MONSTRVEVS. 

Ce conte s'en ira tout simple, car ie laisse aus mé- 
decins d'en discourir. le vis auant hier vn enfant 
que deux hommes et vne nourrisse, qui se disoient 
estre le père, l'oncle et la tante, conduisoient pour 
tirer quelque liard, pour * le monstrer a cause de son 

* Vulg, : a de science ». 

* BC ; « de ». — Vulg, : « quelque soûl, de ». 

estrangeté. Il estoit, en tout le reste, d'vne forme com- 
mune, et se soustenoit sur ses piedz, marchoit et 
gasouilloit a plus près comme les autres de mesme 
aage; il n*auoit encore voulu prendre autre nourriture 
que du tetin de sa nourrisse, et ce qu'on essaya en ma 
présence de luy mettre en la bouche, il le maschoit vn 
peu, et le rendoit sans aualer. Ses cris sembloient bien 
auoir quelque chose de particulier; il estoit aagé de 
quatorze mois iustement. Au dessous de ses tetins, il 
estoit pris et colé a vn autre enfant sans teste, et qui 
auoit le conduit du dos estoupé, le reste entier : car il 
auoit bien Tvn bras plus court, mais il luy auoit esté 
rompu par accident a leur naissance; ilz estoient 
iointz vis a vis, et comme si vn plus petit enfant en 
vouloit accoler vn plus grandet. La iointure et l'espace 
par ou ilz se tenoient n'estoit que de quatre doigtz, ou 
enuiron, en manière que, si vous retroussiez cet'enfant 
imparfait, vous voies au dessous le nombril de l'au- 
tre : ainsi la cousture se faisoit entre les tetins et son 
nombril. Le nombril de l'imparfait ne se pouuoit 
veoir, mais ouy bien tout le reste de son ventre. Voila 
comme ce qui n'étoit pas attaché, comme bras, fessier, 
cuisses et iambes de cet imparfaict demuroient pendans 
et branslans sur l'autre, et luy pouuoit aUer sa longueur 
iusques a my iambe. La nourrice nous adioutoit qu'il 
vrinoit par tous les deux endroitz; aussi estoient les 
membres de cet'autre nourris et viuans, et en mesme 
point que les siens, sauf qu'ilz estoient plus petitz et 
menus. Ce double corps et ces membres diuers, se 
rapportans a vne seule teste, pourroient bien fournir 
de fauorable prognostique au Roy de maintenir soubs 
l'vnion de ses loix ces pars et pièces diuerses de nostre 
estât : mais, de peur que l'euenement ne le démente, il 



I 

vaut mieux le laisser passer deuant : car il n'est que 
de deuiner en choses faictes*. 



CHAPITRE TRENT'vNIESME. 



DE LA COLERE. 

Plutarque est admirable par tout, mais principale- 
ment ou il iuge des actions humaines. On peut veoir 
les belles choses qu'il dit en la comparaison de Licur- 
gus et de Numa, sur le propos de la grande simplesse 
que ce nous est d'abandonner les enfans au gouuerne- 
ment et a la charge de leurs pères*. Qui ne voit qu'en 
vn estât tout dépend de l'éducation et nourriture des 
enfans? et ce pendant, sans nulle discrétion, on les 
laisse a la merci de leurs parens, tant fols et meschans 
qu'ils soient. 

Entre autres choses, combien de fois m'a il pris 
enuie, passant par nos rues, de dresser vne farce pour 
venger des enfants que ie voioy escorcher, assommer 
et meurdrir a quelque père ou mère furieux et forcenés 
de colère. Vous leur voyez sortir le feu et la rage des 
yeux*, a tout vne voix tranchante et escla tante, sou- 
uent contre des garsonnets qui ne font que sortir de 
nourisse; et puis les voila stropiats, esborgnés * et 
estourdis de coups; et nostre iustice qui n'en fait 
conte, comme si ces esboitemens et eslochements n'es- 
toient pas des membres de nostre chose publique*. 

Il n'est passion qui esbranle tant la sincérité des 

* Vulg, supp. : M esborgnés n. 

iugemens que la colère. Nul ne feroit double de punir 
de mort le iuge qui, par colère, auroit comdamné son 
criminel. Pourquoy est il non plus permis aux pères 
et aux pédantes de fouetter les enfans, et les chastier, 
estans en cholere? Ce n'est plus iustice, c*est vangance. 
Le chastiement tient lieu de médecine aux enfens; et 
souffririons nous vn médecin quL fut animé et cour- 
roucé contre son patient? 

Nous mesmes, pour bien faire, ne deburions iamais 
mettre la main sur nos seruiteurs tandis que la colère 
nous dure. Pendant que le pouls nous bat, et que 
nous sentons de l'émotion, remettons la partie. Les 
choses nous sembleront, a la vérité, autres quand 
nous serons r'acoysés et refroidis : c'est la colère qui 
commande lors ; c'est la colère qui parle ; ce n'est pas 
nous*. Et puis les chastiements qui se font auec poix 
et discrétion se reçoiuent bien mieux et auec plus de 
fruit de celuy qui les souffre. Autrement, il ne pense 
pas auoir esté iustement condamné par vn homme 
agité de passion et furie, et allègue pour sa iustifica- 
tion les mouuemens extraordinaires de son maistre, 
l'inflammation de son visage, les sermens inusitez, et 
céte sienne inquiétude et précipitation téméraire*. 
Suétone recite que, Lucius Saturninus *■ ayant esté 
condamné par Caesar, ce qui luy seruit le plus enuers 
le peuple (auquel il appella) pour lui faire gaigner sa 
cause, ce fut l'animosité et l'aspreté que Caesar auoit 
apporté en ce iugement. 

Le dire est autre chose que le faire : il faut consi- 
dérer le presche a part, et le prescheur a part. Ceux la 
se sont donnés beau ieu, en nostre temps, qui ont 

* Vulg. : u Caius Rabirius »». 

essayé de choquer la vérité de nostre créance par les 
vices de noz gens d'Eglise * : elle tire ses tesmoignages 
d'ailleurs. C'est vne sotte façon d'argumenter, et qui 
reieteroit toutes choses en confusion. Vn homme de 
bonnes meurs peut auoir des opinions fauces, et vn 
meschant peut prescher vérité, voire celuy mesme qui 
ne la croit pas. C'est sans doubte vne belle harmonie 
quand le faire et le dire vont ensemble, et ie ne veux 
pas nier que le dire, lors que les actions suiuent, ne 
soit de plus d'authorité et efficace; comme disoit 
Eudamidas oyant vn philosophe discourir de la 
guerre : « Ces propos sont beaus, mais celuy qui les 
dit n'en est pas croyable, car il n'a pas les oreilles 
accoustumées au son de la trompette. » Et Cleomenes, 
oyant vn rhetoricien harenguer de la vaillance, s'en 
print fort a rire, et, l'autre s'en scandalisant, il luy 
dit : a l'en ferois de mesmes si c'estoit vne arondelle 
qui en parlast; mais, si c'estoit vn aigle, ie l'oirois 
volontiers, d l'aperçois, ce me semble, es escrits des 
anciens que celuy qui dit ce qu'il pense l'assené 
bien plus viuement et presse bien autrement * que 
celuy qui se contrefaict. Oyés Cicero parler de l'amour 
de la liberté; oyez en parler Bru tus : les escrits 
mesmes vous sonnent que cestuy cy estoit homme 
pour l'acheter au pris de la vie. Que Cicero, père 
d'éloquence, traite du mespris de la mort; que Seneca 
en traite aussi : celuy la traine languissant, et vous 
sentes qu'il vous veut résoudre de chose dequoy il 
n'est pas résolu lui mesmes; il ne vous donne point 
de cœur, car luy mesmes n'en a point; l'autre 
vous anime et enflamme. le ne voy iamais autheur. 

' Vulg, modifie ce passage, 

* Vulg. supp. : « et presse bien autrement >>. 

messies de ceux qui traictent de la vertu et des 
actions^ que ie ne recherche curieusement de sçauoir 
quel il a esté*. 

Les escrits de Plutarque^ a les bien sauourer^ nous 
le descouurent assez^ et ie pense le connoistre iusques 
dans Tame. Si voudrois-ie que nous eussions quelques 
mémoires de sa vie^ et me suis ietté en ce discours a 
quartier, a propos du bon gré que ie sens a Aul. 
Gellius de nous auoir laissé par escrit ce conte de ses 
meurs qui reuient a mon subiet, de la colère. Vn sien 
esdaue, mauuais homme et vicieux, mais qui auoit 
les oreilles aucunement abreuuées des Hures et dis- 
putes * de philosophie, ayant esté pour quelque sienne 
faute dépouillé par le commandement de Plutarque, 
pendant qu'on le fouetoit, grondoit au commencement 
que c'estoit sans raison, et qu'il n*auoit rien fait ; mais 
en fin, se mettant a crier et a iniurier bien a bon 
escient son maistre, luy reprochoit qu'il n'estoit pas 
philosophe, comme il s'en vantoit : qu'il luy auoit son- 
nent ouy dire qu'il estoit laid de se courroucer, voire 
qu'il en auoit fait vn liure; et ce que lors, tout plongé 
en la colère, il le faisoit si cruellement battre démen- 
toit entièrement ses escrits. A cela Plutarque tout 
froidement et tout rassis : « Comment, dit il, rustre, 
a quoy te semble il * que ie sois a cet' heure cour- 
roucé? Mon visage, ma vois, ma couleur, ma paroUe 
te donne elle quelque tesmoignage que ie sois en 
colère? le ne pense auoir ny les yeus effarouchés, ny 
le visage troublé, ny vn cry effroyable. Rougis-îe? 
escume-ie? m'eschappe il de dire chose de quoy i'aye 
a me repentir? tressaux-ie? fremis-ie de courroux? 

* Vulg, : « abreuuées des leçons de philosophie n. 
' BC : ce a quoy iuges tu ». 



LIVRE SECOND. »8l 

car, pour te dire, ce sont la ^ les vrais signes de la 
colère. » Et puis, se destournant a celuy qui fouëtoit : 
« Continués, lui dit-il, tousiours vostre besongne, ce 
pendant que cestuy cy et moy disputons. » Voyla son 
conte. 

Architas Tarentinus, rcuenant dVne guerre ou il 
auoit esté Capitaine gênerai, trouua tout plein de 
mauuais mesnage en sa maison, et ses terres en 
frische, par le mauuais gouuernement de son rece- 
ucur. Et l'ayant faict appeller : « Va, luy dit il, que 
si ie n'estois en colère, ie t'estrillerois comme tu 
mérites *. » Platon de mesme, s'estant eschauffé contre 
l'vn de ses esclaues, donna charge a Speusippus de le 
chastier, s'excusant d'y mettre la main luy mesme, sur 
ce qu'il estoit courroucé. Cbarillus, Lacedemonien, a 
vn Elote qui se portoit trop insolemment et auda- 
cieusement ' enuers luy : « Par les Dieus, dit il, si ie 
n'estois courroucé, ie te ferois tout a cet'heure mourir. » 

C'est vne passion qui se plait en soy et qui se flatte. 
Combien de fois, nous estant esbranslés sous vne ffiuce 
cause, si on vient a nous présenter quelque bonne 
deffence ou excuse, nous despitons nous contre la 
vérité mesme et l'innocence? l'ay retenu, a ce propos, 
vn merueilleux exemple de l'antiquité. Piso, person- 
nage partout ailleurs de notable vertu, s'estant esmeu 
contre vn sien soldat dequoy, reuenant seul du four- 
rage, il ne luy sçauoit rendre compte ou il auoit laissé 
vn sien compagnon, tint pour aueré qu'il l'auoit tué, 
et le condamna soudain a la mon. Ainsi qu'il estoit 
au gibet, voicy arriuer ce compagnon esgaré; toute 

* C supp. : a la ». 

* Vulg, : « t'estrtUerois bien ». 

» Vulg. supp. : « et audacieusement ». 

rarmée en fit grand feste, et, après force caresses et 
accolades des deux compaignons, le bourreau meine et 
Tvn et l'autre en la présence de Piso, s'attendant bien 
toute l'assistance que ce luy seroit a luy mesmes vn 
grand plaisir. Mais ce fut au rebours; car, par honte 
et despit, son ardeur qui estoit encore en son e^rt se 
redoubla; et, par vne subtilité que sa passion luy 
fournit soudain, il en fit trois coulpables, par ce qu'il 
en auoit trouué vn innocent, et les fit despescher tous 
trois : le premier soldat, par ce qu'il y auoit arrest 
contre luy; le second, qui auoit esté esgaré, par ce 
qu'il estoit cause de la mort de son compagnon ; et le 
tx>urreau, pour n'auoir obéi au commandement qu'on 
luy auoit faict*. 

- Encore vn mot pour clorrc ce pas. Aristote dit que 
la colère sert par fois d'arme a la vertu et a la vaillance. 
Cela est vray-semblable; toutesfois, ceux qui y contre- 
disent respondent plaisamment que c'est vn'arme de 
nouuel vsage : car nous remuons les autres armes, céte 
cy nous remue; nostre main ne la guide pas, c'est elle 
qui guide nostre main; elle nous possède, non pas 
nous elle. 



CHAPITRE TRENTEDEVSIESME. 

DEFENCE DE SENEQVE ET DE PLVTARQVE. 

La familiarité que i'ay auec ces personnages icy, et 
l'assistance qu'ilz font a ma vieillesse^ m'oblige a 
espouser leur honneur. 

Quant a Seneque, parmy vne miliasse de petits 
liurets que ceux de la Religion prétendue reformée 

font courir pour la défiance de leur cause, qui partent 
par fois de bonne main, et qu'il est grand dommage 
n'estre enbesognés * a meilleur subiet, i*en ay veu 
autrefifois vn qui, pour alonger et remplir la similitude 
qu'il veut trouuer du gouuernement de nostre pauure 
feu Roy Charles neufiesme auec celuy de Néron, 
apparie feu monsieur le Cardinal de Lorraine auec 
Seneque, leurs fortunes d'auoir esté tous deus les pre* 
miers au gouuernement de leurs Princes, et quant et 
quant leurs meurs, leurs conditions et leurs deporte- 
mens. Enquôy, a mon opinion, il fait bien de l'honneur 
audit seigneur Cardinal : car, encore que ie soys de 
ceus qui estiment autant sa viuacité *, son éloquence, 
son zèle enuers sa religion et seruice de son Roy, et 
sa bonne fortune d'estre nay en vn siècle ou il fiit 
si nouueau, et si rare, et quant et quant si nécessaire 
pour le bien public, d'auoir vn personnage ecclésiasti- 
que de telle noblesse et dignité, suiHzant et capable de 
sa charge, si est ce qu'a confesser la vérité, ie n'estime 
sa capacité de beaucoup près telle, ny sa vertu si nette 
et entière, ny si ferme que celle de Seneque. 

Or, ce liure de quoy ie parle, pour venir a son but, 
faict vne description de Seneque tresiniurieuse, ayant 
emprunté ces reproches de Dion, l'historien, duquel ie 
ne crois nullement le tesmoignage : car, outre ce qu'il 
est inconstant, qui, après auoir appelle Seneque tres- 
sage tàntost, et tantost ennemi mortel des vices de 
Néron, le faict ailleurs auaritieux, vsurier, ambitieux, 
lâche, voluptueus et contrefaisant le philosophe a 
fauces enseignes, sa vertu paroist si viue et vigoreuse 
en ses escrits, et la defence y est si claire a aucunes de 

* BC : « embesoignée ». 

* Vul^. : « son esprit ». 

ces imputations, comme de sa richesse et despence 
excessiue, que ie n'en croiroy nul tesmoignage au 
contraire; et dauantage, il est bien plus raisonnable de 
croire en telles choses les historiens Romains que les 
Grecs et estrangiers. Or, Tacitus et les autres parlent 
très honorablement et de sa vie et de sa mort, et nous 
le peignent en toutes choses personnage tresexcellent 
et tres-vertueux. Et ie ne veux alléguer autre reproche 
contre le iugement de Dion que cetuy cy, qui est 
ineuitable, c'est qu'il a le goust ^ si malade aux affaires 
Romains qu'il ose soustenir la cause de Iulius Caesar 
contre Pompeius, et d'Antonius contre Cicero. 

Venons a Plutarque. lean Bodin est vn bon autheur 
de nostre temps, et acompaigné de beaucoup plus de 
iugement que la tourbe des escriuailleurs de son siècle, 
et mérite qu'on le iuge et considère. le le trouue vn 
peu hardi en ce passage de sa Méthode de l'histoire, 
ou il accuse Plutarque non seulement d'ignorance 
(surquoy ie ne me fusse pas mis en peine a le défen- 
dre, car cela n'est pas de mon gibier), mais aussi en 
ce que cet autheur escrit souuent des choses incroya- 
bles et entièrement fabuleuses (ce sont ses mots). S'il 
eust dit simplement : les choses autrement qu'elles ne 
sont, ce n'estoit pas grande reprehension ; car ce que 
nous n'auons pas veu, nous le prenons des mains 
d'autruy et a crédit, et ie voy que, a escient, il recite 
par foys diuersement mesme histoire : comme le 
iugement des trois meilleurs Capitaines qui eussent 
onques esté, faict par Hannibal, il est autrement 
recité en la vie de Flaminius, autrement en celle de 
Pyrrhus. Mais, de le charger d'auoir pris pour argent 

* Vulg, : tt le sentiment ». 

content des choses incroyables et impossibles, c*est 
accuser de faute de iugement le plus iudicieus autheur 
du monde. Et voycy son exemple : Comme, ce dit il, 
quand il recite quVn enfant de Lacedemone se laissa 
déchirer tout le ventre a vn renardeau qu'il auoit der- 
robé, et le tenoit caché soubs sa robe, iusques a 
mourir plus tost que de descouurir son larcin. le 
trouue, en premier lieu, cet exemple mal choisy, 
d'autant qu'il est bien mal aysé de borner les efforts 
des facultez de l'ame, la ou, des forces corporelles, 
nous auons plus de loy de les limiter et cognoistre; 
et, a céte cause, si c'eust esté a moy a faire, l'eusse 
plus tost choisi vn exemple de céte seconde sorte, et il 
y en a de moins croyables : comme, entre autres, ce 
qu'il recite de Pyrrhus, que, tout blessé qu'il estoit, il 
donna si grand coup d'espée a vn sien ennemy armé 
de toutes pièces, qu'il le fendit du haut de la teste 
iusques au bas, si que le corps se partit en deus parts. 
En son exemple, ie n'y trouue pas grand miracle, ni 
ne reçois l'excuse dequoi il couure Plutarque d'auoir 
adiousté ce mot : comme on dit, pour nous aduertir 
et tenir en bride nostre créance : car, si ce n'est aus 
choses receties par authorité et reuerence d'ancienneté 
ou de religion, il n'eust voulu ny receuoir luy mesme, 
ny nous proposer a croire choses de soy incroyables. 
Et que ce mot : comme on dit, il ne l'employé pas 
en ce lieu pour cet effect, il est aysé a iuger par ce que 
luy mesme nous raconte ailleurs, sur ce suiect de la 
patience des enfans Lacedemoniens, des exemples 
aduenus de son temps plus malaisez a persuader : 
comme celuy que Cicero a tesmoigné aussi auant luy, 
pour auoir, a ce qu'il dit, esté sur les lleus mesmes, 
que, iusques a leur temps, il se trouuoit des enfans en 

céte preuue de patience a quoy on les essaioit deuant 
l'autel de Diane, qui soufroint d*y estre foytez iusques 
a ce que le sang leur couloit par tout, non seulement 
sans s'écrier, mais encores sans gémir, et aucuns 
iusques a y laisser volontairement la vie. Et ce que 
Plutarque aussi recite auec cent autres tesmoins que, 
au sacrifice, vn charbon ardant s'estant escoulé dans la 
manche d'vn enfant Lacedemonien, ainsi qu'il encen- 
soit, il se laissa brusler tout le bras, iusques a ce que 
la senteur de la chair cuyte en vint aus assistans. Il 
n'estoit rien, selon leur coustume, ou il leur alast plus 
de la réputation, ny dequoy ils eussent a soufrir plus 
de blasme et de honte que d'estre surpris en larcin. le 
suis si imbu de la grandeur de ces hommes la que 
non seulement il ne me semble, comme a Bodin, que 
son conte soit incroiable, que ie ne le trouue pas seu- 
lement rare et estrange^. 

Marcellinus recite, a ce propos de larcin, que de son 
temps, il ne s'estoit encores peu trouuer nulle sorte de 
geine et de torment si âpre qui peut forcer les Egip- 
tiens surpris en larcin, a quoy ils estoient fort accous- 
tumés et endurcis, a dire seulement leur nom ^*. 

Et qui s*enquerra a nos Argolets des expériences 
qu'ils ont eues en ces guerres ciuiles, il se trouuera 
des effets de patience, d'obstination et d'opiniâtreté, 
parmi nos misérables siècles, et en céte tourbe molle et 
efféminée encore plus que l'Egyptienne, dignes d'estre 
comparez a cens que nous venons de reciter de la vertu 
Spartaine. 

le sçay qu'il s'est trouué des simples paysans s'estre 
laissez griller la plante des pieds, écraser le bout des 

• Vulg. modifie cette phrase. 

doits a tout le chien d'vne pistole, pousser les yeux 
sanglantz hors de la teste a force d'auoir le frond serré 
et geiné * d*vne grosse corde, auant que de s'estre seu- 
lement voulu mettre a rançon. l'en ay veu vn laissé 
pour mort tout nud dans vn fossé, ayant le col tout 
meurtry et enflé d'vn licol, qui y pendoit encore, auec 
lequel on l'auoit tirasse toute la nuict a la queUe d'vn 
cheual, le corps percé en cent lieux a coups de dague, 
qu'on luy auoit donné, non pas pour le tuer, mais 
pour luy faire de la doleur et de la crainte, qui auoit 
souffert tout cela et iusques a y auoir perdu parolle 
et sentiment, résolu, a ce qu'il me dit, de mourir plus 
tost de mille morts* que de rien promettre, et si estoit 

vn des plus riches laboureurs de toute la contrée. 

* 

Combien en a Ton veu se laisser patiemment brûler 
et rôtir pour des opinions empruntées d'autrui, igno- 
rées et inconnues*. 

Il ne faut pas iuger ce qui est possible et ce qui ne 
Test pas, selon ce qui est croyable et incroyable, a 
nostre portée, comme i'ay dit ailleurs. C'est ausi vne 
grand' faute, et en laquelle, toutefois, la plus part des 
hommes tombent*, de faire difficulté de croire d'autruy 
ce .que nous ne sçaurions faire*. Moy ie considère 
aucunes de ces âmes anciennes esleuées iusques au 
ciel au pris de la mienne, et encores que ie recognoisse 
clairement mon impuissance a les suyure, ie ne laisse 
pas de iuger les ressorts qui les haussent ainsi et 
esleuent ". l'admire leur grandeur, et ces eslancemans 
que ie trouue tresbeaus, ie les embrasse; et, si mes 
forces n'y vont, au moins mon iugement s'y applique 
tresuolontiers. 

• Vulg, supp, : « et geiné ». 

• Vulg. modifie cette phrase. 

L'autre exemple qu'il allègue des choses incroyables 
et entièrement fabuleuses dites par Plutarque^ c'est 
qu'Agesilaus fut multé par les Ephores pour auoir 
attiré a soy seul le cœur et volonté de ses citoyens. le 
ne sçai quelle marque de fauceté il y treuue; mais 
tant y a que Plutarque parle la de choses qui lui 
deuoint estre beaucoup mieus connues qu'a nous; et 
n'estoit pas nouueau en Grèce de voir les hommes 
punis et exilés pour cela seul d'agréer trop a leurs 
citoyens : tesmoin l'ostracisme et le petalisme. 

Il y a encore, en ce mesme lieu, vn'autre accusation 
qui me picque pour Plutarque, ou il dit qu'il a bien 
àssorty de bonne foy les Romains aus Romains et les 
Grecs entre eux, mais non les Romains aux Grecz, 
tesmoin, dit il, Demosthenes et Cicero, Caton et 
Aristides, Sylla et Lisander, Marcellus et Pelopidas, 
Pompeius et Agesilaus, estimant qu'il a £auorisé les 
Grecs de leur auoir donné des compaignons si dispa- 
reilz. C'est iustement s'attaquer a ce que Plutarque a 
de plus excellent et louable; car, en ces comparaisons 
(qui est la pièce plus admirable de ses œuures, et en 
laquelle, a mon aduis, il s'est autant pieu), la fidélité 
et syncerité de ses iugemens égale leur profondeur et 
leur pois : c'est vn philosophe qui nous apprend la 
vertu. Voions si nous le pourrons garantir de ce 
reproche de malice ^ et fauceté. Ce que ie puis penser 
auoir donné occasion a ce iugement, c'est ce grand et 
esclatant lustre des noms Romains que nous auons en 
la teste. Il ne nous semble point que Demosthenes 
puisse égaler la gloire d'vn Consul, Proconsul et 
Questeur * de céte grande republique. Mais qui con- 

' Vulg, : a preuarîcation ». 
• Vulg* : « Prêteur ». 

sidérera la vérité de la chose et les hommes en eux 
mesmes, a quoy Plutarque a plus visé, et a balancer 
leurs meurs, leurs naturelz, leur suffisance que leur 
fortune, ie pense, au rebours de Bodin, que Ciceron 
et le vieux Caton en doiuent de reste a leurs compai- 
gnons. Pour son dessein, i*^usse plustost choisi 
l'exemple du ieune Giton comparé a Phocion ; car, en 
ce pair, il se trouueroit vne plus vray-semblable 
disparité a l'aduantage du Romain. Quant a Mar- 
cellus, Sylla et Pompeius, ie voy bien que leurs 
exploits de guerre sont plus enflés, glorieux et pom- 
peus que ceux des Grecs que Plutarque leur apparie, 
mais les actions les plus belles et vertueuses, non plus 
en la guerre qu'ailleurs, ne sont pas tousiours les plus 
fameuses. le voy souuent des noms de Gipitaines 
étouffés soubz la splendeur d'autres noms de moins de 
mérite : tesmoin Labienus, Ventidius, Têlesinus et 
plusieurs autres. Et, a le prendre par la, si i'auois a 
me plaindre pour les Grecz, pourrois-ie pas dire que 
beaucoup moins est Camillus comparable a Themis- 
tocles, les Gracches a Agis et Cleomenes, Numa a 
Licurgus, et Scipion encore a Epaminundas, qui 
estoient aussi de son rolle *. Mais c'est folie de vouloir 
iuger d'vn traict les choses a tant de visages. 

Quand Plutarque les compare, il ne les égale pas 
pourtant. Qui plus disertement et conscientieusement 
pourroit remerquer leurs disparités et * différences? 
Vient il' parangonner les victoires, les exploits d'armes, 
la puissance des armées conduites par Pompeius et 
ses triumphes auec ceux d'Agesilaus? le ne croy pas, 

* Vulg, supp, : a et Scipion... rolle ». 

* Vulg, supp, : « disparités et ». 
a BC : u Vient il a». 

II. ly 



290 ESSAIS DE M. DE MONTAIGNE. 

dit il, que Xenophon mesme, s'il estoit viuant, encore 
qu on luy ait concédé d'écrire tout ce qu'il a voulu a 
l'aduentage d'Agesilaus, osast le mettre en compa- 
raison. Parle-il de comparer Lisander a Silla? Il n'y 
a, dit il, point de comparaison, ny en nombre de vic- 
toires, ny en hazard de batailles; car Lisander ne 
gaigna seulement que deux batailles nauales, etc. Cela, 
ce n'est rien des-rober aux Romains. Pour les auoir 
simplement présentés aux Grecz, il ne leur peut auoir 
faict iniure, quelque disparité qui y puisse estre; et 
Plutarque ne les contrepoise pas entiers. Il n'y a en 
gros nulle préférence : il aparie les pièces et les cir- 
constances, l'vne après l'autre, et les iuge séparément. 
Parquoy, si on le vouloit conuaincre de faueur, il 
falloit en espelucher quelque iugement particulier, ou 
dire, en gênerai, qu'il auroit failli d'assortir tel Grec 
a tel Romain, d'autant qu'il y en auroit d'autres plus 
correspondans pour les apparier et se rapportans 
mieux. 



CHAPITRE TRENTETROISIESME. 



l'histoire de spvrina. 



La philosophie ne pense pas auoir mal employé ses 
inoiens quand elle a rendu a la raison la souueraine 
maistrise de nostre ame et l'authorité de tenir en bride 
noz appetitz. Entre lesquelz, ceux qui iugent qu'il n'y 
en a point de plus violens que ceux que l'amour 
engendre ont cela pour leur opinion que ceux cy 
tiennent au corps et a lame, et que tout l'homme en 

est possédé; en manière que la santé mesmes en 
dépend, et est la médecine par fois contrainte de leur 
seruir de maquerelage. Mais, au contraire, on pourroit 
aussi dire que le meslange du corps y apporte du 
rabais et de l'afoiblissement; car tels désirs sont sub- 
iectz a satiété et capables de remèdes materielz. 

Plusieurs, ayans voulu deliurer leurs âmes des 
alarmes continuelles que leur donnoit cet appétit, se 
sont seruis d'incision et détranchement des parties 
esmeues et altérées. D'autres en ont du tout abatu la 
force et l'ardeur par fréquente application de choses 
froides, comme de nege et de vinaigre. Les haires de 
nos aieus estoint de cet vsage. C'est vne matière tissue 
de poil de cheual, dequoy les vns d'entre eux faisoient 
des chemises, et d'autres des ceintures a geiner leurs 
reins. Vn Prince me disoit, il n'y a pas long temps, 
que, pendant sa ieunesse, vn iour de feste solemne, en 
la coun du Roy François premier, ou tout le monde 
estoit paré, il luy print enuie de se vestir de la haire, 
qui est encores chez luy, de monsieur son père; mais, 
quelque deuotion qu'il eust, qu'il ne sceut auoir la 
patience d'atendre la nuit pour se despouiller, et en 
fut long temps malade, adioutant qu'il ne pensoit pas 
qu'il y eut nulle chaleur de ieunesse si aspre que 
l'vsage de céte recepte ne peut amortir. Toutes-fois, a 
l'aduanture, ne les a il pas essayées des plus cuisantes; 
car l'expérience nous faict voir qu'vne telle esmotion 
se maintient bien souuent soubz des habitz rudes et 
marmiteus, et que les haires ne rendent pas tousiours 
hères ceux qui les portent. 

Xenocrates y procéda plus rigoureusement; car ses 
disciples, pour essayer sa continence, luy ayans fourré 
dans son lict Laïs, céte belle et fameuse courtisane, 



292 ESSAIS DE M. DE MONTAIGNE. 

toute nue, sauf les armes de sa beauté et de ses mignar- 
dises * et folastres apastz*, sentant qu'en despit de ses 
discours et de ses règles; le corps reuesche et mutin 
commençoit a se rendre *, il se fit brusler les membres 
qui auoient preste l'oreille a céte rébellion. La ou les 
passions qui sont toutes en l'ame, comme l'ambition, 
l'auarîce et autres, donnent bien plus a faire a la 
raison; car elle n'y peut estre secourue que de ses 
propres moyens, ny ne sont ces appetitz la capables 
de satiété : voire ilz s'esguisent et augmentent par la 
iouissance. 

Le seul exemple de Iulius Caesar peut suffire a nous 
monstrer la disparité de ses appetitz; car iamais homme 
ne fut plus adonné aus plaisirs amoureux. Le soin 
curieux qu'il auoit de sa personne en est vn tesmoi- 
gnage, iusques a se seruir* a cela des moiens les plus 
lascifz qui fussent lors en vsage : comme de se faire 
pinceter tout le corps, et farder de parfums d'vne 
extrême curiosité. Et de soy, il estoit beau personnage, 
blanc, de belle et alegre taille, le visage plein, les yeux 
bruns et vifz «. Outre ses femmes qu'il changea a 
quatre fois, sans conter les amours de son enfance auec 
le Roy de Bithynie, Nicomedes, il eust le pucelage 
de céte tant renommée Royne d'iEgypte, Cleopatra : 
tesmoin le petit Caesarion, qui en nasquit. Il fit aussi 
l'amour a Eunoé, Royne de Mauritanie, et, a Rome, 
a Posthumia, femme de Seruius Sulpitius, a LoUia, 
de Gabinius, a TertuUa, de Crassus, et a Mutia mesme. 



* Vulg, supp. ; « et de ses mignardises ». 

' Vulg. : « reuesche commençoit a se mutiner ». 

' BC aj. : et s'il en faut croire Suétone; car les statues qui se 
voient de luy a Rome ne se rapportent pas bien par tout a ceste 
peinture ». 

temme du grand Pompeius; qui fut la cause, disent les 
historiens Romains, pourquoy son mary la répudia, 
ce que Plutarque confesse auoir ignoré; et les Curions, 
père et filz, reprochèrent despuis a Pompeius, quand 
il espousa la fille de Caesar, qu'il se faisoit gendre 
d'vn homme qui Tauoit fait coqu, et que luy mesme 
auoit acoustumé appeller ^Egisthus. Il entretint, outre 
tout ce nombre, Seruilia, sœur de Caton et mère de 
Marcus Brutus, dont chacun tient que procéda. cete 
grande affection qu'il portoit a Brutus, par ce qu'il 
estoit nay en temps auquel il y auoit apparence qu'il 
fut nay de luy. Ainsi i'ay raison, ce me semble, de le 
prendre pour homme extrêmement adonné a cete des- 
bauche et de complection tresamoureuse. Mais l'autre 
passion de l'ambition, dequoy il estoit aussi infiniment 
blessé, venant a combattre celle la, elle luy fit inconti- 
nant perdre place*. 

Ses plaisirs ne luy firent iamais desrober vne seule 
minute d'heure, ny destourner vn pas des occasions 
qui se presentoient pour son agrandissement. Céte 
passion régenta en luy si souuerainement toutes les 
autres, et posséda son ame d'vne authorité si pleine, 
qu'elle l'emporta ou elle voulut. Certes l'en suis despit, 
quand ie considère au demeurant la grandeur de ce 
personnage, et les merueilleuses parties qui estoint en 
lui : tant de suffisance en toute sorte de sçauoir qu'il 
n'y a quasi nulle science en quoy il n'ait escrit. Il 
estoit tel orateur que plusieurs ont préféré son élo- 
quence a celle de Cicero; et luy mesmes, a mon aduis, 
n'estimoit luy deuoir guiere en céte partie : car, ses 
deus Anticatons, nous sçauons que la principale occa- 
sion qu'il eust de les escrire, ce fut pour contrebalancer 
l'éloquence et perfection du parler que Cicero auoit 

employé au Hure de la louange de Caton *. Au demeu- 
rant, fut il iamais ame si vigilante, si actiue et si 
patiente de labeur que la sienne? Et sans double 
encore estoit elle embelie de plusieurs rares semences 
de vertu, ie dy viues, naturelles, et non contrefaites. 
Il estoit singulièrement sobre, et si peu délicat en son 
menger qu'Oppius recite qu'vn iour, luy ayant esté 
présenté a table, en quelque sauce, de Thuyle méde- 
cine, au lieu d'huyle simple, il en mengea largement, 
pour ne faire honte a son hoste. Vn'autre fois, il fit 
foiter son boulengier pour luy auoir seruy d'autre pain 
que celuy du commun. Caton mesme auoit acoustumé 
de dire de luy que c'estoit le premier homme sobre qui 
se fut acheminé a la ruine de son pais. Et quant a ce 
que ce mesme Caton Tappella vn iour yurogne (ce 
qui auint • en céte façon : estans tous deux au Sénat, 
ou ilz parloint » du fait de la coniuration de Catilina, 
de laquelle Caesar estoit soupçonné, on luy apporta de 
dehors vn breuet a cachetés; Caton, estimant que ce 
fut quelque chose dequoy les conspires l'aduertissent, 
le somma de le luy donner, ce que Caesar fut contraint 
de faire, pour éuiter vn plus grand soupçon : c'estoit, 
de fortune, vne lettre amoureuse que Seruilia, sœur de 
Caton, luy escriuoit. Caton l'ayant leûe, la lui reieta, 
en luy disant : « Tien, yurogne! ») : cela, dis-ie, fut 
plustost vn mot de desdain et de colère quVn exprès 
reproche de ce vice, comme souuent nous iniurions 
ceux qui nous fâchent des premières iniures qui nous 
viennent a la bouche, quoy qu'elles ne soint nulle- 
ment deûes a ceux a qui nous les attachons. loint que 

* Vulg, modifie la fin de cette phrase. 

* BC : a cela aduint ». 

' Vulg, ; « il se parloit ». 

ce vice que Caton luy reproche est merueilléusement 
voisin de celuy auquel il auoit surpris Caesar : car 
Venus et Bacchus se conuiennent volontiers *. 

Les exemples de sa douceur et de sa clémence enuers 
ceux qui l'auoint offencé sont infinis : ie dis, outre 
ceux qu'il donna pendant le temps que la guerre ciuile 
estoit encore en son progrès, desquelz il faict luy 
mesmes assez sentir par ses escris qu'il se seruoit pour 
amollir * ses ennemis enuers luy, et leur faire moins 
craindre sa future domination et sa victoire. Mais si 
faut il dire que ces exemples la, s'ilz ne sont suffisans 
a nous tesmoigner sa naiue douceur, ilz nous mons- 
trent au moins vne merueilleuse confiance et grandeur 
de courage en ce personnage. Il luy est aduenu souuent 
de renuoier des armées toutes entières a son ennemy, 
après les auoir vaincues, sans daigner seulement les 
obliger par serment, sinon de le faùoriser, au moins 
de se contenir sans luy faire guerre. Il a prins, a trois 
et a quatre fois, tels Capitaines de Pompeius, et autant 
de fois remis en liberté. Pompeius declairoit ses enne- 
mis tous ceux qui ne Taccompaignoint a la guerre, 
et luy, fit proclamer qu'il tenoit pour amis tous ceux 
qui ne bougeoint et qui ne s'armoint effectuelement 
contre luy. A ceux de ses Capitaines qui se desroboient 
de luy pour aller prendre autre condition, il renuoioit 
encore les armes, cheuaux et équipage. Les villes qu'il 
auoit prinses par force, il les laissoit en liberté de 
prendre tel party qu'il leur plairoit, ne leur donnant 
autre garnison que la mémoire de sa douceur et dé- 
mence. Il defandit, le iour de sa grande bataille de 

* BC aj. ; a a ce que dict le prouerbe; mais chez moy Venus 
est bien plus allègre, accompaignée de la sobriété ». 
' Vulç, ; a amadouer ». 

Pharsale, qu'on ne mit, qu'a toute extrémité, la main 
sur les citoiens Romains. Voila des traits bien hazar- 
deus, selon mon iugement; et n'est pas merueilles si, 
aux guerres ciuiles que nous sentons, ceux qui com- 
battent comme luy l'état ancien de leur pais n'en 
imitent l'exemple : ce sont moiens extraordinaires, et 
qu'il n'appartient qu'a la fortune de Caesar et a son 
admirable pouruoiance de heureusement conduire. 
Quand ie considère la grandeur incomparable de cet' 
ame, i'excuse la victoire de ne s'estre peu dépestrer de 
luy, voire en céte très iniuste et tres-inique cause. 

Pour reuenir a sa clémence, nous en auons plusieurs 
naifs exemples au temps de sa domination, lors que, 
toutes choses estant réduites en sa main, il n'auoit plus 
a se feindre. Caius Memmius auoit escrit contre luy 
des oraisons trespoignantes, ausquelles il auoit aussi 
bien aigrement répondu ; si ne laissa il bien tost après 
de l'aider a le faire Consul. Caius Caluus, qui auoit 
fait plusieurs epigrammes iniurieus contre luy, ayant 
emploie de ses amis pour le reconcilier, Caesar se 
conuia luy mesme a luy escrire le premier. Et nostre 
bon Catule, qui l'auoit testonné si rudement sous le 
nom de Mamurra, s'en estant venu excuser a luy, il le 
fit ce iour même souper a sa table. Ayant esté auerty 
d'aucuns qui parloint mal de luy, il n'en fit autre 
chose que de déclarer en vne sienne harangue publique 
qu'il en estoit aduerty. Il craignoit encore moins ses 
ennemis qu'il ne les haissoit. Aucunes coniurations et 
assemblées qu'on faisoit contre luy * luy ayant esté 
découuertes, il se contenta de publier, par edit, qu'elles 
luy étoint conues, sans autrement en poursuiure les 

• Vulg, ; « sa vie ». 

autheurs. Quant au respect qu'il auoit a ses amis, 
Caius Oppius, voyageant auec luy et se trouuant mal, 
il luy quita vn seul logis qu'il y auoit, et coucha toute 
la nuict sur la dure et au descouuert. Quant a sa ius- 
tice, il fit mourir vn sien seruiteur qu'il aimoit singu- 
lièrement, pour auoir couché auecques la femme d'vn 
Cheualier Romain, quoi que personne ne s'en plaignit. 
Jamais homme n'apporta ny plus de modération en sa 
victoire, ny plus de resolution en la fortune contraire. 
Mais toutes ces belles inclinations furent altérées et 
estouffées par céte furieuse passion ambitieuse, a 
laquelle il se laissa si fort emporter qu'on peut aisé- 
ment maintenir qu'elle tenoit le timon et le gouuernail 
de toutes ses actions. D'vn homme libéral, elle en 
rendit vn voleur publique, pour fournir a céte profu- 
sion et a sa largesse, et luy fit dire ce vilain et tres- 
iniuste mot : que, si les plus méchans et perdus hommes 
du monde luy auoint esté fidèles au seruice de son 
agrandissement, qu'il les cheriroit et auanceroit de son 
pouuoir, aussi bien que les plus gens de bien; l'enyura 
d'vne vanité si extrême qu'il osoit se vanter en pre- 
serice de ses concytoiens d'auoir rendu cette grande 
Republique Romaine vn nom vain *, saris forme et 
sans corps, et dire que ses responces deuoint meshui 
seruir de lois, et receuoir assis le corps du Sénat 
venant vers' luy, et souffrir qu'on l'adorât et qu'on 
luy fit, en sa présence, des honneurs diuins. Somme, 
ce seul vice, a mon aduis, perdit en luy le plus beau 
et le plus riche naturel qui fut onques, et a rendu sa 
mémoire abominable a tous les gens de bien, pour 
auoir volu cercher sa gloire de la ruine de son pais et 

* Vulg, supp, : « vain ». 

subuersion de la plus puissante et fleurissante chose 
publique que le monde verra iamais. Il se pourroit 
bien, au contraire, trouuer plusieurs exemples de 
grands personnages ausquelz la volupté a £aict oublier 
la conduicte de leurs affaires, come Marcus Antonius 
et autres; mais ou l'amour et l'ambition seroient en 
égale balance et viendroient a se choquer de forces 
pareilles, ie ne fay nul doubte que céte cy ne gaignat 
le pris de la maistrise. 

Or, pour me remettre sur mes premières brisées, 
c'est beaucoup de pouuoir brider noz appétits par le 
discours de la raison, ou de forcer noz membres par 
violence a se tenir en leur deuoir. Mais, de nous foiter 
pour l'interest de noz voisins, de non seulement nous 
deffaire de céte douce passion qui nous chatouille du 
plaisir que nous sentons de nous voir agréables a 
autruy, et aymés et recerchés d'vn chascun, mais 
encore de prendre en haine et a contre-cœur noz grâces 
qui en sont causes, et de condamner nostre beauté 
par ce que quelqu'autre s'en eschauflfe, ie n'en ay 
veu guierre d'exemples. Cetuy cy en est. Spurina, 
ieun* homme de la Toscane*, estant doué d'vne sin- 
gulière beauté, et si excessiue que les yeux des dames 
les plus continantes ne pouuoint en souffrir l'esclat 
sans alarme, ne se contenta point de laisser sans 
secours tant de fiebure et de feu qu'il alloit atisant 
par tout ou ses yeux se faisoint veoir *, mais encore il 
entra en furieux despit contre soy mesmes et contre 
ces riches presens que nature luy auoit faits, comme 
si on se deuoit prendre a eux de la faute d'autruy, et 
détailla et troubla, a force de plaies qu'il se fit a essient, 

* Vulg, modifie ce passage. 

et de cicatrices, la parfaicte proportion et ordonnance 
que nature auoit si curieusement obseruée en son 
visage*. 



CHAPITRE TRENTEQVATRIESME. 

OBSERVATIONS SVR LES MOIENS DE FAIRE LA GVERBE DE 

IVLIVS CESAR. 

On recite de plusieurs chefs de guerre qu'ils ont 
eu certains liures en particulière recommandation : 
comme le grand Alexandre, Homère*; Marcus Btutus, 
Polybias *; Charles cinquiesme, Philippe de Comines; 
et dit on, de ce temps, que Machiauel est encores 
ailleurs en crédit. Mais le feu mareschal Strossi, qui 
auoit pris Caesar pour sa part, auoit sans doubte bien 
mieux choisi; car, a la vérité, ce deuroit estre le 
breuiaire de tout homme de guerre, comme estant le 
vray et souuerain patron de l'art militaire. Et Dieu 
sçait encore de quelle grâce et de quelle beauté il a 
fardé céte riche matière, d'vne façon de dire si pure, 
si délicate et si parfaite, que, a mon goust, il n'y a 
nuls escrits au monde qui puissent être comparables 
aus siens en céte partie. 

le veux icy enregistrer certains trais particuliers et 
rares sur le fait de ses guerres, qui me sont demeurés 
en mémoire. 

Son armée estant en quelque effroy, pour le bruit 
qui couroit des grandes forces que menoit contre luy 
le xoy luba, au lieu de rabatre l'opinion que ses 

' BC : « Polybius «. 

soldats en auoint prise et appetisser les moyens de son 
ennemy, les ayant faict assembler pour les rasseurer et 
leur donner courage, il print vne voye. toute contraire 
a celle que nous auons acoustumé : car il leur dit 
qu'ilz ne se missent plus en peine de s'enquérir des 
forces que menoit le roy luba, et qu'il en auoit eu vn 
bien certain aduertissement; et lors, il leur en fit le 
nombre, surpassant de beaucoup et la vérité et la 
renommée qui en couroit en son armée, suyuant ce 
que conseille Cyrus, en Xenophon; d autant que la 
tromperie n'est pas si grande de trouuer les ennemis 
par effect plus foybles qu'on n'auoit espéré, que, les 
ayant iugez foybles par réputation, les trouuer après a 
la vérité bien forts *. 

Il accoustumoit sur tout ses soldats a obéir simple- 
ment, sans se mesler de contreroller ou parler des 
desseins de leur Capitaine, lesquels il ne leur commu- 
niquoit que sur le point de l'exécution; et prenoit 
plaisir, s'ils en auoint descouuert quelque chose, de 
changer sur le champ d'aduis, pour les tromper. Et 
souuent, pour cet effect, ayant assigné vn logis en 
quelque fieu, il passoit outre et alongeoit la iournée, 
et notamment s'il faisoit mauuais temps et pluuieux. 

Les Souisses, au commencement de ses guerres de 
Gaule, ayans enuoyé vers luy, pour leur donner 
passage au trauers des terres des Romains, estant 
délibéré de les en empescher par force, il leur contrefit 
toutes-fois vn bon visage, et print quelques iours de 
delay a leur faire responce; pour se seruir de ce loisir 
a assembler son armée. Ces panures gens ne sçauoint 
pas combien ce personnage estoit excellent mesnager 

* Vulg, remanie la fin de cette phrase. 

du temps : car il redit maintes-fois que c'est la plus 
souueraine partie dVn Capitaine que la science de 
prendre au point les occasions, et la diligence, qui est 
en ses exploitz, a la vérité, inouye et incroyable. 

SU n'estoit guierre conscientieus en cela de prendre 
aduantage sur son ennemy, sous couleur d'vn traité 
d'accord, il l'estoit aussi peu en ce qu'il ne requeroit 
en ses soldatz autre vertu que la vaillance, ny ne 
punissoit guiere autres vices que la mutination et la 
désobéissance. Souuent, après ses victoires, il leur 
làchoit la bride a toute licence, les * dispensant pour 
quelque temps des règles de la discipline militaire : 
adioutant a cela qu'il auoit des soldatz si bien créez 
que, tous perfumez et musquez, ilz ne laissoient pas 
d'aller furieusement au combat. De vray, il aimoit 
qu'ilz fussent richement armez, et leur faisoit porter 
des harnois labourez *, dorez et argentez, afin que le 
soin de la conseruation de leurs armes les rendit plus 
aspres a se défendre. Parlant a eux, il les appelloit du 
non de compaignons, que nous vsons encore; ce 
qu'Auguste, son successeur, reforma, estimant qu'il 
l'auoit fait pour la nécessité de ses affaires, et pour 
flater le cœur de ceux qui ne le suyuoint que volon- 
tairement*; mais que cete façon estoit trop molle et » 
trop rabaissée pour la dignité d'vn Empereur et 
General d'armée, et remit en train de les appeler seu- 
lement soldatz. 

A cete courtoisie, Caesar mesloit toutefois vne grande 
seuerité et asseurance * a les reprimer. La neufiesme 

* C supp. : « les ». 

' Vulg. : a grauez » . 

' Vulg. supp, : a trop molle et ». 

* Vulg, supp, : a et asseurance ». 

légion s'estant mutinée au près de Plaisance, il la cassa 
auec ignominie, quoy que Pompeius fut lors encore 
en piedz, et ne la receut en grâce qu'auec plusieurs 
supplications. Il les rapaisoit plus par authorité et par 
audace que par douceur. 

La ou il parle de son passage de la riuiere du 
Rhin vers l'Alemaigne, il dit qu'estimant indigne de 
l'honneur du peuple Romain qu'il passast son armée 
a nauires, il fit dresser vn pont affin qu'il passât a 
pied ferme. Ce fut la qu'il bastist ce pont admirable 
dequoy il dechifre particulièrement la fabrique, car il 
ne s'arreste si volontiers en nul endroit de ses faits 
qu'a nous représenter la subtilité de ses inuentions en 
telle sorte d'ouurages de main. 

l'y ay aussi remerqué cela qu'il fait grand cas de 
ses exhortations aux soldatz auant le combat : car la 
ou il veut monstrer auoir esté surpris ou pressé, il 
allègue tousiours cela qu'il n'eust pas seulement loysir 
de haranguer son armée. Auant céte grande bataille 
contre ceux de Tornay, Caesar (dict il) ayant ordonné 
du reste, courrut soudainement ou la fortune le porta, 
pour enhorter ses gens, et, rencontrant la dixiesme 
légion, il n'eust loisir de leur dire sinon qu'ilz eussent 
souuenance de leur vertu acoustumée, qu'ils ne s'es- 
tonnassent point, et soustinsent hardiment l'effort des 
aduersaires. Et, par ce que l'ennemy estoit desia 
aproché a vn iet de trait, il' donna le signe de la 
bataille, et, de la, estant passé soudainement ailleurs, 
pour en encourager d'autres, il trouua qu'ilz estoient 
des-ia aux prises. Voila ce qu'il en dict en ce lieu la. 
De vray, sa langue luy a faict en plusieurs lieus de 
bien notables seruices, et estoit, de son temps mesme, 
son éloquence militaire en telle recommendation que 

plusieurs en son armée recueilloint ses harengues ; et, 
par ce moien, il en fut assemblé des volumes, qui ont 
duré long temps après luy. Son parler auoit des grâces 
particulières, si que ses familiers, et entre autres 
Auguste, oyant reciter ce qui en auoit esté recueilli, 
reconnoissoît, iusques aus phrases et aus mots, ce qui 
n'estoit pas du sien. 

C'estoit le plus laborieux chef de guerre et le plus 
diligent qui fut onques *. La première fois qu'il sortit 
de Rome auec charge publique, il arriua en huit 
iours a la riuiere du Rhône, ayant dans sa coche, 
deuant luy vn secrétaire, ou deux, qui escriuoint sans 
cesse, et derrière luy celuy qui portoit son espée. Et 
certes, quand on ne feroit qu'aler, a peine pourroit on 
attaindre a céte promptitude dequoy, tousiours victo- 
rieux, ayant laissé la Gaule, et suiuant Pompeius a 
Brindes, il subiuga l'Italie en dixhuit iours; reuint 
de Brindes a Rome ; de Rome, il s'en alla au fin fond 
de TEspaigne, ou il passa des difficultez extrêmes en 
la guerre contre Affranius et Petreius, et au long siège 
de Marseille; de la, il s'en retourna en la Macédoine; 
battit l'armée Romaine a Pharsale; passa de la, suiuant 
Pompeius, en ^Egypte, laquelle il subiuga ; d'iEgypte 
il vint en Syrie et au pais du Pont, ou il combatit 
Pharnaces ; de la, en Afrique, ou il deffit Scipion et 
luba; et rebroussa encore par l'Italie en Espaigne, ou 
il deffit les enfans de Pompeius*. 

Parlant du siège d'Auaricum, il dit que c'estoit sa 
coustume de se tenir nuit et iour près des ouuriers 
qu'il auoit en besoigne. En toutes entreprises de consé- 
quence, il faisoit tousiours la découuerte luy mesme, 

* Vulg. supp, : « Cestoit... fut onques ». 



'304 ESSAIS DE M. DE MONTAIGNE. 

et ne passa iamais son armée en lieu qu'il n'eut pre- 
mièrement recognu. Et, si nous croions Suétone, 
quand il fit l'entreprise de traieter en Angleterre, il 
fut le premier a sonder le gué. 

Il auoit acoustumé de dire qu'il aimoit mieux la 
victoire qui se conduisoit par conseil que par force; et, 
en la guerre contre Petreius et Afranius, ia fortune luy 
présentant vne bien apparanteocasion d auantage, il la 
refusa, dit il, espérant, auec vn peu plus de longueur, 
mais moins de hazard, venir a bout de ses ennemis*. 

le le trouue vn peu plus retenu et considéré en ses 
entreprinses qu'Alexandre : car cetuy cy semble recher- 
cher et courir a force les dangiers, comme vn impé- 
tueux torrent qui choque et attaque sans discrétion et 
sans chois tout ce qu'il rencontre*. Aussi estoit il 
enbesoigné en la fleur et première chaleur de son 
aage, la ou Caesar s'y print estant des-ia meur et bien 
auancé. Outre ce qu'Alexandre estoit d'vne tempéra- 
ture plus sanguine, colère et ardente, et si esmouuoit 
encore céte humeur par le vin, duquel Caesar estoit 
tres-abstinent. 

Mais ou les ocasions de la nécessité se presentoient, 
et ou la chose le requeroit, il ne fut iamais homme 
faisant si bon marché de sa personne. Quant a moy, il 
me semble lire en plusieurs de ses exploitz vne certaine 
resolution de se perdre pour fuir la honte d'estre 
vaincu. En céte grande bataille qu'il eut contre ceux 
de Tournay, il courut se présenter a la teste des enne- 
mis, sans bouclier S comme il se trouua, voyant la 
pointe de son armée s'esbranler : ce qui luy est aduenu 
plusieurs autres fois. Oyant dire que ses gens estoient 

* BC : tt boucler ». 

assiégés, il passa, desguisé, au trauers l'armée ennemie 
pour les aller fortifier de sa présence. Ayant trauersé 
a Dyrrhachium auec bien petites forces, et voyant que 
le reste de son armée, qu'il auoit laissée a conduire a 
Antonius, tardoit a le suiure, il entreprit luy seul de 
repasser la mer au trauers d'vne très-grande tormente, 
et se desroba pour aller requérir luy mesme le reste de 
ses forces, les ports de delà et toute la mer estant saisie 
par Pompeius. Et quant aux entreprises qu'il a faites 
a main armée, il y en a plusieurs qui surpassent en 
hazard tout discours de raison militaire : car auec 
combien foibles moiens entreprint il de subiuguer le 
royaume d'^Egypte, et, dépuis, d'aller attaquer les forces 
de Scipion et de luba, de dis partz plus grandes que les 
siennes? Ces gens la ont eu ie ne sçay quelle plus qu'hu- 
maine et extraordinaire * confiance de leur fortune*. 
Apres la bataille de Pharsale, ayant enuoyé son armée 
deuant en Asie, et passant auec vn seul vaisseau le 
destroit de l'Helespont, il rencontra en mer Lucius 
Cassius auec dix gros nauires de guerre. Il eut le cou- 
rage, non seulement de l'attendre, mais de tirer droit 
vers luy et le sommer de se rendre, et en vint a bout. 
Ayant entrepris ce furieux siège d'Alexia, ou il y 
auoit quatre vints mille hommes de defence, toute la 
Gaule s'estant esleuée pour luy courre sus et leuer le 
siège, et dressé vne armée de cent neuf mille chenaux 
et de deux cens quarante mille hommes de pied, quelle 
hardiesse et maniacle confiance fut ce de n'en vouloir 
abandonner son entreprise et se résoudre a deux si gran- 
des difficultez ensemble? lesquelles toutefois il soustint, 
et, après auoir gaigné céte grande bataille contre ceux 

* Vulg, supp, : tt et extraordinaire ». 

[I. 20 

de dehors, rengea bieniost après a sa mercy ceux qu'il 
tenoit enfermés. 11 en aduint autant a Lucullus, au 
siège de Tigranocerta contre le Roy Tygranes, mais 
d'vne condition dispareille, veu la mollesse des ennemis 
a qui LucuUus auoit afaire. 

le veus icy remerquer deux rares euenemens et 
extraordinaires, sur le fait de ce siège d'Alexia : l'vn, 
que les Gaulois, s'assemblans pour venir trouuer la 
Caesar, ayans faict dénombrement de toutes leurs 
forces, résolurent en leur conseil de retrencher vne 
bonne partie de cette grande multitude, de peur qu'ils 
n'en tombassent en confusion. Cet exemple est rare 
et * nouueau de craindre a estre trop; mais, a le bien 
prendre, il est vray-semblable que le corps d'vne armée 
doit auoir vne grandeur modérée et réglée a certaines 
bornes, soit pour la difficulté de la nourrir, soit pour 
la difficulté de la conduire et tenir en ordre. Aumoins 
seroit il bien aisé a vérifier par exemple que ces 
armées monstrueuses en nombre n'ont iamais rien 
faict qui vaille*. L'autre point, qui semble estre 
contraire et a l'vsage et a la raison de la guerre, c'est 
que Vercingentorix, qui étoit nommé Chef et General 
de toutes les parties des Gaules qui estoint reuoltées 
contre Caesar, print party de s'aller enfermer dans 
Alexia : car celuy qui commande a tout vn pays ne se 
doit iamais engager qu'au cas de céte extrémité qu'il 
fut réduit a ce point * qu'il y alat de sa dernière place, 
et (ju'il n'y eut rien plus a espérer qu'en la defence 
d'icelle. Autrement il se doit tenir libre pour auoir 
moyen de pouruoir en gênerai a toutes les parties de 
son gouuernement. 

1 Vulg. supp. : « rare et ». 

* Vulg. supp. : « qu'il fut réduit a ce point ». 

Pour reuenir a Caesar, il deuint auec le temps vn 
peu plus tardif et plus considéré, comme tesmoigne 
son familier Oppius : estimant, dict Suétone *, qu'il ne 
deuoit aisément hazarder l'honneur de tant de victoires, 
lequel vne seule défortune luy pourroit faire perdre. 
C'est ce que disent les Italiens de ce temps, quand ilz 
veulent reprocher céte hardiesse téméraire qui se void 
en la ieunesse : ils disent qu'ils sont necessiteus d'hon- 
neur, bisognosi d'honoré *, et qu'estant encore en 
cette grande fain et disete de réputation, ilz ont raison 
de la cercher a quelque pris que ce soit, ce que ne 
doiuent pas faire ceus qui en ont desia acquis a suffi- 
sance. Il y peut auoir quelque iuste modération en ce 
désir de gloire et quelque satiété en cet appétit, comme 
aus aultres; assez de gens le practiquent ainsi. 

Il estoit bien esloigné de cette religion des anciens 
Romains, qui ne se vouloint preualoir en leurs guerres 
que de la vertu simple et naifue; mais encore y appor- 
toit il plus de conscience que nous ne ferions a cette 
heure, et n'approuuoit pas toutes sortes de moyens pour 
acquérir la victoire. En la guerre contre Ariouistus, 
estant a parlementer auec luy, il y suruint quelque re- 
muement entre les deux armées, qui commença par la 
faute des gens de cheual d' Ariouistus. Sur ce tumulte, 
Caesar se trouua auoir fort grand auantage sur ses 
ennemis; toutesfois il ne s'en voulut point preualoir, 
de peur qu'on luy peut reprocher d'y auoir procédé de 
mauuaise foy. 

Il auoit acoustumé de porter vn acoustrement riche 
au combat, et de couleur esclatante, pour se faire 
remarquer. 

* Vulg, supp. : tt dict Suétone ». 

* Vulg. modifie ce passage» 

Il tenoit la bride plus estroite a ses soldatz, et les 
tenoit plus de court, estant près des ennemis. 

Quand les anciens Grecz vouloint accuser quelquVn 
d'extrême insuffisance, ils disoint, en commun pro- 
uerbe, qu'il ne sçauoit ny lire ny nager. Il auoit céte 
mesme opinion, que la science de nager estoit très- 
utile a l'vsage de * la guerre, et en tira luy raesmes 
plusieurs commoditez. S'il auoit a faire diligence, il 
franchissoit ordinairement a ' nage les riuieres qu'il 
rencontroit; car il aimoit a voyager a pied, comme le 
grand Alexandre. En iEgipte, ayant esté forcé, pour 
se sauuer, de se ietter dans vn petit bateau, et tant de 
gens s'y estans lancés quant et luy qu'il estoit en 
dangier d'aler a fons, il ayma mieux se ietter en la 
mer, et gaigna sa flote a nage, qui estoit a plus de deux 
cents pas de la, tenant en sa main gauche ses tablettes 
hors de l'eau, et traînant a belles dents son acoustre- 
ment ', afin que l'ennemy ne iouit de sa dépouille, 
estant desia bien auancé sur l'eage. 

lamais chef de guerre n'eust tant de créance sur ses 
soldats. Au commancement de ses guerres ciuiles, les 
centeniers luy offrirent de soudoyer, chacun sur sa 
bourse, vn homme d'armes, et les gens de pied de le 
seruir a leurs despens, ceux qui estoient plus aysez 
entreprenants encore a deffrayer les plus nécessiteux. 
Feu monsieur l'Admirai de Chatillon nous fit veoir 
dernièrement vn pareil tret en noz guerres ciuiles : 
car les François de son armée fournissoint de leurs 
bourses au payement des estrangiers qui Taccompa- 
gnoint. Il ne se trouueroit guierre d'examples d'affec- 

* Vulg. supp. : a l'vsage de ». 

* BC : « a la ». 

' Vuig. : « sa cotte d'armes ». 



LIVRE SEœND. 3o9 

tion si ardente et si preste parmi ceux qui marchent 
dans le vieux train, soubs Tanciene police des lois*. 
Ayant eu du pire auprès de Dirrachium, ses soldats 
se vindrent d'eus mesmes offrir a estre chastiés et 
punis; de façon qu'il eust plus a les consoler qu'a les 
tencer. Vne sienne seule cohorte soustint quatre légions 
de Pompeius plus de quatre heures, iusques a ce 
qu'elle fut quasi toute deffaite a coups de trait, et se 
trouua dans la trenchée cent trente mille flèches. Vn 
soldat nommé Scaeua, qui commendoit a vne des 
entrées s'y meintint inuincible, ayant vn œuil creué, 
vne espaule et vne cuisse percées, et son escu faucé en 
deus cens trente lieus. Il est aduenu a plusieurs de ses 
soldats pris prisonniers d'accepter plus tost la mort 
que de vouloir promettre de prendre autre party. 
Granius Petronius ayant esté pris par Scipion en 
Affrique, Scipion, ayant fait mourir sesxompaignons, 
luy manda qu'il luy donnoit la vie, car il estoit 
homme de reng et Questeur; Petronius respondit que 
les soldats de Caesar auoint acoustumé de donner la 
vie a autrui, non la receuoir; et se tua tout soudain 
de sa main propre. 

Il y a infinis exemples de leur fidélité. Il ne faut pas 
oblier le trait de ceus qui furent assiégés a Salone, 
ville partizane pour Caesar contre Pompeius, pour vn 
rare accident qui y aduint et extraordinaire *. Marcus 
Octauius les tenoit assiégés. Ceus de dedans estans 
réduits en extrême nécessité de toutes choses, en 
manière que, pour suplir au deffaut qu'ils auoint 
d'hommes, la plus part d'entre eus y estans mors et 
blessés, ils auoint mis en liberté tous leurs esclaues, et 

* Vulg. supp. : « et extraordinaire ». 

pour le seruice de leurs engins auoint esté contrains 
de couper les cheueus de toutes les fammes, pour en 
faire des cordes, outre vne merueilleuse disette de 
viures, et ce neantmoins résolus de iamais ne se 
rendre. Apres auoir tràiné ce siège en grande longeur, 
d'où Octauius estoit deuenu plus nonchalant et moins 
attentif a son entreprinse, ils choisirent vn iour sur le 
midy, et, ayant rangé les femmes et les enfans sur 
leurs murailles, pour faire bonne mine, sortirent en 
telle furie sur les assiegeans qu'ayant enfoncé le pre- 
mier, le second et le tiers corps de guarde, et le 
quatriesme, et puis le reste, et ayant faict du tout 
abandonner les tranchées, les chassèrent iusques dans 
les nauires; et Octauius mesmes se sauua a Dira- 
chium, ou estoit Pompeius. le n'ay point mémoire, 
pour cet heure, d'auoir veu nul autre exemple ou les 
assiégés battent en gros les assiegeans, et gaignent la 
maistrise de la campaigne, ny qu'vne sortie ait tiré en 
conséquence vne pure et entière victoire de bataille. 



CHAPITRE TRENTECINQVIESME. 

DE TROIS BONNES FEMMES. 

Il n'en est pas a douzaines, comme chacun sçait, et 
notamment aux deuoirs de mariage : car c'est vn 
marché plein de tant d'espineuses circonstances qu'il 
est malaysé que la volonté d'vne famme s'y maintienne 
entière long temps. Les hommes, quoy qu'ils y soient 
auec vn peu meilleure condition, y ont prou * a faire*. 

* Vulg, : Cl trop »>. 

Piioe ie i£une auoit près d'vne sienne maison, en 
îta^e, Tn vyfeiii mei iitilltuscnicut tonneoié de quel- 
ques vlceres, qui luy estoient suruenues autour des 
parties honteuses. Sa femme, le voyant si longuement 
languir, le pria de permettre qu'elle veit a loisir et de 
près Testât de son mal, et qu'çUe luy diroit plus fran- 
chement que nul autre ce qu'il auoit a en espérer. 
Apres auoir obtenu cela de lui et lauoir curieusement 
considéré, elle trouua qu'il estoit impossible qu'il en 
peut guérir, et que tout ce qu'il auoit a attandre, 
c'etoit de traîner fort long temps vne vie doloreuse 
et languissante. Si lui conseilla, pour le plus seur et 
souuerain remède, de se tuer; et, le trouuant vn peu 
mol a vne si rude entreprise : « Ne pense point, lui 
dit elle, mon amy, que les douleurs que ie te voy 
souffrir ne me touchent autant qu'a toy, et que, pour 
m'en deliurer, ie ne me veuille seruir moy mesme de 
céte médecine que ie t'ordonne : ie te veux accompai- 
gner a la guerison, comme i'ay fait a la maladie. Oste 
céte crainte, et pense que nous n'aurons que du plaisir 
en ce passage qui nous doit deliurer de tes * tourmens ! 
Nous nous en irons heureusement ensemble. » Cela 
dit, et ayant rechauffé le courage de son mary, elle 
résolut qu'ilz se precipiteroint en la mer par vne 
fenestre de leur logis qui y respondoit. Et, pour main- 
tenir iusques a sa fin céte loyale et véhémente affection 
dequoy elle l'auoit embrassé pendant sa vie, elle voulut 
encore qu'il mourut entre ses bras. Mais, de peur 
qu'ilz ne luy faillissent, et que les estraintes de ses 
anlassemens ne vinsent a se relâcher par la cheute et 
la crainte, elle se fît lier et attacher bien estroitement 

* BC : « tels ». 

auec son mary par le faus du corps, et abandonna 
ainsi sa vie pour le repos de celle de son mary. Celle 
la estoit de bas lieu, et, parmy telle condition de gens, 
il n*est pas si nouueau d'y voir quelque trait de rare 
bonté : 

• Extrema per illos 
lustitia excède ns terris vestigîafecit. 

Les autres deux sont nobles et de grand lieu *, ou les 
exemples de vertu se logent rarement. 

Arria, femme de Cecinna Paetus; personage consu- 
laire, fut mère d'vn autre Arria, femme de Thrasea 
Paetus, celuy duquel la vertu fut tant renommée du 
temps de Néron, et, par le moien de ce gendre, mère 
grand de Fannia : car la resemblance des noms de ces 
hommes et femmes, et de leurs fortunes, en a fait 
mesconter plusieurs. Céte première Arria, Caecinna 
Paetus, son mary, ayant esté prins prisonnier par les 
gens de l'Empereur Claudius, après la deffaicte de 
Scribonianus, duquel il auoit suiuy le party, supplia 
ceux qui l'en amenoient prisonnier a Rome de la 
receuoir dans leur nauire, ou elle leur seroit de beau- 
coup moins de despence et d'incommodité qu'vn 
nombre de personnes qu'il leur faudroit pour le ser- 
uice de son mari, et qu'elle seule fourniroit a sa 
chambre, a sa cuisine et a tous autres offices. Ilz l'en 
refusèrent, et elle, s'estant iettée dans vn bateau de 
pécheur qu'elle loua sur le champ, le suiuii en céte 
sorte, depuis la Sclauonie. Comme ils furent a Rome, 
vn iour, en présence de l'Empereur, lunia, vefue de 
Scribonianus, s'estant acostée d'elle familièrement, 

* Vulg. : « et riches «. 

pour la société de leurs fortunes, elle la repoussa 
rudement auecques ces parolles : a Moy, dit elle, que 
ie parle a toy, ny que ie t'escoute! a toy, au giron de 
laquelle Scribonianus fut tué, et tu vis encore! » Ces 
parolles, auec plusieurs autres signes firent sentir a ses 
parens qu'elle estoit pour se deffaire elle mesme, impa- 
tiente de suporter la fortune de son mary. Et Thrasea, 
son gendre, la suppliant, sur ce propos, de ne se 
vouloir perdre, et lui disant ainsi : a Quoy? si ie 
courroy pareille fortune a celle de Caecinna, voudriés 
vous que ma femme, vostre fille, en fit de mesme? » 
« Comment donq, si ie le voudrois? respondit elle. 
Ouy*, ie le voudrois, si elle auoit vescu aussi long 
temps et d'aussi bon accord auecq toi que i'ay fait 
aûec mon mari. » Ces responces augmentoient le soing 
qu'on auoit d'elle, et faisoiént qu'on regardoit de plus 
près a ses deportemens. Vn iour, après auoir dit a 
cens qui la guetoient * : « Vous aués beau faire, vous 
me pouuez bien faire plus mal mourir, mais de me 
garder de mourir, vous ne sçauriez », s'élançant furieu- 
sement d'vne chaire ou elle estoit assise, s'alla de toute 
sa force choquer la teste contre la paroi voisine ; duquel 
coup, estant cheute de son long, euanouye et fort 
blessée, après qu'on l'eut a toute peine faite reuenir : 
« le vous disois bien, dit elle, que, si vous me refusiez 
quelque façon aisée de me tuer, i'en choisirois quelque 
autre, pour mal aisée qu'elle fut. » La fin d'vne si 
admirable vertu fut telle : son mary Paetus n'ayant 
pas le cœur assez ferme de soy mesme pour se donner 
la mort a laquelle la cruauté de l'Empereur le rengoit, 
vn iour entre autres, après auoir premièrement emploie 

* BC : « gardoient ». 



3 14 ESSAIS DE M. DE MOlUAlURlu 

les discours et enhortemens qu'elle estimoit * propres 
au conseil qu'elle luy donnoit de ce faire, elle print le 
poignart que son mari ponoit, et, le tenant traict " en 
sa main pour la conclusion de son enhortation : 
« Fais ainsi, Pxtus, » lui dit elle. Cela dit ', s'en 
estant donné vn coup mortel dans l'estomac, et puis, 
l'arrachant de sa plaie, elle le luy présenta, finissant 
quant et quant sa vie auec céte noble, généreuse et 
immortelle parolle : « Pœte, non dolet. » Elle n'eut 
loisir que de dire ces trois paroUes d'vne si belle 
substance : « Tien, Paetus, il ne m'a point fait de mal ». 

Casta suo gladium cum trader et Arria Pœto, 
Quent de visceribus traxerat ipsa suis, 

Si quafides : « Vulnus quodfeci non dolet, inquit; 
Sed quod tu faciès, id mihi, Pœte, dolet, » 

Il est bien plus vif en son natarel, et d'vn sens plus 
riche ; car et la plaie et la mort de son mary, et les 
siennes, tant s'en faut qu'elles luy poisassent, qu'elle 
en auoit esté la conseillère et promotrice ; mais, aiant 
fait céte haute et courageuse entreprise pour la seule 
commodité de son mary, elle regarde encore a luy, au 
dernier trait de sa vie, et a luy oster la crainte en quoy 
il esioit de suiure son conseil \ Paetus se frappa tout 
soudain de ce mesme glaiue, honteux, a mon aduis, 
d'auoir eu besoin d'vn si cher etpretieux enseignement. 
Pompeia Paulina, belle ', ieune et»tres-noble dame 
Romaine, auoit espousé Seneca en son extrême vieil- 



* Vulg. supp. : « qu'elle estimoit ». 
' Vulg. : « nud ». 

* Vulg. : « Et en mesme instant ». 

* Vulg. remanie cette phrase. 

* BC supp. : « belle ». 

lesse. Néron, son beau disciple, ayant enuoié ses 
satellites vers luy pour luy dénoncer l'ordonnance de 
sa mort (ce qui se faisoit en céte manière : quand les 
Empereurs Romains de ce temps auoient condamné 
quelque homme de qualité, ils luy mandoient, par 
leurs officiers, de choisir quelque mort a sa poste, et 
de la prendre dans tel ou tel delay qu'ilz luy faisoient 
prescrire, selon la trempe de leur colère, tantost plus 
pressé, tantost plus long, luy donnant terme pour 
disposer pendant ce temps la de ses affaires, et quel- 
que fois luy ostant le moien de ce faire, par la briefueté 
du temps; et, si le condamné estriuoit a leur ordon- 
nance, ilz menoient des gens propres a l'exécuter, ou 
luy coupant les veines des bras et des iambes, ou luy 
faisant aualler du poison par force; mais les gens * 
d'honneur n'attendoient pas céte nécessité, et se ser- 
uoient de leurs propres médecins et chirurgiens a cet 
effet) : Seneca ouit leur charge d'vn visage paisible et 
asseuré, et, après, demanda du papier pour faire ison 
testament ; ce que luy ayant esté refusé par le Capi- 
taine, se tournant vers ses amis : « Puis que ie ne 
puis, leur dit il, vous laisser autre chose en recon- 
naissance de ce que ie vous doy, ie vous laisse au 
moins ce que i'ay de plus beau, a sçauoir l'image de 
mes meurs et de ma vie, laquelle ie vous prie conseruer 
en vostre mémoire, affin qu'en ce faisant vous acqué- 
riez la gloire de sincères et véritables amis. » Et, 
quant et quant, apaisant tantost l'aigreur de la douleur 
qu'il leur voyoit souffrir par douces . paroUes, tantost 
roidissant sa voix pour les en tancer : « Ou sont, 
disoit il, ces beaus préceptes de la philosophie? Que 

* BC : « personnes »». 

sont deuenues les prouisions que, par tant d années, 
nous auons faites contre les accidens de la fortune? La 
cruauté de Néron nous estoit elle inconnue? Que 
pouuions nous attendre de celuy qui auoit tué sa mère 
et son frère, sinon qu'il fit encor mourir son gouuer- 
neur, qui l'a nourry et esleué ? » Apres auoir dit ces 
paroUes en commun, il se détourna a sa femme et, 
l'embrassant étroitement, comme, par la pesanteur de 
la douleur, elle defailloit de cœur et de forces, il * la 
pria de porter vn peu plus patiemment cet accident, 
pour Tamour de luy, et que l'heure estoit venue ou il 
auoit a monstrer, non plus par discours et par disputes, 
mais par effet, le fruit qu'il auoit tiré de ses estudes, 
et que, sans doubte, il embrassoit la mort, non seule- 
ment sans douleur, mais auecques allégresse. « Par- 
quoy, m'amie, disoit il, ne la des-honore pas par tes 
larmes, afiin qu'il ne semble que tu -t'aimes plus que 
ma réputation. Appaise ta douleur et te console en la 
connoissance que tu as eu de moy et de nies actions, 
conduisant le reste de ta vie par les honneste occupa- 
tions ausquelles tu es adonnée. » A quoy Paulina, 
ayant vn peu repris ses espritz et rechauffé la magna- 
nimité de son courage par vne tres-noblc affection : 
« Non, Seneca, respondit elle, ie ne suis pas pour vous 
laisser sans ma compaignie en telle nécessité; ie ne 
veux pas que vous pensiez que les vertueux exemples 
de vostre vie ne m'aient encore apris a sçauoir bien 
mourir; et quand le pourroy-ie, ny mieux, ny plus 
honnestement, ny plus a mon gré qu'auecques vous? 
Ainsi faites estât que ie m'en vay quant et vous. » 
Lors Seneca, prenant en bonne paft vne si belle et 

* BC supp, ; w il w. 

glorieuse délibération de sa femme, et pour se deliurer 
aussi de la crainte de la laisser, après sa mort, a la 
mercy et ' cruauté de ses ennemis : « le t'auoy, 
Paulina, dit il, conseillé ce qui seruoit a conduire plus 
heureusement ta vie. Tu aimes donc mieux Thonneur 
delà mort? Vrayement ie ne te l'enuieray point. La 
constance et la resolution soient pareilles a nostre 
commune fin, mais la noblesse * et la gloire en soit 
plus grande de ta part, d Cela faict, on leur couppa en 
mesme temps les veines des bras; mais, par ce que 
celles de Seneca resserrées tant par la vieillesse (car il 
auoit lors enuiron cent quatorze ans ') que par son 
abstinance, donnoient au sang le cours trop long et 
trop lâche, il commanda qu'on luy couppat encore les 
veines des cuisses. Et, de peur que le tourment qu'il 
en souffroit n'atendrit le cœur de sa femme, et pour se 
deliurer aussi soy mesme de l'affliction qu'il souffroit 
de la voir en si piteux estât, après auoir tres-amou- 
reusement pris congé d'elle, il la pria de permettre 
qu'on l'emportât en la chambre voisine, comme on fit; 
mais, toutes ces incisions estant encore insuffisantes 
pour le faire mourir, il commanda a Statius Anneus, 
son médecin, de luy donner vn breuuage de poison 
qu'il ♦ n'eut guiere non plus d'effect : car, pour la foi- 
blesse et froideur des membres, elle ne peut arriuer 
iusques au cœur. Par ainsi, on luy fit, outre cela, 
aprester vn baing fort chaud, et lors, sentant sa fin 
prochaine, autant qu'il eut d'aleine, il continua des 
discours tres-excellans sur le suiect de Testât ou il se 

* C supp. : tt mercy et ». 
' Vulg. : tt beauté ». 

' BC supp, toute la parenthèse. ' 

* BC : « qui ». 

trouuoit, que ses secrétaires recueillirent tant qu'ilz 
peurent ouir sa voix; et demeurarent ses paroles der- 
nières long temps depuis en crédit et honneur es 
mains des hommes (ce nous est vne bien lourde * perte 
qu'elles ne soient venues iusques a nous). Comm* il 
sentit les derniers traitz de la mort, prenant de l'eau 
du being toute sanglante, il s'en arrousa sa teste en 
disant : « le voue céte eau a luppiter le libérateur. » 
Néron, aduerti de tout cecy, craignant que la mort 
de Paulina, qui estoit des mieus apparantées dames 
Romaines, et enuers laquelle il n'auoit nulles par- 
ticulières inimitiés, luy vint a reproche, renuoia 
en toute diligence, luy faire ratacher ses playes; ce 
que ses gens d'elle firent sans son sceu, elle estant 
desia a demy morte et sans aucun sentiment. Et ce 
que, contre son dessein, elle vesquit depuis, ce fut 
treshonorablement, et comme il appartenoit a sa 
vertu, monstrant, par la couleur blême de son visage, 
combien elle auoit escoulé de sa vie par ses bles- 
sures. 

Voyla mes trois contes tres-veritables, que ie trouue 
aussi plaisans et thragiques que ceux que nous for- 
geons a nostre poste, pour donner plaisir au commun ; 
et m'étonne que ceux qui s'adonnent a cela ne s'amu- 
sent * de choisir plustot dix mille très-belles histoires 
qui se rencontrent dans les liures, ou ils auroient 
moins de peine et apporteroient* plus de plaisir et 
profit a autruy '. Et qui en voudroit bastir vn corps 
entier et s'entretenant, il ne faudroit qu'il fournit du 
sien que la liaison, comme la soudure d'vn autre 

* Vulg. : « fascheuse ». 
' Vulg. : M s'aduisent ». 
' Vulg, supp. : tt a autruy ». 

métal; et pourroît entasser par ce moien force vérita- 
bles euenemens de toutes sortes, les disposant et 
diuersifiant selon que la beauté de Touurage le rcquer- 
roit, a peu près comme Ouide a cousu * et rapiécé sa 
Métamorphose, ou comme Arioste a rengé en vne 
suite ' ce grand nombre de fables diuerses. 

En ce dernier couple, cela est encore digne d'estre 
considéré que Paulina offre volontiers a quiter la vie 
pour Tamour de son mary, et que son mary auoit 
autrefois quitté aussi la mort pour* elle. Il n'y a pas 
pour nous grand contrepois en cet eschange; mais, 
selon son humeur Stoique, ie croy qu'il pensoit auoir 
autant fait pour elle d'alonger sa vie en sa faueur, 
comme s'il fut mort pour elle. En l'vne des lettres 
qu'il escrit a Lucillius, après qu'il luy a fait entendre 
comme, la fiebure l'ayant pris a Rome, il monta sou- 
dain en coche, pour s'en aller a vne sienne maison 
aus champs, contre l'opinion de sa femme Paulina, 
qui le vouloit arrester, et qu'il luy auoit respondu 
que la fiebure qu'il auoit ce n'estoit pas fiebure du 
corps, mais du lieu, il suit ainsi : Elle me laissa aller, 
me recommandant fort ma santé. Or moy qui sçay 
que ie. loge sa vie en la mienne, ie commence de 
pouruoir a moy, pour pouruoir a elle; le priuilege 
que ma vieillesse m'auoit donné me randant plus 
ferme et plus résolu a plusieurs choses, ie le pers 
quand il me souuient qu'en ce vieillard il y en a vne 
ieune a qui ie profite. Puis que ie ne la puis ranger 
a m'aymer plus courageusement, elle me renge a 
m'aimer moy mesme plus curieusement : car il faut 
prester quelque chose aux honnestes affections; et par 

^ C ; « recousu ». 

' Vulg, supp. : tt ou comme Arioste... vne suite ». 

fois, encore que les occasions nous pressent au con- 
traire, il faut rapeller la vie, voire auecque tourment; 
il faut arrester Tame entre les dents, puis que la loy 
de viure aus gens de bien ce n'est pas autant qu'il 
leur plait, mais autant qu'ils doiuent. Celuy qui 
n'estime pas tant sa femme, ou vn sien amy, que 
d'en allonger sa vie, et qui s'opiniastre a mourir, il 
est trop délicat et trop mol : il faut que l'ame se com- 
mande cela, quand l'vtilité des nostres le requiert; il 
faut par fois nous prester a nos amis, et, quand nous 
vouldrions mourir pour nous, interrompre nostre 
dessein pour autruy *. C'est tesmoignage de grandeur 
de courage de retourner en la vie pour la considération 
d'autruy, comrtie plusieurs excellens personnages ont 
faict. Et est vn trait de bonté singulière de conseruer 
la vieillesse (de laquelle la commodité la plus grande, 
c'est la nonchalance de sa durée, et vn plus courageux 
et desdaigneus vsage de la vie), si on sent que cet 
office soit doux, agréable et profitable a quelqu'vn 
bien affectionné, et en reçoit on vne tresplaisante 
recompense : car, qu'est il plus doux que d'estre si 
cher a sa femme qu'en sa considération on en deuienne 
plus cher a soy mesme? Ainsi ma Pauline m'a chargé 
non seulement sa crainte, mais encore la mienne. Ce 
ne m'a pas esté assés de considérer combien resolue- 
ment ie pourrois mourir, mais i'ay aussi considéré 
combien irresoluement elle le pourroit souffrir; ie me 
suis contraint a viure, et c'est quelquefois vaillance • 
que viuure. Voila ses mots*. 

* Vulg, : « eux ». 

* Vulg. : « magnanimité ». 

CHAPITRE TRENTESIXIESME. 

DES PLVS EXCELLENS HOMMES. 

Si on me demandoit le chois de tous les hommes qui 
sont venus a ma connoissance, il me semble en trou- 
uer trois excellans au dessus de tous les autres : l'vn, 
Homère; non pas qu'Aristote ou Varro (pour exem- 
ple) ne fussent, a Tauenture, aussi sçauans que lui, 
ny possible encore qu*en son art mesme Vergile ne lui 
soit comparable : ie le laisse a iuger a ceux qui les 
connoissent tous deux; moy qui n'en connoy que 
l'vn, ie n'en puis dire que cela, selon ma portée, que 
ie ne croy pas que les Muses mesmes puissent aller 
au delà du Romain*. Toutefois, en ce ingénient, 
encore ne faudroit il pas oublier que c'est principale- 
ment d'Homère mesme que Vergile tient sa suffisance ; 
que c'est son guide et maistre d'escole; et qu'vn seul 
traict de l'Iliade a fourni de corps et de matière a céte 
grande et diuine Enéide. Ce n'est pas ainsi que ie 
conte, l'y mêle plusieurs autres circonstances qui me 
rendent ce personnage admirable, quasi au dessus de 
l'humaine condition. Et, a la vérité, ie m'estonne 
souuent que luy, qui a produit et mis en crédit au 
monde plusieurs deitez par son authorité, n'a gaigné 
reng de Dieu lui mesme. Estant aueugle, indigent, 
estant auant que les ars et * les sciences eussent esté 
rédigées en règle et obseruations certaines, il les a tant 
connues que tous ceux qui se sont meslez depuis d'es- 



* Vulg, supp. : « les ars et ». 

tablir des polices, de conduire guerres, et d'escrire ou 
de la religion, ou de la philosophie*, ou des ars, se 
sont seruis de lui comme d'vn patron * tresparfaict en 
la connoissance de toutes choses, et de ses liures comme 
d'vne pépinière de toute sorte de suffisance : 

Qui quid sit puîchrum, quid turpe, quid vtile, quid non, 
'Plenius ac melius Chrisippo ac Crantore dicit ,. 

et comme dict l'autre : 

q4 quo, ceu fonte perenni , 
Vatum Pyerijs îabra rigantur aquis; 

et r^utre : 

Adde Heliconiadum comités, quorum vnus Homerus 
Q4stra ^ potitus; 

et l'autre : 

Cuiusque ex ore pro/uso 
Omnis posteritas latices in car mina duxit, 
Q/imnemque in tenues ausa est deduùere riuos, 
Vnius fœcunda bonis, 

Cest contre Tordre de nature qu'il a faict la plus 
noble ' production qui puisse estre : car la naissance 
ordinaire des choses, elle est foible et ^ imparfaicte; 
elles s'augmentent, se fortifient par l'accroissance. 
L'enfance de la poésie et de plusieurs autres sciences, 
il l'a rendue meure, parfaite et accomplie. A céte 
cause, le peut on nommer le premier et dernier » des 

* Vulg. : « maistre ». . 

* Vulg. : « Sceptra ». ^ 
' Vulg. : a excellente ». 

* Vulg. supp. : a foible et ». 
' C ; « et le dernier ». 

poètes, suyuant ce beau tesmoîgnage que l'antiquité 
nous a laissé de luy, que, n'aiant eu * nul qu'il peut 
imiter, auant luy, il n'a eu nul, après luy, qui le peut 
imiter. Ses parolles, selon Aristote, sont les seules 
paroUes qui ayent mouuement et action ; ce sont les 
seuls mots substantiels -et massifs '. Alexandre le 
grand, ayant rencontré parmy les despouilles de Darius 
vn riche cofret, ordonna que l'on • le lui reseruat 
pour y loger son Homère, disant que c'estoit le meil- 
leur et plus fidèle conseiller qu'il eut en ses affairés 
militaires. Pour céte mesme raison disoit Cleomenes, 
filz d'Anaxandridas, que c'estoit le poëte des Lacede- 
moniens, par ce qu'il estoit tres-bon maistre de la 
discipline militaire. Céte louange singulière et par- 
ticulière iui est aussi demeurée au iugement de Plu- 
tarque, que c'est le seul autheur du monde qui n'a 
iamais soulé ne dégousté les hommes, se monstrant 
aux lecteurs tousiours tout autre et fleurissant tous- 
iours en nouuelle grâce. Ce folastre d'Alcibiades, 
ayant demandé a vn qui faisoit profession des lettres 
vn liure d'Homère, luy donna vn souflet, par ce qu'il 
n'en auoit point, comme qui trouueroit vn de nos . 
prestres sans breuiaire. Xenophanes se pleignoit vn 
iour a Hieron, tyran de Syracuse, de ce qu'il étoit si 
pauure qu'il n'auoit dequoi nourrir deus seruiteurs : 
« Et quoy ! lui respondit il, Homère, qui estoit beau- 
coup plus pauure que toy, en nourrit bien plus de dix 
mille, tout mort qu'il est*. » Outre cela, quelle gloire 
se peut comparer a la sienne? Il n'est rien qui viue 
en la bouche des hommes comme son nom et ses ou- 

* 

* C supp, : a eu ». 

' Vulg. supp, : a et massifs ». 

' B ; M que on », et C : n qu*on ». 

urages; il n'est rien si cogneu et si receu que Troie, 
Hélène et ses guerres, qui ne furent a l'aduanture 
iamais. Nos enfans s'appellent * encore des noms qu'il 
forgea il y a plus de trois mile ans. Qui ne cognoit 
Hector et Achilles? Non seulement aucunes races 
particulières, mais la plus part des nations cerchent 
origine en ses inuentidns. Mahumet second de ce nom, 
Empereur des Turcs, escriuant a nostre Pape Pie 
second : le m'estonne, dit il, comment les Italiens 
se bandent contre moy, attendu que nous auons nostre 
origine commune des Troyens, et que i'ay comme 
eux interest de venger le sang d'Hector sur les Grecs, 
lesquels ^ilz vont fauorisant contre moy. N'est ce 
pas vne noble farce, de laquelle les Roys, les choses 
publiques et les Empereurs vont louant leur person- 
nage tant de siècles, et a laquelle tout ce grand vni- 
uers sert de théâtre? Sept villes Grecques entrèrent 
en débat du lieu de sa naissance, tant son obscurité 
mesmes luy apporta d'honneur! 

Smyrna, Rhodos , Colophon , Salamis, Chios, Argos, 

[Athenœ. 

L'autre, Alexandre le grand. Car, qui considérera 
l'aage auquel il commença ses entreprises; le peu de 
moien auec lequel il fit vn si glorieux dessein ; l'au- 
thorité qu'il gaigna en céte sienne enfance parmy les 
plus grands et expérimentez Capitaines du monde, 
desquels il estoit suyuy; la faueur extraordinaire 
dequoy la fortune embrassa et fauorisa tant de siens 
exploits hazardeux, et a peu que ie ne dye terfieraires *; 
céte grandeur d'auoir a l'aage de trente trois ans passé 

* Bf par erreur : « Nos enfans appellent ». 

victorieux toute la terre habitable*; d'auoir fait nais- 
ire de ses soldatz tant de branches royales, laissant 
après sa mort le monde en partage a quatre succes- 
seurs simples Capitaines de son armée, desquels les 
descendans ont despuis si long temps duré, maintenant 
céte grande possession; tant d'excellantes vertus qui 
estoient en luy* : car ses mœurs semblent, a la vérité, 
n'auoir aucun iuste reproche que la colère**; les 
rares beautez et conditions de sa personne iusques au 
miracle : car on tient entre autres choses que sa sueur 
produisoit vne tresdouce et souefue odeur **; l'excel- 
lence de son sçauoir et capacité; la durée et grandeur 
de sa gloire, pure, nette, exempte de tache et d'enuie * : 
il confessera, tout cela mis ensemble, que i'ay eu 
raison de le préférer a Caesar mesme, car celuy la 
seul m'a peu mettre en doubte du chois*. Hz ont eu 
plusieurs choses égales, et Caesar, a Taduenture, aucu- 
nes plus grandes* : mais, toutes pièces ramassées et 
mises en la balance, ie ne puis que ie ne panche du 
costé d'Alexandre. 

Le tiers, et le plus excellent a mon gré, c'est Epa- 
minundas. De gloire, il n'en a pas a beaucoup prez 
tant que d'autres : aussi n'est ce pas vne pièce de la 
substance de la chose. De resolution et de vaillance, 
non pas de celle qui est esguisée par l'ambition, mais 
de celle que la sapience et la raison peuuent planter 
en vne ame bien réglée, il en auoit tout ce qui s'en 
peut imaginer. De preuue de céte sienne vertu, il en a 
fait autant, a mon aduis, qu'Alexandre mesme et que 
Caesar : car, encore que ses exploits de guerre ne 
soint ny si frequens, ny si enflés, ilz ne laissent pas 

* Vulg. sapp, : « que la colère ». 

* Vulg. supp. : « car oi\ tient... odeur ». 

pourtant, a les bien considérer, et toutes leurs circons- 
tances, d'être aussi poisans et roides, et portans autant 
de tesmoignagede* sa ' suffisance en Tart militaire. Les 
Grecs luy ont faict cet* honneur sans contredit de le 
nommer le premier homme d'entre eux. Mais estre le 
premier de la Grèce, c'est* être le prime du monde. 
Quant a son sçauoir et suffisance, ce iugement ancien 
nous en est resté, que iamais homme ne sceut tant 
et parla si peu que luy*. Mais quant a ses meurs et 
conscience, il a de bien loing surpassé tous ceux qui 
se sont iamais meslés de manier affaires : car, en céte 
partie qui est de la vertu, et • qui doit estre principa- 
lement considérée*, il ne cède a nul philosophe, non 
pas a Socrates mesme*. 

Et, pour exemple de sa debonnaireté •, ie veux 
adiouter îcy deux de ses opinions*. Il ne pensoit pas 
qu'il fut loisible, pour recouurer mesmes la liberté de 
son pais, de tuer vn homme sans connoissance de 
cause. Voila pourquoy il fut si froid a l'entreprise de 
Pelopidas, son compaignon, pour la deliurance de 
Thebes. Il tenoit aussi qu'en vne bataille il falloit 
fuir le rencontre d'vn amy qui fut au party contraire, 
etTespargner*. 



CHAPITRE TRENTESETIESME. 

DE LA RESSEMBLANCE DES ENFANS AVS PERES. 

Ce fagotage de tant de diuerses pièces se fait en céte 
condition que ie n'y metz la main que lors qu'vne 

* Vulg, supp. : a sa ». 

' Vulg. supp. : « qui est de la vertu, et m. 

• BC : a exemple dVne excessiue bonté ». 

trop lâche oysiueté me presse, et non ailleurs que 
chez moy. Ainsin il s*est basti a diuerses^ poses et 
interualles, comme les occasions me détiennent ail- 
leurs par fois plusieurs mois. Au demeurant, ie ne 
corrige point mes premières imaginations par les se- 
condes* : ie veus représenter le progrez de mes hu- 
meurs, et qu'on voye chaque pièce en sa naissance *. 
le voudrois auoir commencé plus tost, et prendrois 
plaisir a reconnoitre le trein de mes mutations. Vn 
valet qui me seruoit a les escrire soubs moy pensa * 
faire vn grand butin de m'en desrober plusieurs pièces 
choisies a sa poste. Cela me console qu'il n'y fera pas 
plus de guein que i'y ay faict de perte. le me suis 
enuieilly de sept ou huit ans, dépuis que ie commen- 
çay; ce n'a pas esté sans quelque nouuel acquest : i'y 
ay pratiqué la colique par la libéralité des ans : leur 
commerce et longue conuersation ne se passe aisée- 
ment sans quelque tel fruit. le voudroy bien, de 
plusieurs autres presens qu'ilz ont a faire a ceux qui 
les hantent long temps, qu'ilz en eussent choisi quel- 
qu'vn qui m'eust esté plus acceptable : car ilz ne m'en 
eussent sceu faire que i'eusse en plus grande horreur 
des mon enfance. C'estoit, a point nommé, de tous les 
accidens de la vieillesse, celuy que ie creignois le plus, 
l'auoy pensé maintefois, a part moy, que i'aloy trop 
auant, et qu'a faire vn si long chemin ie ne faudroy 
pas de m'engager en fin en quelque mal plaisant ren- 
contre : ie sentoys et protestois asses qu'il étoit heure de 
partir, et qu'il faloit trencher la vie dans le vif et dans 
le sein, suyuant la règle des chirurgiens, quand ils 
ont a couper quelque membre*. Mais c'estoient vaines 

* Vulg. modifie légèrement cette phrase. 

* BC : a a pensé j> . 



328 ESSAIS DE M. DE MONTAIGNE. 

propositions * : il s'en faloit tant que i'en fusse prest 
lors, que, en dixhuit mois ou enuiron qu'il y a que ie 
suis en ce plaisant ' estât, i'ay des-ia apris a m*y 
accommoder. Tentre des-ia en composition de ce viure 
coliqueus ; i'y trouue dequoy me consoler et dequoy 
espérer : tant les hommes sont acoquinez a leur estre 
misérable qu'il n*est si rude condition qu*ilz n'accep- 
tent pour s*y conseruer*. Les souffrances qui nous 
touchent simplement par l'ame, elles m'affligent beau- 
coup moins qu'elles ne font la plus part des autres 
hommes, partie par iugement (car le monde estime 
plusieurs choses horribles ou euitables au pris de la 
vie, qui me sont a peu près indifférentes), partie par 
vne complexion stupide et insensible que i'ay aux 
accidens qui ne donnent a moy de droit fîl : laquelle 
complexion i'estime l'vne des meilleures pièces de ma 
naturelle condition. Mais les souffrances vrayement 
essentielles et corporelles, ie les gouste bien vifiie- 
ment. Si est ce pourtant que les preuoiant autresfois 
d'vne vetie foible, délicate et amollie par la iouissance 
de céte longue et heureuse santé et repos que Dieu 
m'a preste la meilleure part de mon aage, ie les auoy 
conceties, par imagination, si insupportables qu'a la 
, vérité i'en auois plus de peur que ie n'y ay trouué de 
mal. Par ou l'augmente tousiours céte créance que la 
plus part des facultez de nostre ame* troublent plus 
le repos de nostre vie qu'elles ne nous y seruent. 

le suis aux prises auec la pire de toutes les mala- 
dies, la plus soudaine, la plus doloreuse, la plus mor- 
telle et la plus irrémédiable. l'en ay des-ia essaie cinq 
ou six bien longs accès et pénibles. Toutesfois, ou ie 

* Vulg. supp. : M Mais c*estoient vaines propositions «. 

* Vulg, : « malplaisant n. 

me flate, ou encores y a il en cet estât dequoy se 
soustenir, a qui a Tame deschargée de la crainte de la 
mort et deschargée aussi des menasses, conclusions et 
conséquences dequoy la médecine nous enteste. Mais 
l'effect mesme de la douleur, il n*a pas cete aigreur si 
aspre et si poignante qu'vn homme rassis en doyue 
entrer en rage et en desespoir. Tay aumoins ce profit 
de la cholique que, ce que ie n'auoy encore peu sur 
moy, pour me concilier du tout et m'accointer a la 
mort, elle le parfera : car, d'autant plus elle me pres- 
sera et importunera, d'autant moins me sera la mort 
a craindre. Tauoi des-ia gaigné cela de ne tenir a la 
vie que par la vie seulement : elle desnouera encore 
céte intelligence. Et Dieu veuille qu'en fin, si son 
aspreté vient a surmonter mes forces, elle ne me reiette 
a l'autre extrémité non moins vitieuse, qui est d'aimer 
et désirer a mourir : 

Summum nec metuas diem, nec optes. 

• 
Ce sont deux passions a craindre; mais l'vne a son 
remède bien plus prest que l'autre. 

Au demourant, i'ay tousiours trouué ce précepte 
ceremonieus et inepte * qui ordonne* de tenir bonne 
contenance et vn maintien graue ' et posé a la souf- 
france des maus. Pourquoy la philosophie qui ne 
regarde que le vif, que la substance et les effects, se 
va elle amusant a ces apparences vaines et externes? 
comme si elle dressoit les hommes aux actes d'vne 
commedie, ou comme s'il estoit en sa iurisdiction 
d'empescher les mouuemens et altérations que nous 

* Vulg. supp, : a et inepte ». 

• Vulg, : « desdaigneux ». 

sommes naturellement contraintz de receuoir. Qu'elle 
empesche donq Socrates de rougir d'affection ou de 
honte, de cligner les yeux a la menasse d'vn coup, de 
trembler et de suer aus secousses de la fiebure. La 
peinture de la poésie, qui est libre et volontaire, n'ose 
priuer de * larmes mesmes les personnes qu'elle veut 
représenter accomplies et parfaictes : 

E se naflige tanto 
Che si morde le man, morde le labbia, 
Sparge le guancie di continuo pianto. 

Elle deuroit laisser céte charge a ceux qui font pro- 
fession de régler nostre maintien et nos mines. Qu*elle 
s^arreste a gouuerner nostre entendement qu'elle a 
pris a instruire; qu'elle luy ordonne ses pas et le 
tienne en bride et en office «; qu'ans effors de la cho- 
lique elle maintienne nostre ame capable de se recon- 
noitre, de suiure son train acoustumé, combatant la 
douleur et la soustenant, non se prosternant honteu- 
sement a ses pieds; esmeûe et eschauffée du combat, 
non abatue pourtant et renuersée*. En accidens si 
extrêmes, c'est cruauté de requérir de nous vne dé- 
marche si réglée. Pourueu que nous ayons beau ieu, 
c'est tout vn ' que nous ayons mauuaise mine. C'est 
bien assez que nous soyons telz que nous auons acous- 
tumé en noz discours et actions principales *. Quand 
au corps, s'il se soulage en se pleignant, qu'il le face; 
si l'agitation luy plait,* qu'il se trémousse *et tracasse 

* BC : « des ». 

* Vulg, modifie entièrement le passage qui précède, depuis : 
« Pourquoy la philosophie... ». 

' Vulg. ; a c*est peu ». 

♦ Vulg, supp, : « C'est bien... principales ». 

• Vulg, : a tourneboule ». 



r-K- 



LIVRE SEœND. 33 I 

a sa fantasie; s'il luy semble que le mal s'euapore 
aucunement, comme aucuns médecins disent que cela 
aide a ladeliurance des femmes enseintes, pour pousser 
hors la vois auec plus grande violence, ou s'il pense 
que cela * amuse son torment, qu'il crie tout a faict*. 
Nous auons assez de trauail du mal, sans y ioindre 
vn nouueau trauail par discours '. Ce que iedis pour 
excuser ceux qu'on voit ordinairement se escrier et se 
tempester aux secousses * de la doleur de céte maladie : 
car, pour moy, ie l'ay passée iusques a céte heure auec 
vn peu meilleur visage*. Non pourtant que ie me 
mette en peine pour maintenir céte décence extérieure ; 
car ie fay peu de conte d'vn tel aduantage. le preste 
en cela au mal autant qu'il veut; mais ou mes doleurs 
ne sont pas si excessiues, ou i'y apporte plus de fermeté 
que le commun : ie me plains, ie me despite, quand 
les aigres pointures me pressent, mais ie n'en viens 
point au desespoir* et a la rage '. Et aux interualles 
de cette doleur excessiue*, ie me remets soudain en 
ma forme ordinaire. le deuise, ie ris, i'estudie sans 
émotion et altération ♦, d'autant que mon ame ne 
prend nulle autre allarme que la sensible et corpo- 
relle : ce que ie doy certainement au soing que i'ay 
eu a me préparer par estude et • par discours a tels 
accidens*. le suis essayé pourtant vn peu feien rude- 
ment pour vn apprentis, et d'vn changement bien 
soudain et bien rude, estant cheu tout a coup, d'vne 
tresdouce condition de vie et tresheureuse, a la plus 



* VuJg. : tt ou s'il en amuse ». 

* Vulg. modifie légèrement cette phrase et la suivante, 
•** Vulg, supp. : « et a la rage ». 

* Vulg. supp, : a le deuise... et altération ». 

* Vulg, supp, : a par estude et ». 

doloreuse et pénible qui se puisse imaginer. Car, 
outre ce que c'est vne maladie bien fort a craindre 
d'elle mesme, elle faict en moy ses commencemens 
beaucoup plus aspres et difficiles qu'elle n'a acous- 
tumé. Les accès me reprennent si souuant que ie ne 
sens quasi plus d'entière santé et pure de doleurs * ; 
ie maintien toutefois iusques a cet heure mon esprit 
en telle assiete que, pourueu que i'y puisse apporter 
de la constance, ie me treuue en assez meilleure con- 
dition de vie que mille autres qui n'ont ni fiebure, 
ny mal, que celuy qu'ils se donnent eux mesmes par 
la faute de leur discours. 

Il est certaine façon d'humilité subtile qui naist de 
la présomption, comme céte cy, que nous reconnois- 
sons nostre ignorance en plusieurs choses, et sommes 
si courtois d'auouër qu'il y a es ouurages de nature 
aucunes qualitez et conditions qui nous sont imper- 
ceptibles, et desquelles nôtre suffisance ne peut des- 
couurir les moiens et les causes : par céte honneste 
et conscientieuse déclaration , nous espérons gaigner 
qu'on nous croira aussi de celles que nous dirons 
entendre. Nous n'auons que faire d'aller trier des 
miracles et des dificultez estrangieres. Il me semble 
que, parmy les choses que nous voions ordinairement, 
il y a des estrangetcz si incompréhensibles qu'elles 
surpassent toute la difficulté des miracles. Quel mons- 
tre est ce que céte goûte de semence dequoy nous 
sommes produitz porte en soy les impressions non de 
la forme corporelle seulement, mais des pensemens et 
des inclinations de nos perez. Céte goûte d'eau, ou 
loge elle ce nombre infini de formes?* 

* Vulg. supp. : a et pure de doleurs ». 

11 est vray-semblable que ie tiens de mon père céte 
qualité pierreuse, car il mourut merueilleusement 
affligé d'vne grosse pierre qu'il auoit en la vessie. Il 
ne s'aperceut de son mal que le soixante septiesme an 
de son aage, et, auant cela, il n'en auoit eu nulle 
menasse ou ressentiment aux reins, aux costez, ny 
ailleurs, et auoit vescu iusques lors * en vne bien 
heureuse santé et bien peu subiette a maladies, et 
dura encores sept ans en ce mal, trainant vne fin de 
vie bien douloureuse. l'estoy nay vingt cinq ans et 
plus auant sa maladie, et durant le temps de son 
meilleur estât*. Ou se couuoit tant de temps la pro- 
pension a ce mal *? Et, lors qu'il estoit si loing de 
s'en sentir, céte legiere pièce de sa substance, dequoy 
il me bastit, comment en portoit elle pour sa part 
vne si grande impression? et comment encore si cou- 
uerte que, quarante cinq ans après, i'aye commencé a 
m'en ressentir?* Qui m'esclaircira de tout ce piogrez, 
ie le croyray d'autant d'autres miracles qu'il voudra, 
pourueu que, comn^e ilz font, ils ne me donnent pas 
en paiement vne doctrine beaucoup plus difficile et 
fantastique que n'est la chose mesme. 

Que les médecins excusent vn peu ma liberté : car, 
par céte mesme infusion et insinuation fatale , i'ay 
receu la haine et le mespris de leur doctrine. Céte 
antipathie que i ay a leur art m'est héréditaire. Mon 
père a vescu soixante quatorze ans, mon ayeul 
soixante neuf, mon bisayeul près de quatre vingtz, 
sans àuoir goûté nulle sorte de médecine; er, entre 
nous, tout ce qui n'est ' de nostre vsage ordinaire, 

* C : « alors ». 

* Vulg. : « défaut ». 

' Vulg. : « entre eux, tout ce qui n'estoit... tenoit ». 

nous tient lieu de drogue. La médecine se forme par 
exemples et expérience : aussi fait mon opinion. Voila 
pas vne bien expresse experiance et bien aduanta- 
geuse? le ne sçay s'ilz m'en trouueront trois en 
leur registres nais, nouris et trespassés en mesme 
maison * aians autant vescu soubs leurs règles. Il 
faut qu'ils m'aduouent en cela que, si ce n'est la 
raison, au moins que la fortune est de mon party. 
Or, ches les médecins, fortune vaut beaucoup mieus 
que la raison. Qu'ils ne me prenent point a cette 
heure a leur auantage; qu'ils ne me menassent point, 
atterré comme ie suis : ce seroit supercherie; aussi, 
a dire la vérité, i'ay assez gaigné sur eus par mes 
exemples domestiques, encore qu'ils s'arrestent la. 
Les choses humaines n'ont pas tant de constance. Il 
y a enuiron * deus cens ans, il ne s*en faut que dix- 
huit, que cet essai nous dure : car le premier nasquit 
l'an 1402. C'est vraiemant bien raison que céte expe- 
riance commence a nous faillir. Qu'ils ne me repro- 
chent point les maus qui me tiennent* a la gorge. 
D'auoir vescu quarante six ans ' pour ma part, n'est 
ce pas assés? Quand ce sera le bout de ma carrière, 
elle est des plus longues. 

Mes ancestres auoint la médecine a contre cœur 
par quelque inclination occulte et naturelle, car la 
veûe mesme des drogues faisoit horreur a mon père. 
*Vn oncle paternel que i'auoy, homme d'Eglise, ma- 
ladif des sa naissance, et qui fit toutesfois durer céte 
vie débile iusques a soixante sept ans et plus ^, estant 

* Vulg, : a mesme fouyer, mesme toict w. 

* Vulg, supp. : tt enuiron ». 
' Vulg, : w quarante sept ». 

* Vulg, supp, : « et plus ». 

tumbé autresfois en vne grosse et véhémente fieure 
continue, il fut ordonné par les médecins qu'on luy 
declaireroit, s'il ne se vouloit aider (ils appellent 
secours ce qui, le plus souuent, est rengregement de 
mal *) qu'il étoit infailliblement mort. Ce bon homme, 
tout effraie comme il fut de céte horrible sentence, si 
respondit il : a le suisdonq mort! » Mais Dieu rendit 
tantost après vain ce prognostique*. 

Il est possible que i*ay receu d'eus céte dispathie 
naturelle a la médecine; mais, s'il n'y eut eu que céte 
considération, l'eusse essayé de la forcer : car toutes 
ces conditions qui naissent en nous sans raison, elles 
sont vitieuses. C'est vne espèce de maladie qu'il faut 
combatre. Il est possible que i'y auoy céte propension; 
mais ie l'ay appuiée et fortifiée par les discours, qui 
m'en ont establi l'opinion que i'en ay; car îe hay 
aussi céte considération de refuser la médecine pour 
l'aigreur de son goust : ce ne seroit aisément mon 
humeur, qui trouue la santé digne d'être rachetée par 
tous les cautères et incisions les plus pénibles qui se 
facent*. C'est vne pretieuse chose que la santé, et la 
seule qui mérite, a la vérité, qu'on y emploie, non le 
temps seulement, la sueur, la peine, les biens, mais 
encore la vie a sa poursuite : d'autant que, sans elle, 
la vie ne peut auoir ni grâce ni saueur '. La volupté, 
la sagesse, la science et la vertu, sans elle se ternissent 
et esuanouissent; et, aus plus fermes et tendus dis- 
cours que la philosophie nous veuille imprimer au 
contraire, nous n'auons qu'a opposer l'image de 
Platon, estant frappé du haut mal ou d'vne apoplexie, 
et, en céte presupositîon, le deffier de s'ayder de ces 

* Vulg» : tt est empeschement ». 

• Vulg, modifie cette fin. 

nobles et riches * facultés de son ame. Toute voye qui 
nous meneroit a la santé ne se peut dire pour moy ny 
aspre, ny espineuse *. Mais i*ay quelques autres appa- 
rences qui me font estrangement deffier de toute céte 
marchandise. le ne dy pas qu'il n'y en puisse auoir 
quelque art, qu'il n'y ait, parmy tant d'ouurages de 
nature, des choses propres a la conseruation de nostre 
santé : cela est vray semblable '; mais ie dy que ce 
qui s'en voîd en practique, il y a grand dangier que ce 
soit pure imposture : i'en croy leurs confraires Fiora- 
uanti et Paracelse ^ 

En premier lieu, l'expérience me le fait craindre : 
car, de ce que i'ay de connoissance, ie ne voy nulle 
race de gens si tost malade et si tard guérie que celle 
qui est sous la iurisdiction de la médecine : leur santé 
mesme est altérée et corrompue par la contrainte des 
régimes. Les médecins ne se contentent point d'auoir 
la maladie en gouuernement, ilz rendent la santé 
malade, pour garder qu'on ne puisse, en nulle saison, 
eschapper leur authorité. D'vne santé constante et 
entière n'en tirent ilz pas l'argument d'vne grande 
maladie future? I'ay esté assez souuent malade; i'ay 
trouué, sans leurs secours, mes maladies aussi douces 
a supporter (et en ay quasi essaie * de toutes les sortes) 
et aussi courtes qu'a nul autre, et si n'y ay point 
meslé l'amertume de leurs drogues *. La santé, ie Tay 
libre et entière, sans règle et sans autre discipline que 
de ma coustume et de mon plaisir. Tout lieu m'est 

* Vulg. : « d'appeler a son secours les riches ». 
' Vulg, : « chère ». 

3 Vulg. : « est certain ». 

* Vulg. remplace cette phrase par un long développement. 

* BC ; a essayé quasi ». 

^ Vulg. : a ordonnances ». 



LIVRE SECOND. 337 

bon a m'arrester : car il ne me faut autres commodi- 
tés estant malade que celles qu'il me faut estant sain, 
le ne me passionne point d'estre sans mon médecin, 
sans mon apothiquaire *, et sans secours; dequoy l'en 
voy la plus part plus affligez que du mal mesme. 
Quoy, eux mesmes nous font ilz voir de Theur et de 
la durée en leur vie qui nous puisse tesmoigner quel- 
que apparant effect de leur science? 

Il n'est nation qui n'ait esté plusieurs siècles sans 
la médecine, et les premiers siècles, c'est a dire les 
meilleurs et les plus heureus; et du monde la 
dixiesme 'partie ne s'en sert pas encores a céte heure. 
Infinies nations ne la cognoissent pas, ou l'on vit et 
plus sainement et * plus longuement qu'on ne fait icy. 
Et, parmy nous, la plus part du • peuple s'en passe 
heureusement. Les Romains auoint esté six cens ans 
auant que de la receuoir : mais, après l'auoir essayée, 
ilz la chassèrent de leur ville par l'entremise de Caton 
le Censeur, qui monstra combien aiséement il s'en 
pouuoit passer, ayant vescu quatre vingtz et cinq 
ans, et fait viure sa femme iusqu'a l'extrême vieillesse, 
non pas sans médecine, mais ouy bien sans médecin : 
car toute chose qui se trouue salubre a nostre vsage * 
se peut nommer médecine. Il entretenoit, ce dict 
Plutarque, sa famille en santé par l'vsage ' du Heure ; 
comme les Arcades, dict Pline, guérissent toutes 
maladies auec du laict de vache * ; et les gens de vil- 
lage de ce pais, a tous accidens, n'emploient que du 



* Vulg. : tt sans médecin, sans apothiquaire o. 

* A omet par erreur : « et ». 
' Vulg. : « le commun ». 

* Vulg. ; « vie ». 

» BC aj. : « (ce me semble) >». 

vin, le plus fort qu'ilz peuueut, meslé a force safran 
et espice : tout cela auec vne fortune pareille. 

Et, a dire vray, de toute céte diuersité et confusion 
d'ordonnances, quelle autre fin et effect, après tout, 
y a il que de vuider le ventre? ce que mille simples 
domestiques peuuent faire*. 

On demandoit a vn Lacedemonien qui Tauoit fait 
viure sain si long temps : « L'ignorance de la méde- 
cine », responditil; etAdrian, l'Empereur *, crioit 
sans cesse, en mourant, que la presse des médecins 
l'auoit tué*. Mais ils ont cet heur* que leur erreur et 
leurs fautes sont soudain mises sous terre et enseue- 
lies *, et qu'outre cela ilz ont vne façon bien auanta- 
geuse de se seruir de toutes sortes d'euenemens : car 
ce que la fortune, ce que la nature, ou quelque autre 
cause estrangiere (desquelles le nombre est infiny) 
produit en nous de bon et de salutaire, c'est le priui- 
lege de la médecine de se l'attribuer. Tous les heureus 
succez qui arriuent au patient qui est soubs son 
régime, c'est d'elle qu'il les tient. Les occasions qui 
m'ont guery a moy, et qui guérissent mille autres qui 
n'appellent point les médecins a leurs secours, ilz les 
vsurpent en leurs subiectz. Et, quand aux mauuais 
accidentz, ou ilz les desauouent tout a faict, en attri- 
buant la coulpe au patient, par des raisons si vaines 
qu'ilz n'ont garde de faillir d'en trouuer tousiours 
assez bon nombre de telles : c'est que il a découuert 
son bras*, ou on luy a entrouuert sa fenestre, ou il 
s'est couché sur le costé gauche, ou passé par sa teste 
quelque pensement pénible : somme vne parolle, vn 
songe, vne œuillade leur semble suffisante excuse 

* C ; « Adrian Empereur ». 

* Vulg. modifie ce passage. 

pour se descharger de faute; ou, s'il leur plait, îlz se 
seruent encore de cet empirement, et en font leurs 
affaires par cet autre moien qui ne leur peut iamais 
faillir, c'est de nous paier, lorsque la maladie se trouue 
rechaufée par leurs applications, de Tasseurance qu'ils 
nous donnent qu'elle seroit bien autrement empirée 
sans leurs remèdes. Celuy qu'ilz ont ietté d'vn morfon- 
(iement en vne fleure quotidiene, il eust eu, sans eux, 
la continue. Ilz n'ont garde de faire mal leurs besoignes, 
puis que le dommage leur reuient a profit. Vrayement 
ilz ont raison de requérir du malade vn'application 
de créance fauorable : il faut qu'elle le soit, a la vérité, 
en bon escient, et bien souple, pour s'appliquer a des 
imaginations si mal aisées a croire*. iEsope, autheur 
de très-rare excellence, et duquel peu de gens descou- 
urent toutes les grâces, est plaisant a nous représenter 
céte authorité tyrannique qu'ilz vsurpent sur ces pau- 
ures âmes afoiblies et abatues par le mal et la crainte; 
car il conte, ce me semble *, qu'vn malade estant 
interrogé par son médecin, quelle opération il sentoit 
des medicamens qu'il luy auoit donnez : « l'ay fort 
sué », respondit il. « Cela est bon », dit le médecin. A 
vne autresfois, il luy demanda encore comme il s'estoit 
porté depuis : « l'ay eu vn froid extrême, fit il, et ay 
fort tremblé. » « Cela est bon », suiuit le médecin. 
A la troisiesme fois, il luy demanda de rechef comment 
il se portoit : « le me sens, dit il, enfler et bouffir, 
comme d'hydropisie. » « Voila qui va bien », adiousta 
le médecin. L'vn de ses domestiques venant après a 
s'enquérir a luy de son estât : « Certes, mon amy, 
respond il, a force de bien estre, ie me meurs. » 

* BC supp. : « ce me semble ». 

Il y auoit en ^Egypte vne loy plus iuste, par laquelle 
le médecin prenoit son patient en charge, les trois 
premiers iours aus périls et fortunes du patient; mais, 
les trois iours passez, c'estoit aus siens propres : car 
quelle raison y a il qu*iEsculapius, leur patron, ait 
esté frappé du foudre pour auoir ramené Heleine * de 
mort a vie*, et sçs suiuans soint absous, qui enuoient 
tant d'ames de la vie a la mort?* 

Au demeurant, si i'eusse esté de leur conseil, i*eusse 
rendu ma discipline plus sacrée et mystérieuse. Ilz 
auoint assez bien commencé ; mais ilz n'ont pas acheué 
de mesme. C'estoit vn bon commencement d'auoir fait 
des Dieus et des Daimons autheurs de leur science, 
d'auoir pris vn langage a part, vne escriture a part*. 
Cestoit vne bonne règle en leur art, et qui acompai- 
gne toutes les arts fantastiques, vaines et supernatu- 
relles, qu'il faut que la foy du patient préoccupe par 
bonne espérance et asseurance leureffect et opération. 
Laquelle reigle ilz tiennent iusques la que, le plus 
ignorant et grossier médecin, ilz le trouuent plus 
propre a celuy qui a fiance en luy, que le plus expéri- 
menté*. Le chois mesmes de la plus part de leurs dro- 
gues est aucunement mysterieus et diuin : le pied 
gauche d'vne tortue, l'vrine d'vn luisert, la fiante d\n 
éléphant, le foye d'vne taupe, du sang tiré sous l'aile 
droite d'vn pigeon blanc, et, pournousautrescoliqueus 
(tant ilz abusent desdaigneusement de nostre misère), 
des crotes de rat puluerisées, et telles autres singeries, 
qui ont plus le visage d*vn enchentement magicien 
que de nulle science solide. le laisse a part le nombre 
imper de leurs pillules, la destination de certains iours 

* Vulg, : « Hippolytus ». 

et festes de Tannée, la distinction des heures a cuillir 
les herbes de leurs ingrediens, et céte grimace rebar- 
batiue et cérémonieuse * de leur port et contenance, 
de quoi Pline mesme se moque. Mais ilz ont failly, 
ce me semble, de ce qu'a ce beau commencement ilz 
n'ont aiousté cecy, de rendre leurs assemblées et 
consultations plus religieuses et secrètes : nul homme 
profane n'i deuoit auoir accez, non plus qu'aus secrètes 
cérémonies d'iEsculape ; car il adulent de céte faute 
que leur irrésolution, la foiblesse de leurs argumens, 
diuinations et fondemens, l'apresté de leurs contesta- 
tions, pleines de haine, dedalousie et de considération 
particulière, venant a estre découuerte ' a vn chacun, 
il faut estre merueilleusement aueuglé, si on ne se 
sent bien hazardé entre leurs mains. Qui veid iamais 
médecin se seruir de la recepte de son compaignon sans 
en retrancher ou y adiouster quelque chose? ilz tra- 
hissent assez par la leur art, et nous font voir qu'ils y 
considèrent plus leur réputation et, par conséquent, 
leur profit que Tinterest de leurs patiens. Celuy la de 
leurs docteurs est plus sage qui leur a anciennement 
prescript céte règle ', qu'vn seul se mesle de traiter 
vn malade : car, s'il ne fait rien qui vaille, le reproche 
a l'art de la médecine n'en sera pas fort grand, pour la 
faute d'vn homme seul, et, au rebours, la gloire en 
sera grande, s'il vient a bien rencontrer; la ou, quand 
ilz sont beaucoup, ilz descrient tous les coups le mes- 
tier : d'autant qu'il leur aduient de faire plus souuent 
mal que bien. Hz se deuoint contenter du perpétuel 
desacord qui se trouue es opinions des principaus 

* Vuî§^, : « prudente ». 
' BC a a descouuerts ». 
^ Vulg, supp, : a céte règle ». 

maistres et autheurs anciens de céte science, qui n'est 

cogneue que des hommes versés aus liures, sans faire 

voir encore au peuple les controuerses et inconstances 

de iugement qu'ils nourissent et continuent entre eux. 

Voulons nous veoir vn exemple de l'ancien débat 

de la médecine? Hierophilus loge la cause originelle 

des maladies aux humeurs; Erasistratus, au sang des 

artères; Asclepiades, aux atomes inuisibles s'escoulant 

en noz pores; Alcmaeon, en Texuperance ou défaut des 

forces corporelles; Diocles, en l'inequalité des elemens 

du corps, et en la qualité de Tair que nous respirons; 

Strato, en Tabondance, crudité et corruption de Tali- 

mant que nous prenons; Hippocrates la loge aux es- 

pritz. Il y a Tvn de leurs amis, qu'ils cognoissent mieux 

que moy, qui s'escrie, a ce propos la, que la science 

la plus importante qui soit en nostre vsage, comme 

celle qui a charge de nostre conseruation et santé, 

c'est, de mal'heur, la plus incertaine, la plus trouble 

et agitée de plus de changemens. Il n'y a pas grand 

dangier de nous mesconter a la hauteur du soleil, ou 

en la fraction de quelque supputation astronomique ; 

mais icy, ou il va de tout nostre estre, ce n'est pas 

sagesse de nous abandonner a la mercy de l'agitation 

de tant de ventz contraires. 

Auant la guerre Peloponesiaque, il n'y auoit pas 
grandz nouuelles de cete science. Hippocrates la mit 
en crédit. Tout ce que cestuy cy auoit estably, 
Chrisippus le renuersa; depuis, Erasistrat S petit fils 
d'Aristote, tout ce que Chrisippus en auoit escript. 
Apres ceus ci suruindrent les Empiriques, qui prin- 
drent vne voye toute diuerse des anciens au manie- 

* BC : a Erasistratus ». 

ment de cet art. Quand le crédit de ces derniers com- 
mença a s'enuieillir, Herophilus mit en vsage vne 
autre sorte de médecine, que Asclepiades vint a com- 
battre et anéantir a son tour. A leur reng, vindrent 
aussi en authorité les opinions de Themison * et, 
despuis, de Musa, et encore après cqlles de Vexius 
Valens, médecin fameus par Tintelligence qu'il auoit 
auecques Messalina, femme de Claudius Caesar '. 
L'empire de la médecine tomba, du temps de Néron, 
à Tessalus, qui abolit et comdamna tout ce qui en 
auoit esté tenu iusques a luy. La doctrine de cetuy cy 
fut abatue par Crinas, de 'Marseille, qui aporta de 
nouueau de régler toutes les opérations medecinales 
r.ux ephemerides et mouuemens des astres : menger, 
dormir et boyre a Theure qu'il plairoit a la Lune et a 
Mercure. Son authorité fut bien tost après supplantée 
par Charinus, médecin de céte mesme ville de Mar- 
seille. Cetuy cy combatoit non seulement la médecine 
ancienne, mais encore le publique et tant de siècles 
au parauant acotumé vsage des bins chaus : il faisoit 
baigner les hommes dans l'eau froide, en hyuer 
mesme, et plongeoit les malades dans l'eau naturelle 
des ruisseaus. Iusques au temps de Pline, nul Romain 
n'auoit encore daigné exercer la médecine; elle se 
faisoit par des estrangiers et Grecs, comme elle se 
fait entre nous François par les Latineurs ; car, comme 
dit vn tresgrand médecin, nous ne goûtons pas aysee- 
ment la médecine que nous entendons, non plus que 
nous ne sçaurions donner pris aux drogues que nous 
cognoissons ' : si elle ne nous est inconnue , si elle ne 

* BC : « Thremison ». 

* Vulg. sapp. : a femme de Claudius Caesar ». 
3 Vulg. modifie cette phrase. 

vient d'outre mer et ne nous est apportée de quelque 
lointaine région, elle n*a point de force *. Si les na- 
tions desquelles nous retirons le gayac, la salsepetille 
et le boys de squine, ont des médecins, combien pen- 
sons nous, par céte mesme industrie de donner pris 
aux drogues par Testrangeté, la rareté et la cherté, 
qu'ils facent feste de noz chous et de nostre persil? 
Car qui oseroit mespriser et estimer vaines * les choses 
recerchées de si loing au hazard dVne si longue pé- 
régrination et si périlleuse? Despuis ces anciennes 
mutations de la médecine, il y en a eu infinies autres 
iusques a nous, et, le plus souuent, mutations entières 
et vniuerselles, comme sont celles que font de nostre 
temps Paracelse, Fiorauanti et Argenterius : car ilz ne 
changent pas seulement vne drogue ou ' vne recepte, 
mais, a ce qu'on me dit, toute la contexture et police 
du corps de la médecine, accusant d'ignorence et de 
piperie tous * ceux qui en ont fait profession iusques 
a eux. le vous laisse a penser ou en est le pauure 
patient. 

Si encor nous estions asseurez, quand ils se mescon- 
tent, qu'il ne nous nuisit pas, s'il ne nous profite, ce 
seroit vne bien raisonnable composition de s'hazarder 
d'acquérir du bien, sans nous mètre en aucun dangier 
de perte*. Mais combien de fois nous aduient il de voir 
les médecins imputans les vns aux autres la mort de 
leurs patiens? Il me souuient d'vne maladie populaire 
qui fut aus villes de mon voisinage, il y a quelques 
années, mortelle et tres-dangereuse. Cet orage estant 

* 

* Vulg, supp, : a si elle ne nous... de force ». 
' Vulg, supp, : « et estimer vaines ». 

* Vulg, supp. : « vne drogue ou ». 

* Vulg, supp, : a tous ». 

passé, qui auoit emporté vn nombre infiny d'hommes, 
l'vn des plus fameus médecins de toute la contrée vint 
a publier vn liuret touchant céte matière, par lequel 
il se rauise de ce qu'ilz auoint vsé de la seignée au 
secours de céte maladie *, et confesse que c'est l'vne 
des principales causes du dommage qui en estoit ad- 
uenu. Dauantage leurs autheurs tiennent qu'il n'y a 
nulle médecine qui n'ait quelque partie nuisible. Et, 
si celles mesmes qui nous seruent nous offencent 
aucunement, que doiuent faire celles qu'on nous a 
appliquées du tout hors de propos? Quant a moy *, 
quand il n'y auroit autre chose, i'estime qu'a ceux qui 
baissent le goust de la médecine ce soit vn dangereux 
effort, et de preiudice, de l'aler aualer a vne heure si 
incommode, auec tant de contrecœur et de peine • ; et 
croy que cela essaye merueilleusement le malade, en 
vne saison ou il a tant de besoin de repos, et de ne 
troubler rien en son estât. Outre ce que, a considérer 
les occasions sur quoy ils fondent ordinairement la 
cause de noz maladies, elles sont si légères et si déli- 
cates que i'argumente par la qu'vne bien petite erreur 
en la dispensation de leurs drogues peut estre cause 
de nous apporter beaucoup de nuisance. Or, si le 
mesconte du médecin est dangereux, il nous va bien 
mal, car il est bien malaysé qu'il n'y retombe sou- 
uent. Il a besoing de trop de pièces, considérations et 
circonstances pour affûter iustement son dessein. Il 
faut qu'il connoisse la complexion du malade, sa tem- 
pérature, ses humeurs, ses inclinations, ses actions, 



* Vulg, supp, : a au secours de céte maladie ». 
' BC : tt De moy ». 

• Vulg. supp, : « et de peine »; et plus bas : « et de ne troubler... 
estât ». 

ses pcnsemens mesmes et ses imaginations. Il faut 
qu'il se responde des circonstances externes, de la 
nature du lieu, condition de Tair et du temps, assiete 
des planètes et leurs influences; qu'il sçache, en la 
maladie, les causes, les signes, les affections, les iours 
critiques; en la drogue, le poix, la force, le païs, la 
figure, Taage, la dispensation; et faut que toutes ces 
pièces, il les sçache proportionner et rapporter Tvne a 
l'autre, pour en engendrer vne parfaicte symmetrie. A 
quoy s'il faut tant soit peu, si, de tant de ressors, il y 
en a vn tout seul qui tire a gauche, en voila assez 
pour nous perdre. Dieu sçait de quelle difficulté est la 
connoissance de la pluspart de ces parties : car, pour 
exemple, comment trouuera il le signe propre de la 
maladie, chacune d'elles estant capable d*vn infiny 
nombre de signes? Combien ont ilz de debatz entre 
eux et de doubtes sur l'interprétation des vrines? Au- 
trement, d'où viendroit céte altercation continuelle 
que nous voions entr'eux sur la connoissance du mal? 
Comment excuserions nous céte faute ou ilz tombent 
si souuant de prendre marte * pour renard? Aus maux 
que i'ay eu, pour peu qu'il y eut de difficulté, ie n'en 
ay iamais trouué trois d'accord. le remarque plus 
volontiers les exemples qui me touchent. Dernière- 
ment, a Paris, vn gentilhomme fut taillé par l'ordon- 
nance des médecins, auquel on ne trouua de pierre 
non plus a la vessie qu'a la main; et, la mesmes, vn 
Euesque, qui m'estoit fort amy, auoit esté instamment 
sollicité par la pluspart des médecins qu'il appelloit a 
son conseil (car d'en voir plusieurs bien d'accord, il 
est mal aisé : ilz baissent 1 vni-son de la musique *) 

1 BC : « martre » . 

• BC supp. toute cette parenthèse. 

de se faire tailler; i'aidoy moy mesme, sous la foy 
d'autruy, a le luy persuader : quand il fut trespassé, et 
qu'il fut ouuert, on trouua qu'il n'auoit mal qu'aus 
reins. Hz sont moins excusables en céte maladie, d'au- 
tant qu'elle est aucunement palpable. C'est par la que 
la chirurgie me semble beaucoup plus certaine, par 
ce qu'elle voit* et manie ce qu'elle fait. Il n'y a pas 
beaucoup ^ a coniecturer et a deuiner; la ou les 
médecins n'ont point de spéculum matricis qui leur 
découure nostre cerueau, nôtre poulmon et nostre foie. 
Les promesses mesmes de la médecine sont incroia- 
bles; car, ayant a prouuoir a diuers accidens, et con- 
traires, qui nous pressent souuent ensemble, desquelz 
ils disent qu'il y en a aucuns qui ont * vne relation 
quasi nécessaire, comme la chaleur du foie et froideur 
de l'estomac : ilz nous vont persuadant que, de leurs 
ingrediens, cetuy-cy eschaufera l'estomac, cet'autre 
refrechira le foye; l'vn a sa charge d'aler droit aus 
reins, voire iusques a la vessie, sans estaler ' ses ope- 
rations, et conseruant ses forces et sa vertu en ce long 
chemin, et plein de destourbiers, iusques au lieu au 
seruice duquel il est destiné par sa propriété occulte; 
l'autre asséchera le cerueau; celuy la humectera le 
poulmon. De tout cet amas, ayant fait vne mixtion 
de breuage, n'est ce pas quelque espèce de resuerie 
d'espérer que ces vertus s'aillent diuisant et triant de 
céte confusion et meslange, pour courir a charges si 
diuerses? le craindrois infiniement qu'elles perdissent 
ou eschangeassent leurs ethîquetes, et troublassent 
leurs quartiers. Et qui pourroit imaginer que, en* céte 

* BC : a II y a peu «, et Vulg. ; o II y a moins «. 

* BC : « ensemble, et qui ont ». 
' BC aj. : « ailleurs ». 

confusion liquide, ces facultés ne se corrompent, con- 
fondent et altèrent Tvne a * l'autre? Quoy, que Texéca- 
tion de cette ordonnance despend d'vn autre officier, 
a la foy et mercy duquel nous abandonnons encore 
vn coup nostre vie*l 

Quant a la variété et foy blesse des raisons de cet'art, 
elle est plus apparente qu'en nulle autre art. Les cho- 
ses aperitiues sont vtiles a vn homme coliqueus, d'au- 
tant qu'ouurant les passages et les dilatant, elles ache- 
minent céte matière gluante de laquelle se bastit la 
graue et la pierre, et conduisent contre bas ce qui se 
commance a durcir et s'amasser aus reins. Les choses 
aperitiues sont dangereuses a vn homme coliqueus, 
d'autant qu'ouurant les passages et les dilatant, elles 
acheminent vers les reins la matière propre a bastir 
la graue, lesquels s'en saisissant volontiers pour céte 
propension qu'ils y ont, il est mal aysé qu'ils n'en 
arrestent beaucoup de ce qu'on y ara charrié. Dauan- 
tage, si, de fortune, il s'y rencontre quelque corps vn 
peu plus grosset qu'il ne faut pour passer tous ces 
destroitz qui restent a franchir pour l'expeller au 
dehors, ce corps estant ébranlé par ces choses aperiti- 
ues, et ietté dans ces canaus estroitz, venant a les 
boucher, acheminera vne certaine mort, et tres-dolo- 
reuse. Hz ont vne pareille fermeté aux conseils qu'ilz 
nous donnent de nostre régime de viure. Il est bon de 
tomber souuent de l'eau; car nous volons par expé- 
rience qu'en la laissant croupir nous luy donnons 
loisir de se descharger de ses excremens et de sa lye, 
qui seruira de matière a bastir la pierre en la vessie. 
Il est bon de ne tumber point souuent de l'eau; car 

* BC supp, : a a ». 

les poisans excremens qu'elle traîne quant et elle ne 
s'emporteront point s'il n'y a delà violence; comme 
on void par expérience qu'vn torrent qui roule auec- 
ques roideur baloye bien plus nettement le lieu ou il 
passe que ne faict le cours d'vn ruisseau mol et lâche. 
Pareillement, il est bon d'auoir souuent l'acointance 
des * femmes; car cela ouure les passages et achemine 
la graue et le sable. Il est bien aussi mauuais, pour 
céte autre raison que cela eschaufe les reins, les lasse 
et afoiblit *. Somme, ilz n'ont nul discours qui ne soit 



* Vulg, : a souuent affaire aux ». 

' BC remplacent les pages qui suivent, jusqu'à : « Les poètes » 
(p. 352, l. 2j),par ceci ; « Il est bon de se beigner aux eaux 
chaudes, d'autant que cela relâche et amollit les lieux ou se 
croupit le sable et la pierre. Mauuais aussi est il, d'autant que 
ceste application de chaleur externe aide les reins a cuire, durcir 
et petritier la matière qui y est disposée. A ceux qui sont aux 
beins, il est plus salubre de manger peu le soir, affin que le 
breuuage des eaux qu'ils ont a prandre l'endemain matin face 
plus d'opération, rancontrant l'estomac vuide et non empesché. 
Au rebours, il est meilleur de manger peu au disner, pour ne 
troubler l'opération de l'eau, qui n'est pas encore parfaite, et ne 
charger l'estomac si soudain après cest autre trauail, et pour 
laisser l'office de digérer a la nuict, qui le sçait mieux faire que 
ne faict le iour, ou le corps et l'esprit sont en perpétuel mouue- 
mant et action. Voila commant ils vont bastelant et baguenau- 
dant* en tous leurs discours*. Qu'on ne crie donq plus après 
ceux qui, en ce trouble, se laissent doucement conduire a leur 
appétit et au conseil de nature, et se remettent a la fortune com- 
mune. — l'ay veu, par occasion de mes volages, quasi tous les beins 
fameus de Chrestienté, et, despuis quelques années, ay coftnmencé 
a m'en seruir : car* i'estime le beigner salubre, et crois que nous 
encourons nos legieres incommoditez en nostre santé pour auoir 
perdu ceste coustume, qui estoit généralement obseruée au temps 
passé quasi en toutes les nations, et est encore en plusieurs, de 
se lauer le corps tous les iours; et ne puis pas imaginer que 
nous ne vaillions beaucoup moins de tenir ainsi nos membres 
encroûtés et nos j)ores estoupés de crasse. Et, quant a leur 
boisson, la fortune a faict premieremant qu'elle ne soit aucune- 
mant ennemie de mon goust; secondemant, elle est naturelle et 

capable de telles oppositions. Quant au iugement de 
l'opération des drogues, il est autant ou plus incertain. 
Tay esté deux fois boyre des eaus chaudes de noz 
montaignes, et m'y suis rangé par ce que c'est vne 
potion naturelle, simple et non mixtionnée, qui, au 
moins, n'est point dangereuse, si elle est vaine, et qui, 
de fortune, s'est rencontrée n'estre aucunement enne- 
mie de mon goust (il est vray que ie la prens selon mes 
règles, non selon celles des médecins), outre ce que le 
plaisir des visites de plusieurs parens et amis que 
i'ay en chemin, et des compaignies qui s'y rendent, 
et de la beauté de l'assiete du pais m*y attire. Ces 
eaux la ne font nul miracle, sans doute, et tous les 



simple, qui au moins n'est pas dangereuse, si elle est vaine. 
Dequoy ie pran pour respondant céte inanité de peuples de toutes 
sortes et complexions qui s'y assemble. Et encores que ie n'y 
aye aperceu nul effait extraordinaire et miraculeux, ains que, 
m'en informant vn peu plus curieusemant qu'il ne se faict, i'aye 
trouué mal fondez et faux tous les bruis de telles opérations qui 
se sèment en ces lieux la, et qui s'y croient (comme le monde va 
se pipant ayséemant de ce qu'il désire); toutesfois aussi n*en 
ay-ie veu nul * que ces eaux ayent empiré, et ne leur peut on, 
sans malice, refuser cela, qu'elles n'eueillent l'appétit, ^cilitent 
la digestion et nous prestent quelque nouuelle allégresse, si on 
n'y va trop abbatu de forces, ce que ie ne conseille a nul défaire. 
Elles ne sont pas pour releuer vne poisante ruine; elles peuuent 
appuyer vne inclination legiere, ou prouuoir a la menace de 
quelque altération. Qui n'y apporte assez d'allégresse pour pou- 
uoir gouster le plaisir des compagnies qui s'y trouuent, iouyr 
des promenades et exercices a quoy nous conuie la beauté des 
lieux ou sont communemant assises ces eaux, il perd sansdoubte 
la meilleure pièce et plus assurée de leur cffaict. A céte cause, 
i'ay choisy iusques a cest'heure a m'arrester et a me scruir de 
celés ou il y auoit plus d'aménité de lieu, commodité de logis, 
de viures et de compagnies, comme sont, en France, les beins 
de Banieres; en la frontière d'Alemaigne et de Lorraine, ceux de 
Plombières; en Souysse, ceux de Bade; en la Toscane, ceux de 
Lucques, et notamment ceux délia Villa, desquels i'ay vsê plus 

effectz estranges qu'on en rapporte, ie ne les croy pas; 
car, pendant que i'y ay esté, il s* est semé plusieurs 
telz bruits que i'ay découuers faus, m'en informant 
vn peu curieusement. Mais le monde se pipe aisée- 
ment de ce qu'il désire. Il ne leur faut pas oster aussi 
qu'elles n'esueillent l'appétit, et ne facilitent la diges- 
tion, et ne nous prestent quelque nouuelle alegresse, 
si on n'y va du tout abatu de forces. Mais moy ie n'y 
ai esté, ny ne suis délibéré d'y aler que sain et auec- 
ques plaisir. Or, quant a ce que ie dis de la difficulté 
qui se présente au iugement de l'opération, en voycy 
l'exemple. le fus premièrement a Aiguescaudes ; de 
celles la ie n'en sentis nul efifet, nulle purgation appa- 



souuant et a diuerses saisons. — Chaque nation a des opinions 
particulières touchant leur vsage, et des loix et formes de s^en 
seruir toutes diuerses, et, selon mon expérience, l'effect quasi 
pareil. Le boire n*est nullemant receu en Allemaigne; pour 
toutes maladies, ils se beignent, et sont a grenouiller dans Teau, 
quasi dVn soleil a l'autre. En. Italie, quand ilz boiuent neuf 
iours, ils s'en beignent, pour le moins, trante; et comnHinemant 
boiuent l'eau mixtionnée d'autres drogues, pour secourir son 
opération. On nous ordonne icy de nous promener pour la 
digérer; la, on les arreste au lict, ou ils l'ont prise, iusques a ce 
qu'ils rayent vuidée, leur eschauffant continuellemant l'estomac 
et les pieds. Comme les Allemans ont de particulier de se faire 
generallemant touscorneter et vantouser, auec scarification dans 
le bein, ainsin ont les Italiens leur doccie, qui sont certaines 
gouttières de ceste eau chaude qu'ils conduisent par des caniies, 
et vont baignant vne heure le matin et autant l'apres dinée, par 
l'espace d'vn mois, ou la teste, ou l'estomac, ou autre partie du 
corps a laquelle ils ont affaire. Il y a infinies autres differances 
de coustumes en chaque contrée, ou, pour mieux dire, il n'y a 
quasi nulle ressemblance des vnes aux autres. Voila commant 
ceste partie de médecine a laquelle seule ie me suis addonné *, 
quoy qu'elle soit la moins artificielle, si a elle sa bonne part de la 
confusion et incertitude qui se voit par tout ailleurs en cest'art ». 
— * Vulg. : « n'ay-ie veu gueres de personnes». — * Vulg. : « ie 
me suis laissé aller ». 

rente; mais ie fus vn an entier, aprez en estre reuenu, 
sans aucun ressentiment de colique, pour laquelle i'y 
estoy allé. Dépuis, ie fus a Banieres; celles cy me firent 
vuyder force sable, et me tindrent le ventre long temps 
après fort lâche. Mais elles ne me garantirent ma santé 
que deux mois; car, après cela, i'ay esté tresmal traîcté 
de mon mal. le demanderois, sur ce tesmoignage, 
ausquelles mon médecin est d'auis que ie me fie le 
plus, ayant ces diuers argumentz et circonstances pour 
les vnes et pour les autres. Q*on ne crie pas donc 
plus après ceux qui, en céte incertitude, se laissent 
gouuerner a leur appétit et au simple conseil de na- 
ture. Or ainsi, quand ils nous conseillent vne chose 
plus tost qu'vne autre, quand ils nous ordonnent les 
choses aperitiues, comme sont les eaus chaudes, ou 
qu'ils nous les deffendent, ils le font d'vne pareille 
incertitude, et remettent sans doubte a la mercy de la 
fortune Teuenement de leur conseil, n'estant en leur 
puissance, ny de leur art, de se respondre de la mesure 
des corps sableus qui se couuent en noz reins; la ou 
vne bien legiere differance de leur grandeur peut pro- 
duire en l'effet de nôtre santé des conclusions contra- 
dictoires. Par cet exemple, Ton peut iuger de la forme 
de leurs discours ; mais, pour les presser plus viuement, 
il ne fauldroit pas vn homme si ignorant comme ie 
suis de leur art. 

Les poètes disent tout ce qu'ilz veulent auec 
plus d'enphase et de grâce, tesmoing ces deux epi- 
grammes : 

(i4lcon hesterno signum louis attigit ; ille 
Quamuis marmoreus, vint patitur medici : 

Ecce hodie iussus trans/erri ex cède vetusta, 
Effertur, quamuis sit Deus atque lapis: 



LIVRE SECOND. 353 

et Tautre : 

Lotus nobiscum est hilaris, cœnauit et idem, 
Inuentus marte est mortuus Andragoras ; 

Tarn subitœ mortis causam, Faustine, requîris? 
In somnis medicum viderai Hermocratem, 

Sur quoy ie veux faire deux contes. 

Le Baron de Caupene, en Chalosse, et moy, auons 
en commun le droit de patronage d'vn bénéfice qui 
est de grande estendue, au pied de nos montaignes, 
qui se nomme Lahontan. Il est des habitans de ce 
coin, ce qu'on dit de ceux de la valée d'Angrouigne. 
Ilz auoint vne vie a part, les façons, les vestemens et 
les meurs a part*; régis et gouuernez par certaines 
polices et coustumes particulières, receues de père en 
fils, ausquelles ilz s'obligeoint sans nulle autre con- 
trainte que de la reuerance de leur vsage. Ce petit 
estât s'estoit continué de toute ancienneté en vne 
condition si heureuse, que nul iuge voisin n*auoit 
esté en peine de s'informer de leur affaire, nul aduocat 
emploie a leur donner aduis, ny estrangier appelle 
pour esteindre leurs querelles, et n*auoit on iama^s 
veu nul de ce destroit la a Taumosne. Hz fuioint les 
alliances et le commerce de T autre monde, pour n'al- 
térer la pureté de leur police; iusques a ce, comme 
ilz recitent, que Tvn d'entre eux, de la mémoire de 
leurs pères, ayant l'ame espoinçonnée d'vne noble 
ambition, s'ala aduiser, pour mettre son nom en cré- 
dit et réputation, de faire l'vn de ses enfans maistre 
lean ou maistre Pierre, et, l'ayant faict instruire a 
escrire, en quelque ville voisine, en rendit en fin vn 
beau notaire de village. Cetuy-cy, deuenu monsieur *, 

* Vulg. : « grand ». 

II. .23 

commença a desdaigner leurs anciennes coustumes, 
et a leur mettre en teste la pompe des régions de deçà. 
Le premier de ses cousins * a qui on escorna vne che- 
ure, il luy conseilla d'en demander raison aux iuges 
Royaux d'autour de la, et, de celuy la a vn autre, ius- 
ques a ce qu'il eust tout abastardy. A la suite de céte 
corruption, ilz disent qu'il y en suruint incontinent 
vn* autre de pire conséquence, par le moien d'vn mé- 
decin, a qui il print enuie d'espouser vne de leurs 
filles, et de s'habituer parmy eux. Cetuy-cy commença 
a leur aprendre premièrement le nom des fieures, des 
reumes et des aposthumes, la situation du cœur, du 
foie et des intestins, qui estoit vne science iusques 
lors tres-esloignée de leur cognoissance; et, au lieu de 
l'ail, de quoy ils auoint apriz a chasser toutes sortes 
de maux, pour aspres et extrêmes qu'ils fussent, il les 
acoustuma, pour vne tous ou pour vn morfondement, 
a prendre les mixtions extra ngieres, et commença a 
faire trafique, non de leur santé seulement, mais aussi 
de leur mort. Hz iurent que, despuis lors seulement^ 
ils ont aperceu que le serain leur appesantissoit la 
teste, que le boyre chaut * apportoit nuissance, et que 
les vents de l'automne estoint plus griefs que ceux du 
printemps; que, depuis Tvsage de céte médecine, ilz 
se trouuent acablez d'vne légion de maladies ina- 
coustumées, et qu'ils apperçoiuent vn gênerai deschet 
en leur ancienne vigueur et alegresse ', et leurs vies 
de moytié racourcies. Voila le premier de mes contes. 
L'autre est qu'auant ma subiection graueleuse, 
oyant faire cas du sang de bouc a plusieurs, comme 

* BC : tt compères ». 

' Vulg. : « le boire, ayant chauld ». 

' Vulg. supp, : « et alegresse ». 

d'vne manne céleste enuoyée en ces derniers siècles 
pour la tutelle et conseruation de la vie humaine, et 
en oyant parler a des gens d'entendement, comme 
dVne drogue admirable et d*vne opération infallible, 
moy, qui ay tousiours pensé estre en bute a tous les 
accidens qui peuuent toucher nul autre homme, prins 
plaisir, en plaine santé, à me garnir de ce miracle, et 
commanday ches moy qu'on me nourrit vn bouc 
selon la recepte : car il faut que ce soit aus mois les 
plus chaleureux de Testé qu'on le retire, et qu'on ne 
luy donne a menger que des herbes aperitiues, et a 
boyre que du vin blanc. le me rendis, de fortune, 
ches moy le iour qu'il deuoit estre tué; on me vint 
dire que mon cuisinier trouuoit dans sa panse deux 
ou trois grosses boules qui se choquoint l'vne l'autre 
parmy sa mengeaille. le fus si curieus, et d'autres qui 
estoint auec moy *, que ie fis apporter toute céte tri- 
paille en ma présence, et fis ouurir céte grosse et 
large peau. Il en sortit trois gros corps, legiers comme 
des esponges, de façon qu'il semble qu'ilz soint creus, 
durs, au demeurant, par le dessus, et fermes, bigarrez 
de plusieurs coleurs mortes ; l'vn perfect en rondeur 
a la mesure d'vne courte boule; les autres deus vn peu 
moindres, ausquels l'arrondissement est imperfect et 
semble qu'il s'y acheminât. l'ay trouué, m'en estant 
faict enquérir a cens qui ont acoustumé d'ouurir de 
ces animaux que c'est vn accident rare et inusité. Il 
est vray-semblable que ce sont des pierres cousines 
des nostres. Et, s'il est ainsi, c'est vne espérance bien 
vaine aus graueleus de tirer leur guerison du sang 
d'vne beste qui s'en aloit elle mesme mourir d'vn 

* Vulg. supp. : « et d'autres... moy ». 

pareil mal : car de dire que le sang ne se sent pas de 
céte contagion, et n'en altère sa vertu accoustumée, 
cela n'est pas croiable *; il est plus tost a croire qu'il 
ne s*engendre rien en vn corps que par la conspiration 
et communication de toutes les parties : la masse agît 
tout entière, quoy que l'vne pièce y contribue plus 
que l'autre, selon la diuersité des opérations. Parquoî 
il y a grande apparence qu'en toutes les parties de ce 
bouc, il y auoit quelque qualité pétrifiante. Et, si céte 
beste est subiete a céte maladie, ie trouue qu'elle a 
esté mal choisie pour nous y seruir de médicament '. 
Ce n'estoit pas pour mon vsage pourtant ' que i'estoî 
curieus de céte expérience, mais il auient chez moy, 
comme en plusieurs autres lieux, que les femmes y 
font amas de plusieurs telles menues drogueries pour 
en secourir les voysins *, vsant de mesme recepte 
a cinquante maladies, et de telle recepte qu'elles ne 
prennent pas pour elles, et si triomphent en bons 
euenemens. 

Au demeurant, i'honore les médecins, non pas, 
suyuant le précepte, pour la nécessité (car a ce pas- 
sage on en oppose vn autre du prophète reprenant le 
Roy Asa d'auoir eu recours au médecin), mais pour 
Tamour d'eux mesmes, en ayant veu beaucoup d'hon- 
nestes hommes, et dignes d'estres aimés. Ce n'est pas 
a eus que i'en veus, c'est a leur art; et ne leur donne 
pas grand blasme de faire leur profit de nostre sotise; 
car la plus part du monde faict ainsi. Plusieurs vaca- 
tions, et moindres et plus dignes que la leur,, n'ont 

* Vulg. supp. : a cela n'est pas croiable w. 

* Vulg, supp. : a Et si céte... médicament ». 

' BC : M Ce n'estoit pas tant pour mon vsage »; et Vulg. modi^e 
la phrase. 

* Vulg. : « le peuple ». 

fondement et appuy qu'aux abuz publiques. le les 
appelle en ma compaignie quand ie suis malade, s*ils 
se rencontrent a propos, et demande a en estre entre- 
tenu, et les paye comme les autres. Au demeurant, ie 
leur donne loy de me commander de me coucher sur 
le costé droit, si i'aime autant y estre que sur le gau- 
che *. Ils peuuent choisir, d'entre les porreaus et les 
laictues, dequoy il leur plairra que mon bouillon se 
face, et m'ordonner le blanc ou le clairet, et ainsi de 
toutes autres choses, qui sont indifférentes a mon 
goust et vsage '. Combien en voions nous d'entre eux 
estre de mon humeur, desdaigner la médecine pour 
leur seruice, et prendre vne forme de vie libre et toute 
contraire a celle qu'ilz ordonnent a autruy? Qu'est-ce 
cela, si ce n'est abuser tout destrousséement de nostre 
simplicité? Car îlz n'ont pas leur vie et leur santé moins 
chère que nous, et accommoderoint leurs effets a leur 
doctrine s'ilz n'en cognoissoint eux mesmes la fauceté. 
C'est la crainte de la mort et de la douleur, l'impa- 
tience du mal, vne furieuse et indiscrète faim • de la 
guerison qui nous aueugle ainsi ; c'est pure lâcheté 
qui nous rend nostre croiance si molle et si maniable*. 
Y a il nul de ceux qui se sont laissés aler a céte misé- 
rable subiection qui ne se rende esgalement a toute 
sorte d'impostures? qui ne se mette a la mercy de 



* Vulg. modifie cette phrase. 

* BC aj. : tt l'entans bien que ce n*est rien faire pour eus, 
d'autant que Taigreur et Testrangeté sont accidans de Fessance 
propre de la médecine. Licurgus ordonnoit le vin aux Spartiates 
malades : pourquoy? par ce qu'ils en haissoient Tvsage, sains. 
Tout ainsi qu'vn gentiPhomme, mon voisin, s'en sert pour drogue 
tressalutere a ses fiebures, par ce que, de sa nature, il en hait 
mortellement le goust >«. 

' Vulg, : « soif». 

quiconque a céte impudence de luy donner promesse 
de sa guerison?* Ouy, il n'est pas vne simple femme- 
lete de qui nous n'employons les barbotages et les 
breuets. Et, selon mon humeur, si i'auoy a en accep- 
ter quelqu'vne, i'accepterois plus volontiers céte méde- 
cine que nuU'autre, d'autant qu'au moins il n'y a nul 
dommage a creindre*. Testoy, l'autre iour, en vne 
compaignie ou ie ne sçay qui de ma confrairie apporta 
la nouuelle d'vne sorte de pillules compilées de cent 
ie ne sçay combien * d'ingrediens, de conte fait; il s'en 
esmeut vne feste et vne consolation singulière; car 
quel rocher soustiendroit l'effort d'vne si nombreuse 
baterie? l'entens toutesfois par ceux qui l'essayèrent 
que la moindre petite graue ne daigna s'en esmouuoir. 
le ne me puis desprendre de ce papier que ie n'en 
die encore ce mot, sur ce qu'ils nous donnent pour 
respondant de la certitude de leurs drogues l'expé- 
rience qu'ils en ont faite. La plus part, et, ce croy ie, 
plus des deux tiers des vertus medecinales, elles con- 
sistent en la quinte essence ou propriété occulte des 
simples, de laquelle nous ne pouuons auoir autre 
instruction que l'vsage : car quinte essence n'est autre 
chose qu'vne qualité de laquelle, par nostre raison, 
nous ne pouuons conceuoir ' la cause. En telles pren- 
nes, celles qu'ils disent auoir acquises par l'inspiration 
de quelque Daemon, ie suis content de les receuoir 
(car, quant aux miracles, ie n'y touche iamais), ou 
bien encore, les prennes qui se tirent des choses qui, 
pour autre considération, tombent souuent en nostre 
vsage; comme si, en la laine, dequoy nous auons 
acoustumé de nous vestir, il s'est trouué, par accident, 

* Vulg. : tt cent et tant ». 

* Vuig. : « ne sçauons trouuer *». 

quelque oculte propriété desiccatiue qui guérisse les 
mules au talon, et si, au reffort, que nous mengeons 
pour le goust, il s'y est rencontré auec Tvsage quel- 
que opération aperitiue; tout ainsi comme Galen recite 
(a ce qu'on m'a dict) qu'il aduint * a vn ladre de 
receuoir guerison par le moyen du vin qu'il beut, 
d'autant que, de fortune, vne vipère s'estoit coulée 
dans le vaisseau; car nous trouuons en cet exemple 
le moien et vne conduite vray-semblable a céte expé- 
rience, comme aussi en celles ausquelles les médecins 
disent auoir esté acheminez par l'exemple d'aucunes 
bestes. Mais, en la plus part des autres expériences, 
a quoy ilz disent auoir esté conduis par la fortune, et 
n'auoir eu autre guide que l'hazard, ie trouue le pro- 
grezde céte information incroiable. l'imagine l'homme 
regardant autour de luy le nombre infini des choses, 
plantes, animaux, métaux; ie ne sçay par ou luy faire 
commencer son essay. Et, quand sa première fan- 
tasie se iettera sur la corne d'vn élan, a quoy il faut 
prester vne créance bien molle et aisée, il se trouue 
encore autant empesché en sa seconde opération. Il 
luy est proposé tant de maladies et tant de circonstan- 
ces, qu'auant qu'il soit venu a la certitude de ce point 
ou doit ioindre la perfection de son expérience, le sens 
humain y perd son Latin ; et, auant qu'il ait trouue, 
parmy céte infinité de choses, que c'est céte corne; 
parmy céte infinité de maladies : l'epilepsie; tant de 
complexions : au mélancolique ; tant de saisons : en 
hy uer ; tant de nations : au François ; tant d'aages : 
en la vieillesse; tant de mutations célestes : en la 
conionction de Venus et de Saturne ; tant de parties du 

* Vulg, modifie légèrement ce passage. 

corps : au doigt; a tout cela n'estant guidé ny d ar- 
gument, ny de coniecture, ny d'exemple, ny d'inspi- 
ration diuine, ains du seul mouuement de la fortune, 
il faudroit que ce fut par vne fortune parfectement 
artificielle, réglée et méthodique. Et puis, quand la 
guerison fut faicte, comment se peut il asseurer que 
ce ne fut que le mal fut arriué a sa période, ou vn 
effect de la fortune, ou l'opération de quelque autre 
chose qu'il eust ou mengé, ou beu, ou touché ce iour 
la, ou le mérite des prières de sa mère grand. Dauan- 
tage, quant céte preuue aroit esté parfaicte, combien 
de fois fut elle réitérée, et céte longue cordée de for- 
tunes et de rencontres r'enfilée pour en conclurre vne 
règle?* 

A Madame de Dvras. 

Madame, vous me trouuates sur ce pas dernièrement 
que vous me vintes voir. Pajr ce qu'il pourra être que 
ces inepties ise verront quelque fois entre vos mains, 
ie veus aussi qu'elles portent tesmoignage que l'au- 
theur se sent bien fort honoré de la faueur que vous 
leur ferés. Vous y reconnoistrés ce mesme port et ce 
mesme air que vous auez veu en sa conuersation. 
Quand l'eusse peu prendre quelque autre façon que 
la mienne ordinaire et quelque autre forme plus ho- 
norable et meilleure, ie ne l'eusse pas fait : car ie ne 
veux tirer de ces escritz autre efifait, sinon qu'ils me 
représentent a vôtre mémoire au naturel. Ces mesmes 
conditions et facultés que vous aués pratiquées et 
recuillies. Madame, auec beaucoup plus d'honneur et 
de courtoisie qu'elles ne méritent, ie les veux loger 
(mais sans altération et changement) en vn corps 
solide, qui puisse durer quelques années ou quelques 

iours après moy, ou vous les retrQUuerés, quand il 
vous plaira vous en refrechir la mémoire, sans pren- 
dre autrement la peine de vous en souuenir : aussi ne 
le valent elles pas. le désire que vous continués en 
moy la faueur de vostre amitié par ces mesmes quali- 
tez par le moyen desquelles elle a esté produite. 

le ne cherche aucunement qu'on m*aime et estime 
mieux mort que viuant*. Ce seroit vne sote humeur 
d'aler a céte heure, que ie suis prest d'abandonner le 
commerce des hommes, me produire a eux par vne 
nouuelle recommandation. le ne fay nulle recepte des 
biens que ie n'ay peu employer a Tvsage de ma vie. 
Quel que ie soie, ie le veux estre ailleurs qu'en papier. 
Mon art et mon industrie ont esté employés a me 
faire valoir moy mesme; mes estudes, a m'aprandre a , 
faire, non pas a escrire. Tay mis tous mes efTortz a 
former ma vie. Voila mon mestier et mon ouurage. le 
suis moins faiseur de liures que de nulle autre besoi- 
gne. Fay désiré de la suf&sance pour m'agencer et 
meliorer, non pour me parer et honorer; pour le 
seruice ^ de mes commoditez présentes et essentielles, 
non pour en faire magasin et reserue a mes héritiers*. 
Mon Dieu, Madame, que ie hairois vne telle recom- 
mandation, d'estre habile homme par escrit, et auoir 
esté * vn homme de néant et vn sot ailleurs. Taime 
mieux encore estre vn sot et icy et la, que d'auoii* si 
mal choisi ou emploier ma valeur. Aussi, il s'en faut 
tant que i'atende a me faire quelque nouuel honneur 
par ces sottises, que ie feray beaucoup si ie n'y en 
pers point de ce peu que l'en auois aquis : car, outre 

* ZÎC ; « suffisance et de la valeur pour le seruice ». — Vw/g. 
suit BC, mais supp. : « et de la valeur ». 

* Vulg, : « et estre». 

ce que céte peinture morte et muete derrobera a mon 
estre naturel, elle ne se raporte pas a mon meilleur 
estât, mais beaucoup descheu de ma première vigueur 
et allégresse, tirant sur le flestry et le rance. le suis sur 
le fond du vaisseau, qui sent tantostau bas et a la lye. 
Au demeurant, Madame, ie n'eusse pas osé remuer 
si hardiment les mystères de la médecine, attendu le 
crédit que vous et tant d'autres luy donnez, si ie n'y 
eusse esté acheminé par ses autheurs mesme. le croy 
qu'ils n'en ont que deux anciens Latins : Pline et 
Celsus. Si vous les voyés quelque iour, vous trouue- 
rez qu'ils parlent bien plus rudement a leur art que ie 
ne fay : ie ne fày que la pincer; ils l'esgorgent. Pline 
se moque, entre autres choses, dequoy, quand ils sont 
au bout de leur Latin *, ils ont inuenté céte belle 
deffaite de renuoyer les malades qu'ils ont agitez et 
tormentez pour néant de leurs drogues et régimes, les 
vns au secours des vœuz et miracles; les autres aux 
eaus chaudes. (Ne vous courroussés pas. Madame, il 
ne parle pas de celles de deçà, qui sont soubz la pro- 
tection de vostre maison, et qui sont toutes Gramon- 
toises : les montaignes ou elles sont assises ne sonent 
et ne retentissent rien que Gramont *). Noz médecins 
sont encore plus hardis, car • ils ont vne tierce sorte 
de defifaite pour nous chasser d'auprès d'eus, et se des- 
charger des reproches que nous leur pouuons faire du 
peu d'amandement que nous trouuons a nos maux 
qu'ilz ont eu si long temps en leur gouuernement 
qu'il ne leur reste plus nulle inuention a nous amu- 
ser : c'est de nous enuoier cercher la bonté de l'air de 

* Vulg. : a leur chorde ». 

' BC supp, : « les montaignes... que Gramont ». 

' Vulg, supp. ; a Noz médecins... car ». 

quelque autre contrée. Madame, en voila assez. Vous 
me donnés bien congé de reprendre le fil de mon pro- 
pos, duquel ie m'estoy destourné pour vous entretenir. 

Ce fut, ce me semble, Perycles, lequel estant enqui^ 
comme il se portoit : « Vous le pouuez, fit il, îuger 
par la », en monstrant des breuetz qu'il auoit atachez 
au col et au bras. Il vouloit inférer qu'il estoit bien 
malade, puis qu'il en estoit venu iusques la d'auoir 
recours a choses si vaines, et de s'estre laissé équiper 
en céte façon. le ne dy p|is que ie ne puisse me laisser 
emporter vn iour a céte opinion ridicule de remetre 
ma vie et ma santé a la mercy et gouuernement des 
médecins : ie pourray tumber en céte resuerie : ie ne 
me puis respondre de ma fermeté future; mais lors 
aussi, si quelqu'vn s'enquiert a moy comment ie me 
porte, ie luy pourray dire, comme Pericles : a Vous le 
pouuez iuger par la », en luy montrant ma main char- 
gée de six dragmes d'opiate. Ce sera vn bien euident 
signe d'vne maladie violente et qui ara troublé Tassiete 
de mon entendement et de ma raison * : i'aray mon 
iugement merueilleusement disloqué. Si l'impatience 
et la fraieur gaignent cela sur moy, on en pourra con- 
clurre vne bien aspre et forte * fieure en mon ame. 

l'ay pris la peine de plaider céte cause, que i'en.tens 
assez mal, pour appuyer vn peu a • conforter céte 
propension naturelle contre les drogues et pratique de 
nostre médecine, qui s'est deriuée en moy par mes 
ancestres; afin que ce ne fut pas seulement vne incli- 
nation stupide et téméraire, et qu'elle eut vn peu plus 

* Vulg. supp. : « et qui ara... raison ». 

* Vulg, supp, : « et forte ». 
^ BC : « et ». 

de forme ; et aussi que ceux qui me voyent si ferme 
contre les enhortemens et menaces qu'on me fait, 
quand mes maladies me pressent, ne pensent pas que 
ce soit simple opiniâtreté, ou qu'il y ait quelquVn si 
fâcheus qui iuge encore que ce soit quelque esguillon 
de gloire, qui seroit vn désir bien assené de vouloir 
tirer honneur d'vne action qui m*est commune auec 
mon iardrinier et mon muletier. Certes ie n'ay point 
le cœur si enflé, ne si venteus, quVn plaisir solide, 
charnu et moëleus, comme la santé, ie Talasse eschan- 
ger pour vn plaisir imaginaire, spirituel et aérée. La 
gloire, voire celle des quatre filz Aymon, est trop 
cher achetée a vn homme de mon humeur, si elle luy 
couste trois bons accès de colique. La santé, de par 
Dieu ! Au demeurant, ceux qui ayment nostre méde- 
cine peuuent auoir aussi leurs considérations bonnes, 
grandes et fortes. le ne hay point les fantasies con- 
traires a la mienne. Il s*en faut tant que ie m'effarou- 
che de voir de la discordance de mes iugemens a ceus 
d'autruy, et que ie me rende incompatible a la société 
des hommes, pour estre d'autre sens* que le mien, 
qu'au rebours, comme c'est la plus générale forme 
que nature ait suiuy que la variété*, ie trouue bien 
plus nouueau et * plus rare de voir conuenir nos 
humeurs et nos fantasies. Et, a l'aduanture, ne fut il 
iamais au monde deus opinions entièrement et exac- 
tement ' pareilles, non plus que deux visages. Leur 
plus propre qualité, c'est la diuersité et la discordance. 

^ Vulg, supp. : « plus nouueau et ». 

' BC supp, : « et exactement », et Vulg, modifie légèrement 
toute la phrase. 



Fin. 



Par * priuilege du Roy, donné a Paris le 9. iour de 
May 1579. il est permis a S. Millanges, imprimeur ordi- 
naire du Roy, d'imprimer tous Hures nouueaux, pourueu 
quUlz soient approuués par Monseigneur FArcheuesque 
de Bourdeaux, ou son Vicaire, et vn ou deux Docteurs 
en théologie, auec defTences tres-expresses a tous autres, 
de quelque qualité qu'ils soient, de les imprimer, vendre, 
ne débiter de huict ans après la première impression, 
sans le consentement dudit Millanges, comme plus ample- 
ment est contenu par les lettres*dudict priuilege signé : 

De Pviberal. 



B met en tête Je cet extrait : • Extraie! du priuilege du Roy •. 

